****MINISTERSTVO VNÚTRA SLOVENSKEJ REPUBLIKY

Príručka pre prijímateľa OP EVS

**Operačný program Efektívna verejná správa**

Programové obdobie 2014 – 2020

Predkladá:

JUDr. Matúš Dubovský ..............................

oddelenie programovania a metodiky

Dátum:27. 03. 2019

Schválil:

Mgr. Samuel Arbe ..............................

riaditeľ odboru operačného programu Efektívna verejná správa

Dátum:27. 03. 2019

Schválil

Mgr. Vojtech Kišš ..............................

riaditeľ organizačného odboru

Dátum:27. 03. 2019

Schválil:

JUDr. Adela Danišková ..............................

generálna riaditeľka sekcie európskych programov

Dátum:27. 03. 2019

Verzia: 5.2; platnosť od: 27. 03. 2019, účinnosť od:27. 03. 2019

Obsah

[1 Úvod 4](#_Toc1543502)

[1.1 Účinnosť príručky pre prijímateľa 4](#_Toc1543503)

[1.2 Cieľ príručky pre prijímateľa 4](#_Toc1543504)

[1.3 Definícia pojmov 5](#_Toc1543505)

[1.4 Použité skratky 15](#_Toc1543506)

[1.5 Legislatíva 17](#_Toc1543507)

[2 Realizácia projektov 18](#_Toc1543508)

[2.1 Všeobecné informácie k realizácii projektov 18](#_Toc1543509)

[2.1.1 Všeobecné informácie 18](#_Toc1543510)

[2.1.2 Na čo nezabudnúť po podpise zmluvy 18](#_Toc1543511)

[2.2 Monitorovanie projektu 21](#_Toc1543512)

[2.3 Zmena zmluvy o NFP 25](#_Toc1543513)

[2.3.1 Charakter zmien a spôsob posudzovania zmien 25](#_Toc1543514)

[2.3.2 Administrácia zmenového konania 27](#_Toc1543515)

[2.3.3 Ukončenie zmluvného vzťahu 29](#_Toc1543516)

[2.4 Finančné riadenie 30](#_Toc1543517)

[2.4.1 Vedenie účtovníctva 30](#_Toc1543518)

[2.4.2 Účty a platby prijímateľa 31](#_Toc1543519)

[2.4.3 Oprávnenosť výdavkov 35](#_Toc1543520)

[2.4.4 Postupy pri žiadosti o platbu 60](#_Toc1543521)

[2.4.5 Špecifiká jednotlivých systémov financovania 61](#_Toc1543522)

[2.4.6 Účtovné doklady a ich prílohy 69](#_Toc1543523)

[2.4.7 Nezrovnalosti a vysporiadanie finančných vzťahov 84](#_Toc1543524)

[2.5 Verejné obstarávanie 89](#_Toc1543525)

[2.5.1 Plán obstarávaní 90](#_Toc1543526)

[2.5.2 Predpokladaná hodnota zákazky (PHZ) 90](#_Toc1543527)

[2.5.3 Povinnosť uzatvoriť zmluvu 92](#_Toc1543528)

[2.5.4 Finančné limity 92](#_Toc1543529)

[2.5.5 Všeobecné ustanovenia 93](#_Toc1543530)

[2.5.6 Typy kontroly VO 99](#_Toc1543531)

[2.5.7 Finančné opravy 119](#_Toc1543532)

[2.5.8 Postupy vo verejnom obstarávaní 123](#_Toc1543533)

[2.5.9 Zákazky nespadajúce pod zákon o verejnom obstarávaní 132](#_Toc1543534)

[2.5.10 Konflikt záujmov 144](#_Toc1543535)

[2.6 Informačný systém (ITMS2014+) 150](#_Toc1543536)

[2.7 Informovanie a komunikácia 150](#_Toc1543537)

[3 Kontrola a overovanie oprávnenosti výdavkov 153](#_Toc1543538)

[3.1 Administratívna finančná kontrola 153](#_Toc1543539)

[3.2 Finančná kontrola na mieste 156](#_Toc1543540)

[4 Prechodné a záverečné ustanovenia 163](#_Toc1543541)

[5 Prílohy 164](#_Toc1543542)

# Úvod

## Účinnosť príručky pre prijímateľa

Príručka pre prijímateľa OP EVS (ďalej len „príručka“) je vypracovaná v súlade s Nariadením Ministerstva vnútra Slovenskej republiky č. 59/2016 zo dňa 17. 06. 2016 o postavení riadiaceho orgánu, sprostredkovateľských orgánov, platobnej jednotky a úlohách v rámci niektorých operačných programov.

V príručke a každej jej aktualizácii bude po schválení vyznačený dátum účinnosti, pričom príručka nenadobudne účinnosť skôr ako došlo k jej zverejneniu na webovom sídle www.reformuj.sk.

Príručka je záväzná pre všetkých prijímateľov, ktorí realizujú projekt a s ktorými riadiaci orgán pre Operačný program Efektívna verejná správa (ďalej len „poskytovateľ“) uzatvoril Zmluvu o poskytnutí NFP (ďalej len „zmluva o NFP“), resp. zaslal rozhodnutie o schválení ŽoNFP v prípade projektov TP, alebo ak je prijímateľom organizačný útvar MV SR.

Príručka je v zmysle Systému riadenia európskych štrukturálnych a investičných fondov (ďalej len „SR EŠIF“) záväzným riadiacim dokumentom poskytovateľa, ktorý predstavuje procesný nástroj popisujúci jednotlivé fázy implementácie projektov.

Príručka je otvoreným dokumentom, v ktorom si poskytovateľ vyhradzuje právo upravovať a aktualizovať jej znenie v zmysle zmien v nariadeniach EÚ, vo všeobecne platných právnych predpisoch, v SR EŠIF, v Systéme finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020 (ďalej len „SFR“) a platných metodických pokynoch CKO, usmernení CO, resp. z vlastného podnetu, ktorý si prax vyžiada. Aktualizácie príručky sú pre prijímateľa záväzné.

V prípade, ak sú ustanovenia tejto príručky v rozpore so všeobecne záväznými právnymi predpismi, SFR, SR EŠIF, metodickými pokynmi a usmerneniami CKO a CO, tak vo vzťahu k príručke sú tieto všeobecné právne predpisy, ustanovenia SR EŠIF, SFR, usmernenia CKO a CO nadradené.

SR EŠIF a metodické pokyny CKO sú zverejnené na stránke [www.partnerskadohoda.gov.sk](http://www.partnerskadohoda.gov.sk), SFR je zverejnený na stránke [www.finance.gov.sk](http://www.finance.gov.sk) (Finančné vzťahy s EÚ/ Povstupové fondy EÚ/Programové obdobie 2014-2020/Európske štrukturálne a investičné fondy/Materiály).

## Cieľ príručky pre prijímateľa

Poskytovateľ vydáva túto príručku s cieľom oboznámiť prijímateľa s podmienkami úspešnej implementácie schválených projektov predložených v rámci výzvy/vyzvania, na predkladanie projektov/národných projektov v rámci programového obdobia rokov 2014 – 2020.

Úlohou príručky je prehľadnou formou usmerniť prijímateľa ako správne a v súlade so zmluvou o NFP implementovať schválený projekt. Príručka poskytuje základný pracovný nástroj pre prijímateľa, ktorý sa pri realizácii projektu stretáva s rôznymi oblasťami implementácie – verejné obstarávanie, monitorovanie, predkladanie žiadosti o platbu, finančné vysporiadanie na konci projektu, zmeny zmluvy o NFP, atď. Príručka má za cieľ poskytnúť prijímateľovi dostatočné a relevantné informácie o týchto oblastiach, aby bol schopný bez väčších problémov riadiť (administrovať) schválený projekt.

Príručka obsahuje okrem rôznych ustanovení ***Dôležité upozornenia***, ktoré majú ambíciu *upozorniť* prijímateľa na existujúce a často sa vyskytujúce problémy s ktorými sa môže stretnúť pri implementácii projektu. Tieto upozornenia sú graficky vyznačené pre ľahšiu prehľadnosť.

Príručka obsahuje aj ***Odporúčania pre prijímateľa,*** ktorých ambícia je *poskytnúť* prijímateľovi *informácie*, ktoré sú pre úspešnú implementáciu projektu potrebné. Tieto upozornenia sú taktiež graficky vyznačené pre ľahšiu prehľadnosť.

***Odporúčanie pre prijímateľa***: Prijímateľ môže tiež prispieť ku skvalitneniu tejto príručky a to tak, že svoje postrehy, námety, pripomienky a komentáre k príručke ako aj poznatky a skúsenosti z realizácie projektu adresuje na manažéra pre informovanie a komunikáciu: komunikacia.opevs@minv.sk.

Okrem postupov uvedených v tejto príručke je pre prijímateľa počas implementácie projektu záväzné rešpektovať podmienky, postupy a pravidlá uvedené:

* + v zadávacích podmienkach výzvy/vyzvania, na základe ktorého bol projekt/národný projekt predložený;
  + v schválenej Žiadosti o poskytnutie NFP (ďalej len „ŽoNFP“);
  + v zmluve o NFP/Rozhodnutí o schválení ŽoNFP[[1]](#footnote-2) uzavretej medzi prijímateľom a poskytovateľom pomoci (ako aj k jej platným dodatkom).

Jednotlivé práva a povinnosti prijímateľovi vzniknú po splnení všetkých povinností vo vyššie uvedených dokumentoch. Poskytovateľ si vyhradzuje právo aktualizovať túto príručku, prípadne vydávať usmernenia, ktoré budú prijímateľom napomáhať k dosiahnutiu úspešnej realizácie schválených projektov. Z tohto dôvodu je prijímateľ **povinný** priebežne sledovať webové sídlo www.reformuj.sk.

## Definícia pojmov

* + **Aktivita** - súhrn činností realizovaných prijímateľom v rámci projektu na to vyčlenenými finančnými zdrojmi počas oprávneného obdobia stanoveného vo výzve/vyzvaní. Aktivity sa členia na hlavné aktivity a podporné aktivity. Podporné aktivity sú vymedzené vecne, t.j. vecne musia súvisieť s hlavnými aktivitami a podporovať ich realizáciu v zmysle Zmluvy o poskytnutí NFP, a finančne. Hlavná aktivita je vymedzená časom, t. j. musí byť realizovaná v rámci doby realizácie hlavných aktivít projektu, je vymedzená vecne a finančne. Hlavnou aktivitou sa prispieva k dosiahnutiu konkrétneho výsledku a má definovaný výstup, ktorý predstavuje pridanú hodnotu pre prijímateľa a/alebo cieľovú skupinu/užívateľov výsledkov projektu nezávisle na realizácii ostatných aktivít. Ak sa osobitne v Zmluve o poskytnutí NFP neuvádza inak, všeobecný pojem aktivita bez prívlastku „hlavná“ alebo „podporná“, zahŕňa hlavné aj podporné aktivity;
  + **Analýza nákladov a prínosov (cost benefit analysis)** – nástroj, ktorý je používaný pri posúdení sociálno-ekonomickej výhodnosti financovania projektu verejnými zdrojmi (oprávnenosť podpory z verejných zdrojov) algebrickými výpočtami monetarizovaných diskontovaných ekonomických (nielen finančných, ale aj napr. hospodárskych, sociálnych, environmentálnych) nákladov a prínosov za obdobie určené v závislosti od povahy investície, pričom sa porovnáva situácia bez financovania projektu a s financovaním projektu;
  + **Bezodkladne** –v súlade so Zmluvou o poskytnutí NFP najneskôr do siedmich pracovných dní od vzniku skutočnosti rozhodnej pre počítanie lehoty; to neplatí, ak sa v konkrétnom ustanovení Príručky pre prijímateľa stanovuje odlišná lehota platná pre konkrétny prípad; pre počítanie lehôt platia pravidlá uvedené v definícii lehoty;
  + **Celková cena práce** – je hrubá mzda zamestnanca za príslušné obdobie a odvody zamestnávateľa prislúchajúcich k vyplatenej mzde zamestnancovi, ktoré mu vyplývajú zo všeobecne záväzných právnych predpisov SR (odvody do zdravotných poisťovní a Sociálnej poisťovne);
  + **Centrálny koordinačný orgán (ďalej „CKO“)** – **Centrálny koordinačný orgán (ďalej „CKO“)** – v podmienkach Slovenskej republiky plní úlohy centrálneho koordinačného orgánu Úrad podpredsedu vlády SR pre investície a informatizáciu, ktorý je ústredným orgánom štátnej správy zodpovedným za efektívnu a účinnú koordináciu riadenia poskytovania príspevku z európskych štrukturálnych a investičných fondov;
  + **Certifikácia** - potvrdenie správnosti, zákonnosti, oprávnenosti a overiteľnosti výdavkov vo vzťahu k systému riadenia a kontroly pri realizácii príspevku zo štrukturálnych fondov, Kohézneho fondu a Európskeho námorného a rybárskeho fondu;
  + **Certifikačný orgán (ďalej „CO“)** -národný, regionálny alebo miestny verejný orgán alebo subjekt verejnej správy určený členským štátom za účelom certifikácie. Certifikačný orgán plní úlohu orgánu zodpovedného za koordináciu a usmerňovanie subjektov zapojených do systému finančného riadenia, vypracovanie účtov, , vypracovanie žiadostí o platbu a ich predkladanie Európskej komisii, príjem platieb z Európskej komisie, vysporiadanie finančných vzťahov (najmä z titulu nezrovnalostí a finančných opráv) s Európskou komisiou a na národnej úrovni ako aj realizáciu platieb pre jednotlivé programy. V podmienkach Slovenskej republiky plní úlohy certifikačného orgánu Ministerstvo financií SR;
  + **Cieľová skupina** – osoby, v prospech ktorých sa realizuje projekt;
  + **Deň doručenia** – ak nie je v tomto dokumente uvedené inak, za deň doručenia sa v súvislosti s predkladaním dokumentov na RO v prípade ich osobného doručenia považuje deň fyzického doručenia na RO. V prípade ich predkladania dokumentácie z VO cez ITMS 2014+ sa za deň doručenia považuje deň doručenia Žiadosti prijímateľa o vykonanie kontroly VO pričom, dokumentáciu je prijímateľ povinný nahrať do ITMS 2014+ najneskôr v deň doručenia Žiadosti o vykonanie kontroly RO. Písomnosť zasielaná v písomnej forme sa považuje za doručenú v deň prevzatia dokumentu adresátom, resp. ak dôjde do dispozície adresáta na jeho adresu uvedenú vo výzve/vo vyzvaní na predkladanie ŽoNFP, v ŽoNFP resp. v zmluve o NFP. V prípade ak adresát nebol doručovateľom na mieste doručenia zastihnutý, alebo bezdôvodne odoprel písomnosť prijať, sa na doručovanie písomností vo fáze do podpisu zmluvy o NFP vzťahujú príslušné ustanovenia § 24 a 25 zákona o správnom konaní. Po podpise zmluvy o NFP sa na doručovanie písomností vzťahujú pravidlá doručovania upravené v zmluve o NFP;

Deň doručenia je určujúci aj pre posúdenie splnenia podmienky doručenia dokumentu v lehote stanovenej riadiacim orgánom. V prípade predkladania písomnej aj elektronickej formy dokumentu sa dátum doručenia dokumentu vzťahuje ku dňu doručenia písomnej formy dokumentu;

* + **Dokumentácia** – akákoľvek informácia alebo súbor informácií zachytené   
    na hmotnom substráte, vrátane elektronických dokumentov vo formáte počítačového súboru týkajúce sa a/alebo súvisiace s projektom;
  + **Dopytovo-orientovaný projekt** - projekt predkladaný žiadateľom na základe výzvy na predkladanie ŽoNFP určenej pre dvoch a viac oprávnených žiadateľov, medzi ktorými prebieha súťaž;
  + **Európsky sociálny fond (ďalej „ESF“)** - jeden z hlavných nástrojov štrukturálnej a regionálnej politiky EÚ, ktorý podporuje vyššiu úroveň zamestnanosti a kvality práce, zlepšuje prístup na trh práce, podporuje geografickú a pracovnú mobilitu pracovníkov a uľahčuje ich prispôsobenie sa priemyselnej zmene a zmenám výrobného systému nevyhnutným na trvalo udržateľný rozvoj, podporuje vysoký stupeň vzdelania a odbornej prípravy pre všetkých a podporuje prechod medzi vzdelávaním a zamestnaním v prípade mladých ľudí, boj proti chudobe, zlepšuje sociálne začlenenie a podporuje rodovú rovnosť, nediskrimináciu a rovnaké príležitosti, čím prispieva k prioritám Únie, pokiaľ ide o posilňovanie hospodárskej, sociálnej a územnej súdržnosti;
  + **Európske štrukturálne a investičné fondy (ďalej „EŠIF“)** – spoločné označenie pre Európsky fond regionálneho rozvoja (EFRR), Európsky sociálny fond (ESF), Kohézny fond (KF), Európsky poľnohospodársky fond pre rozvoj vidieka (EPFRV), Európsky námorný a rybársky fond (ENRF);
  + **Efektívnosť (efficiency)** – najvýhodnejší vzájomný pomer medzi použitými verejnými financiami a dosiahnutými výsledkami. Na úrovni projektu sa efektívnosťou rozumie maximálne dosahovanie cieľov vo vzťahu k poskytnutým finančným prostriedkom;
  + **Ex ante finančná oprava** – individuálne zníženie hodnoty deklarovaných výdavkov z dôvodu zistení porušenia legislatívy SR alebo EÚ, najmä v oblasti verejného obstarávania. Výška individuálnej ex-ante finančnej opravy sa určí v zodpovedajúcej sume neoprávnených výdavkov resp. ako percentuálna sadzba zo sumy oprávnených výdavkov zákazky v rámci schváleného NFP alebo jeho časti, a to vo fáze pred úhradou dotknutej zákazky v ŽoP zo strany PJ, v rámci ktorej boli nedostatky identifikované;
  + **Finančná analýza projektu** - posúdenie finančnej výkonnosti projektu pomocou finančných ukazovateľov zostavených na základe diskontovaných peňažných tokov porovnaním situácie s financovaním a bez financovania projektu, v rámci ktorej sa preukazuje finančná udržateľnosť výsledkov projektov. V prípade projektov generujúcich príjmy sa na jej základe stanovuje výška NFP;
  + **Hlásenie o začatí realizácie hlavných aktivít projektu** - formulár (príloha č.1), prostredníctvom ktorého prijímateľ oznamuje poskytovateľovi začatie realizácie hlavných aktivít projektu a informáciu o dátume začatia realizácie podporných aktivít projektu;
  + **Hodnotenie** –hodnotenie je kvalitatívnym nástrojom riadenia a prostriedkom prispievajúcim k zvýšeniu kvality, efektívnosti a účinnosti implementácie EŠIF a naplnenie ich cieľov, tým zároveň aj k posilneniu kohéznej politiky, spoločnej poľnohospodárskej politiky a integrovanej námornej politiky EÚ;
  + **Hospodárnosť** – vynaloženie verejných financií na vykonanie činnosti alebo obstaranie tovarov, prác a služieb v správnom čase, vo vhodnom množstve a kvalite za najlepšiu cenu. Na úrovni projektu sa hospodárnosťou rozumie minimalizácia výdavkov nevyhnutných na realizáciu projektu pri rešpektovaní cieľov projektu pri zachovaní vyššie uvedených podmienok;
  + **Harmonogram realizácie aktivít projektu** – časový rámec (rozpis, plán) realizácie aktivít projektu, ktoré sú nevyhnutné pre dosiahnutie plánovaného cieľa projektu. Harmonogram realizácie aktivít projektu má z časového hľadiska vymedzený začiatok a koniec realizácie jednotlivých aktivít projektu;
  + **Individuálny projekt** – ide o projekty technickej pomoci (TP) alebo národné projekty. Sú to projekty, kde pri ich výbere neprebieha súťaž a ktoré realizujú vopred riadiacim orgánom určené subjekty na základe jedinečného postavenia a funkcie týchto subjektov;
  + **IT monitorovací systém 2014+ (ďalej „ITMS2014+“)** – pre programové obdobie 2014 – 2020 predstavuje centrálny IS, ktorý slúži na evidenciu, následné spracovávanie, export, výmenu dát, údajov a dokumentov medzi žiadateľom/prijímateľom, poskytovateľom pomoci a ďalšími orgánmi zapojenými do implementácie EŠIF. ITMS2014+ je tvorený verejnou (public) a neverejnou (private) časťou. Obe časti pracujú nad jednou spoločnou databázou. Subjekt zodpovedný za prevádzku ITMS2014+ je DataCentrum (ďalej aj „prevádzkovateľ ITMS2014+“);
  + **Finančná kontrola na mieste** – je kontrola vykonaná poskytovateľom priamo na mieste u prijímateľa. Predmetom kontroly sú skutočnosti, ktoré súvisia s finančným riadením projektu ako aj súladu realizácie projektu so zmluvou o NFP a to v akejkoľvek fáze počas alebo po ukončení realizácie projektu;
  + **Kód (ITMS2014+) projektu** – 11 miestny kód projektu, ktorý je ITMS2014+ generovaný pri vytvorení projektu zo ŽoNFP alebo pri vytvorení projektu ako následníka pôvodného projektu v evidencii ITMS2014+ pre projekty. Projekt je možné vytvoriť po zaevidovaní zmluvy o NFP v ITMS2014+;
  + **Krížové financovanie** – v súlade s čl. 98 ods. 2 všeobecného nariadenia, komplementárny spôsob financovania oprávnených aktivít projektov spadajúcich do oblasti pomoci z druhého fondu (týka sa EFRR a ESF) v rámci limitu 10 % prostriedkov EÚ na každú prioritnú os OP s podmienkou, že sú tieto oprávnené aktivity potrebné na nevyhnutné vykonávanie projektu a sú s ním priamo spojené;
  + **Lehota –** ak nie je v tomto dokumente uvedené inak, za dni sa považujú pracovné dni.. Do plynutia lehoty sa nezapočítava deň, keď došlo ku skutočnosti určujúcej začiatok lehoty. Lehoty určené podľa týždňov, mesiacov alebo rokov sa končia uplynutím toho dňa, ktorý sa svojím označením zhoduje s dňom, keď došlo ku skutočnosti určujúcej začiatok lehoty. Ak taký deň v mesiaci nie je, lehota sa končí posledným dňom mesiaca. Lehota je zachovaná, ak sa posledný deň lehoty podanie podá na príslušný orgán, alebo ak sa podanie odovzdá na poštovú prepravu, ak nie je v tomto dokumente uvedené inak. V prípade, ak je koniec lehoty stanovený na konkrétny deň a ten pripadne na deň pracovného voľna alebo štátneho sviatku, za koniec lehoty sa považuje najbližší pracovný deň, ktorý nasleduje po dni pracovného voľna alebo štátneho sviatku;
  + **Majetok** – majetok definovaný zákonom o účtovníctve a zákonom o dani z príjmov;
  + **Merateľný ukazovateľ projektu** –je hlavným nástrojom v rámci monitorovania a hodnotenia pokroku pri dosahovaní stanovených cieľov projektu - realizáciou hlavných aktivít projektu. Sledovanie merateľných ukazovateľov na úrovni projektu je dôležité z pohľadu riadenia projektu a sledovania jeho výkonnosti a ktorými sa zabezpečí dosahovanie cieľov na úrovni OP. Poskytovateľ zahrnie do výzvy návrh merateľných ukazovateľov, z ktorých prijímateľ zahrnie do žiadosti o NFP všetky alebo niektoré merateľné ukazovatele, za ktorých plnenie a vyhodnotenie následne prijímateľ zodpovedá v rámci realizácie hlavných aktivít projektu a súčasne zodpovedá za ich udržanie v rámci udržateľnosti projektu, resp. následného monitorovania projektu. Merateľné ukazovatele odzrkadľujú skutočné dosahovanie pokroku na úrovni projektu, priradzujú sa k hlavným aktivitám projektu a v zásade zodpovedajú výstupu projektu. Merateľné ukazovatele projektu sú uvedené v prílohe č. 2 zmluvy o NFP v rozsahu, v akom boli súčasťou schválenej ŽoNFP;
  + **Miesto realizácie projektu** – sa rozumie miesto užívania výsledkov projektu (v prípade investičných projektov je miesto realizácie projektu spravidla identické s miestom fyzickej realizácie projektu);
  + **Monitorovacia správa projektu (ďalej len „Monitorovacia správa“)** – správa pripravená prijímateľom za príslušný projekt v zmluvne dohodnutých termínoch, obsahujúca všetky informácie o vecnej, finančnej, časovej a administratívnej realizácií projektu;
  + **Monitorovanie** – pravidelná činnosť, ktorá sa zaoberá systematickým zberom, triedením, agregovaním a ukladaním relevantných informácií o sledovaných projektoch a prezentáciou výsledkov ich monitorovania pre potreby vykonávania hodnotenia riadených procesov na projektovej a programovej úrovni. Na úrovni projektu je hlavným cieľom monitorovania preverovanie súladu implementácie projektu s uzatvorenou zmluvou o NFP. Na úrovni programu sa monitoruje pokrok v realizácií priorít a cieľov stanovených v OP, čo zabezpečuje monitorovací výbor OP v spolupráci s RO pre EVS;
  + **Národný projekt** – projekt realizovaný na návrh poskytovateľa prijímateľom, ktorý je určený v programe, jeho kompetencie vyplývajú z osobitných predpisov (napr. zákona o orgánoch štátnej správy, kompetenčného zákona, zákona o inšpekcii práce). Zoznam národných projektov schvaľuje monitorovací výbor alebo komisia zriadená riadiacim orgánom pri monitorovacom výbore;
  + **Následné monitorovanie projektu** – doba, počas ktorej je prijímateľ povinný predkladať poskytovateľovi následné monitorovacie správy; táto doba začína plynúť od Finančného ukončenia realizácie projektu a trvá počas doby určenej vo výzve/vyzvaní a počas doby plnenia merateľných ukazovateľov projektu v zmysle Prílohy č. 2 k zmluve o NFP/ rozhodnutia o schválení ŽoNFP, pričom počas tejto doby následného monitorovania projektu nesmie dôjsť k zmene projektu, ktorá ovplyvňuje povahu alebo ciele projektu v porovnaní so stavom, v akom bol projekt schválený a musia byť zachované výsledky projektu v dobe následného monitorovania projektu určené vo vyzvaní;
  + **Nenávratný finančný príspevok (alebo aj „NFP“)** - suma finančných prostriedkov poskytnutá prijímateľovi na realizáciu aktivít projektu, vychádzajúca zo schválenej ŽoNFP, podľa podmienok zmluvy o NFP, z verejných prostriedkov v súlade s platnou právnou úpravou (najmä zákonom o príspevku z EŠIF, zákonom o finančnej kontrole a  audite a zákonom o rozpočtových pravidlách). Maximálna výška NFP vyplýva z rozhodnutia o schválení ŽoNFP a predstavuje určité % z celkových oprávnených výdavkov vzhľadom na intenzitu pomoci pre projekt v súlade s podmienkami výzvy. Skutočne vyplatený NFP predstavuje určité % zo schválených oprávnených výdavkov vzhľadom na intenzitu pomoci pre projekt v súlade s podmienkami výzvy a po zohľadnení ďalších skutočností vyplývajúcich zo zmluvy o  NFP; výška skutočne vyplateného NFP môže byť rovná alebo nižšia ako výška maximálnej výšky NFP;
  + **Neoprávnené výdavky** – výdavky projektu, ktoré nie sú oprávnenými výdavkami; ide najmä o výdavky, ktoré sú v rozpore so zmluvou o  NFP (napr. vznikli mimo obdobia oprávnenosti výdavkov, boli predmetom financovania inej nenávratnej pomoci, patria do skupiny výdavkov neoprávnenej na spolufinancovanie z prostriedkov OP EVS, nesúvisia s činnosťami nevyhnutnými pre úspešnú realizáciu a ukončenie projektu, alebo sú v rozpore s inými podmienkami pre oprávnenosť výdavkov definovaných v článku 14 VZP, alebo sú v rozpore s podmienkami príslušnej výzvy;
  + **Nezrovnalosť (Iregularita)** – akékoľvek porušenie práva Európskej únie alebo vnútroštátneho práva týkajúceho sa jeho uplatňovania, vyplývajúce z konania alebo opomenutia hospodárskeho subjektu zúčastňujúceho sa na vykonávaní európskych štrukturálnych a investičných fondov, dôsledkom čoho je alebo môže byť negatívny dopad na rozpočet Európskej únie zaťažením všeobecného rozpočtu neoprávneným výdavkom;
  + **Operácia** - projekt alebo súbor projektov vybraných riadiacim orgánom príslušného operačného programu, alebo na jeho zodpovednosť podľa kritérií ustanovených monitorovacím výborom, ktorého vykonávanie jedným alebo viacerými prijímateľmi umožňuje dosiahnutie cieľov prioritnej osi, na ktoré sa vzťahuje;
  + **Operačný program** - dokument predložený členským štátom a schválený EÚ, ktorý určuje stratégiu rozvoja pomocou jednotného súboru priorít, ktorá sa má realizovať s pomocou niektorého štrukturálneho a investičného fondu;
  + **Oprávnené výdavky** - výdavky, ktoré boli skutočne vynaložené počas obdobia stanoveného v zmluve o NFP alebo v zmluve o financovaní alebo v rozhodnutí o schválení ŽoNFP vo forme nákladov alebo výdavkov prijímateľa, v relevantných prípadoch partnera, a ktoré boli vynaložené na operácie vybrané na podporu v rámci programov v súlade s kritériami výberu a obmedzeniami stanovenými nariadením Európskeho parlamentu a Rady (EÚ) č. 1303/2013, nariadením Európskeho parlamentu a Rady (EÚ) č. 1300/2013, nariadením Európskeho parlamentu a Rady (EÚ) č. 1301/2013, nariadením Európskeho parlamentu a Rady (EÚ) č. 1304/2013 a nariadením Európskeho parlamentu a Rady (EÚ) č. 1299/2013 pri zohľadnení zjednodušeného vykazovania výdavkov v zmysle čl. 67 ods. 1 písm. b), až e), čl. 68, 68a, 68b, čl. 69 ods. 1 a čl. 109 nariadenia Európskeho parlamentu a Rady (EÚ) č. 1303/2013 a čl. 14 nariadenia Európskeho parlamentu a Rady (EÚ) č. 1304/2013. V podmienkach Slovenskej republiky za stanovenie minimálnych štandardov k oprávnenosti výdavkov zodpovedá centrálny koordinačný orgán;
  + **Oprávnenosť** - je charakterizovaná ako súlad projektu s osobnými, vecnými, finančnými, územnými a časovými predpokladmi poskytnutia pomoci určenými riadiacim orgánom vo výzve na predkladanie žiadostí alebo v ozname o predkladaní projektových zámerov veľkých projektov alebo vo vyzvaní;
  + **Orgán auditu** - národný, regionálny alebo miestny orgán verejnej moci alebo subjekt verejnej správy, ktorý je funkčne nezávislý od riadiaceho orgánu a certifikačného orgánu. V podmienkach Slovenskej republiky plní úlohy orgánu auditu Ministerstvo financií SR, okrem orgánu auditu určeného vládou SR;
  + **Partner** - osoba, ktorá sa spolupodieľa na príprave projektu so žiadateľom a ktorá sa spolupodieľa na realizácii projektu s prijímateľom podľa zmluvy o NFP alebo podľa písomnej zmluvy uzavretej medzi prijímateľom a partnerom alebo ktorá sa spolupodieľa na realizácii projektu s prijímateľom podľa zmluvy alebo podľa písomnej zmluvy uzavretej medzi prijímateľom a partnerom (v texte aj "podľa zmluvy"). Partner, ktorý je účastníkom zmluvného vzťahu podľa § 25 ods. 3 zákona o príspevku z EŠIF, má z hľadiska práv a povinností vyplývajúcich zo zmluvy o NFP rovnocenné povinnosti a práva ako prijímateľ;
  + **Personálna matica** -súbor informácií o odborných, riadiacich a administratívnych kapacitách projektu, ktorý obsahuje najmä údaje ako meno a priezvisko osoby, pracovnú pozíciu osoby na projekte, aktivitu, na ktorej sa bude podieľať a obdobie vykonávania prác na projekte;
  + **Plán financovania (finančný plán projektu)** - návrh budúcich príjmov a výdavkov projektu potrebných pre realizáciu projektu zodpovedajúci potrebám poskytovateľa a zároveň vyjadrujúci individuálne potreby prijímateľa vzhľadom k cieľom projektu. Plán financovania obsahuje aj minimálne informácie o zdrojoch financovania v členení podľa potrieb riadiaceho orgánu a predpokladaných výdavkoch projektu v každom roku jeho realizácie;
  + **Platobná jednotka** – ústredný orgán štátnej správy určený vládou SR zodpovedný za prevod prostriedkov EÚ a štátneho rozpočtu na spolufinancovanie prijímateľovi na základe vykonania kontroly žiadosti o platbu v zmysle zákona č. 357/2015 Z. z. o finančnej kontrole a audite a o zmene a doplnení niektorých zákonov. Platobnú jednotku určuje vláda SR v súlade s osobitným predpisom. Vo vzťahu k Štátnej pokladnici vystupuje platobná jednotka v mene príslušného ministerstva ako vnútorná organizačná jednotka klienta Štátnej pokladnice;
  + **Poskytovateľ[[2]](#footnote-3), Poskytovateľ pomoci**[[3]](#footnote-4)- orgán, ktorý je zodpovedný za pridelenie NFP;
  + Preddavkové platby – preddavkovou platbou sa rozumie úhrada finančných prostriedkov prijímateľom dodávateľovi pred dodaním tovarov / poskytnutím služieb alebo vykonaním stavebných prác. Vzťahuje sa na obchodné vzťahy medzi prijímateľom a dodávateľom, pričom samotný systém platieb medzi riadiacim orgánom a prijímateľom, t. j. systém predfinancovania, systém zálohových platieb a ich kombinácia so systémom refundácie, nie je týmto dotknutý. V bežnej obchodnej praxi sa používa aj pojem "záloha" alebo "preddavok" a pre doklad, na základe ktorého sa úhrada realizuje, sa používa aj pojem "zálohová faktúra" alebo "preddavková faktúra".
  + **Prijímateľ** - súkromná alebo verejná právnická osoba alebo fyzická osoba, zodpovedná za začatie alebo za začatie a implementáciu operácií. V kontexte schém štátnej pomoci a schém pomoci "de minimis" je prijímateľom podnik podľa čl. 107 ods. 1 Zmluvy o fungovaní EÚ, ktorý vykonáva hospodársku činnosť bez ohľadu na jeho právne postavenie a spôsob jeho financovania. Hospodárskou činnosťou je každá činnosť, ktorá spočíva v ponuke tovaru a/alebo služieb na trhu. V prípade finančných nástrojov je prijímateľom subjekt, ktorému bol poskytnutý poskytovateľom príspevok na finančný nástroj na základe zmluvy o financovaní, a ktorý je zodpovedný za vykonávanie finančných nástrojov. Prijímateľom môže byť aj subjekt, ktorý vykonáva finančné nástroje, a do ktorého základného imania poskytovateľ investoval, alebo orgán vykonávajúci finančné nástroje (fond fondov). V prípade implementácie globálneho grantu je prijímateľom orgán, organizácia, právnická osoba alebo administratívna jednotka, ktorej sprostredkovateľský orgán pre globálny grant poskytuje prostriedky EÚ a štátneho rozpočtu na spolufinancovanie na základe zmluvných podmienok. Prijímateľom je osoba od nadobudnutia účinnosti zmluvy podľa § 25 zákona č. 292/2014 Z. z. o EŠIF alebo právoplatnosti rozhodnutia o schválení žiadosti podľa § 16 ods. 2 zákona č. 292/2014 Z. z. o EŠIF, ktorej bola schválená žiadosť o poskytnutie nenávratného finančného príspevku v konaní podľa tohto zákona.
  + **Prínos** - pozitívne dopady realizácie projektu na prijímateľa alebo na definovanú cieľovú skupinu, ktoré môžu mať finančnú aj nefinančnú podobu. Ide o súčet všetkých dosiahnutých plánovaných prínosov projektu;
  + **Prioritná os** - jedna z priorít stratégie v OP, ktorá sa skladá zo skupiny navzájom súvisiacich operácií (aktivít) s konkrétnymi, merateľnými cieľmi;
  + **Príručka pre prijímateľa** - je v zmysle Systému riadenia EŠIF záväzným riadiacim dokumentom, ktorý vydáva poskytovateľ a ktorý predstavuje procesný nástroj popisujúci jednotlivé fázy implementácie projektov;
  + **Projekt** – súhrn aktivít a činností, na ktoré sa vzťahuje poskytnutie pomoci, ktoré popisuje žiadateľ v ŽoNFP a ktoré realizuje prijímateľ v súlade so zmluvou o NFP, resp. s rozhodnutím o schválení ŽoNFP (v prípade, ak je prijímateľ a poskytovateľ tá istá osoba);
  + **Realizácia projektu** -obdobie od začatia realizácie hlavných aktivít projektu až po finančné ukončenie projektu;
  + **Realizácia aktivít projektu** – realizácia všetkých hlavných ako aj podporných aktivít projektu v súlade so zmluvou o NFP, uvedená definícia sa v zmluve o NFP používa vtedy, ak je potrebné vyjadriť vecnú stránku realizácie aktivít projektu bez ohľadu na časový faktor;
  + **Realizácia hlavných aktivít projektu** – zodpovedá obdobiu tzv. fyzickej realizácie projektu, t. j. obdobiu, v rámci ktorého prijímateľ realizuje jednotlivé hlavné aktivity projektu od začatia realizácie hlavných aktivít projektu, najskôr však od 1.1.2014, do ukončenia realizácie hlavných aktivít projektu. Maximálna doba realizácie hlavných aktivít projektu zodpovedá oprávnenému obdobiu stanovenému vo výzve na predkladanie ŽoNFP, pričom za žiadnych okolností nesmie prekročiť termín stanovený v článku 65 ods. 2 všeobecného nariadenia, t.j. 31.12.2023;
  + **Riadiaci orgán (ďalej aj „poskytovateľ“)** – orgán štátnej správy alebo územnej samosprávy poverený Slovenskou republikou, ktorý je určený na realizáciu programu a zodpovedá za riadenie programu v súlade so zásadou riadneho finančného hospodárenia podľa článku 125 všeobecného nariadenia. Riadiaci orgán je menovaný pre každý OP. V podmienkach SR v súlade s § 7 zákona o príspevku z EŠIF určuje jednotlivé riadiace orgány vláda SR, ak v tomto ustanovení nie je uvedené inak. Ak je to účelné, riadiaci orgán môže konať aj prostredníctvom sprostredkovateľského orgánu;
  + **Rozhodnutie o schválení žiadosti o nenávratný finančný príspevok -** rozhodnutie, ktoré vydáva štatutárny orgán riadiaceho orgánu, ktorým schvaľuje žiadosť o poskytnutie nenávratného finančného príspevku. Pre účely tohto materiálu sa pod rozhodnutím o schválení žiadosti rozumie rozhodnutie podľa § 16 ods. 2 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov, a teda rozhodnutie o schválení žiadosti o nenávratný finančný príspevok, ak je prijímateľ a riadiaci orgán tá istá osoba a rozhodnutie obsahuje aj práva a povinnosti riadiaceho orgánu aj prijímateľa;
  + **Správa o zistenej nezrovnalosti** – dokument vyplnený riadiacim orgánom, sprostredkovateľským orgánom, platobnou jednotkou, certifikačným orgánom, orgánom auditu a jeho spolupracujúcim orgánom alebo Úradom vládneho auditu ako správnym orgánom, na základe ktorého je oficiálne zdokumentované zistenie nezrovnalosti alebo podozrenie z nezrovnalosti v jednotlivých štádiách vývoja nezrovnalosti v ITMS.
  + **Správa z kontroly** – výstupný dokument z kontroly projektu (napr. žiadosti o platbu), ktorý vypracováva riadiaci orgán v zmysle postupov definovaných v Systéme riadenia európskych štrukturálnych a investičných fondov (SR EŠIF) na programové obdobie 2014 – 2020 a v súlade so zákonom č. 357/2015 Z.z. o finančnej kontrole a audite.;
  + **Sumarizačný hárok** – doklad slúžiaci na deklarovanie výdavkov prijímateľa za oblasť pracovno-právnych vzťahov a cestovných náhrad;
  + **Systém finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020 (ďalej len „SFR“)** dokument vydaný certifikačným orgánom, ktorý predstavuje súhrn pravidiel, postupov a činností financovania NFP. Systém finančného riadenia zahŕňa finančné plánovanie a rozpočtovanie, riadenie a realizáciu toku finančných prostriedkov, účtovanie, výkazníctvo a monitorovanie finančných tokov, certifikáciu a vysporiadanie finančných vzťahov voči Slovenskej republike a voči Európskej komisii. Aktuálna verzia SFR je zverejnená na webovom sídle Ministerstva financií SR, www.finance.gov.sk;
  + **Systém riadenia Európskych štrukturálnych a investičných fondov na programové obdobie 2014 – 2020 (**ďalej len **„SR EŠIF“)** - dokument vydaný CKO, ktorého účelom je definovať štandardné procesy a postupy riadenia EŠIF, ktoré sú záväzné pre všetky zúčastnené subjekty; pre účely zmluvy o poskytnutí NFP je záväzná vždy aktuálna zverejnená verzia uvedeného dokumentu na webovom sídle CKO [www.partnerskadohoda.gov.sk](http://www.partnerskadohoda.gov.sk) v nadväznosti aj na interpretačné pravidlá uvedené v článku 1, ods. 1.3 písm. d) zmluvy; rovnako uvedené platí aj pre dokumenty vydávané na základe SR EŠIF v súlade s kapitolou 1.2 ods. 3, písm. a) až c) Základné ustanovenia a rozsah aplikácie;
  + **Štátna pokladnica** - orgán štátnej správy zriadený v zmysle zákona o štátnej pokladnici zabezpečujúci sústavu činností v rámci systému štátnej pokladnice, najmä centralizáciu riadenia verejných financií, realizáciu rozpočtu subjektov verejnej správy, vedenie a správu účtov klientov a realizáciu platobného styku klientov;
  + **Štátna pomoc** - akákoľvek pomoc poskytovaná z prostriedkov štátneho rozpočtu alebo akoukoľvek formou z verejných zdrojov podniku podľa čl. 107 ods. 1 Zmluvy o fungovaní EÚ, ktorá narúša súťaž alebo hrozí narušením súťaže tým, že zvýhodňuje určité podniky alebo výrobu určitých druhov tovarov a služieb môže nepriaznivo ovplyvniť obchod medzi členskými štátmi EÚ. Pomocou sa vo význame uvádzanom v Zmluve o poskytnutí NFP rozumie pomoc de minimis ako aj štátna pomoc. Povinnosti zmluvných strán, ktoré pre ne vyplývajú z právneho poriadku SR alebo z právnych aktov EÚ ohľadom štátnej pomoci, zostávajú plnohodnotne aplikovateľné bez ohľadu na to, či ich Zmluva o poskytnutí NFP uvádza vo vzťahu ku konkrétnemu projektu prijímateľa, zahŕňajúcom poskytnutie pomoci, ako aj bez ohľadu na to, či sa prijímateľ považuje podľa právnych predpisov Slovenskej republiky za verejnoprávny subjekt alebo subjekt súkromného práva;
  + **Štrukturálne fondy** - nástroje štrukturálnej politiky EÚ využívané na dosiahnutie jej cieľov. K štrukturálnym fondom patria Európsky fond regionálneho rozvoja a Európsky sociálny fond;
  + **Účastníci projektu** – účastníkmi projektu sa rozumejú osoby priamo zúčastňujúce sa aktivít projektu spolufinancovaného z ESF (napr. frekventanti vzdelávacích programov, účastníci sociálnych programov), pričom platí, že na každého účastníka projektu sa viažu výdavky projektu. Účastníkmi projektu nie sú členovia projektového tímu (riadiaci a administratívni pracovníci, lektori, sociálni pracovníci a pod.) ani osoby cieľovej skupiny, ktoré využívajú výsledky projektu, ale nezúčastňujú sa priamo aktivít projektu (napr. pri projektoch zameraných na vydanie publikácií používatelia týchto publikácií);
  + **Účelnosť** - vzťah medzi určeným účelom použitia verejných financií a skutočným účelom ich použitia. Na úrovni projektu sa účelnosťou rozumie priama väzba na projekt a nevyhnutnosť pre realizáciu projektu;
  + **Účinnosť** - plnenie určených cieľov a dosahovanie plánovaných výsledkov vzhľadom na použité verejné financie. Na úrovni projektu sa účinnosťou rozumie vzťah medzi plánovanými výstupmi projektu a skutočnými výstupmi projektu;
* **Účtovný doklad** – doklad definovaný v § 10 ods. 1 zákona č. 431/2002 Z. z. o účtovníctve. Na účely predkladania žiadostí o platbu (predfinancovanie, refundácia – priebežná platba, zúčtovanie zálohovej platby) sa vyžaduje splnenie náležitostí definovaných v § 10 ods. 1 písm. a) až f) predmetného zákona, pričom za dostatočné splnenie náležitosti podľa písm. f) sa považuje vyhlásenie prijímateľa v žiadosti o platbu v časti Čestné vyhlásenie.

V súvislosti s postúpením pohľadávky sa z pohľadu splnenia požiadaviek nariadenia Európskeho parlamentu a Rady (EÚ) č. 1303/2013 za účtovný doklad, ktorého dôkazná hodnota je rovnocenná faktúram, považuje aj doklad preukazujúci vykonanie započítania pohľadávky a záväzku.

Rozdielne od prvej vety tejto definície sa, na účely predkladania žiadosti o platbu v prípade využívania preddavkových platieb, za účtovný doklad považuje doklad (tzv. zálohová alebo preddavková faktúra), na základe ktorého je uhrádzaná preddavková platba prijímateľom dodávateľovi / zhotoviteľovi.

* + **Udržateľnosť projektu** - udržanie (zachovanie) výsledkov realizovaného projektu definovaných prostredníctvom merateľných ukazovateľov projektu pri dodržaní podmienky vyplývajúcej z čl. 71 ods. 1 všeobecného nariadenia vyplýva podmienka, v zmysle ktorej nemôže počas obdobia 5 rokov (resp. 3 rokov v prípade MSP, alebo v období stanovenom v pravidlách o štátnej pomoci) od schválenia záverečnej platby prijímateľovi dôjsť k: skončeniu alebo premiestneniu výrobnej činnosti mimo oblasti programu; k zmene vlastníctva položky infraštruktúry, ktorá poskytuje firme alebo orgánu verejnej moci neoprávnené zvýhodnenie; podstatnej zmene, ktorá ovplyvňuje povahu operácie, ciele alebo podmienky realizácie, čo by spôsobilo narušenie jej pôvodných cieľov;
  + **Úhrada účtovného dokladu** – predstavuje úhradu záväzku alebo pohľadávky prijímateľa/riadiaceho orgánu/platobnej jednotky/certifikačného orgánu. V súvislosti so vzájomným započítaním pohľadávky a záväzku, záväzok prijímateľa (napr. z titulu nezrovnalosti) vysporiadaný formou vzájomného započítania pohľadávky a záväzku sa považuje za zaplatený momentom schválenia zníženej pohľadávky prijímateľa z poskytnutého nenávratného finančného príspevku v súhrnnej žiadosti o platbu;
  + **Ukončenie realizácie hlavných aktivít projektu** - predstavuje ukončenie tzv. fyzickej realizácie projektu. Realizácia hlavných aktivít projektu sa považuje za ukončenú v kalendárny deň, kedy prijímateľ kumulatívne splní podmienky uvedené vo VZP zmluvy o NFP čl. 1 ods. 3 a podmienky uvedené vo VP čl.1 ods.3);
  + **Užívateľ -** osoba, ktorej prijímateľ alebo partner poskytuje príspevok alebo jeho časť za podmienok určených vo výzve alebo vo vyzvaní pre národný projekt na základe predchádzajúceho písomného súhlasu poskytovateľa a v súlade so zmluvou uzavretou medzi prijímateľom a užívateľom alebo partnerom a užívateľom;
  + **Verejné obstarávanie alebo VO** – postupy obstarávania služieb, tovarov a stavebných prác v zmysle ZVO v súvislosti s výberom dodávateľa; ak sa v zmluve o NFP uvádza pojem verejné obstarávanie vo všeobecnom význame obstarávania služieb, tovarov a stavebných prác, t.j. bez ohľadu na konkrétne postupy obstarávania, zahŕňa **aj iné druhy obstarávania nespadajúce pod ZVO**, ak ich právny poriadok SR pre konkrétny prípad pripúšťa;
  + **Verejné výdavky -** všetky verejné príspevky na financovanie operácií, ktoré pochádzajú z rozpočtu národných, regionálnych a miestnych orgánov verejnej správy, rozpočtu Európskej únie, rozpočtu verejnoprávnych subjektov alebo rozpočtu združení orgánov verejnej správy alebo verejnoprávnych subjektov a na účely stanovenia podielu spolufinancovania pre program alebo prioritné osi Európskeho sociálneho fondu môže zahŕňať prípadné finančné zdroje, ktorými kolektívne prispeli zamestnávatelia;
  + **Vlastné zdroje prijímateľa** - finančné a nefinančné zdroje, ktorými sa podieľa prijímateľ na financovaní projektu v stanovenej výške a podiele. Za tieto zdroje sa považujú aj tie zdroje, ktoré prijímateľ získal inak (okrem zdrojov zo štátneho rozpočtu), ako napr. úver z banky alebo príspevok tretej osoby;
  + **Výzva na prekladanie žiadosti** alebo **výzva** - východiskový metodický a odborný podklad zo strany poskytovateľa, na základe ktorého prijímateľ v postavení žiadateľa vypracoval a predložil ŽoNFP poskytovateľovi. Výzvou sa rozumie aj vyzvanie, ak v prípade tzv. národných projektov nahrádza vyzvanie výzvu v zmysle § 26 ods. 3 Zákona o príspevku z EŠIF a v prípade projektov technickej pomoci v zmysle §28 ods. 1 Zákona o príspevku z EŠIF;
  + **Zmluva o poskytnutí nenávratného finančného príspevku (ďalej aj, „zmluva o NFP“, prípadne „zmluva“)** - podrobná zmluva o podpore projektu financovaného zo štrukturálnych a investičných fondov alebo Kohézneho fondu a štátneho rozpočtu uzatvorená medzi riadiacim orgánom/sprostredkovateľským orgánom a prijímateľom, určujúca podmienky poskytnutia pomoci, ako aj práva a povinnosti zúčastnených strán. Zmluva stanovuje práva a povinnosti zmluvných strán ako aj podmienky platné pre podporu projektu prostriedkami verejných rozpočtov, najmä v súlade so zákonom o rozpočtových pravidlách a je uzavretá podľa § 269 ods. 2 obchodného zákonníka a podľa §25 zákona o príspevku z EŠIF. Pre potreby tohto materiálu sa pod zmluvou o poskytnutí nenávratného finančného príspevku rozumie aj v relevantných prípadoch "Rozhodnutie o schválení žiadosti o nenávratný finančný príspevok", kedy je poskytovateľ a prijímateľ tá istá osoba.;
  + **Zoznam deklarovaných výdavkov** **(ďalej aj „ZDV“)** – doklad predkladaný prijímateľom v rámci Operačného programu Efektívna verejná správa, ktorým deklaruje realizované výdavky za príslušné obdobie. ZDV tvorí neoddeliteľnú súčasť formuláru žiadosti o platbu;
  + **Žiadosť o platbu (ďalej aj „ŽoP“)** - dokument, ktorý pozostáva z formuláru žiadosti a povinných príloh, na základe ktorého je prijímateľovi uhrádzaný príspevok, t.j. prostriedky EÚ a štátneho rozpočtu na spolufinancovanie v príslušnom pomere. ŽoP prijímateľ eviduje v ITMS2014+;
  + **Žiadosť o vrátenie finančných prostriedkov (ďalej aj „ŽoVFP“)** - doklad, ktorý pozostáva z formuláru žiadosti o vrátenie finančných prostriedkov a príloh, na ktorého základe má prijímateľ povinnosť vysporiadať finančné vzťahy (vzájomne započítať pohľadávku a záväzok z príspevku alebo vrátiť finančné prostriedky v príslušnom pomere na stanovené bankové účty).

## Použité skratky

AFK Administratívna finančná kontrola

CKO Centrálny koordinačný orgán

CO Certifikačný orgán

CRZ Centrálny register zmlúv

DOP Dopytovo orientovaný projekt

DNS Dynamický nákupný systém

DPH Daň z pridanej hodnoty

EK Európska komisia

ESF Európsky sociálny fond

EŠIF Európske štrukturálne a investičné fondy

EÚ Európska únia

FKnM Finančná kontrola na mieste

ITMS2014+ IT monitorovací systém pre programové obdobie 2014-2020

MV SR Ministerstvo vnútra Slovenskej republiky

MS Monitorovacia správa

MSP Malé a stredné podniky

NFP Nenávratný finančný príspevok

NP Národný projekt

NR SR Národná rada Slovenskej republiky

OP EVS Operačný program Efektívna verejná správa

PJ Platobná jednotka

RO Riadiaci orgán

RO pre OP EVS Riadiaci orgán pre operačný program Efektívna verejná správa; Poskytovateľ

SFR Systém finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020

SR EŠIF Systém riadenia Európskych štrukturálnych a investičných fondov

ŠR Štátny rozpočet

TP Technická pomoc

ÚVA Úrad vládneho auditu

ÚVO Úrad pre verejné obstarávanie

VO Verejné obstarávanie

VP Práva a povinnosti Poskytovateľa a Prijímateľa v súvislosti s realizáciou Projektu

VZP Všeobecné zmluvné podmienky k zmluve o NFP

ZVV Zjednodušené vykazovanie výdavkov

ŽoNFP Žiadosť o nenávratný finančný príspevok

ŽoP Žiadosť o platbu

ŽoVFP Žiadosť o vrátenie finančných prostriedkov

## Legislatíva

* + Zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov (ďalej len „zákon o orgánoch štátnej správy“);
  + Zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (ďalej len „kompetenčný zákon“);
  + Zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov (ďalej len „zákon o inšpekcii práce“);
  + Zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov (ďalej len „zákon o príspevku z EŠIF“);
  + Zákon č. 357/2015 Z. z. o finančnej kontrole a audite a o zmene a doplnení niektorých zákonov (ďalej len „zákon o finančnej kontrole“);
  + Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákon o rozpočtových pravidlách verejnej správy“);
  + Zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov (ďalej len „zákon o štátnej pokladnici“);
  + Zákon č. 431/2002 Z. z. o účtovníctve v znení neskorších predpisov (ďalej len „zákon o účtovníctve“);
  + Zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon č. 25/2006 Z. z.“);
  + Zákon č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“);
  + Zákon č. 513/1991 Zb. Obchodný zákonník v platnom znení (ďalej len „Obchodný zákonník“);
  + Zákon č. 231/1999 Z. z. o štátnej pomoci v znení neskorších predpisov (ďalej len „zákon o štátnej pomoci“);
  + Zákon č. 18/1996 Z. z. o cenách v znení neskorších predpisov (ďalej len „Zákon o cenách“);
  + Zákon č. 40/1964 Zb. Občiansky zákonník v platnom znení (ďalej len „Občiansky zákonník“);
  + Zákon č. 311/2001 Z. z. Zákonník práce v platnom znení (ďalej len „Zákonník práce“);
  + Zákon č. 222/2004 Z. z. o dani z pridanej hodnoty v znení neskorších predpisov (ďalej len „Zákon o DPH“);
  + Zákon č. 283/2002 Z. z. o cestovných náhradách v znení neskorších predpisov (ďalej len „Zákon o cestovných náhradách“);
  + Zákon č. 595/2003 Z. z. o dani z príjmov v znení neskorších predpisov (ďalej len „zákon o dani z príjmov“);
  + Zákon č. 382/2004 Z. z. o znalcoch, tlmočníkoch a prekladateľoch a o zmene a doplnení niektorých zákonov (ďalej len „zákon o znalcoch, tlmočníkoch a prekladateľoch“);
  + Zákon č. 394/2012 Z.z. o obmedzení platieb v hotovosti (ďalej len „zákon o obmedzení platieb v hotovosti“);
  + Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (ďalej len „zákon o slobode informácií“).

# Realizácia projektov

## Všeobecné informácie k realizácii projektov

### Všeobecné informácie

Realizáciou projektu sa rozumie realizácia aktivít projektu v zmysle plánovaných a schválených aktivít v zmysle podmienok uvedených v zmluve o NFP, ktoré sú podrobne popísané v schválenej ŽoNFP a v súlade s výzvou/vyzvaním. Zmluva o NFP upravuje obdobie realizácie aktivít projektu a obdobie udržateľnosti projektu, resp. následného monitorovania projektu. Prijímateľ sa zaväzuje dodržiavať ustanovenia zmluvy o NFP tak, aby bol projekt realizovaný riadne, včas a v súlade s jej podmienkami a postupovať pri realizácii aktivít projektu s náležitou starostlivosťou. Prijímateľ zodpovedá poskytovateľovi za realizáciu aktivít projektu v celom rozsahu.

**Dôležité upozornenie**: V prípade projektov implementovaných v režime zjednodušeného vykazovania výdavkov so stanovenou paušálnou sadzbou sa pojmy podľa Zmluvy o poskytnutí NFP - Realizácia projektu (Realizácia aktivít projektu) a Realizácii hlavných aktivít projektu vecne rovnajú, čo znamená, že dátum ukončenia Realizácie hlavných aktivít projektu sa rovná ukončeniu Realizácie projektu (Realizácie aktivít projektu). Táto skutočnosť má vplyv najmä na zmluvnú povinnosť prijímateľa zrealizovať všetky aktivity projektu do 3 mesiacov od ukončenia Realizácie hlavných aktivít projektu, preto žiadateľovi odporúčame naplánovať realizáciu hlavných aktivít tak, aby pred ich ukončením zrealizoval všetky podporné a administratívne aktivity, vrátane predloženia záverečnej ŽoP.

Práva a povinnosti prijímateľa sú podrobne definované v zmluve o NFP a zároveň v jednotlivých častiach tejto príručky podľa jednotlivých oblastí (finančné riadenie, informovanie a komunikácia, monitorovanie projektu, verejné obstarávanie a pod.), resp. v dokumentoch, na ktoré sa príručka odvoláva. Účinné znenia uvedených dokumentov sú zverejnené na webovom sídlewww.reformuj.sk .

***Dôležité upozornenie***: V prípade, že niektoré ustanovenia zmluvy o NFP sa z podstaty projektu alebo spôsobu jeho realizácie nedajú aplikovať, potom sa zmluva v konkrétnom odseku **neuplatňuje** a text ustanovenia môže byť v zmluve o NFP nahradený výrazom „neuplatňuje sa“ alebo jeho vhodným ekvivalentom.

Počas realizácie projektu je prijímateľ povinný používať formuláre, ktoré generuje ITMS2014+, alebo sú uvedené v rámci príloh tejto príručky.

***Odporúčanie pre prijímateľa:*** Prijímateľovi odporúčame, aby počas celej implementácie projektu aktívne komunikoval s príslušným projektovým manažérom. Pre zmluvné strany je záväzná písomná forma, pričom vzájomná komunikácia súvisiaca so zmluvou o NFP môže prebiehať aj elektronicky prostredníctvom emailu, k čomu si zmluvné strany musia vzájomne písomne oznámiť svoje emailové adresy. Prijímateľ je v komunikácii s poskytovateľom povinný uvádzať ITMS2014+ kód projektu a názov projektu.

### Na čo nezabudnúť po podpise zmluvy

**Personálnu maticu**(príloha č. 18) je prijímateľ povinný predložiť v písomnej podobe vopred určenému projektovému manažérovi Oddelenia finančného riadenia na predpísanom formulári do 7 dní odo dňa nadobudnutia účinnosti zmluvy o NFP (deň po dni zverejnenia zmluvy poskytovateľom v CRZ). Jej aktualizáciu prijímateľ zasiela v písomnej podobe vždy, keď dôjde k zmene pôvodných/predchádzajúcich údajov taktiež v lehote 7 dní od ich zmeny (napr. nahradenie pôvodnej osoby novou osobou).

V Personálnej matici má byť uvedený menný zoznam osôb podieľajúcich sa na projekte pracujúcich u prijímateľa na základe pracovnoprávnych vzťahov v zmysle Zákonníka práce.

Prijímateľ je povinný požiadať o zmenu Personálnej matice a uviesť, v ktorých bodoch personálnej matice zmena nastala. V prípade, že poskytovateľ nedá do 7 dní od doručenia žiadosti o zmenu zamietavé stanovisko s odôvodnením neschválenia zmeny Personálnej matice, prijímateľ môže túto zmenu považovať za schválenú. Zamietavé stanovisko bude prijímateľovi zasielané elektronicky.

Odbornosť osoby uvedenej v Personálnej matici sa preukazuje profesijným životopisom. Prijímateľ je povinný si od všetkých osôb zaradených v Personálnej matici vyžiadať profesijný životopis a súhlas so spracovaním osobných údajov dotknutých osôb. Zozbierané súhlasy a životopisy osôb zaradených v Personálnej matici sú prílohou predloženej Personálnej matice, ako aj jej zmien. V prípade, že dôjde k zmenám v Personálnej matici, je potrebné priložiť životopisy a súhlasy osôb, ktoré nahradili osoby uvedené v pôvodnej Personálnej matici.

Zároveň je Prijímateľ povinný zozbierané súhlasy a životopisy archivovať tak, aby prijímateľ bol schopný predložiť požadované súhlasy a životopisy kontrolnej skupine v prípade finančnej kontroly na mieste zo strany poskytovateľa. Personálna matica[[4]](#footnote-5) je súčasťou dokumentácie projektu. Zmena, resp. doplnenie Personálnej matice nemení zmluvu o NFP. V prípade, že prijímateľ nezašle aktualizovanú Personálnu maticu (v prípade zmeny) spolu so životopismi a súhlasmi so spracovaním osobných údajov dotknutých osôb, poskytovateľ môže pristúpiť k pozastaveniu, zamietnutiu alebo upraveniu výšky platby v ŽoP.

**Začatie realizácie hlavných aktivít projektu** je prijímateľ povinný zaslať poskytovateľovi prostredníctvom Hlásenia o realizácii aktivít projektu (príloha č. 1) do 20 dní od začiatku konania prvej hlavnej aktivity. Prijímateľ vyznačí začatie prvej hlavnej aktivity v ITMS2014+ prostredníctvom príslušnej funkcionality, následne vytlačí tento formulár a v spodnej časti podpísaný oprávnenou osobou ho zašle   
e-mailom príslušnému projektovému manažérovi, pričom originál prijímateľ archivuje pre prípad kontroly na mieste, Ak výzva umožňuje začatie realizácie hlavných aktivít projektu v čase predchádzajúcom účinnosti zmluvy o NFP a prijímateľ skutočne začal s realizáciou hlavných aktivít projektu pred účinnosťou zmluvy o NFP, je povinný zaslať poskytovateľovi prostredníctvom Hlásenia o realizácii aktivít projektu vyššie uvedeným spôsobom informáciu o začatí realizácie hlavných aktivít projektu do 20 dní odo dňa nadobudnutia účinnosti zmluvy o NFP. V prípade, že poskytovateľ a prijímateľ je tá istá osoba, postupuje žiadateľ v zmysle ods. 2, čl.14 VP.

***Odporúčanie pre prijímateľa:*** Najčastejšou chybou v súvislosti s realizáciou aktivít projektu je, že prijímateľ nie je schopný realizovať aktivity v súlade so schváleným časovým harmonogramom popri plynulom zabezpečení štandardného pracovného chodu inštitúcie, či iných aktivít, ktoré vykonáva.   
Na zníženie rizika odporúčame zavedenie vlastného podrobnejšieho harmonogramu realizácie aktivity, ktorý bude prijímateľ pravidelne kontrolovať, vyhodnocovať a následne  podľa potreby prijímať opatrenia na dodržanie konca realizácie aktivity pri splnení cieľov a výstupov aktivity.

***Odporúčanie pre prijímateľa:*** Začatie hlavných aktivít projektu **v súlade** s harmonogramom aktivít uvedených v zmluve o NFP je základnou podmienkou úspešnej implementácie projektu. V prípade, že by vznikli pochybnosti, či prijímateľ začne projekt realizovať včas, odporúčame bezodkladne kontaktovať príslušného projektového manažéra.

**Informáciu o konaní vzdelávacích aktivít** je prijímateľ povinný zasielať poskytovateľovi elektronickou poštou[[5]](#footnote-6) (príslušnému projektovému manažérovi), najmenej 7 dní pred začatím realizácie vzdelávacích aktivít, a ktorá musí obsahovať:

* + názov vzdelávacej aktivity
  + informáciu o presnom určení miesta, dátume a čase konania vzdelávacej aktivity
  + informáciu o počte účastníkov (cieľová skupina)
  + meno/á lektora/ov vzdelávacej aktivity
  + meno gestora vzdelávacej aktivity (ak relevantné podľa Opisu projektu v zmluve o NFP alebo v Personálnej matici projektu)

V prípade, ak sa takto oznámená vzdelávacia aktivita v dohodnutom čase, dátume a na určenom mieste neuskutoční, prijímateľ je povinný poskytovateľovi túto skutočnosť pred pôvodne plánovanou realizáciou aktivity oznámiť elektronickou poštou príslušnému projektovému manažérovi. V časovej tiesni odporúčame použiť aj telefonické oznámenie, prípadne SMS.

**Plán predkladania žiadostí o platbu** (príloha č. 13)je prijímateľ povinný zasielať poskytovateľovi elektronicky (vopred určenému projektovému manažérovi) na predpísanom formulári odo dňa nadobudnutia účinnosti zmluvy o NFP (deň po dni zverejnenia zmluvy poskytovateľom v CRZ) najneskôr do 15. kalendárneho dňa príslušného mesiaca, ku ktorému sa plán predkladania žiadostí o platbu vypracováva.

Ak prijímateľ poruší svoje povinnosti zo zmluvy o NFP tým, že neposkytne alebo nepredloží poskytovateľovi doklady, správy, údaje alebo informácie, hoci mu táto povinnosť vyplýva zo zmluvy o NFP, je poskytovateľ oprávnený uplatniť voči prijímateľovi za porušenie jednotlivej povinnosti podľa písm. a), b) c) alebo d) článku 13 odseku 5 VZP zmluvnú pokutu za každý, aj začatý, deň omeškania, až do splnenia porušenej povinnosti alebo do zániku zmluvy o NFP. Sem patria aj povinnosti spojené s poskytovaním informácií (napr. informácia o konaní vzdelávacích aktivít) alebo zasielaním monitorovacích správ v určenom formáte a stanovených lehotách.

**Oprávnenosť výdavkov v nadväznosti na realizáciu verejného obstarávania**

Nakoľko poskytovaný NFP je verejným finančným prostriedkom, na ktorý sa vzťahuje zákon o rozpočtových pravidlách, pri uzatváraní zmlúv s dodávateľmi je potrebné, aby pred uzatvorením zmluvy prebehla verejná súťaž (verejné obstarávanie). V prípade nevykonania verejnej súťaže, resp. nedodržania podmienok v zmysle platných právnych predpisov EÚ a SR, sa prijímateľ vystavuje ďalšiemu riziku z dôvodu neoprávnenosti všetkých výdavkov z takto uzatvorených zmlúv. Podrobnejšie je spôsob a postupy obstarávania uvedené v časti 2.5 Verejné obstarávanie.

**Informovanie a komunikácia**

Pred samotnou realizáciou aktivít projektu je potrebné myslieť na povinnosť prijímateľa zabezpečiť publicitu projektu v zmysle Manuálu pre informovanie a komunikáciu pre prijímateľov v rámci OP EVS (ďalej len „Manuál pre informovanie a komunikáciu“), t. j. napr. označiť budovu a miestnosť, v ktorej sa aktivita projektu realizuje informačnou tabuľou/plagátom. Podrobnejšie viď. Manuál pre informovanie a komunikáciu v účinnom znení (www.reformuj.sk). Zároveň je prijímateľ povinný informovať RO o zverejnení informácii o projekte na svojom webovom sídle a to zaslaním webového odkazu emailom na komunikacia.opevs@minv.sk v lehote do 20 pracovných dní odo dňa účinnosti zmluvy o NFP.

## Monitorovanie projektu

Monitorovanie projektov slúži na včasné získavanie informácií o stave realizácie projektov, vrátane dosahovania plánovaných hodnôt merateľných ukazovateľov a je nástrojom na získanie potrebných údajov pre poskytovateľa za účelom monitorovania a následného hodnotenia OP.

Prijímateľ predkladá monitorovacie správy poskytovateľovi v stanovených termínoch (definované nižšie) v písomnej forme a v prípade podpory ITMS2014+ aj elektronicky.

**Monitorovanie počas realizácie projektu**:

1. Výročná monitorovacia správa

Prijímateľ predkladá počas realizácie hlavných aktivít projektu poskytovateľovi výročnú monitorovaciu správu projektu (príloha č. 3) za obdobie kalendárneho roka od 1.1. roku n do 31.12. roku n, najneskôr do 31. januára roku n+1. Prvým rokom, ktorý je rozhodujúci pre podanie monitorovacej správy projektu (s príznakom „výročná“), je nasledujúci rok po roku, v ktorom nadobudla účinnosť zmluva o NFP; ak zmluva o NFP nadobudne účinnosť neskôr ako 1.1. roku n, prvá monitorovacia správa projektu (s príznakom „výročná“) obsahuje údaje za obdobie od nadobudnutia účinnosti zmluvy o NFP do 31.12. roku n.

Pozn.: V prípade, ak časová oprávnenosť realizácie aktivít projektu zahŕňa aj obdobie pred platnosťou a účinnosťou zmluvy o NFP, prvá výročná monitorovacia správa zahŕňa okrem monitorovaného obdobia aj obdobie od začiatku realizácie aktivít projektu do okamihu platnosti a účinnosti zmluvy.

***Dôležité upozornenie***: V procese monitorovania môže byť projekt sledovaný aj prostredníctvom ďalších informácií v súvislosti s realizáciou projektu, ktoré bude prijímateľ povinný uvádzať v monitorovacích správach obvykle v časti 12. Identifikované problémy, riziká a ďalšie informácie v súvislosti s realizáciou projektu. RO pre OP EVS bude pri požadovaní konkrétnych ďalších informácií v súvislosti s realizáciou projektu vychádzať z ich identifikovania v príslušnom vyzvaní v časti „**Podmienka poskytnutia príspevku z hľadiska definovania merateľných ukazovateľov projektu“** (relevantné aj v následnom monitorovaní projektu).

Iné údaje k monitorovaniu projektov/ďalšie informácie v súvislosti s realizáciou projektu.

V rámci výročnej monitorovacej správy je prijímateľ povinný monitorovať a vykazovať aj iné údaje projektu, ktorých zoznam je uvedený v prílohe zmluvy o NFP/Rozhodnutia o schválení NFP (Predmet podpory). Prijímateľ ich predkladá v monitorovacích správach v časti 9, pričom ide o merateľné hodnoty odlišné od projektových merateľných ukazovateľov.

V priebehu implementácie projektu môže byť rozsah sledovaných údajov projektu upravený (rozšírený, resp. zúžený) a poskytovanie týchto údajov bude prebiehať v súlade s podmienkami dohodnutými v zmluve o NFP/Rozhodnutí o schválení NFP.

Ďalšie informácie v súvislosti s realizáciou projektu predkladá prijímateľ v súlade s príslušným vyzvaním a usmernením RO pre OP EVS v editovateľnej časti 12 monitorovacej správy alebo ako samostatnú prílohu.

Zber dát o účastníkoch[[6]](#footnote-7) pre poskytovanie iných údajov o účastníkoch projektu tzv. mikroúdajoch. Prijímateľ sumarizuje prostredníctvom osobitnej evidencie/modulu v ITMS2014+ v tzv. karte účastníka. Pred zberom dát od účastníkov v reálnom čase vstupu/výstupu účastníka do/z projektu prijímateľ zabezpečí od každého účastníka „Súhlas dotknutej osoby - účastníka - so správou, spracovaním a uchovaním osobných údajov“ podľa vzoru poskytovateľa (príloha č. 42). Základným údajom pre aktiváciu Karty účastníka v  ITMS2014+ je zadanie mena, priezviska a rodného čísla účastníka[[7]](#footnote-8). Prepojením ITMS2014+ s registrom fyzických osôb dôjde k automatickému vygenerovaniu ostatných základných dát o účastníkovi. Následne ITMS takéhoto účastníka eviduje ako „Účastník má SK rodné číslo“ a zvyšné dáta zbiera prijímateľ priebežne v rozsahu karty účastníka pre ESF a v súlade s požiadavkami RO pre OP EVS, resp. v súlade s jeho usmerneniami.

V prípade, že účastník odmietne prijímateľovi poskytnúť rodné číslo, meno a priezvisko alebo údaje o znevýhodnení – citlivých údajoch, prijímateľ je povinný dať takémuto účastníkovi na podpis relevantne upravené „Vyhlásenie účastníka o neposkytnutí osobných údajov“, podľa vzoru poskytovateľa (príloha č. 43). Prijímateľ nesmie odmietnuť účastníka na aktivitách projektu z dôvodu neposkytnutia rodného čísla alebo iných osobných údajov o účastníkovi. Prijímateľ je povinný tieto vyhlásenia[[8]](#footnote-9) zbierať a uchovávať v časovej nadväznosti k relevantnej monitorovacej správe.

Jeden účastník môže byť vykázaný v každom projekte len raz. To znamená, že osoba môže byť ako účastník vykázaná vo viacerých projektoch, ale v rámci jedného projektu môže byť vykázaná len raz, bez ohľadu na to, koľkých aktivít sa v rámci projektu zúčastní.

Ďalšie informácie k vykazovaniu mikroúdajov za účastníkov sa nachádzajú v MP CKO č. 17 (najmä kapitola 3.5 odseky 18 až 30) v jeho aktuálnej verzii a v prílohe č.5 Karta účastníka zverejnenej na http://www.partnerskadohoda.gov.sk/metodicke-pokyny-cko/.

1. Doplňujúce monitorovacie údaje k ŽoP

Prijímateľ predkladá doplňujúce monitorovacie údaje (príloha č. 2) ako neoddeliteľnú prílohu ku každej predkladanej ŽoP typu priebežná platba, zúčtovanie zálohovej platby a poskytnutie predfinancovania. Doplňujúce monitorovacie údaje sú poskytované len vo vzťahu k vybraným typom žiadostí o platbu a viažu sa na požadované financovanie. Uvedeným prijímateľ zabezpečí, že pri posudzovaní oprávnenosti výdavkov a ich preplácaní budú z jeho strany poskytnuté relevantné informácie z hľadiska toho, čo bolo za relevantné výdavky dosiahnuté a ako prebiehali práce na projekte a zároveň informuje poskytovateľa o fyzickom pokroku realizácie projektu.

**Prílohy k výročnej monitorovacej správe projektu**

* Zápisy a prezenčné listiny z porád a stretnutí projektového tímu/odborného personálu;
* Potvrdenie oprávnenosti cieľovej skupiny (napr. Čestné vyhlásenie štatutárneho orgánu prijímateľa, čestné vyhlásenie zamestnávateľa vysielajúceho účastníka na vzdelávacie aktivity a pod.);
* Dokumentáciu potvrdzujúcu dodržiavanie pravidiel publicity a komunikácie (ak relevantné) – fotodokumentáciu možné predložiť aj na elektronickom nosiči;
* Iné prílohy (podľa relevantnosti).

Pozn.: z dôvodu zamedzenia duplicitného predkladania dokumentácie, v prípade, ak prijímateľ predložil niektoré z príloh v rámci ŽoP (resp. inej predkladanej dokumentácie), nie je nutné tieto prílohy predkladať aj v rámci Výročnej monitorovacej správy.

***Dôležité upozornenie***: Ak prijímateľ nepredkladá žiadnu relevantnú ŽoP do 6 mesiacov od nadobudnutia účinnosti zmluvy o NFP a zároveň ešte neboli naplnené podmienky na zaslanie monitorovacej správy projektu (s príznakom ,,výročná“), je prijímateľ povinný predložiť poskytovateľovi informácie o stave realizácie aktivít projektu, pokroku projektu, identifikovaných problémoch a rizikách na projekte, ako aj ďalšie informácie v súvislosti s realizáciou projektu v mimoriadnej monitorovacej správe (príloha č. 39) a to bezodkladne od uplynutia 6 mesačnej lehoty.

**Monitorovanie po ukončení realizácie projektu:**

* + Po ukončení realizácie aktivít projektu prijímateľ predkladá v súlade s podmienkami zmluvy o NFP záverečnú monitorovaciu správu (príloha č. 3 s príznakom “záverečná”); prijímateľ je povinný uvedenú správu predložiť do 30 dní od ukončenia realizácie aktivít projektu[[9]](#footnote-10).
  + Záverečná monitorovacia správa projektu obsahuje okrem iného:
* reálne dosiahnuté hodnoty ukazovateľov projektu;
* zoznam výstupov jednotlivých aktivít projektu;
* ďalšiu dokumentáciu[[10]](#footnote-11) požadovanú zo strany poskytovateľa vo vzťahu k overeniu výsledkov projektu (napr. výstupy projektu v tlačenej podobe).

**Monitorovanie počas obdobia udržateľnosti projektu, resp. následného monitorovania projektu:**

* + Prijímateľ predkladá následnú monitorovaciu správu (príloha č. 4) do 30 kalendárnych dní od uplynutia monitorovaného obdobia. Za prvé monitorované obdobie sa považuje obdobie od ukončenia realizácie aktivít projektu (t. j. deň nasledujúci po poslednom dni monitorovaného obdobia záverečnej monitorovacej správy projektu) do 12 mesiacov odo dňa finančného ukončenia projektu. Ďalšie následné monitorovacie správy sa predkladajú každých 12 mesiacov až do doby uplynutia obdobia udržateľnosti projektu, resp. následného monitorovania projektu.
  + Následná monitorovacia správa projektu obsahuje okrem iného aj:
  + Identifikované problémy, riziká a ďalšie informácie v súvislosti s udržateľnosťou projektu, resp. následným monitorovaním projektu;
  + aktuálne hodnoty ukazovateľov;
  + správu o príjmoch a výdavkoch vyplývajúcich z užívania výsledku projektu (ak relevantné).

***Dôležité upozornenie***: Prijímateľ je povinný aj po ukončení realizácie projektu bezodkladne oznámiť projektovému manažérovi poskytovateľa všetky zmeny a skutočnosti, ktoré majú vplyv alebo súvisia s plnením zmluvy o NFP (napr. zmena štatutára, adresy, začatie a/alebo ukončenie akéhokoľvek súdneho, exekučného alebo správneho konania a pod.).

**Nesplnenie povinnosti predkladania monitorovacích správ:**

Poskytovateľ je oprávnený požadovať od prijímateľa správy a informácie viažuce sa k projektu aj nad rámec rozsahu doplňujúcich monitorovacích údajov k žiadosti o platbu a monitorovacích správ projektu a prijímateľ je povinný v lehotách stanovených poskytovateľom tieto správy a informácie poskytnúť. V prípade, že prijímateľ požadované informácie a správy nepredloží v stanovenom termíne, poskytovateľ toto konanie môže vyhodnotiť ako porušenie zmluvy o NFP.

**Nedosiahnutie cieľových hodnôt merateľných ukazovateľov na úrovni projektu:**

Plánované cieľové hodnoty projektových merateľných ukazovateľov (ďalej tiež ukazovateľ) zadefinované v zmluve o NFP/rozhodnutí o schválení ŽoNFP, je možné meniť len v objektívne odôvodnených osobitných prípadoch.

Všeobecné pravidlá posudzovania dosiahnutých hodnôt.

Dosiahnuté hodnoty sa posudzujú za každý ukazovateľ pri ukončení projektu, najneskôr však v dobe udržateľnosti/dobe následného monitorovania projektu, ak sú na projekte uplatňované ukazovatele s časom plnenia po ukončení realizácie projektu.

V prípade, že pri implementácii nastane skutočnosť, pri ktorej sa nedá čiastočne alebo vôbec postupovať podľa pravidiel a príkladov tu uvedených, RO pre OP EVS postupuje v ich logike a pri obdobných prípadoch rovnako.

Nižšie uvedené postupy a príklady spôsobu výpočtu slúžia na základné vymedzenie sumy NFP, ktorú môže RO pre OP EVS požadovať od prijímateľa vrátiť v zmysle čl. 10, ods.1 písmeno j) VZP Zmluvy o NFP.

Nedosiahnutie plánovaných cieľových hodnôt s následkom mimoriadneho ukončenia zmluvy

Pri posudzovaní nedosiahnutia cieľových hodnôt ukazovateľov sa rozlišuje medzi merateľnými ukazovateľmi bez príznaku rizika a merateľnými ukazovateľmi s príznakom rizika.

Dosiahnutie cieľovej hodnoty jednotlivého ukazovateľa s príznakom zníženej o viac ako 60 % alebo ukazovateľa bez príznaku zníženej o viac ako 40 % oproti výške, ktorá bola uvedená v Schválenej žiadosti o NFP, predstavuje nedosiahnutie cieľa Projektu, v dôsledku čoho ide o podstatné porušenie zmluvy o  NFP/ resp. VP a poskytovateľ pristúpi k mimoriadnemu ukončeniu zmluvného vzťahu s následkom vrátenia všetkých poskytnutých prostriedkov v zmysle čl. 9, bod 3 Prílohy č.1 Všeobecných zmluvných podmienok k zmluve o NFP/ mimoriadnemu ukončeniu projektu v zmysle článku 15, bod 4 Prílohy č. 1 Práva a povinnosti poskytovateľa a prijímateľa v súvislosti s realizáciou projektu rozhodnutia o schválení ŽoNFP.

Nedosiahnutie plánovaných cieľových hodnôt bez mimoriadneho ukončenia zmluvy.

Dosiahnutie cieľových hodnôt ukazovateľov sa posudzuje primárne na úrovni jednotlivých aktivít. V prípade, ak jednou hlavnou aktivitou dochádza k naplneniu viac ako jedného ukazovateľa, výška NFP sa zníži priamo úmerne k zníženiu cieľovej hodnoty ukazovateľa po započítaní úrovne plnenia ostatných ukazovateľov v aktivite vypočítanej ako aritmetický priemer týchto percentuálnych hodnôt v čase plnenia posledného z nich[[11]](#footnote-12), bez ohľadu na to, o ktorý druh ukazovateľa ide.

V prípade, že prichádza k dosiahnutiu hodnoty posudzovaného ukazovateľa vo viacerých hlavných aktivitách, berie sa do úvahy aritmetický priemer za dotknuté ukazovatele a aktivity. Cieľom takéhoto postupného posudzovania je, v prípade dosiahnutia hodnoty ukazovateľa s možným dosahom na NFP, znížiť NFP/vrátiť časť NFP vo vzťahu k tým hlavným aktivitám, v ktorých prichádza k dosiahnutiu znižovaného ukazovateľa.

Pri výpočte aritmetického priemeru sa zohľadňuje naplnenie plánovaných hodnôt ukazovateľov max. na 100 %, nie prekročených hodnôt ukazovateľov (t. j. viac ako 100 %).

RO pre OP EVS pri krátení výdavkov v prípade nenaplnenia plánovaných hodnôt ukazovateľov výsledku zohľadní reálne čerpanie rozpočtu.

Nedosiahnutie plánovaných cieľových hodnôt s dosahom na NFP.

Ku kráteniu NFP môže pristúpiť RO pre OP EVS len vtedy, ak skutočné naplnenie cieľových hodnôt merateľných ukazovateľov nemá za následok mimoriadne ukončenie zmluvy a súčasne naplnenie cieľových hodnôt projektových merateľných ukazovateľov je na 89% a menej. V tomto prípade je poskytovateľ oprávnený pristúpiť ku kráteniu NFP pomerným krátením celkových oprávnených výdavkov za dotknuté aktivity a pomernú časť nepriamych výdavkov.

Príklad: Prijímateľ za merateľný ukazovateľ projektu naplnil jeho hodnotu na 85% a súčasne vyčerpal COV na relevantnej hlavnej aktivite na 90%, poskytovateľ vypočíta sumu na zníženie výšky NFP alebo vrátenie úmernej časti takto: 100% COV za aktivitu po pripočítaní pomernej časti nepriamych výdavkov projektu = 1 000 000 z toho nenaplnenie ukazovateľov 15% (150 000) mínus reálne nedočerpanie rozpočtu 10% (100 000 EUR) = výsledná suma 5% (50 000 EUR).

V prípade uplatnenia korekcie na projekt sa jej výška nezapočítava do percentuálneho reálneho čerpania rozpočtu pre výpočet sumy za nedosiahnutie hodnoty projektových merateľných ukazovateľov, ale znižuje východiskovú sumu pre percentuálny výpočet sankcie.

Príklad: Prijímateľ súhrnne za merateľné ukazovatele projektu naplnil ich hodnotu na 85% a súčasne vyčerpal NFP na 100% a  bola mu udelená korekcia vo výške 20%, poskytovateľ pri výpočte sumy úmerného zníženia NFP alebo požadovanej na vrátenie z NFP, bude vychádzať z NFP zníženého o korekciu vo výške 20%. Pri NFP 100% = 1 000 000 EUR, korekcii 20% NFP = 200 000 EUR, dosiahnutej 85% cieľovej hodnote merateľných ukazovateľov projektu sa suma vypočíta takto:

1 000 000 - 200 000 = 800 000, 15% z 800 000 = 120 000 (EUR).

Nedosiahnutie plánovaných cieľových hodnôt bez dosahu na NFP.

V prípade, že budú hodnoty za jednotlivé aktivity alebo za súhrnne cieľové hodnoty všetkých ukazovateľov naplnené minimálne na 90 % a viac, poskytovateľ si nebude uplatňovať právo znížiť výšku poskytovaného NFP/ vrátiť časť NFP úmerne k zníženiu hodnoty Merateľného ukazovateľa Projektu v zmysle čl. 10 ods. 1 písm. j) VZP resp. čl. 16 ods. 1 písm. j) VP.

V prípade, ak percentuálne reálne čerpanie rozpočtu bude rovné alebo nižšie ako dosiahnuté cieľové hodnoty ukazovateľa/ukazovateľov, poskytovateľ napriek nedosiahnutiu aspoň 90% hodnoty, nebude znižovať výšku NFP, resp. nebude požadovať vrátenie úmernej časti NFP v prípade, že prijímateľ primerane k dosiahnutej hodnote reálne čerpal rozpočet. RO pre OP EVS v tomto prípade uplatní pravidlo o zohľadnení reálneho čerpania pri nedosiahnutí plánovaných cieľových hodnôt.

Príklad: Prijímateľ súhrnne za všetky merateľné ukazovatele projektu naplnil ich hodnotu na 85% a súčasne vyčerpal NFP na 82%, poskytovateľ nezníži výšku NFP alebo nebude požadovať vrátenie úmernej časti, pretože žiadateľ sám vyčerpal NFP úmerne dosiahnutej % hodnote ukazovateľov v zmysle odseku vyššie.

## Zmena zmluvy o NFP

### Charakter zmien a spôsob posudzovania zmien

Zmenou projektu, resp. zmenou zmluvných podmienok sa rozumie zmena práv, povinností a iných skutočností definovaných zmluvou o NFP/rozhodnutím o poskytnutí NFP. Cieľom zmenového konania je odborne, objektívne a so zabezpečením dodržania zásady rovnakého prístupu, nediskriminácie a transparentnosti, posúdiť potrebu a vhodnosť zmeny projektu, celkový dopad zmeny v kontexte podmienok stanovených v zmluve o NFP/rozhodnutí a výzve/vyzvaní na predkladanie žiadostí o NFP, ako aj ďalšie aspekty v zmysle SR EŠIF, SFR, a v prípade relevantnosti vykonať zmenu projektu.

Nižšie sú stručne uvedené jednotlivé druhy zmien v závislosti od ich charakteru, pričom detailnejšie sú jednotlivé druhy zmien popísané v článku 6 zmluvy o NFP, resp. v čl. 6 VP.

**Charakter zmien:**

1. **Zmena z dôvodu aktualizácie** a zosúladenia s platným znením všeobecného nariadenia, implementačných nariadení, nariadení pre jednotlivý EŠIF, právnych predpisov SR a právnych aktov EÚ, systému riadenia EŠIF a systému finančného riadenia.
2. **Formálna zmena** spočívajúca v údajoch týkajúcich sa zmluvných strán/strán (obchodné meno/názov, sídlo, štatutárny orgán, zmena v kontaktných údajoch, zmena čísla účtu určeného na úhradu NFP alebo iná zmena, ktorá má vo vzťahu k zmluve o NFP/rozhodnutí o schválení ŽoNFP iba deklaratórny účinok) alebo zmena v subjekte poskytovateľa, ku ktorej dôjde na základe všeobecne záväzného právneho predpisu.
3. za **menej významnú zmenu**  sa považuje najmä:

* omeškanie prijímateľa so začatím realizácie každej z hlavných aktivít projektu v rámci realizácie hlavných aktivít projektu o maximálne 3 mesiace od termínu uvedeného v prílohe č. 2 zmluvy o NFP/rozhodnutia o schválení ŽoNFP;
* zmena projektovej alebo inej podkladovej dokumentácie vo vzťahu k projektu, ktorá nemá vplyv na znenie ustanovení Zmluvy o poskytnutí NFP, rozpočet projektu, hodnotu merateľných ukazovateľov ani dodržanie podmienok poskytnutia príspevku (napríklad zmena personálnej matice, , , zmena štúdií);
* iná zmena, ktorá je v zmluve o NFP/rozhodnutí o schválení ŽoNFP alebo v Právnych dokumentoch označená ako menej významná zmena.

1. **významnejšia zmena** je zmena, pre ktorú výslovne zo Zmluvy o poskytnutí NFP alebo z Právnych dokumentov vydaných Poskytovateľom nevyplýva iný režim zmien, ide najmä o zmenu:

* miesta realizácie projektu,
* cieľových hodnôt merateľných ukazovateľov projektu v osobitných prípadoch pri splnení podmienok podľa čl. 6 ods. 6.6 zmluvy o NFP, resp. čl. 6 ods. 6 VP,
* merateľných ukazovateľov projektu s príznakom podľa čl. 6 ods. 6.7 zmluvy o NFP, resp. čl. 6 ods. 7 VP, ak ide o zníženie cieľovej hodnoty o viac ako 5% oproti výške cieľovej hodnoty merateľného ukazovateľa projektu s príznakom, ktorá bola schválená v ŽoNFP, ak navrhované zníženie by po jeho schválení nemalo vplyv na zníženie výšky poskytovaného NFP v zmysle čl. 6 ods. 6.7 zmluvy o NFP, resp. čl. 6 ods. 7 VP,
* týkajúcu sa omeškania prijímateľa so začatím realizácie každej z hlavných aktivít projektu v rámci realizácie hlavných aktivít projektu o viac ako 3 mesiace od termínu uvedeného v prílohe č. 2 zmluvy o NFP/rozhodnutia o schválení ŽoNFP ,
* týkajúcu sa predĺženia realizácie každej z hlavných aktivít projektu v rámci realizácie hlavných aktivít projektu oproti termínom vyplývajúcim pre každú hlavnú aktivitu projektu z prílohy č. 2 zmluvy o NFP/rozhodnutia o schválení ŽoNFP,
* v hlavných aktivitách projektu v porovnaní so stavom uvedeným v prílohe č. 2 zmluvy o NFP/rozhodnutia o schválení ŽoNFP v čase podania žiadosti o zmenu alebo týkajúcu sa podmienok realizácie aktivít projektu,
* majetkovo-právnych pomerov týkajúcich sa predmetu projektu alebo súvisiacich s realizáciou hlavných aktivít projektu v zmysle čl. 6 ods. 3 VZP, resp. č. 11 ods. 3 VP,
* priamo sa týkajúcu podmienky poskytnutia príspevku, ktorá vyplýva z výzvy/vyzvania a spôsobu jej splnenia prijímateľom,
* používaného systému financovania,
* v rozpočte projektu, okrem nedočerpania niektorej rozpočtovej položky,

prijímateľa podľa čl. 2 ods. 3 VZP, resp. čl. 13 VP alebo partnera, ktorá musí byť v súlade s podmienkami výzvy/vyzvania. V prípade významnejšej zmeny je Prijímateľ povinný požiadať o zmenu Zmluvy o poskytnutí NFP pred vykonaním samotnej zmeny alebo pred uplynutím doby, ku ktorej sa požadovaná zmena viaže, alebo pred vznikom, prípadne zánikom skutočnosti, ktorá sa má prostredníctvom vykonania zmeny odvrátiť (tzv. zmenové konanie ex ante). Významnejšími zmenami podliehajúcimi zmenovému konaniu ex- ante sú všetky zmeny, pre ktoré výslovne zo Zmluvy o poskytnutí NFP alebo z Právnych dokumentov vydaných Poskytovateľom nevyplýva iný režim zmien.

**Osobitné významnejšie druhy zmien na ktoré sa vzťahuje zmenové konanie ex post v zmysle odseku 6.10 zmluvy o NFP[[12]](#footnote-13)**.

* Zmena zmluvy ohľadom aplikácie očakávaného rastu mzdových výdavkov alebo aplikácie funkčných platov, resp. ich ekvivalentu pre výdavky, ktoré vzniknú v období od 1. januára 2019 a neskôr.

V prípade takýchto významnejších zmien je Prijímateľ oprávnený predložiť Žiadosť o platbu , ktorá ako prvá zahŕňa aspoň niektoré výdavky, ktoré sú požadovanou zmenou dotknuté, až po schválení takýchto významnejších zmien Poskytovateľom.

***Dôležité upozornenie:*** V prípade, že počas realizácie aktivít projektu nastanú okolnosti, ktoré zásadným spôsobom negatívne ovplyvnia charakter a parametre projektu alebo plnenie podmienok stanovených v zmluve/rozhodnutí– hovoríme o podstatnej zmene projektu, ktorá môže znamenať podstatné porušenie Zmluvy o poskytnutí NFP, vznik ktorého sa spája s povinnosťou prijímateľa vrátiť príspevok alebo jeho časť, a to vo výške, ktorá je úmerná obdobiu, počas ktorého došlo k podstatnému porušeniu záväzných podmienok (len v mimoriadnych, nevyhnutných a dostatočne zdôvodnených prípadoch), resp. oprávňuje poskytovateľa odstúpiť od zmluvy o NFP.

**Žiadnu zmenu týkajúcu sa Projektu nemožno schváliť v prípade, ak predstavuje podstatnú zmenu projektu alebo môže spôsobiť podstatnú zmenu projektu.**

Ak sa prijímateľ omešká so začatím realizácie hlavných aktivít projektu o viac ako 3 mesiace od dátumu uvedeného v prílohe č. 2 zmluvy o NFP/ rozhodnutia o schválení ŽoNFP, je povinný bezodkladne požiadať o jej zmenu.

V prípade, že prijímateľ ani po uplynutí stanovenej lehoty bezodkladne nepožiada o posun termínu začatia realizácie hlavných aktivít projektu, poskytovateľ má právo pre podstatné porušenie Zmluvy o poskytnutí NFP odstúpiť od zmluvy o NFP/ pre podstatné porušenie povinností Prijímateľa ukončiť projekt.

***Dôležité upozornenie:*** V prípade, že pretrvávajú dôvody pre ktoré je prijímateľ v omeškaní so začiatkom realizácie hlavných aktivít projektu a je predpoklad, že začne s realizáciou hlavných aktivít s omeškaním o viac ako 3 mesiace, musí prijímateľ požiadať o zmenu začiatku realizácie hlavných aktivít Žiadosťou o zmenu zmluvy ešte pred uplynutím omeškania o menej ako 3 mesiace, inak sa jedná podstatné porušenie Zmluvy o NFP s možným následkom odstúpenia od zmluvy s vrátením NFP, resp. časti NFP

**Príklad:**

V zmysle prílohy č. 2 zmluvy o NFP má prijímateľ stanovený začiatok realizácie hlavných aktivít projektu na 01/2016. To znamená, že pokiaľ začne realizovať aktivity v čase od 1.1.2016 do 31.1.2016 je začiatok v súlade so zmluvou o NFP. Až dňom 1.2.2016 sa prijímateľ dostáva do omeškania oproti pôvodne plánovanému termínu začiatku realizácie aktivít. Z tohto vzorového prípadu vyplýva, že pokiaľ prijímateľ začne s realizáciou hlavných aktivít projektu najneskôr do 30.4.2016, ide o menej významnú zmenu projektu, ktorú je povinný bezodkladne oznámiť poskytovateľovi, ale nie je povinný podať žiadosť o zmenu zmluvy. Až dňom 1.5.2016 by sa prijímateľ dostal do omeškania so začatím realizácie hlavných aktivít projektu **o viac ako 3 mesiace** od termínu uvedeného v prílohe č. 2 zmluvy o NFP. Rovnako sa posudzuje omeškanie aj hlavných aktivít projektu, ktoré neurčujú začiatok realizácie hlavných aktivít projektu, teda ich začiatok realizácie je plánovaný na neskôr.

### Administrácia zmenového konania

Zmenu zmluvných podmienok môže iniciovať:

* prijímateľ
* poskytovateľ

**Zmena zmluvných podmienok na podnet prijímateľa**

V prípade návrhu zmeny údajov, prípadne zmluvných podmienok v zmluve o NFP na základe požiadavky prijímateľa, je prijímateľ povinný, v závislosti od charakteru žiadosti o zmenu, používať príslušný formulár (príloha č. 17 - Žiadosť o zmenu zmluvy o NFP/resp. o zmenu práv a povinností).

Vyplnené tlačivo žiadosti o zmenu (podpísané štatutárnym orgánom prijímateľa, resp. splnomocneným zástupcom, ak relevantné označené pečiatkou prijímateľa) vrátane všetkých dokladov súvisiacich s navrhovanou zmenou, doručené prostredníctvom podateľne, podlieha administrácii zmenového konania.

Žiadosť o zmenu zmluvy musí obsahovať:

* identifikáciu projektu;
* pôvodné a navrhované znenie predmetu zmeny;
* podrobné zdôvodnenie navrhovanej zmeny;
* dopad zmeny na dosiahnutie stanovených cieľov a monitorovacích ukazovateľov;
* finančný dopad zmeny;
* upravené prílohy zmluvy o NFP, ktorých sa žiadaná zmena týka (ak relevantné).

Príslušný projektový manažér poskytovateľa bez zbytočného odkladu posúdi predložený návrh z hľadiska formálnej správnosti, a to najmä či je správne uvedený názov projektu, názov prijímateľa, sídlo, IČO, pôvodné znenie textu a navrhované znenie textu, detailné odôvodnenie navrhovanej zmeny, charakter zmeny a pod. V prípade identifikácie neúplnosti predložených dokumentov, prípadne vzniku pochybností o úplnosti, resp. pravdivosti/právoplatnosti predložených dokumentov, vyzve PM OIP prijímateľa (písomnou alebo elektronickou formou) na doplnenie žiadosti o zmenu v primeranej lehote nie kratšej ako 5 pracovných dní .

Posúdenie žiadosti o zmenu vykonáva poskytovateľ ex – ante, t. j. posúdenie návrhu zmeny predchádza úkonom prijímateľa viažucim sa na predmetnú zmenu projektu. Poskytovateľ nie je povinný začať zmenové konanie v prípade, ak je žiadosť o zmenu doručená v rozpore s požiadavkou bezodkladného informovania.

V prípade, že prijímateľ neodstráni nedostatky/nedoplní údaje/dokumenty v stanovenej lehote, poskytovateľ návrh na zmenu projektu zamietne listom, v ktorom zároveň upozorní prijímateľa, že zamietnutie návrhu na zmenu projektu z dôvodu nesplnenia kritérií formálnej správnosti nemá vplyv na právo prijímateľa opätovne predložiť upravený resp. doplnený návrh na zmenu.

Projektový manažér každú žiadosť o zmenu posúdi bez ohľadu na zdroj iniciatívy, pri dodržaní súladu navrhovaných zmien s nasledovnými aspektmi:

* povinnosťou dodržania špecifikácie a charakteru projektu;
* povinnosťou dodržania podmienky výzvy/vyzvania;
* s ohľadom na všetky vykonané zmeny v projekte podľa doposiaľ platnej a účinnej zmluvy/rozhodnutia, vrátane oznámení o jej zmenených článkoch z dôvodu zmien v niektorom zo záväzných dokumentov tvoriacich súčasť uzatvorenej zmluvy/rozhodnutia;
* povinnosťou dodržania zásad hospodárnosti, účelnosti, účinnosti a efektívnosti prostriedkov projektu;
* povinnosťou posúdiť navrhované zmeny najmä vo vzťahu k skutočnostiam (najmä k cieľom projektu), ktoré boli predmetom odborného hodnotenia a výberu (aby do projektu nebola zapracovaná zmena, ktorá v tejto fáze bola zamietnutá), vrátane návrhu na zmenu hodnôt zadefinovaných merateľných ukazovateľov projektu;
* povinnosťou dodržania pravidiel verejného obstarávania stanovených v legislatíve SR a EÚ;
* povinnosťou zabezpečiť, aby žiadna z prijatých zmien nemala dopad na ďalšie povinnosti vyplývajúce poskytovateľovi zo SR EŠIF, resp. povinností, ktoré vyplývajú pre poskytovateľa z iných záväzných dokumentov.

Pri posudzovaní žiadosti o zmenu poskytovateľ taktiež posudzuje, či v tom čase nie je poskytovateľovi predložená žiadosť o platbu/zúčtovanie zálohovej platby obsahujúca výdavky, ktoré by mohli v prípade schválenia dodatku/akceptačného stanoviska nadobudnúť charakter neoprávneného výdavku.

Po ukončení procedúry posudzovania žiadosti o zmenu, oznámi projektový manažér telefonicky/ e-mailom prijímateľovi schválenie/neschválenie navrhnutých zmien. Písomné potvrdenie uvedenej skutočnosti prijímateľovi nasleduje listom obvykle do 14 pracovných dní. V prípade vypracovania dodatku k zmluve sa oznámenie o schválení zmeny zasiela listom najneskôr spolu s návrhom na uzavretie dodatku k zmluve/ v prípade vykonania aktualizácie príloh rozhodnutia o schválení ŽoNFP sa oznámenie o schválení zmeny zasiela listom najneskôr spolu s aktualizovanými prílohami rozhodnutia.

V prípade, že žiadosť o povolenie vykonania zmeny má za následok zmenu zmluvných podmienok, poskytovateľ vypracuje súčasne písomný a očíslovaný návrh dodatku k zmluve.

Tri originálne vyhotovenia návrhu dodatku sú po podpise štatutárnym orgánom RO, resp. jeho zástupcom zaslané prijímateľovi na oboznámenie sa s ich obsahom a následné podpísanie. Prijímateľ podpíše všetky 3 rovnopisy a následne 2 podpísané vyhotovenia dodatku doručí listom späť na RO. Deň nasledujúci po dni zverejnenia dodatku poskytovateľom v CRZ je dňom nadobudnutia účinnosti dodatku.

Ak podáva prijímateľ žiadosť o zmenu zmluvy pre projekt, ktorý sa realizuje v spolupráci s partnerom a identifikuje vplyv na uzavretú zmluvu o partnerstve, je prijímateľ povinný pred zaslaním žiadosti o zmenu na RO pre OP EVS túto zmenu s partnerom prerokovať a získať od neho stanovisko (odporúčame minimálne e-mailovú komunikáciu). Prijímateľ do žiadosti o zmenu uvedie stanovisko partnera formou čestného vyhlásenia. RO pre OP EVS si vyhradzuje právo požiadať prijímateľa o dokumentáciu potvrdzujúcu stanovisko partnera k žiadanej zmene alebo v tejto veci osloviť priamo partnera. V prípadoch významnejších zmien s veľkým dopadom na spôsob realizácie projektu, môže RO pre OP EVS podmieniť uzavretie dodatku k Zmluve o NFP predložením návrhu súladného dodatku prijímateľa s partnerom podpísaného zo strany partnera.

V prípade, ak je prijímateľom organizačná jednotka MV SR, sa postupy zmenového konania celej časti 2.3 Zmena zmluvy o NFP použijú primerane, pričom zmluvné strany v tomto prípade nahrádzajú odborné útvary MV SR, ktoré zodpovedajú na jednej strane za implementáciu projektu a na druhej strane za poskytovanie NFP. Výstupom schválenej žiadosti o zmenu práv a povinností rozhodnutia o schválení ŽoNFP môže byť výhradne len zmena príloh rozhodnutia, ktoré zabezpečujú práva a povinnosti a iné skutočnosti zodpovedných strán v rozsahu ako pri uzavretí zmluvy o NFP.

V prípade návrhu zmeny údajov, prípadne zmluvných podmienok v zmluve o NFP na základe požiadavky poskytovateľa, bude prijímateľ o rozsahu zmien informovaný najneskôr spolu s predloženým návrhom dodatku.

***Dôležité upozornenie:*** Prijímateľ je povinný bezodkladne oznámiť poskytovateľovi všetky zmeny alebo skutočnosti, ktoré majú negatívny vplyv na plnenie zmluvy o  NFP alebo dosiahnutie/udržanie cieľa, alebo sa akýmkoľvek spôsobom týkajú alebo môžu týkať nesplnenia povinností prijímateľa zo zmluvy o NFP alebo nedosiahnutia/neudržania cieľa. Uvedená oznamovacia povinnosť platí aj v prípade, ak má prijímateľ čo i len pochybnosť o dodržiavaní svojich záväzkov vyplývajúcich zo zmluvy o NFP alebo dosiahnutí/udržaní cieľa.

### Ukončenie zmluvného vzťahu

K ukončeniu zmluvného vzťahu dochádza:

* splnením záväzkov zmluvných strán (v prípade riadneho ukončenia vzťahu),
* dohodou zmluvných strán, odstúpením od zmluvy poskytovateľom alebo výpoveďou zmluvy zo strany prijímateľa (v prípade mimoriadneho ukončenia zmluvného vzťahu).

Pre prípad riadneho ukončenia zmluvného vzťahu medzi poskytovateľom a prijímateľom po uplynutí platnosti zmluvy o NFP nestanovuje poskytovateľ osobitné postupy.

Mimoriadne ukončenie zmluvného vzťahu zo zmluvy o NFP nastáva:

* + dohodou zmluvných strán,
  + odstúpením od zmluvy o NFP alebo
  + výpoveďou zmluvy o NFP zo strany prijímateľa.

Dohodu o ukončení zmluvy o NFP podpisujú obe zmluvné strany. V prípade odstúpenia od zmluvy z dôvodov nedodržiavania zmluvných podmienok zo strany prijímateľa musia byť zachované práva poskytovateľa na ďalšie právne úkony (najmä práva na požadovanie vrátenia poskytnutej čiastky NFP, právo na vstup do priestorov prijímateľa, a pod.). Dôvodom na odstúpenie poskytovateľa od zmluvy je predovšetkým nedodržanie zmluvných podmienok, ktoré bolo zistené napríklad v procese monitorovania projektu, pri finančnej kontrole na mieste a pod. alebo na základe informácie prijímateľa o problémoch v projekte resp. o vzniku objektívnych príčin, ktorých dôsledkom je mimoriadne ukončenie projektu.

***Dôležité upozornenie:*** V prípade existencie poskytnutého NFP alebo nevysporiadanej nezrovnalosti je potrebné pred uzatvorením dohody o ukončení zmluvného vzťahu vysporiadať finančné záväzky. Až následne je možné pristúpiť k uzatvoreniu dohody o ukončení zmluvy o NFP.

Ak prijímateľ svojim konaním podstatne, resp. nepodstatne porušil zmluvu o NFP, poskytovateľ písomne upozorní prijímateľa na túto skutočnosť. V prípade zistenia zo strany poskytovateľa, že došlo k naplneniu podmienok na odstúpenie od zmluvy o NFP, vypracuje projektový manažér návrh na mimoriadne ukončenie zmluvného vzťahu. Návrh na mimoriadne ukončenie zmluvného vzťahu, vrátane podporných dokumentov je podpisovaný štatutárnym zástupcom poskytovateľa.

V prípade, ak dôjde k podstatnému porušeniu podmienok vydaného Rozhodnutia o schválení NFP u prijímateľa, ktorý je zároveň poskytovateľom podľa § 16 ods. 2 zákona o príspevku z EŠIF, aplikujú sa primerané postupy ako pri porušení zmluvy o NFP.

***Dôležité upozornenie:*** V prípade, ak k dátumu odstúpenia od zmluvy boli prijímateľovi vyplatené finančné prostriedky, poskytovateľ v odstúpení od zmluvy požiada o ich vrátenie. Prijímateľ je povinný v zmysle podmienok definovaných v zmluve o NFP tieto finančné prostriedky vrátiť v termíne stanovenom poskytovateľom. Ak prijímateľ prostriedky nevráti, poskytovateľ je oprávnený finančné prostriedky vymáhať súdnou cestou.

## Finančné riadenie

Pre správnosť finančného riadenia projektu prijímateľ NFP (ak je to relevantné) si musí najneskôr po uzatvorení zmluvy o NFP doplniť a zosúladiť svoj vnútorný predpis k vedeniu účtovníctva, evidencie majetku, registratúry a pod., aby bol schopný plniť podmienky poskytnutia NFP.

### Vedenie účtovníctva

Podľa § 1 zákona o účtovníctve sú účtovnými jednotkami právnické osoby, ktoré majú sídlo na území Slovenskej republiky, zahraničné osoby, ak na území SR podnikajú alebo vykonávajú inú činnosť podľa osobitných predpisov (napríklad nadácie) a fyzické osoby, ktoré podnikajú alebo vykonávajú inú samostatnú zárobkovú činnosť, ak preukazujú svoje výdavky vynaložené na dosiahnutie, zabezpečenie a udržanie príjmov na účely zistenia základu dane z príjmov s výnimkou fyzických osôb, ktoré vedú daňovú evidenciu podľa osobitného predpisu.

V zmysle zákona o účtovníctve každá účtovná jednotka účtuje buď v sústave podvojného účtovníctva alebo v sústave jednoduchého účtovníctva.

Prijímateľ vedie účtovníctvo správne, úplne, preukázateľne, zrozumiteľne a spôsobom zaručujúcim trvalosť účtovných záznamov v súlade s § 8 zákona o účtovníctve.

Účtovníctvo účtovnej jednotky je:

1. správne, ak účtovná jednotka vedie účtovníctvo podľa zákona o účtovníctve a ostatných osobitných predpisov,
2. úplné, ak účtovná jednotka zaúčtovala v účtovnom období v účtovných knihách všetky účtovné prípady,
3. preukázateľné, ak všetky účtovné záznamy sú preukázateľné a účtovná jednotka vykonala inventarizáciu,
4. zrozumiteľné, ak umožňuje jednotlivo aj v súvislostiach spoľahlivo a jednoznačne určiť obsah účtovných prípadov v nadväznosti na použité účtovné zásady a účtovné metódy a obsah účtovných záznamov v nadväznosti na použité formy účtovných záznamov,
5. sa vedie spôsobom zaručujúcim trvalosť účtovných záznamov, ak účtovná jednotka je schopná zabezpečiť trvalosť po celú dobu spracovania a úschovy.

V zmysle § 39 zákona o príspevku z EŠIF prijímateľ a partner, ktorí sú účtovnou jednotkou, účtujú o skutočnostiach týkajúcich sa projektu:

1. na analytických účtoch v členení podľa jednotlivých projektov alebo v analytickej evidencii vedenej v technickej forme[[13]](#footnote-14) v členení podľa jednotlivých projektov bez vytvorenia analytických účtov v členení podľa jednotlivých projektov, ak účtujú v sústave podvojného účtovníctva,
2. v účtovných knihách podľa § 15  zákona o účtovníctve so slovným a číselným označením projektu v účtovných zápisoch, ak účtujú v sústave jednoduchého účtovníctva.

***Dôležité upozornenie:*** Prijímateľ vedie účtovné prípady týkajúce sa projektu v syntetickej ako aj v analytickej evidencii účtovníctva, aby bolo možné jednoznačne identifikovať účtovné prípady projektu. V analytickej evidencii prijímateľ účtuje aj o jednotlivých zdrojoch financovania (prostriedky EÚ, prostriedky ŠR určeného na spolufinancovanie a vlastné zdroje prijímateľa).V prípade systému refundácie prijímateľ nevedie evidenciu na úrovni jednotlivých zdrojov financovania, s výnimkou prijatia finančných prostriedkov na základe žiadosti o platbu. Ak prijímateľ účtuje v sústave jednoduchého účtovníctva, jednotlivé účtovné zápisy sú slovne a číselne označené príslušným projektom.

Prijímateľ a partner, ktorí nie sú účtovnou jednotkou, vedú evidenciu majetku, záväzkov, príjmov a výdavkov týkajúcich sa projektu v účtovných knihách so slovným a číselným označením projektu pri zápisoch v nich, pričom na vedenie tejto evidencie, preukazovanie zápisov a spôsob oceňovania majetku a záväzkov sa primerane použijú ustanovenia zákona o účtovníctve o účtovných zápisoch, účtovnej dokumentácii a spôsobe oceňovania.

Záznamy v účtovníctve musia zabezpečiť údaje na účely monitorovania pokroku dosiahnutého pri realizácii aktivít projektu, vytvoriť základ pre nárokovanie platieb a uľahčiť proces overovania a kontroly výdavkov zo strany príslušných orgánov.

Prijímateľ a partner uchovávajú a ochraňujú účtovnú dokumentáciu, evidenciu a inú dokumentáciu týkajúcu sa projektu v súlade so zákonom o účtovníctve v znení neskorších predpisov a v lehote uvedenej v zmluve o NFP.

Prijímateľ predložením ZoP s príznakom záverečná automaticky deklaruje, že uhradil všetky oprávnené výdavky a tieto sú premietnuté do účtovníctva Prijímateľa v zmysle príslušných právnych predpisov SR a podmienok stanovených v rozhodnutí o schválení žiadosti o NFP.

Ak má prijímateľ alebo partner sídlo alebo miesto podnikania mimo územia SR, je povinný viesť účtovníctvo týkajúce sa poskytovania pomoci podľa právneho poriadku štátu, na území ktorého má sídlo alebo miesto podnikania.

### Účty a platby prijímateľa

Použitie účtov prijímateľa v projektoch vyplýva zo zmluvy o NFP, t. j. prijímateľ uhrádza výdavky súvisiace s realizáciou projektu z účtu/účtov uvedených v zmluve o NFP. V prípade, ak prijímateľ používa na realizáciu projektu iné účty, ktoré nie sú uvedené v zmluve o NFP, je povinný identifikáciu takýchto účtov oznámiť písomne formou listu (vrátane overenej kópie zmluvy o účte prijímateľa[[14]](#footnote-15)) poskytovateľovi najneskôr pri predložení predmetnej ŽoP, v ktorej sa nachádzajú výdavky hradené z daného účtu. Každú zmenu účtu je potrebné oznámiť poskytovateľovi.

***Odporúčanie pre prijímateľa:*** Účet / účty nie sú úročené a sú vedené v EUR.

* prijímateľ z verejného sektora (najmä štátna príspevková organizácia a iné subjekty verejnej správy okrem VÚC a obce), je povinný otvoriť si bežný účet pre prostriedky EÚ a ŠR na spolufinancovanie vedený v Štátnej pokladnici, na ktorom sa operácie vykonávajú v súlade so zákonom č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov. Tento bežný účet slúži na pripísanie prostriedkov EÚ a prostriedkov ŠR na spolufinancovanie formou transferu z platobnej jednotky. V prípade iných subjektov verejnej správy, ktorí nie sú povinným klientom Štátnej pokladnice, si môžu títo prijímatelia otvoriť účet aj v komerčnej banke,
* prijímateľ (VÚC) je povinný otvoriť si bežný účet pre príjem prostriedkov EÚ a ŠR na spolufinancovanie vedený v Štátnej pokladnici, na ktorom sa operácie vykonávajú na základe § 9a zákona č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov,
* prijímateľ (obec) používa bežný účet pre prostriedky EÚ a ŠR na spolufinancovanie vedený v komerčnej banke, z ktorého prostriedky EÚ a ŠR na spolufinancovanie realizuje prostredníctvom rozpočtu,

prijímateľ zo súkromného sektora je v prípade, ak prostriedky EÚ a ŠR na spolufinancovanie určené na financovanie projektu sú poskytované iba systémom refundácie, povinný prijímať ich na jeden účet vedený v komerčnej banke. V prípade otvorenia účtu pre príjem prostriedkov EÚ a ŠR na spolufinancovanie v komerčnej banke v zahraničí, prijímatelia zodpovedajú za úhradu všetkých nákladov spojených s realizáciou platieb na a z tohto účtu. V prípade, ak prostriedky EÚ a ŠR na spolufinancovanie poskytnuté systémom predfinancovania, resp. zálohovej platby sú úročené, prijímateľ je povinný otvoriť si osobitný účet[[15]](#footnote-16) na projekt. Vlastné zdroje prijímateľa na realizáciu projektu (ak relevantné) môžu prechádzať cez osobitný účet. V prípade, ak vlastné zdroje prijímateľa prechádzajú cez osobitný účet, prijímateľ je povinný vložiť vlastné zdroje na spolufinancovanie najneskôr pred vykonaním platby dodávateľovi/zhotoviteľovi a predložiť poskytovateľovi výpis z osobitného účtu ako potvrdenie o prevode vlastných zdrojov. V prípade, ak vlastné zdroje prijímateľa neprechádzajú cez osobitný účet, prijímateľ je povinný ku každému uhradenému výdavku doložiť výpis z iného bežného účtu otvoreného prijímateľom o úhrade vlastných zdrojov prijímateľa. Prijímateľ je povinný vzniknuté výnosy za prostriedky EÚ a ŠR na spolufinancovanie odviesť do príjmov štátneho rozpočtu na príjmový účet platobnej jednotky jedenkrát ročne. Odvod výnosov prijímateľ potvrdí predložením výpisu z osobitného účtu.

V prípade využitia systému refundácie môže prijímateľ realizovať úhrady oprávnených výdavkov aj z iných účtov otvorených prijímateľom pri dodržaní podmienky existencie jedného účtu na príjem prostriedkov EÚ a ŠR na spolufinancovanie. Prijímateľ je povinný oznámiť poskytovateľovi identifikáciu takýchto účtov a predložiť zmluvu o účte. V prípade, ak prostriedky EÚ a ŠR na spolufinancovanie sú poskytované systémom refundácie, sú úroky vzniknuté na tomto účte príjmom prijímateľa.

V prípade využitia systému zálohovej platby môžu byť špecifické výdavky[[16]](#footnote-17) realizované aj z iného účtu otvoreného prijímateľom. Prijímateľ je povinný oznámiť poskytovateľovi identifikáciu takéhoto účtu a predložiť zmluvu o účte. Tieto výdavky nesmú byť hradené z osobitného účtu zriadeného na realizáciu iných programov zahraničnej pomoci (napr. projektov Finančného mechanizmu Európskeho hospodárskeho priestoru, Nórskeho finančného mechanizmu alebo iných projektov financovaných zo štrukturálnych fondov, Kohézneho fondu a Európskeho námorného a rybárskeho fondu). Prijímateľ po pripísaní prostriedkov zálohovej platby prevádza prostriedky EÚ a ŠR na spolufinancovanie na úhradu špecifických výdavkov jedným z nasledovných spôsobov:

* z osobitného účtu prevedie alikvotný podiel špecifického výdavku na iný účet otvorený prijímateľom a následne realizuje platbu dodávateľovi / zhotoviteľovi. Prijímateľ predloží poskytovateľovi výpis z iného účtu otvoreného prijímateľom potvrdzujúci úhradu výdavku dodávateľovi / zhotoviteľovi a výpis z osobitného účtu potvrdzujúci použitie prostriedkov z poskytnutej zálohovej platby;
* minimálne raz mesačne prevedie prostriedky z osobitného účtu na iný účet otvorený prijímateľom, z ktorého priebežne realizuje úhrady špecifických výdavkov. Prijímateľ prevedie sumu vo výške oprávnených výdavkov vzniknutých počas predchádzajúceho kalendárneho mesiaca najneskôr do 5 pracovných dní od ukončenia predmetného kalendárneho mesiaca.

**Štátna rozpočtová organizácia**

* výdavkový účet, ktorý sa používa pre prostriedky EÚ a ŠR na spolufinancovanie, vedený v Štátnej pokladnici, na ktorom sa operácie vykonávajú v súlade so zákonom o štátnej pokladnici. Tento účet môže byť používaný aj na poskytnutie prostriedkov EÚ a ŠR na spolufinancovanie na financovanie projektu formou zálohovej platby a predfinancovania na základe rozpočtového opatrenia;
* výdavkový účet pre prostriedky EÚ a ŠR na spolufinancovanie vedený v Štátnej pokladnici, ktorý slúži na prijatie zálohovej platby formou rozpočtového opatrenia a na refundáciu realizovaných výdavkov formou rozpočtového opatrenia pri uplatnení systému refundácie a následný prevod formou rozpočtového opatrenia na rozpočtový výdavkový účet, z ktorého boli prostriedky pôvodne vynaložené. Tento účet môže byť prijímateľom použitý aj na úhradu výdavkov spojených s realizáciou projektu v súlade so zákonom o štátnej pokladnici.

V prípade, ak je výdavkový účet pre prostriedky EÚ a ŠR na spolufinancovanie využívaný aj na úhradu výdavkov spojených s realizáciou projektu z poskytnutej zálohovej platby, môžu byť špecifické výdavky[[17]](#footnote-18) realizované z rozpočtového výdavkového účtu prijímateľa. Prijímateľ je povinný oznámiť poskytovateľovi identifikáciu takéhoto účtu. Tieto výdavky nesmú byť hradené z účtu zriadeného na realizáciu iných programov zahraničnej pomoci (napr. projektov Finančného mechanizmu Európskeho hospodárskeho priestoru, Nórskeho finančného mechanizmu alebo iných projektov financovaných zo štrukturálnych fondov, Kohézneho fondu a Európskeho námorného a rybárskeho fondu). V tomto prípade prijímateľ po pripísaní zálohovej platby prevádza prostriedky EÚ a ŠR na spolufinancovanie na úhradu špecifických výdavkov jedným z nasledovných spôsobov:

* z výdavkového účtu pre prostriedky EÚ a ŠR na spolufinancovanie prevedie alikvotný podiel špecifického výdavku na výdavkový účet a následne, najneskôr do 5 pracovných dní realizuje platbu dodávateľovi/zhotoviteľovi. Prijímateľ predloží poskytovateľovi výpis z výdavkového účtu potvrdzujúci úhradu výdavku dodávateľovi / zhotoviteľovi a výpis z výdavkového účtu pre prostriedky EÚ a ŠR na spolufinancovanie potvrdzujúci použitie prostriedkov z poskytnutej zálohovej platby;
* v rámci kalendárneho mesiaca (v decembri najneskôr do 30. decembra daného rozpočtového roka) prevedie prostriedky EÚ a ŠR na spolufinancovanie z výdavkového účtu pre prostriedky EÚ a ŠR na spolufinancovanie na výdavkový účet, z ktorého priebežne v danom kalendárnom mesiaci realizuje úhrady špecifických výdavkov.

Od prijímateľov, ktorí majú spolufinancovanie alebo si uplatňujú pomerný odpočet DPH, sa vyžaduje, aby každý realizovaný výdavok zahŕňal príslušnú percentuálnu výšku príspevku prijímateľa (výška spolufinancovania) alebo príslušnú výšku pomernejčasti DPH podľa zmluvy. Zároveň prijímateľ účtuje v analytickej evidencii o jednotlivých zdrojoch financovania (prostriedky ESF, prostriedky ŠR určeného na spolufinancovanie a vlastné zdroje prijímateľa - ak relevantné)[[18]](#footnote-19).

V prípade, ak vlastné zdroje prijímateľa prechádzajú cez osobitný účet, prijímateľ je povinný vložiť vlastné zdroje na spolufinancovanie najneskôr pred vykonaním platby dodávateľovi/zhotoviteľovi a predložiť poskytovateľovi výpis z osobitného účtu ako potvrdenie o prevode vlastných zdrojov. V prípade, ak vlastné zdroje prijímateľa neprechádzajú cez osobitný účet, prijímateľ je povinný ku každému uhradenému výdavku doložiť výpis z iného bežného účtu otvoreného prijímateľom o úhrade vlastných zdrojov prijímateľa.

**Vyšší územný celok resp. obec**

V prípade využitia systému refundácie môže prijímateľ realizovať úhrady oprávnených výdavkov aj z iných účtov otvorených prijímateľom pri dodržaní podmienky existencie jedného účtu na príjem prostriedkov EÚ a štátneho rozpočtu na spolufinancovanie. Prijímateľ je povinný oznámiť poskytovateľovi identifikáciu takýchto účtov. V prípade, ak prostriedky EÚ a štátneho rozpočtu na spolufinancovanie sú poskytované systémom refundácie, sú úroky vzniknuté na tomto účte príjmom prijímateľa.

V prípade, ak prostriedky EÚ a štátneho rozpočtu na spolufinancovanie poskytnuté systémom predfinancovania, resp. zálohovej platby sú úročené, prijímateľ je povinný otvoriť si osobitný účet na projekt. Vlastné zdroje prijímateľa na realizáciu projektu môžu prechádzať cez osobitný účet. V prípade, ak vlastné zdroje prijímateľa prechádzajú cez osobitný účet, prijímateľ je povinný vložiť vlastné zdroje na spolufinancovanie najneskôr pred vykonaním úhrady záväzku na osobitný účet prijímateľa a predložiť riadiacemu orgánu výpis z osobitného účtu ako potvrdenie o prevode vlastných zdrojov. V prípade, ak vlastné zdroje prijímateľa neprechádzajú cez osobitný účet, prijímateľ je povinný ku každému uhradenému výdavku predložiť riadiacemu orgánu výpis z iného účtu otvoreného prijímateľom o úhrade vlastných zdrojov prijímateľa. Prijímateľ je povinný výnosy za prostriedky EÚ a štátneho rozpočtu na spolufinancovanie vzniknuté na osobitnom účte odviesť do príjmov štátneho rozpočtu na príjmový účet platobnej jednotky jedenkrát ročne. Odvod výnosov prijímateľ potvrdí predložením výpisu z osobitného účtu.

V prípade využitia systému zálohovej platby môžu byť špecifické výdavky realizované aj z iného účtu otvoreného prijímateľom. Prijímateľ je povinný Poskytovateľovi identifikáciu takéhoto účtu. Tieto výdavky nesmú byť hradené z osobitného účtu zriadeného na realizáciu iných programov zahraničnej pomoci (napr. projektov Finančného mechanizmu Európskeho hospodárskeho priestoru, Nórskeho finančného mechanizmu alebo iných projektov financovaných zo ŠF, KF a ENRF). Prijímateľ po pripísaní prostriedkov zálohovej platby prevádza prostriedky EÚ a štátneho rozpočtu na spolufinancovanie na úhradu špecifických výdavkov jedným z nasledovných spôsobov:

* z osobitného účtu prevedie alikvotný podiel špecifického výdavku na iný účet otvorený prijímateľom a následne realizuje úhradu záväzku. Prijímateľ predloží Poskytovateľovi výpis z iného účtu otvoreného prijímateľom potvrdzujúci úhradu záväzku a výpis z osobitného účtu potvrdzujúci použitie prostriedkov z poskytnutej zálohovej platby,
* minimálne raz mesačne prevedie prostriedky z osobitného účtu na iný účet otvorený prijímateľom, z ktorého priebežne realizuje úhrady špecifických výdavkov. Prijímateľ prevedie sumu vo výške oprávnených výdavkov vzniknutých počas predchádzajúceho kalendárneho mesiaca najneskôr do 5 pracovných dní od ukončenia predmetného kalendárneho mesiaca.

V prípade, ak je prijímateľom VÚC resp. obec a projekt realizuje rozpočtová alebo príspevková organizácia v zriaďovateľskej pôsobnosti prijímateľa, úhrada oprávnených výdavkov môže byť realizovaná aj z účtov tohto subjektu pri dodržaní podmienky existencie účtu prijímateľa určeného na príjem prostriedkov EÚ a štátneho rozpočtu na spolufinancovanie. Zároveň subjekt v zriaďovateľskej pôsobnosti prijímateľa je povinný realizovať oprávnené výdavky prostredníctvom rozpočtu. Prijímateľ je povinný bezodkladne oznámiť poskytovateľovi identifikáciu účtov, z ktorých realizuje úhradu oprávnených výdavkov za podmienky dodržania pravidiel vzťahujúcich sa na špecifické výdavky a úroky.

**Platby vo vzťahu prijímateľ – dodávateľ/zhotoviteľ**

V prípade, ak dodávateľ/zhotoviteľ postúpil pohľadávky voči prijímateľovi na postupníka v súlade s § 524 – 530 Občianskeho zákonníka (napr. faktoringová spoločnosť, resp. iný subjekt), prijímateľ uhrádza účtovné doklady postupníkovi, a to v súlade so zmluvou o NFP.

V prípade projektov, ktoré obsahujú aj výdavky neoprávnené nad rámec finančnej medzery, je tieto prijímateľ povinný uhrádzať dodávateľovi/zhotoviteľovi pomerne z každého účtovného dokladu podľa pomeru stanoveného zmluvou o NFP, pričom vecne neoprávnené výdavky si prijímateľ hradí z vlastných zdrojov.

### Oprávnenosť výdavkov

Oprávnenosť výdavkov usmerňuje okrem legislatívy SR a EÚ, aj SR EŠIF, SFR, Metodický pokyn CKO č. 4 k číselníku oprávnených výdavkov a Metodický pokyn CKO č. 6 k pravidlám oprávnenosti pre najčastejšie sa vyskytujúce skupiny výdavkov.

Ustanovenia oprávnenosti výdavkov sú záväzné pre všetky subjekty zapojené do systému riadenia, implementácie a kontroly OP EVS.

O oprávnenosti nárokovaných výdavkov v rámci ŽoP rozhoduje poskytovateľ.

Prijímateľovi nevzniká automatický nárok na uhradenie výdavku, ktorý je uvedený v rozpočte schváleného projektu v prípade, ak nepreukáže jeho oprávnenosť v zmysle tejto príručky a výzvy/vyzvania.

Výdavky projektu sa  **vo vzťahu k hlavným aktivitám projektu** delia na priame a nepriame. Výdavky projektu môžu mať charakter kapitálových alebo bežných výdavkov.

***Dôležité upozornenie:*** Percentuálny limit na nepriame výdavky sa sleduje na úrovni reálneho čerpania oprávnených priamych výdavkov rozpočtu projektu (skutočne uhradených výdavkov)[[19]](#footnote-20). Percentuálny limit na rezervu na nepredvídané výdavky sa sleduje na úrovni zmluvy o NFP, t. j. pri uzavretí a prípadnej zmene zmluvy (nie na úrovni reálneho čerpania jednotlivých výdavkov). Dodržanie limitu na nepriame výdavky bude posúdené po predložení záverečnej žiadosti o platbu. V prípade, že limit pre nepriame výdavky bude prekročený, budú výdavky nad rámec tohto limitu posúdené ako neoprávnené. (Uvedené platí aj v prípade, že dané výdavky už boli zo strany poskytovateľa uhradené.) Spôsob vysporiadania finančných vzťahov v prípade prekročenia limitu na nepriame výdavky bude predmetom individuálnej dohody prijímateľa s poskytovateľom.

**Priame výdavky**

* sú výdavky na uskutočnenie činností preukázateľne priamo súvisiacich s konkrétnou činnosťou projektu. Tieto výdavky zahŕňajú **priame bežné výdavky** (napr. mzdy, cestovné výdavky a režijné výdavky), ktoré sú priradené iba danému druhu výkonu a ktorých podiel na jednotku rovnakého druhu výkonu sa dá zistiť pomocou jednoduchého delenia a **kapitálové výdavky**. Priamymi výdavkami sa nefinancujú podporné aktivity projektu.

Osobitným typom priamych výdavkov je tzv. **rezerva na nepredvídané výdavky** (**skupina oprávnených výdavkov 930***)*, ktorá slúži ako rezerva na nepredpokladané zmeny, ktoré môžu vzniknúť počas realizácie projektu. Rezervu na nepredvídané výdavky nie je možné aplikovať na výdavky spojené s riadením projektu (administrácia, riadenie, monitorovanie vrátane iných výdavkov súvisiacich s riadením/administráciou projektu) informovaním a komunikáciou, a zároveň pri čerpaní tejto rezervy musia byť dodržané zásady hospodárnosti, efektívnosti, účinnosti a účelnosti[[20]](#footnote-21).

Rezerva na nepredvídané výdavky sa použije najmä v prípadoch, ak došlo k:

1. objektívnej zmene cien výdavkov projektu v dôsledku zmeny legislatívy SR, napr.: zvýšenie nároku cestovných náhrad, náhrad výdavkov a iných plnení poskytovaných podľa zákona o cestovných náhradách, zvýšenia minimálnej mzdy, zmeny súm odvodov zamestnanca a zamestnávateľa (daňových povinností, odvodov do zdravotných poisťovní, sociálnej poisťovni a pod.), zmena sadzby DPH a pod.;
2. zmene postavenia prijímateľa voči povinnostiam a nárokom vyplývajúcich z legislatívy SR, napr. registrácia prijímateľa ako zdaniteľnej osoby podliehajúcej DPH;
3. nepredvídanej zmene aktivít projektu, ktorú prijímateľ nespôsobil vlastným pričinením a nevedel jej zabrániť.

Nárok na čerpanie výdavkov na rezervu na nepredvídané výdavky nevzniká prijímateľovi automaticky. Nárok vznikne len v tom prípade, ak táto zmena, alebo potreba skutočne v priebehu realizácie projektu nastala. Čerpanie rezervy sa uskutočňuje nasledovným spôsobom:

1. čerpanie vytvorenej rezervy na nepredvídané výdavky sa neuskutočňuje priamo z tejto skupiny oprávnených výdavkov, ale vykoná sa presunom finančných prostriedkov do konkrétnej skupiny oprávnených výdavkov (napr.: v tej, v ktorej nastala zmena cien) v zmysle uzatvorenej zmluvy/rozhodnutia o schválení ŽoNFP;
2. rezerva na nepredvídané výdavky sa použije len v projektoch, v ktorých táto skupina oprávnených výdavkov bola súčasťou rozpočtu oprávnených výdavkov vo vyhlásenej výzve/vyzvaní a jej výška bola schválená a je predmetom zmluvy o NFP.

**Prijímateľ môže čerpať finančné prostriedky zo skupiny výdavkov 930 Rezerva na nepredvídané výdavky, až na základe súhlasného stanoviska poskytovateľa. Použitie rezervy podlieha zmenovému konaniu, keďže má účelovo viazané využitie.**

**Nepriame výdavky**

* majú charakter bežných výdavkov (prevádzková réžia) a slúžia na financovanie podporných aktivít projektu (administratívne a technické zabezpečenie realizácie projektu vrátane informovania a komunikácie). Nepriame výdavky (režijné výdavky) sú také výdavky, ktoré nie sú alebo nemôžu byť prepojené priamo na konkrétnu činnosť projektu. Do takýchto výdavkov sa zahŕňajú aj administratívne výdavky, pri ktorých je ťažké presne určiť sumu, ktorú možno priradiť k danej konkrétnej činnosti. Nepriamymi výdavkami sú najmä výdavky, resp. ich relevantná časť na nájom, vodné a stočné, nákup pohonných hmôt a energie, na telefón[[21]](#footnote-22), fax, internet, upratovanie, nákup spotrebného materiálu, mzdové výdavky obslužných zamestnancov.

Kategórie nepriamych výdavkov sú podrobnejšie uvedené v prílohe č. 1 metodického pokynu CKO č. 6 k pravidlám oprávnenosti pre najčastejšie sa vyskytujúce skupiny výdavkov.

Pri vynakladaní finančných prostriedkov na nákup spotrebného materiálu musí byť dodržaný princíp hospodárnosti, efektívnosti, účelnosti a účinnosti (napr. ak si prijímateľ nakúpi spotrebný materiál do zásob na konci realizácie projektu, bude za oprávnený výdavok považovaná len alikvótna časť zodpovedajúca rozsahu skutočne použitého spotrebného materiálu využitého pre účely projektu počas jeho realizácie). V prípade, že sa na realizáciu projektu využíva len časť priestorov, oprávneným výdavkom bude len ich časť v zodpovedajúcom pomere priestorov využívaných na projekt. Rovnako to platí aj v prípade ostatných režijných nákladov (energie, voda, spotrebný materiál, internet a pod.), oprávneným výdavkom bude len pomerná časť týchto výdavkov vzťahujúcich sa na projekt. V prípade, že prijímateľ/partner vlastní priestory, v ktorých sa projekt realizuje alebo ich využíva bezplatne, nie sú výdavky na nájom oprávnené.

Prijímateľ vypočíta pomerné výdavky za uvedené výdavky napríklad pomocou nižšie uvedených metód:

* ako pomer výšky celkových výdavkov projektu k celkovému obratu prijímateľa za predchádzajúci kalendárny rok alebo priemerného obratu za posledné 3 kalendárne roky;
* na základe výpočtu osobohodín, ktoré odpracuje zamestnanec/zamestnanci v rámci projektu (platí pre nájomné, energie);
* výpočtom percenta využitia plochy objektu (platí pre nájomné, energie).

***Dôležité upozornenie:*** Prijímateľ si sám zvolí vhodnú metódu priradenia výdavkov k projektu a v plnej miere zodpovedá za zvolenú metódu, t. j. uvedené metódy prijímateľ môže využiť alebo si môže určiť inú metódu. V prípade nesprávne zvolenej metódy môžu vzniknúť neoprávnené výdavky.

Režijné výdavky, ktoré sa týkajú všeobecnej prevádzky organizácie bez príčinnej väzby na projekt ako i výdavky zodpovedajúce svojím vymedzením účtovnej kategórii mimoriadnych nákladov, sú neoprávnenými výdavkami.

**Oprávnené výdavky**

Oprávnené výdavky predstavujú výdavky, ktoré boli skutočne vynaložené počas obdobia realizácie aktivít projektu vo forme nákladov alebo výdavkov prijímateľa (v relevantných prípadoch partnera) za predpokladu, že sú potrebné na vykonávanie projektu a sú s ním priamo spojené a ktoré boli vynaložené na projekt vybraný na podporu v rámci OP EVS v súlade s kritériami výberu a legislatívou SR.

Výdavok je oprávnený, ak spĺňa všetky nasledujúce podmienky:

1. je skutočne vynaložený medzi 1. januárom 2014 a dňom ukončenia realizácie projektu nie však neskôr ako 31. decembra 2023; Všeobecne platí, že výdavky musia vzniknúť v priebehu realizácie projektu a projekt nesmie byť ukončený pred 1. januárom 2014. Nové výdavky pridané v čase revízie operačného programu sú oprávnené odo dňa predloženia žiadosti o revíziu operačného programu Európskej komisii; moment skutočného vynaloženia výdavku je viazaný na dátum reálneho zníženia (úbytku – úhrady) finančných prostriedkov prijímateľa (zaplatenie možno doložiť napr. výpisom z bankového účtu prijímateľa, výdavkovými pokladničnými dokladmi) a to bez ohľadu na spôsob vedenia účtovníctva prijímateľa;
2. je vynaložený na projekt schválený poskytovateľom a realizovaný v zmysle podmienok výzvy/vyzvania, podmienok schémy pomoci de minimis, príp. schémy štátnej pomoci, ktoré tvoria neoddeliteľnú súčasť výzvy, podmienok zmluvy o NFP resp. rozhodnutia o schválení ŽoNFP (v prípadoch, ak RO pre OP EVS a poskytovateľ je tá istá osoba);
3. je realizovaný na oprávnenom území;
4. je nevyhnutný pre realizáciu projektu a je vynaložený v súlade s pravidlami OP na oprávnené aktivity, v súlade s obsahovou stránkou projektu, zodpovedá časovej následnosti aktivít projektu, je plne v súlade s cieľmi projektu a prispieva k dosiahnutiu plánovaných cieľov projektu;
5. výdavky musia byť identifikovateľné a preukázateľné a musia byť doložené účtovnými dokladmi (faktúrami alebo účtovnými dokladmi rovnocennej dôkaznej hodnoty, resp. ich kópiami, alebo za určitých podmienok sumarizačným hárkom), ktoré sú riadne evidované v účtovníctve prijímateľa v súlade s platnými všeobecne záväznými právnymi predpismi a podmienkami definovanými zmluvou o NFP. Preukázanie výdavkov faktúrami alebo účtovnými dokladmi rovnocennej dôkaznej hodnoty sa nevzťahuje na výdavky vykazované zjednodušeným spôsobom vykazovania, pokiaľ tento spôsob umožnila výzva/vyzvanie. Výdavky musia byť uhradené prijímateľom a ich uhradenie musí byť doložené najneskôr pred ich predložením na RO[[22]](#footnote-23) (s výnimkou odpisov);
6. je vynaložený v súlade s platnými všeobecne záväznými právnymi predpismi (napr. zákon o rozpočtových pravidlách, ZVO, zákon o štátnej pomoci, zákon o cenách, Zákonník práce, Občiansky zákonník);
7. je primeraný, t. j. zodpovedá obvyklým cenám v danom mieste a čase a zodpovedá potrebám projektu. Poskytovateľ je oprávnený využívať informácie z výstupu prieskumu trhu žiadateľa/prijímateľa v prípade, ak možná cena dodaných tovarov, stavebných prác alebo poskytnutých služieb pre neho predstavuje nevyhnutnú podporu rozhodovania pri posúdení primeranosti výdavkov projektu
8. spĺňa podmienky hospodárnosti (vynaloženie verejných financií na vykonanie činnosti alebo obstaranie tovarov, prác a služieb v správnom čase, vo vhodnom množstve a kvalite za najlepšiu cenu; na úrovni projektu sa hospodárnosťou rozumie minimalizácia výdavkov nevyhnutných na realizáciu projektu pri rešpektovaní cieľov projektu pri zachovaní vyššie uvedených podmienok), efektívnosti (najvýhodnejší vzájomný pomer medzi použitými verejnými financiami a dosiahnutými výsledkami; na úrovni projektu sa efektívnosťou rozumie maximálne dosahovanie cieľov vo vzťahu k poskytnutým finančným prostriedkom), účelnosti (vzťah medzi určeným účelom použitia verejných financií a skutočným účelom ich použitia; na úrovni projektu sa účelnosťou rozumie nevyhnutnosť pre realizáciu projektu a priama väzba na projekt) a účinnosti (plnenie určených cieľov a dosahovanie plánovaných výsledkov vzhľadom na použité verejné financie; na úrovni projektu sa účinnosťou rozumie vzťah medzi plánovanými výstupmi projektu a skutočnými výstupmi projektu). Overovanie hospodárnosti, efektívnosti a účelnosti sa vykonáva aj na základe poskytnutých informácií od žiadateľa a aj na základe jednotlivých kritérií v hodnotiacich hárkoch v procese odborného hodnotenia;
9. výdavok, ktorý je riadne odôvodnený, dostatočne preukázaný a výlučne súvisí s realizáciou aktivít projektu;
10. patrí do skupiny výdavkov schváleného rozpočtu projektu;
11. je v súlade s pravidlami oprávnenosti výdavkov uvedenými v príslušnej výzve/vyzvaní;
12. časovo a vecne sa neprekrýva a neprekrýva sa ani s inými prostriedkami z verejných zdrojov, tzn. že nie je uplatnený duplicitne;
13. v prípade dodávky stavebných prác, tovarov a služieb od tretích subjektov bol obstaraný v súlade so ZVO, s ustanoveniami zmluvy o NFP;
14. výdavok, ktorý je vynakladaný na účely projektu len čiastočne, je oprávnený len v jeho alikvotnej (pomernej) časti prislúchajúcej k danému projektu.

**Neoprávnené výdavky**

Neoprávnenými výdavkami pre ESF sú:

1. úroky z dlžných súm;
2. nákup infraštruktúry[[23]](#footnote-24), nehnuteľností a pozemkov;
3. daň z pridanej hodnoty (DPH) v prípade, že prijímateľ má nárok na jej odpočet na vstupe. Nárok na odpočet je vymedzený zákonom o DPH. Oprávnená DPH sa vzťahuje len k plneniam, ktoré sú považované za oprávnené. V prípade, ak je výdavok oprávnený iba čiastočne, daň z pridanej hodnoty vzťahujúca sa k tomuto výdavku je oprávneným výdavkom v rovnakom pomere. Akákoľvek činnosť vykonávaná počas realizácie projektu, resp. po jeho ukončení súvisiaca s nadobudnutím/zhodnotením majetku z prostriedkov EŠIF, ktorá bude potenciálne generovať zdaniteľné príjmy (napr. vedecko-výskumná činnosť za odplatu) zakladá prijímateľovi povinnosť odvádzať DPH, t. j. vznikne povinnosť prijímateľa uplatňovať voči daňovému úradu odpočet dane. V takomto prípade bude DPH (uhradená v rámci implementácie projektu ako oprávnený výdavok) spätne za obdobie realizácie projektu považovaná za neoprávnenú v rozsahu aktivít, z ktorých plynú zdaniteľné príjmy[[24]](#footnote-25).

Okrem toho neoprávnenými výdavkami v rámci OP EVS sú najmä:

1. výdavok bez priameho vzťahu k projektu;
2. výdavok v rozpore so zmluvou o NFP;
3. výdavok v rozpore so záväznými právnymi predpismi EU a SR;
4. výdavok, ktorý nie je nevyhnutný k dosiahnutiu cieľov projektu;
5. výdavok, ktorý je zo strany prijímateľa nedostatočne odôvodnený, alebo preukázaný;
6. výdavok, ktorý prijímateľ dobrovoľne vynakladá na účely projektu t. j. nad rozsah povinného spolufinancovania, resp. uzatvorenej zmluvy o NFP;
7. výdavok, ktorý nie je v súlade so schváleným rozpočtom projektu a komentárom k rozpočtu;
8. výdavok, ktorý vznikol pred počiatočným dátumom oprávnenosti výdavkov;
9. výdavok, ktorý vznikol po 31. 12. 2023;
10. výdavok na projekt s celkovým či prevažujúcim dopadom mimo cieľový región;
11. výdavok sankčného charakteru vrátane súvisiacich výdavkov (pokuty, penále, vrátane zmluvných, výdavky na trovy konania a pod.);
12. mimoriadny náklad (napr. manká a škody);
13. výdavok, ktorý je alebo bol vo vyhlásenej výzve/ vyzvaní definovaný ako neoprávnený;
14. výdavok, ktorý nie je v účtovníctve jednoznačne označený ako výdavok súvisiaci s realizovaným projektom v súlade s vnútorným predpisom účtovnej jednotky (prijímateľa) k vedeniu účtovníctva a v súlade s ustanovením § 39 zákona o príspevku z EŠIF;
15. výdavok vzniknutý úhradou finančných prostriedkov zo strany prijímateľa/partnera dodávateľovi/ poskytovateľovi plnenia za nevyúčtované zálohové platby, poskytnuté preddavky alebo výdavky, pri ktorých vzniká náklad budúceho obdobia (tieto sú oprávnené až v momente vzniku nákladu bežného obdobia), ak RO pre OP EVS neurčí vo vzťahu k charakteru, použitiu alebo konkrétnemu subjektu a účelu plnenia inak (t.j. že RO pre OP EVS bude považovať zrealizovanie preddavku za podmienečne oprávnený výdavok až do momentu jeho úplného zúčtovania prijímateľovi/partnerovi a následne poskytovateľovi) vo výzve/vyzvaní alebo na základe individuálneho písomného (e-mailového) stanoviska RO pre OP EVS[[25]](#footnote-26)
16. vo vzťahu ku konkrétnemu prijímateľovi/partnerovi, s určením podmienok, za ktorých je možné preddavkové platby realizovať a splnení nasledujúcich rámcových požiadaviek:
17. úhrada preddavkovej platby, t.j. reálny úbytok finančných prostriedkov na strane prijímateľa/partnera musí byť realizovaná v období oprávnenosti výdavkov a v súlade s oprávneným obdobím pre výdavky stanovené vo výzve/vyzvaní a v zmluve o poskytnutí NFP,
18. využitie preddavkových platieb musí byť v súlade s podmienkami verejného obstarávania a rovnako musí byť v súlade s podmienkami zmluvy uzavretej medzi prijímateľom a dodávateľom/poskytovateľom a bežnou obchodnou praxou[[26]](#footnote-27). Možnosť poskytovania preddavkových platieb preto musí byť súčasťou pôvodnej zmluvy uzavretej medzi prijímateľom a dodávateľom, ktorá bola výsledkom verejného obstarávania, nakoľko poskytovanie preddavkových platieb v prípade dodatku k pôvodnej zmluve by predstavovalo zmenu ekonomickej rovnováhy a preto je takýto dodatok neprípustný,
19. dodávateľ/poskytovateľ, ktorý je platiteľ DPH, je na základe prijatého preddavku, povinný vystaviť prijímateľovi faktúru najneskôr do 15 kalendárnych dní od prijatia preddavku a následne vystaviť zúčtovaciu faktúru pri reálnom dodaní tovaru/služieb/stavebných prác. Dodávateľ, ktorý nie je platiteľ DPH je povinný vystaviť zúčtovaciu faktúru pri reálnom dodaní tovaru/služieb/stavebných prác,
20. predmet plnenia (teda tovary, služby, stavebné práce), ktorý bol uhradený na základe preddavkovej platby musí byť skutočne dodaný v čase realizácie projektu, najneskôr do 12 mesiacov od poskytnutia preddavkovej platby dodávateľovi[[27]](#footnote-28). Uvedené neplatí pre preddavkové platby uplatňované v prípade využitia systému zálohových platieb, kde je prijímateľ povinný poskytnutú zálohovú platbu priebežne zúčtovávať do 9 mesiacov odo dňa pripísania finančných prostriedkov na účte prijímateľa, resp. odo dňa aktivácie rozpočtového opatrenia.
21. prijímateľ (v relevantných prípadoch aj za partnera) predkladá riadiacemu orgánu zúčtovanie preddavkovej platby na príslušnom formulári (viď. príloha č. 41) spolu s ďalšími relevantnými prílohami preukazujúcimi dodanie plnenia;
22. overenie dodania predmetu plnenia zabezpečí RO pre OP EVS v rámci výkonu kontroly projektu v súlade s kapitolou PpP č. 3.2 „Finančná kontrola na mieste“;
23. výdavok spĺňa všetky ostatné podmienky oprávnenosti výdavkov a zmluvy o poskytnutí NFP;
24. RO pre OP EVS v prípade povolenia možnosti využitia preddavkových platieb definuje aj maximálny limit pre výšku preddavkovej platby, ktorý môže byť rozdielny v závislosti od predmetu plnenia a ďalších špecifík, a prípadné ďalšie pravidlá pre overenie plnenia v rámci využitia preddavkových platieb, pri dodržaní podmienok stanovených Systémom riadenia EŠIF a Systémom finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020; preddavkové platby je možné uplatňovať v prípade využitia systému zálohových platieb a systému predfinancovania, resp. ich kombinácie s refundáciou, pričom platí, že prijímateľ výdavky za preddavkové platby nepredkladá v rámci žiadosti o platbu - priebežná platba;
25. po dodaní predmetu plnenia prijímateľ zahrnie účtovné doklady, na základe ktorých bola, resp. bude preddavková platba uhradená, do žiadosti o platbu (poskytnutie / zúčtovanie predfinancovania, resp. zúčtovanie zálohovej platby). Pri využívaní preddavkových platieb prijímateľ nie je povinný predkladať samostatné žiadosti o platbu obsahujúce výlučne účtovné doklady, na základe ktorých bola, resp. bude preddavková platba uhradená, pri dodržaní podmienky, že žiadosť o platbu sa predkladá len na jeden z uvedených systémov financovania;
26. prípadný preplatok vzniknutý zo zúčtovania preddavkovej platby je prijímateľ povinný vrátiť RO pre OP EVS najneskôr spolu s predložením doplňujúcich údajov k preukázaniu dodania predmetu plnenia. Vysporiadanie identifikovaných nezrovnalostí z preddavkových platieb nie je týmto odsekom dotknuté;
27. prípadný nedoplatok vzniknutý zo zúčtovania preddavkovej platby posudzuje RO pre OP EVS z hľadiska splnenia podmienok oprávnenosti výdavkov a na základe daného posúdenia rozhodne o jeho oprávnenosti alebo neoprávnenosti.
28. nepriame výdavky, ktoré prekročia výzvou/vyzvaním stanovený percentuálny pomer z celkových oprávnených priamych výdavkov na projekt;
29. výdavok, ktorý bol uplatnený voči poskytovateľovi na základe zmenených prvotných dokumentov (napr. prezenčná listina, pracovné výkazy a pod.);
30. výdavok, ktorý je vynaložený bez vzájomného súladu a potrebnej nadväznosti na ostatné výdavky projektu súvisiace s aktivitami projektu, t. j. mimo obdobia vyvolanej potreby projektu, alebo mimo obdobia nevyhnutnosti nadväzujúcich jednotlivých aktivít projektu, alebo aktivít iného projektu (napr. v rámci spoločných výziev dvoch, alebo viacerých OP);
31. kladný rozdiel medzi reálne vzniknutými nákladmi prijímateľa/užívateľa a poskytnutými príspevkami/dotáciami z verejných zdrojov, aj kumulovane;
32. priame dane[[28]](#footnote-29) (napr. daň z nehnuteľnosti, daň z motorových vozidiel a pod.);
33. finančný prenájom a operatívny nájom;
34. výdavky na opravu a údržbu;
35. výdavky na obstaranie motorového vozidla;
36. výdavky na tvorbu sociálneho fondu.

**Špecifické oblasti oprávnenosti**

* + - 1. **Výdavky súvisiace s vypracovaním Žiadosti o nenávratný finančný príspevok**

Výdavky vynaložené na prípravu projektu (vypracovanie samotnej ŽoNFP) sú považované za oprávnené až odo dňa vyhlásenia vyzvania/výzvy na predkladanie ŽoNFP. Oprávnená výška výdavku za vypracovanie ŽoNFP je maximálne **2 000 €**, bez ohľadu na spôsob dodania (interné/externé kapacity resp. ich kombinácia), ale s prihliadnutím na rozsah projektu, hospodárnosť a efektívnosť vynakladania finančných prostriedkov.

* + - 1. **Personálne výdavky**

Základným oprávneným výdavkom v oblasti personálnych výdavkov je celková cena práce (§ 130 ods. 5 Zákonníka práce). Pre personálne výdavky platí, že nesmú presiahnuť výšku obvyklú v danom odbore, čase a mieste a musia byť primerané úlohám a zodpovednostiam osôb zapojených do realizácie projektu.

V prípade personálnych výdavkov je rešpektované odmeňovanie jednotlivých pracovných pozícií s ohľadom na predchádzajúcu mzdovú politiku zamestnávateľa, t. j. ak zamestnanec prijímateľa vykonáva v rámci projektu rovnaký typ odbornej alebo inej činnosti ako v rámci svojho hlavného pracovného pomeru, nie je možné v rámci projektu pre danú odbornú činnosť vynakladať vyššiu hodinovú sadzbu, ako je stanovená pre hlavný pracovný pomer, tzn. mzdová politika projektu nemôže byť odlišná od mzdovej politiky príslušnej organizácie, t. j. nie je možné akceptovať navýšenie mzdy, resp. odmeny za vykonanú prácu iba z dôvodu zapojenia do projektu financovaného z prostriedkov EŠIF (napr. rozdielne sadzby odmeňovania za práce vykonávané mimo aktivít projektu a za práce vykonávané na aktivitách projektu; rozdielne hodinové sadzby v prípade viacerých projektov tej istej funkcie - projektový manažér - u jednej osoby; neopodstatnené rozdielne hodinové sadzby pri odbornom personáli). Nadhodnotenie hodinovej sadzby pre práce na projekte nad úroveň hodnoty reálnej hodinovej sadzby u zamestnávateľa bude mať za následok vznik neoprávnených výdavkov v časti presahujúcej výšku mzdy, resp. odmeny rovnakej práce vykonávanej mimo projektu. V prípade zamestnancov pracujúcich na projekte je prijímateľ povinný preukázať, že zamestnanec, ktorého mzdové výdavky sú predmetom financovania z EŠIF má pre danú pracovnú pozíciu alebo pre práce vykonávané na projekte potrebnú kvalifikáciu a odbornú spôsobilosť.

V odôvodnených prípadoch[[29]](#footnote-30) aj po schválení žiadosti o NFP pre národné projekty (podľa § 26 zákona č. 292/2014 Z. z.) môže na základe zmenového konania prijímateľ v rámci rozpočtu zohľadniť očakávaný rast mzdových výdavkov a to buď na základe štatistického indexu (databáza STATdat. Štatistického úradu SR) určeného pre zodpovedajúce odvetvie za ostatné tri kalendárne roky[[30]](#footnote-31) alebo na základe legislatívne určeného rastu miezd za jednotlivé obdobia (resp. kalendárne roky).

Prijímateľ je povinný pri aplikácii rastu miezd zohľadňovať údaje v predloženej analýze mzdovej politiky v žiadosti o NFP. V príslušnej rozpočtovej položke prijímateľ uvedie ako jednotku „Projekt“ s celkovou sumou výdavkov za príslušnú rozpočtovú položku, s tým že komentár k rozpočtu bude obsahovať za jednotlivé obdobia aj údaje o výške maximálnej jednotkovej ceny práce (hodinovej alebo funkčného platu), ktorá musí byť v súlade s Usmernením RO pre OP EVS č. 5.

V rámci národných projektov (podľa § 26 zákona č. 292/2014 Z. z.) môže na základe zmenového konania prijímateľ v rámci rozpočtu zohľadniť kolísanie maximálnej jednotkovej ceny v roku[[31]](#footnote-32), t.j. celkovej ceny práce za zamestnanca – pri štátnych zamestnancoch (resp. všetkých štátnych zamestnancov, ktorých pracovný pomer vzniká na základe osobitného predpisu mimo Zákonníka práce) alebo zamestnancoch vykonávajúcich práce vo verejnom záujme a to tak, že prijímateľ zohľadní údaje v predloženej analýze mzdovej politiky v žiadosti o NFP a v rozpočtovej položke uvedie ako jednotku „Projekt“ s celkovou sumou výdavkov za príslušnú rozpočtovú položku, s tým že komentár k rozpočtu bude obsahovať informáciu o výške maximálnom funkčnom plate resp. jeho ekvivalentu uplatniteľnej[[32]](#footnote-33) v sledovanom období (napr. kalendárnom roku), ktorá musí byť v súlade s Usmernením RO pre OP EVS č. 5, zároveň prijímateľ uvedie aj indikatívnu informáciu o celkovej výške pracovného fondu, ktorého sa týka rozpočtová položka.

Zmenu projektu ohľadom aplikácie očakávaného rastu mzdových výdavkov alebo aj aplikácie funkčných platov, resp. ich ekvivalentu môže prijímateľ vykonať pre výdavky, ktoré vzniknú v období od 1. januára 2019 a neskôr. Uvedená zmena projektu je významnejšou zmenou podliehajúcou zmenovému konaniu. Poskytovateľ môže, ak sa tak rozhodne v konkrétnom prípade, konať v zmenovom konaní o zmene ex-post. Predmetom zmeny projektu nemôže byť úhrada neoprávnených častí miezd vznikajúca z titulu aplikácie jednotkovej hodinovej ceny práce vzniknutých pred realizáciou zmeny rozpočtových položiek na funkčný plat, resp. jeho ekvivalent.

Personálne výdavky musia zodpovedať skutočne vykonanej práci v rámci vykazovaného obdobia, t. j. musia byť uplatňované na základe skutočne odpracovaného pracovného času na projekte, ktorý zamestnanec uvedie v pracovnom výkaze (príloha č. 6).

Pri vypracovaní pracovných výkazov je prijímateľ povinný uvádzať pravdivé informácie o počte hodín skutočne odpracovaných na projekte (prijímateľ neuvádza mechanicky do pracovného výkazu počet hodín schválený v rozpočte projektu). Prijímateľ zabezpečí vedenie presnej evidencie skutočne odpracovaných hodín na projekte ako aj výstupy z vykonanej práce[[33]](#footnote-34), aby bolo možné odkontrolovať vykonanú prácu na projektea vynaložené výdavky na tieto činnosti mohli byť uznané ako oprávnené. V opačnom prípade budú tieto výdavky označené ako neoprávnené. Počet hodín odpracovaných na projekte musí byť v súlade s národnou legislatívou stanovujúcou maximálny fond pracovného času a nadčasov.

***Dôležité upozornenie:*** Osoby, ktoré sú v pracovnoprávnom vzťahu k prijímateľovi, nesmú realizovať činnosti na projekte na základe vzťahov uzatvorených podľa Obchodného zákonníka, Občianskeho zákonníka – dodávky služieb na projekte, a to ani prostredníctvom iných právnických alebo fyzických osôb.

V prípade pracovnoprávneho vzťahu zamestnanca, ktorý je aj štatutárnym orgánom alebo členom štatutárneho orgánu, dohodne podmienky výkonu práce v pracovnej zmluve alebo v dohode mimopracovného pomeru orgán alebo právnická osoba, ktorá ho ako štatutárny orgán ustanovila. Žiadateľ/prijímateľ je povinný predložiť doklad preukazujúci akým spôsobom a ako boli tieto podmienky dohodnuté (napr. zápisnica, záznam podpísaný štatutárnym orgánom a požadovaným počtom osôb tvoriacich orgán, ktorý štatutárny orgán ustanovil), ako aj to, akým spôsobom a kým bude schvaľovaná vykonaná práca. Z dôvodu zachovania kontrolného prostredia je pre splnenie kritéria oprávnenosti potrebné, aby bol zachovaný prvok závislej práce, a teda splnenie najmä podmienky, že osoba ktorá pracovnú činnosť vykonáva nebola tou istou osobou, ktorá aj kontroluje na úrovni žiadateľa/prijímateľa vykonávanie tejto činnosti[[34]](#footnote-35).

Ak je pracovnoprávny vzťah uzatvorený tou istou osobou ako zamestnancom aj ako zamestnávateľom, najmä v prípadoch, ak je uvedená osoba jediným štatutárnym orgánom, pričom zároveň táto osoba predstavuje aj najvyšší orgán právnickej osoby (napr. spoločnosť s ručením obmedzeným s jediným spoločníkom, ktorý je zároveň aj jediným konateľom a tento spoločník vykonáva aj pôsobnosť valného zhromaždenia), výdavky na mzdu/odmenu vyplývajúce z uvedeného pracovnoprávneho vzťahu sú neoprávnené.

Ak štatutárny orgán prijímateľa, resp. splnomocnená osoba na výkon činností štatutárneho orgánu vykonáva popri činnosti štatutárneho orgánu organizácie aj činnosti pre projekt, refundované budú iba výdavky **pomerne** podľa skutočne odpracovaného času na projekte**, avšak max. do 50 % z celkového pracovného fondu v danom mesiaci vo vzťahu k 100%–nému pracovnému úväzku zamestnanca, ktorý zastáva pozíciu štatutárneho orgánu alebo splnomocnená osoba na výkon činností štatutárneho orgánu. Uvedené platí aj v prípade, že štatutárny orgán alebo splnomocnená osoba nemá špecifický pracovný úväzok na výkon činnosti štatutárneho orgánu a to napr. v prípade, že štatutárny orgán je ustanovený do funkcie menovaním bez nároku na odmenu a napr. bez určenia pracovného času** (týmto je stanovené, že minimálne polovica riadneho pracovného fondu v mesiaci v rámci zodpovedajúcemu 100%-nému pracovného úväzku je venovaná činnostiam súvisiacim s riadením organizácie)**. Rovnako uvedené platí aj v prípadoch, že na účel riadenia organizácie má štatutárny orgán alebo splnomocnená osoba uzatvorený kratší pracovný úväzok ako taký, ktorý zodpovedá minimálne 50%-nému pracovnému úväzku[[35]](#footnote-36).**

Ak vedúci riadiaci pracovník alebo vedúci zamestnanec prijímateľa vykonáva popri riadiacej činnosti v organizácii aj činnosti pre projekt, refundované budú iba výdavky **pomerne** podľa skutočne odpracovaného času na projekte, **avšak max. do 80 % z celkového pracovného fondu[[36]](#footnote-37) v danom mesiaci vo vzťahu k 100%–nému pracovnému úväzku zamestnanca, ktorý zastáva pozíciu riadiaceho pracoviska alebo vedúceho zamestnanca. V uvedených prípadoch treba zohľadniť pomer riadených zamestnancov a ich zapojenie do odborných oprávnených činností v projekte vo vzťahu k riadiacemu pracovníkovi alebo vedúcemu zamestnancovi** (napr. ak 2/3 riadených zamestnancov nie sú zapojení do projektu alebo vykonávajú iné ako oprávnené činnosti pre projekt, nemôže byť potom riadiaci pracovník alebo vedúci zamestnanec financovaný v maximálnej intenzite podľa tohto pravidla).

Zamestnanec prijímateľa môže vykonávať činnosti uhrádzané z projektu na základe dohôd mimo pracovného pomeru v prípade, ak činnosti, ktoré vykonáva na projekte nie sú totožné s činnosťami, ktoré má v náplni práce vykonávanej na základe pracovnej zmluvy, ako zamestnanec prijímateľa. V opačnom prípade by mal prácu na projekte vykonávať na základe rozšírenej pracovnej zmluvy s dodatkom na výkon prác na projekte.

***Odporúčanie pre prijímateľa:*** Prijímateľovi odporúčame, aby pri uzatváraní dohôd o prácach vykonávaných mimo pracovného pomeru nezabudol, že dohodu je potrebné uzatvoriť v písomnej forme a to **minimálne jeden deň vopred, pred dňom začatia vykonávania práce**. Výdavky za práce vykonané v deň uzatvorenia dohody budú považované za neoprávnené.

Dohody o prácach vykonávaných mimo pracovného pomeru nemožno uzatvoriť na činnosti/práce, ktoré sú predmetom ochrany podľa autorského zákona[[37]](#footnote-38).

Prijímateľ je povinný vystavovať príslušnému zamestnancovi **iba jednu výplatnú pásku** v prípade jedného služobného/pracovného pomeru aj za prácu odvedenú v rámci projektu, aj za iné činnosti, ktoré nesúvisia s projektom. Vystavovanie dvoch výplatných pások bude poskytovateľ posudzovať ako obchádzanie, resp. znižovanie odvodových povinností zamestnávateľa, v dôsledku čoho budú dotknuté výdavky považované za neoprávnené. Toto neplatí pre súbežný pracovný pomer.

***Dôležité upozornenie:*** V prípade, ak sumár odvodov na výplatnej páske obsahuje okrem odvodov zamestnávateľa za mzdu zamestnanca aj odvody zamestnávateľa za prácu na dohodu o prácach vykonávaných mimo pracovného pomeru či odvod za iný typ mzdy, alebo v prípade ak zamestnanec pracuje na projekte iba určitý čas, vyčísli prijímateľ alikvotnú časť zodpovedajúcu odvodom za mzdu zamestnanca (v závislosti od odpracovaného času na projekte) a alikvotnú časť odvodov za prácu na dohodu o prácach vykonávaných mimo pracovného pomeru či iný typ mzdy (jednotlivo po položkách odvodov). Zároveň takto rozpočíta hrubú mzdu. V prípade ak do odvodov na zdravotné a sociálne poistenie vstupuje aj odvod za sumu doplnkového dôchodkového sporenia a odvod za sumu príspevku zo sociálneho fondu, resp. iného fakultatívneho príspevku zamestnávateľa, je potrebné túto sumu odpočítať od celkových odvodov zamestnávateľa, pričom prijímateľ vyčísli alikvotnú časť odvodov za mzdu zamestnanca a alikvotnú časť odvodov za doplnkové dôchodkové sporenie, odvod za sumu príspevku zo sociálneho fondu, resp. iného fakultatívneho príspevku zamestnávateľa, ktoré si nebude nárokovať.

V prípade zamestnávania osôb pre účely realizácie projektu rozlišujeme dve alternatívy:

1. **zamestnanec pracuje na projekte na pracovný úväzok[[38]](#footnote-39) (t. j. ustanovený pracovný čas):**

zamestnanec vykonáva počas celej pracovnej doby (resp. počas celého pracovného času) činnosti týkajúce sa výlučne aktivít na projekte a žiadne iné aktivity mimo projektu. V tomto prípade sú oprávnené výdavky za celkovú cenu práce, t. j. všetky zložky mzdy vrátane príplatkov[[39]](#footnote-40), resp. odmeny na základe dohôd o prácach vykonávaných mimo pracovného pomeru a náhrady mzdy v zmysle platnej legislatívy a mzda za prácu nadčas (ak zamestnávateľ poskytne náhradné pracovné voľno za vykonanú prácu nadčas, tak náhradné pracovné voľno je posúdené ako oprávnený výdavok[[40]](#footnote-41)), ako aj povinné odvody[[41]](#footnote-42) za zamestnávateľa;

**Príklad č. 1**

Celkový odpracovaný čas - 168 hodín

Odpracovaný čas pre projekt - 152 hodín

Dovolenka – 16 hodín

Tarifný plat - 905 EUR

Príplatky - 135 EUR

Dovolenka - 110 EUR

Spolu hrubá mzda - 1 150 EUR

Odvody - 404,80 EUR

Celková cena práce - 1 554,80 EUR

**Výpočet oprávnenej mzdy:**

(152+16)/168 - {(počet odpracovaných hodín pre projekt + hodiny dovolenka)/(odpracovaný čas aj s dovolenkou)}\*1 150 EUR (hrubá mzda) = 1 150 EUR

**Výpočet oprávnených odvodov za zamestnávateľa:**

(1 150/1 150)\*404,80 = 404,80 EUR

**Celkové oprávnené mzdové výdavky = 1 554,80 EUR**

1. **zamestnanec pracuje na projekte iba určitý pracovný čas:**

celkový pracovný čas zamestnanca je rozdelený na aktivity pre projekt/projekty spolufinancovaný/é z EŠIF a na aktivity mimo EŠIF. V tomto prípade sú oprávnené výdavky za celkovú cenu práce, t. j. všetky zložky mzdy vrátane príplatkov[[42]](#footnote-43), resp. odmeny na základe dohôd o prácach vykonávaných mimo pracovného pomeru a náhrady mzdy v zmysle platnej legislatívy a mzda za prácu nadčas (ak zamestnávateľ poskytne náhradné pracovné voľno za vykonanú prácu nadčas, tak náhradné pracovné voľno je posúdené ako oprávnený výdavok[[43]](#footnote-44)), ako aj povinné odvody za zamestnávateľa[[44]](#footnote-45) **pomerne podľa skutočne odpracovaného času na projekte**. Náhrada príjmu za vyčerpanú dovolenku, návštevu lekára a platené sviatky, ako i náhrada príjmu za dočasnú práceneschopnosť je rovnako vypočítaná pomerne v závislosti od skutočného percentuálneho využitia pracovníka pre daný projekt v danom období, tzn. od počtu odpracovaných hodín na projekte k celkovému počtu hodín odpracovaných zamestnancom v danom období.

Oprávnená je skutočne čerpaná dovolenka v čase realizácie projektu (t. j. aj prenesená dovolenka z predchádzajúceho roku, ak nárok na dovolenku vznikol v súvislosti s výkonom práce na projekte, teda nie na základe už odpracovaného času mimo realizácie projektu). Prijímateľ je povinný preukázať pomerné čerpanie personálnych výdavkov.

**Príklad č. 1:**

Celkový odpracovaný čas - 168 hodín (60 minút)

Odpracovaný čas pre projekt - 42 hodín (60 minút; v prípade času, ktorý je menší alebo väčší je potrebné uskutočniť relevantný prepočet - napr. 45 minút 1 školiaca hodina = 0,75 hodiny)

Tarifný plat - 1 000 EUR

Príplatky (spolu) - 150 EUR

Odmena - 200 EUR

Spolu hrubá mzda 1 350 EUR

**Výpočet oprávnenej mzdy:**

42 h/168 h (počet odpracovaných hodín pre projekt/celkový odpracovaný čas)\*1 150 EUR (tarifný

plat + príplatky) = 287,50 EUR

Odvody - 475,20 EUR

**Výpočet oprávnených odvodov za zamestnávateľa:**

287,50/1 350 (alikvotná časť oprávnenej mzdy na projekt/hrubá mzda)\*475,20 = 101,20 EUR

**Celkové oprávnené mzdové výdavky = 388,70 EUR**

**Príklad č. 2:**

Celkový odpracovaný čas - 152 hodín

Odpracovaný čas pre projekt - 42 hodín

Dovolenka - 16 hodín

Tarifný plat - 905 EUR

Príplatky (spolu) - 135 EUR

Dovolenka - 110 EUR

Odmena - 200 EUR

Spolu hrubá mzda 1 350 EUR

**Výpočet oprávnenej mzdy:**

(42 h + 4,4211 h)/168 h (počet odpracovaných hodín pre projekt vrátane alikvotnej časti dovolenky (t.j. 42/152\*16)/celkový odpracovaný čas vrátane dovolenky)\*1 150 EUR (tarifný plat + príplatky) = 317,76 EUR

Odvody - 475,20 EUR

**Výpočet oprávnených odvodov za zamestnávateľa:**

317,76/1 350\*475,20 = 111,85 EUR

**Celkové oprávnené mzdové výdavky = 429,61 EUR**

**Príklad č. 3**

Odpracovaný čas - 168 hodín

Nadčas - 16 hodín

Odpracovaný čas pre projekt - 42 hodín

Tarifný plat - 1 000 EUR

Príplatky - 150 EUR

Nadčas - 150 EUR

Odmena - 200 EUR

Spolu hrubá mzda 1 500 EUR

**Výpočet oprávnenej mzdy:**

42/184 (počet odpracovaných hodín pre projekt/celkový odpracovaný čas vrátane nadčasu)\*1 300 EUR (tarifný plat + príplatky + nadčas) = 296,74 EUR

Odvody - 528 EUR

**Výpočet oprávnených odvodov za zamestnávateľa:**

296,74/1 500\*528 = 104,45 EUR

**Celkové oprávnené mzdové výdavky = 401,19 EUR**

Prijímateľ predkladá nárokované personálne výdavky na zamestnancov, vrátane príspevku na stravovanie a cestovných náhrad za rovnaké obdobie, pokiaľ je to možné, v jednej žiadosti o platbu.

Za neoprávnené výdavky sa budú považovať **výdavky pri obchádzaní Zákonníka práce** v prípadoch, ak s jednou a tou istou osobou sa uzatvorí reťazenie pracovnoprávnych vzťahov, napr. najskôr dohoda o vykonaní práce a po vyčerpaní stanoveného rozsahu pracovných hodín (350 hodín) sa uzatvorí ďalší zmluvný vzťah, napr. príkazná zmluva, alebo dohoda o pracovnej činností a pod., pričom vykonávaná činnosť stále javí znaky závislej práce.

**Odmeny**[[45]](#footnote-46) (resp. prémie alebo rôzne variabilné zložky naviazané napr. na hospodárske výsledky prijímateľa) nie sú oprávneným výdavkom s výnimkou prípadov, kedy sa vzťahujú na odmeňovanie zamestnancov, pri ktorých sú splnené nasledovné podmienky pre poskytnutie odmien:

* odmena ako zložka mzdy je oprávnený výdavok, ak je poskytnutá zamestnancovi, ktorý pracuje na pracovnú zmluvu/služobnú zmluvu na pracovný úväzok 100% činností na projekte (projektoch) spolufinancovanom z OP EVS, t. j. nevykonáva iné pracovné činnosti financované z iných zdrojov žiadateľa (bez ohľadu na dĺžku pracovného času zamestnanca zamestnaného u konkrétneho žiadateľa);
* výška priznanej mesačnej odmeny[[46]](#footnote-47) je oprávnená maximálne do výšky 30% súčtu funkčných platov/miezd uvedených v platových dekrétoch (bez odmien)[[47]](#footnote-48) za predchádzajúcich 6 mesiacov (vrátane mesiaca, keď je odmena priznaná)[[48]](#footnote-49) za kalendárny rok príslušného zamestnanca, pričom kumulovaná výška priznaných odmien[[49]](#footnote-50) za kalendárny rok je oprávnená maximálne do výšky 30% súčtu funkčných platov/miezd uvedených v platových dekrétoch (bez odmien) za kalendárny rok príslušného zamestnanca;
* je nevyhnutné, aby žiadateľ rešpektoval odmeňovanie jednotlivých pracovných pozícií s ohľadom na jeho predchádzajúcu mzdovú politiku, t. j. nie je možné akceptovať navýšenie mzdy, resp. odmeny za vykonanú prácu iba z dôvodu prác vykonávaných na projekte financovanom z prostriedkov EŠIF.

**Náhrada mzdy za práceneschopnosť, ošetrovania člena rodiny a návštevu u lekára** je oprávneným výdavkom, ak je zamestnávateľom poskytnutá v súlade s platnou legislatívnou úpravou, v zákonnej výške a predstavuje konečný výdavok prijímateľa. Nemocenské dávky hradené zo strany Sociálnej poisťovne nie sú oprávneným výdavkom, keďže nie sú výdavkom prijímateľa. Výška oprávnenej náhrady mzdy pri dočasnej pracovnej neschopnosti, ošetrovaní člena rodiny (ďalej len „OČR“) a návšteve lekára musí zodpovedať miere zapojenia zamestnanca do realizácie daného projektu.

**Výdavky týkajúce sa výkonu práce sú limitované rozsahom práce maximálne 12 hodín/deň za všetky pracovné úväzky osoby kumulatívne**, t. j. za všetky pracovné pomery, dohody o prácach vykonávaných mimo pracovného pomeru a štátnozamestnanecký pomer[[50]](#footnote-51).

**Výdavky týkajúce sa činností na projekte vykonávaných počas práceneschopnosti, ošetrovania člena rodiny a návštevy lekára** nie sú považované za oprávnené výdavky (ak napr. zamestnanec nepracuje z dôvodu práceneschopnosti alebo OČR či navštívi lekára a súčasne v tom istom čase vykonáva aktivity na základe, napr. Občianskeho zákonníka alebo Zákonníka práce pre projekt, budú výdavky na tieto aktivity považované za neoprávnené).

**Doplnkové dôchodkové sporenie** je založené na báze dobrovoľnosti, takže netvorí povinnú zložku mzdy zamestnanca, z toho dôvodu **nie je považované za oprávnený mzdový výdavok**. V prípade, ak do odvodov na zdravotné poistenie vstupuje aj odvod za sumu doplnkového dôchodkového sporenia, je potrebné túto sumu odpočítať od celkových odvodov zamestnávateľa.

Ostatné **výdavky na zamestnanca, ktoré nie sú pre zamestnávateľov povinné** podľa osobitných právnych predpisov (napr. dary, benefity a pod.), **nie sú oprávnenými výdavkami**. V prípade, ak do povinných odvodov za zamestnávateľa vstupuje aj odvod za sumu ostatných výdavkov na zamestnanca, je potrebné túto sumu odpočítať od celkových odvodov zamestnávateľa.

**Výdavky na odstupné a odchodné sú považované za neoprávnené výdavky** z dôvodu, že medzi nimi a realizáciou projektu neexistuje príčinný vzťah. V prípade, ak do povinných odvodov za zamestnávateľa vstupuje aj odvod za výdavky na odstupné a odchodné, je potrebné túto sumu odpočítať od celkových odvodov zamestnávateľa.

**Tvorba sociálneho fondu** je pre zamestnávateľa povinnosťou, nakoľko však jeho čerpanie nesúvisí s realizáciu projektu, **tieto výdavky nie sú oprávnenými** (napr. príspevky zo sociálneho fondu na dopravu alebo kultúrne podujatia a pod.). V prípade, ak do povinných odvodov za zamestnávateľa vstupuje aj odvod za sumu ostatných výdavkov na zamestnanca, je potrebné túto sumu odpočítať od celkových odvodov zamestnávateľa.

**Pracovné úväzky osôb pracujúcich na projekte sa nesmú prekrývať**, nie je prípustné, aby bol zamestnanec platený za rovnakú činnosť vykonávanú v tom istom čase, resp. za rovnaké výstupy viackrát. Za neoprávnené sa budú považovať výdavky v prípade identifikácie prekrývania sa pracovného času osoby pracujúcej na dvoch alebo viacerých projektoch spolufinancovaných z prostriedkov EŠIF, resp. z iných programov EÚ alebo vnútroštátnych programov, resp. pri zistení vykonávania činnosti nefinancovanej z prostriedkov EŠIF. Výdavky, ktoré sa vzťahujú na tieto pracovné výkazy budú vylúčené z financovania dotknutého projektu/projektov, pričom nie je podstatné, na základe akého zmluvného vzťahu osoba pracovala. Pri zistení prekrývania sa výdavkov v projekte je poskytovateľ oprávnený odstúpiť od zmluvy o NFP. Postup krátenia výdavkov zo strany poskytovateľa v prípade identifikácie prekrývania sa pracovného času osôb na základe predložených pracovných výkazov je bližšie definovaný v bode 20 tejto kapitoly.

**3.** **Cestovné výdavky[[51]](#footnote-52)**

Výšku náhrad výdavkov vzniknutých v súvislosti s pracovnou cestou upravuje zákon o cestovných náhradách. Cestovné náhrady sú oprávnenými výdavkami vo výške a za podmienok, ktoré stanovuje zákon o cestovných náhradách, prípadne interná norma organizácie zamestnávateľa.

Aby bolo možné považovať pracovné cesty a s nimi spojené cestovné náhrady za oprávnené výdavky, musia súvisieť s realizáciou projektu, musia byť pre dosiahnutie cieľov projektu nevyhnutné, musia byť vykonané osobami, ktoré sa na realizácii projektu podieľajú alebo sú osobami cieľovej skupiny a zároveň spĺňať pravidlá hospodárnosti, efektívnosti, účelnosti a účinnosti, pričom oprávnenými sú domáce aj zahraničné cesty.

Ak zamestnancovi/osobe počas pracovnej cesty vznikli výdavky, za ktoré musel priamo zaplatiť, prijímateľ musí zdokladovať, že ich tomuto zamestnancovi/osobe skutočne vyplatil.

Oprávnenými výdavkami v rámci cestovných náhrad sú:

1. náhrada preukázaných cestovných výdavkov,
2. náhrada preukázaných výdavkov na ubytovanie,
3. stravné,
4. náhrada preukázaných potrebných vedľajších výdavkov.

V prípade stravného poskytnutého dodávateľsky (na faktúru) nesmie maximálna výška stravného v súlade so zásadou hospodárnosti presiahnuť limity podľa opatrenia Ministerstva práce, sociálnych vecí a rodiny Slovenskej republiky o sumách stravného v jednotlivých časových pásmach na osobu/deň, pričom ak má zamestnanec/osoba vyslaná na pracovnú cestu zabezpečené stravné uvedeným spôsobom, nepatrí mu náhrada za stravné (v zmysle § 1 ods. 4 zákona o cestovných náhradách). Zároveň je potrebné rešpektovať § 152 Zákonníka práce, aby nedochádzalo k duplicitnému poskytnutiu stravného (či už v prípade zamestnancov alebo iných osôb (napr. cieľovej skupiny).

Oprávnenými výdavkami sú výdavky na dopravu všetkými druhmi verejnej dopravy (vrátane výdavkov na letenky, mestskú hromadnú dopravu a diaľkovú verejnú hromadnú dopravu v 2. triede (v 1. triede ak vzdialenosť presahuje 200 km), miestenky, ležadlá alebo lôžka) a náhrady za použitie vlastného osobného motorového vozidla a služobných motorových vozidiel.

**Použitie miestnej verejnej dopravy** – náhrada cestovných výdavkov za miestnu pravidelnú verejnú dopravu patrí zamestnancovi/osobe v preukázanej výške. Pri zakúpení časových cestovných lístkov pri využití verejnej hromadnej dopravy musí byť doložené, že nákup časového lístka je v rámci realizácie projektu lacnejší ako preplatenie jednotlivých cestovných lístkov.

**Použitie lietadla** – pri použití leteckej dopravy je oprávneným výdavkom letenka v ekonomickej triede a priamo súvisiace poplatky (napr. letiskové poplatky). Za priamo súvisiace poplatky sa nepovažuje odplata za vystavenie letenky. V prípade tuzemských pracovných ciest musí prijímateľ preukázať, že využitie tohto spôsobu dopravy je hospodárnejšie a efektívnejšie ako využitie iného dopravného prostriedku. Pri využití leteckej dopravy na tuzemské pracovné cesty sa za oprávnený výdavok bude považovať max. cena cestovného lístka na vlak pre 1. triedu + miestenka, ak však cena letenky bude nižšia ako cena cestovného lístka pre 1. triedu + miestenka, preplatí sa cena letenky.

**Použitie súkromného motorového vozidla** – ak sa zamestnanec/osoba písomne dohodne so zamestnávateľom, že pri pracovnej ceste použije cestné motorové vozidlo okrem cestného motorového vozidla poskytnutého zamestnávateľom, zamestnancovi patrí základná náhrada za každý 1 km jazdy a náhrada za spotrebované pohonné látky. Nárok na úhradu cestovného má iba vodič motorového vozidla, t. j. ak sú v motorovom vozidle viaceré osoby, nárok na úhradu má iba jedna osoba - vodič motorového vozidla. V prípade, že prijímateľ nepreukáže vyššie uvedené podmienky, môže mu byť zo strany poskytovateľa pri pracovných cestách priznaná výška náhrady určená podľa výšky zodpovedajúcej použitiu verejnej osobnej dopravy.

**Použitie služobného motorového vozidla** - ak zamestnanec/osoba použije na cestu cestné motorové vozidlo prijímateľa, oprávnené sú výdavky na nákup pohonných hmôt (podľa počtu odjazdených kilometrov uvedených v knihe jázd a vo vyúčtovaní pracovnej cesty). Použitie služobného motorového vozidla je pre realizáciu projektu nevyhnutné pri dodržaní zásady hospodárnosti a efektívnosti (najmä v porovnaní s verejnou dopravou) V prípade, že prijímateľ nepreukáže vyššie uvedené podmienky môže mu byť zo strany poskytovateľa pri pracovných cestách priznaná výška náhrady určená podľa výšky zodpovedajúcej použitiu verejnej dopravy. V prípade, že prijímateľ nepreukáže vyššie uvedené podmienky, môže mu byť zo strany poskytovateľa pri pracovných cestách priznaná výška náhrady určená podľa výšky zodpovedajúcej použitiu verejnej osobnej dopravy.

**Použitie taxi služby** – RO pre OP EVS považuje výdavok na použitie taxi služby za oprávnený len v mimoriadnych prípadoch (napr. náklady na použitie taxi služby vynaložené osobou so zdravotným postihnutím; skoré odchody a/alebo neskoré príchody, kedy už nepremávajú žiadne letiskové autobusy alebo vlaky (spravidla pred 7. hodinou ráno a po 22:00 ), v prípade štrajku verejnej dopravy) a za podmienky predloženia dokladu (účet z taxi služby) a zdôvodňujúceho dokladu použitia taxi služby.

Zamestnancovi/osobe vyslanému/vyslanej na pracovnú cestu patrí náhrada preukázaných výdavkov za ubytovanie. Aj v tomto prípade platí, že výdavky na ubytovanie majú zohľadňovať obvyklé ceny v danom mieste a čase, aby bolo dodržané pravidlo hospodárnosti, efektívnosti, účelnosti a účinnosti. V prípade ubytovania na území SR bude akceptovaná cena maximálne **60 € osoba/noc** vrátane dane za ubytovanie za podmienky, že uvedená cena zodpovedá obvyklým cenám v danom mieste a čase (tuzemská pracovná cesta). Zároveň však prijímateľ musí dodržať vlastné interné predpisy organizácie, ak stanovujú nižší cenový limit.

Zamestnancovi/osobe vyslanému/vyslanej na pracovnú cestu patrí stravné za každý kalendárny deň pracovnej cesty za podmienok ustanovených zákonom o cestovných náhradách. Suma stravného je stanovená v závislosti od času trvania pracovnej cesty v kalendárnom dni. Sadzby stravného pre domácu pracovnú cestu upravuje aktuálne platné opatrenie k zákonu o cestovných náhradách (aktuálne platné [Opatrenie Ministerstva práce, sociálnych vecí a rodiny Slovenskej republiky o sumách stravného](http://www.employment.gov.sk/filemanager/opatrenie-248_2012zz.pdf)).

Pri zahraničnej pracovnej ceste zamestnancovi/osobe patrí za každý kalendárny deň zahraničnej pracovnej cesty za podmienok ustanovených zákonom o cestovných náhradách stravné v eurách alebo v cudzej mene. Toto stravné je stanovené v závislosti od času trvania zahraničnej pracovnej cesty mimo územia Slovenskej republiky. Sadzby stravného počas zahraničnej pracovnej cesty upravuje aktuálne platné opatrenie k zákonu o cestovných náhradách (aktuálne platné [opatrenie Ministerstva financií Slovenskej republiky, ktorým sa ustanovujú základné sadzby stravného v eurách alebo v cudzej mene pri zahraničných pracovných cestách](http://www.zbierka.sk/sk/predpisy/401-2012-z-z.p-34960.pdf)).

V prípade potrebných vedľajších výdavkov[[52]](#footnote-53) ide o výdavky spojené s pracovnou cestou ako napr. parkovné, vstupenky na veľtrh, poplatky za úschovňu batožiny, konferenčné poplatky, miestne dane pri ubytovaní a pod. **Vreckové** poskytnuté na základe zákona o cestovných náhradách je neoprávneným výdavkom pretože naň nevzniká právny nárok.

Zahraničné pracovné cesty sú oprávnené v odôvodnených prípadoch a za predpokladu, že boli schválené v žiadosti o NFP a sú zahrnuté v zmluve o NFP (Opis projektu) pri rešpektovaní pravidiel týkajúcich sa geografickej oprávnenosti vyplývajúcej zo všeobecného nariadenia ako aj nariadenia o ESF. Výdavky na ubytovanie v hoteli v zahraničí musia zodpovedať cenám, ktoré sú v danom mieste a čase obvyklé[[53]](#footnote-54). Zároveň však prijímateľ musí dodržať vlastné interné predpisy organizácie, ak stanovujú nižší cenový limit.

Oprávneným výdavkom sú aj výdavky na **pracovné cesty[[54]](#footnote-55) zahraničných expertov** alebo zamestnancov partnera, ktorým je zahraničný subjekt, resp. medzinárodná organizácia pri rešpektovaní zásad, že ide o krátkodobé hosťovanie zahraničných expertov (napr. experti prizvaní na konferencie, organizované vzdelávacie podujatia, krátkodobé hosťovania zahraničných špecialistov a pod.). Oprávnená výška náhrad nesmie presiahnuť sumu uplatňovaných náhrad EK, tzv. **„per diems“**[[55]](#footnote-56), ktorá zahŕňa výdavky na ubytovanie, stravné a cestovné v SR[[56]](#footnote-57).

Uplatnenie náhrad per diems nie je možné pri dlhodobých pobytoch alebo u osôb, ktoré sa na realizácii projektu podieľajú na základe pracovnoprávnych alebo štátnozamestnaneckých vzťahov podľa slovenských právnych predpisov. V prípade stravného sú expertovi hradené per diems v plnej výške 80 EUR[[57]](#footnote-58), príp. môžu byť stanovené v nižšej sume, resp. len ako doplatok po poskytnutí stravovania v rámci aktivity/podujatia, na ktorú bol expert pozvaný z dôvodu zamedzenia dvojitého financovania. V prípade ubytovania sa za oprávnený výdavok považujú skutočné náklady za podmienky dodržania maximálneho limitu 125 EUR osoba/noc vrátane dane za ubytovanie. Letenka, príp. lístok na vlak/autobus[[58]](#footnote-59) za prepravu zahraničného experta do/zo SR je oprávneným výdavkom nad rámec per diems.

1. **Výdavky na občerstvenie**

Občerstvenie sa považuje za oprávnený výdavok, maximálne do výšky stravného pri tuzemských pracovných cestách v časovom pásme od 5 do 12 hodín na osobu/deň podľa opatrenia Ministerstva práce, sociálnych vecí a rodiny Slovenskej republiky o sumách stravného. Za občerstvenie sa považuje - káva, čaj, cukor, nealkoholické nápoje, sladké a slané pečivo a obložené chlebíčky. Ostatné výdavky spojené s občerstvením ako aj výdavky na občerstvenie, ktoré nespĺňajú podmienky uvedené vyššie, sa považujú za neoprávnené.

1. **Výdavky na vzdelávacie aktivity**

V prípade neúspešného absolvovania vzdelávacej aktivity (kurzy, školenia, semináre a pod.) budú všetky výdavky súvisiace so vzdelávaním daného účastníka považované za neoprávnené.

1. **Výdavky na zariadenie/vybavenie (vrátane nehmotného majetku)[[59]](#footnote-60)**

Za oprávnený výdavok sa považuje obstaranie zariadenia/vybavenia[[60]](#footnote-61), ktoré musí byť nevyhnutné pre realizáciu projektu spolufinancovaného z EŠIF a prijímateľ ho musí využívať len pre účely projektu/ov v rámci OP EVS. **Pri obstaraní a využívaní zariadenia/vybavenia musí byť dodržaný princíp hospodárnosti, efektívnosti, účelnosti a účinnosti.[[61]](#footnote-62)**

V prípade kúpy nového majetku musí byť splnená podmienka, že nebol používaný a prijímateľ s ním v minulosti žiadnym spôsobom nedisponoval (čo i len sčasti, ak bol k dispozícii prijímateľovi).

Obstaranie počítača/notebooku a príslušného softvérového vybavenia pre odborný a riadiaci/administratívny personál je oprávnené iba pre zamestnancov pracujúcich na pracovnú zmluvu/služobnú zmluvu na plný pracovný úväzok 100 % činností na projekte/och v rámci OP EVS pri tých pracovných pozíciách, ktoré sú plánované v projekte na prevažnú časť doby realizácie projektu, minimálne však 1 rok.

*Dôležité upozornenie:* Prijímateľ preukáže spôsob výpočtu nárokovanej časti výdavku napr. pomocou metód uvedených v Metodickom pokyne CKO č. 6 k pravidlám oprávnenosti pre najčastejšie sa vyskytujúce skupiny výdavkov, ktorý je zverejnený na webovom sídle [www.partnerskadohoda.gov.sk](http://www.partnerskadohoda.gov.sk). Prijímateľ si sám zvolí vhodnú metódu priradenia výdavkov k projektu a v plnej miere zodpovedá za zvolenú metódu, t. j. uvedené metódy prijímateľ môže využiť alebo si môže určiť inú metódu. V prípade nesprávne zvolenej metódy môžu vzniknúť neoprávnené výdavky.

Ak je majetok využívaný súčasne vo viacerých hlavných aktivitách projektu, prijímateľ zaradil tento majetok do jednej rozpočtovej podpoložky, pričom však v komentári presne uviedol všetky hlavné aktivity, v rámci ktorých je daný majetok využívaný. Ak je majetok využívaný súčasne v podporných ako aj hlavných aktivitách projektu, prijímateľ zaradil tento majetok do dvoch rozpočtových položiek (v rámci časti 1.6 Zariadenie/vybavenie projektu (mimo krížového financovania) - nepriame výdavky a 2.2 Zariadenie/vybavenie - mimo krížového financovania – priame aktivity), aby bolo možné posúdiť, či percentuálny limit na nepriame výdavky bol dodržaný. V prípade, ak sa v procese implementácie projektu identifikuje, že rozpočtovaný majetok bol pôvodne určený na hlavné aktivity projektu (nie na riadenie projektu, informovanie a komunikáciu, monitorovanie) a prijímateľ uvedený majetok používa na riadenie projektu, informovanie a komunikáciu alebo monitorovanie (v rozpore so zadefinovaným účelom) výdavky súvisiace s obstaraním zariadenia/vybavenia budú v plnej výške posúdené ako neoprávnené (uvedené platí aj v prípade odpisov).

Ak cena obstarávaného zariadenia/vybavenia (vrátane nehmotného majetku), ktoré prijímateľ bude využívať len pre účely projektu/ov v rámci OP EVS, **nepresiahne** výšku[[62]](#footnote-63) uvedenú v zákone o dani z príjmov, prijímateľovi bude uhradená celková suma obstarávaného zariadenia alebo vybavenia za predpokladu, že uvedené zariadenie/vybavenie **bude zaúčtované do zásob (alebo priamo do spotreby)**, ale zároveň uvedené zariadenie/vybavenie musí byť zaevidované u prijímateľa (napr. inventárna karta majetku).

Ak cena obstarávaného zariadenia/vybavenia (vrátane nehmotného majetku) presiahne alebo nepresiahne výšku definovanú v zákone o dani z príjmov (podľa § 22 uvedeného zákona), t. j. uvedené zariadenie/vybavenie (vrátane nehmotného majetku) je vykázané ako (drobný) dlhodobý hmotný/nehmotný majetok[[63]](#footnote-64), sa suma oprávneného výdavku určí vo výške zodpovedajúcej plánovanej dobe využitia obstaraného zariadenia/vybavenia počas trvania projektu a daňového odpisu v zmysle zákona o dani z príjmov - sadzba pre rovnomerné odpisovanie (daňový odpis sa bude preplácať v alikvotnej výške pre projekt v prípade, ak uvedený majetok sa využíva pre viacero projektov v rámci OP EVS, t. j. za oprávnený výdavok sa bude považovať iba daňový odpis za prislúchajúce obdobie realizácie projektu. V prípade, že zariadenie/vybavenie (vrátane nehmotného majetku) vykázané ako dlhodobý hmotný/nehmotný majetok je obstarané za účelom naplnenia cieľa projektu a bude využívané aj počas následného monitorovania projektu, bude prijímateľovi uhradená celková suma obstarávaného zariadenia/vybavenia.

***Odporúčanie pre prijímateľa***: Ak prijímateľ obstaral majetok v priebehu roka „N“ (napr. júl), uvedený majetok je zaradený do prvej odpisovej skupiny, hodnota majetku je 2 000 €, dĺžka realizácie projektu je 24 mesiacov (predpokladáme, že realizácia začne v roku „N“ v januári) a majetok sa bude využívať počas realizácie projektu iba na projektové aktivity, prijímateľ určí oprávnenú výšku nasledovne:

- ročný daňový odpis sa rovná ¼ hodnoty majetku (500 €);

- doba využiteľnosti majetku 18 mesiacov (6 mesiacov v roku „N“ a 12 mesiacov v roku „N+1“);

- výška oprávneného výdavku sa rovná ½ ročného daňového odpisu v roku „N“ plus ročný daňový odpis v roku „N+1“ (spolu 750 €).

1. **Odpisy hmotného a nehmotného majetku**

**Odpisy sú oprávnené, ak obstaraný odpisovaný majetok (hmotný/nehmotný majetok) nebol financovaný z grantov financovaných z verejných zdrojov (zdroje EÚ, zdroje ŠR, zdroje obce, VÚC a iné verejné zdroje)[[64]](#footnote-65).**

Odpisy dlhodobého hmotného a nehmotného majetku používaného na účely projektu sú oprávneným výdavkom počas realizácie projektu za predpokladu, že nákup takéhoto majetku nie je súčasťou oprávnených výdavkov na projekt. Prijímateľ si nesmie nárokovať na majetok jeho obstarávaciu cenu, t. j. obstaranie majetku a zároveň aj príslušné odpisy.

Odpisy môžu byť nárokované počas realizácie projektu a iba pre účely projektu, t. j. v prípade, že prijímateľ využíva majetok na účely projektu iba čiastočne, prijímateľ predloží poskytovateľovi spôsob výpočtu relevantnej výšky odpisu a za oprávnený výdavok bude považovaná iba proporcionálna časť odpisov vzťahujúca sa na projekt.

Odpisy vzťahujúce sa na obstaraný počítač/notebook a príslušné softvérové vybavenie pre odborný a riadiaci/administratívny personál sú oprávnené iba pre zamestnancov pracujúcich na pracovnú zmluvu/služobnú zmluvu na plný pracovný úväzok 100% činností na projekte/och v rámci OP EVS pri tých pracovných pozíciách, ktoré sú plánované v projekte na prevažnú časť doby realizácie projektu, minimálne však 1 rok.

Na účely posudzovania oprávnenosti výdavkov sa za oprávnený výdavok považuje účtovný odpis maximálne do výšky daňového odpisu[[65]](#footnote-66) (vypočítaný z oprávnenej vstupnej ceny majetku) a maximálne do výšky pomernej časti ročných odpisov stanovenej s presnosťou na mesiace pripadajúce na dobu realizácie projektu. Pokiaľ sa majetok využíva na realizáciu projektu len z časti alebo v obmedzenom časovom rozsahu, uvedené odpisy sa zahrnú do oprávnených výdavkov len v danej časti a v rozsahu skutočného používania majetku. (metodika výpočtu nemôže byť v priebehu projektu ani pri finančnom vyúčtovaní zmenená).

V zmysle čl. 69 všeobecného nariadenia sú odpisy oprávnené, ak sú kumulatívne splnené tieto podmienky:

1. umožňujú to pravidlá oprávnenosti programu;
2. výška výdavkov[[66]](#footnote-67) je riadne podložená podpornými dokladmi preukaznej hodnoty rovnocennej faktúram (v prípadoch, ak ide o granty spolufinancované na základe skutočne vynaložených a uhradených oprávnených výdavkov[[67]](#footnote-68));
3. výdavky sa vzťahujú výlučne na obdobie realizácie projektu;
4. na obstaranie odpisovaného majetku neboli použité granty z verejných zdrojov.

Vstupná cena, ktorá je základom pre vypočítanie daňových odpisov, musí byť pre účely vymedzenia oprávnených výdavkov upravená tak, aby obsahovala iba oprávnené položky. Odpisy je možné uznať za oprávnený výdavok až v čase, kedy skutočne vznikli, napr. uplynul kalendárny mesiac, ku ktorému je príslušný odpis vypočítaný.

Prijímateľ vedie podrobnú odpisovú dokumentáciu, na základe ktorej sa dá považovať daný odpis za oprávnenú položku (výdavky, odpisy, metóda nakupovania, nadobúdacia cena.).

1. **Nákup použitého zariadenia**

Výdavky na nákup použitého zariadenia sú oprávnenými výdavkami za predpokladu splnenia nasledujúcich podmienok:

* + 1. obstarávacia cena[[68]](#footnote-69) použitého zariadenia je nižšia ako výdavky na obdobné nové zariadenie;
    2. použité zariadenie bude ohodnotené znaleckým posudkom vyhotoveným znalcom podľa zákona o znalcoch, tlmočníkoch a prekladateľoch;
    3. oprávneným výdavkom je obstarávacia cena vysúťažená VO, maximálne však do výšky všeobecnej hodnoty zistenej znaleckým posudkom[[69]](#footnote-70);
    4. použité zariadenie je potrebné pre daný projekt a vyhovuje platným normám a štandardom;
    5. súčasný, či niektorý z predchádzajúcich vlastníkov zariadenia nezískal pred predložením žiadosti o NFP príspevok z verejných zdrojov na nákup daného použitého zariadenia, čo by v prípade spolufinancovania nákupu z prostriedkov EŠIF viedlo k duplicitnému financovaniu, a tým k vzniku neoprávnených výdavkov.

V ostatných prípadoch, ktoré nespĺňajú definíciu v zmysle § 22, odsek 2 písm. a) zákona o dani z príjmov je potrebné splniť podmienky uvedené pod písm. a), d) a e) pri dodržaní zásady riadneho finančného hospodárenia.

Zariadenie, ktoré mal prijímateľ čo i len z časti k dispozícii pred predložením žiadosti o NFP, nie je oprávnené na financovanie z EŠIF.

1. Subdodávka (subdodávateľské zmluvy)

Výdavky súvisiace s uzatváraním subdodávateľských zmlúv[[70]](#footnote-71) nie sú oprávnené, ak:

* subdodávka neprináša navýšenie pridanej hodnoty projektu,
* subdodávky sú uzatvorené so sprostredkovateľmi alebo poradcami, v ktorých je cena definovaná ako percentuálna sadzba z celkových (alebo z časti) oprávnených výdavkov projektu, pokiaľ táto cena nie je potvrdená prijímateľom odkazom na skutočnú hodnotu poskytnutej práce či služby.

Prijímateľ je povinný poskytnúť oprávneným orgánom uvedeným vo všeobecnom nariadení, všetky potrebné informácie súvisiace so subdodávkou (zahŕňa aj informácie od dodávateľov, subdodávateľov ako je napríklad cenová kalkulácia tovaru, služby alebo práce).

***Odporúčanie pre prijímateľa:*** Odporúčame prijímateľovi dôsledne zvážiť uzatváranie tzv. subdodávateľských zmlúv, nakoľko tzv. reťazenie (viacstupňové dodanie predmetu zmluvy vo vertikálnej štruktúre dodávateľského reťazca) neúmerne zvyšuje cenu predmetu zmluvy bez pridanej hodnoty a prijímateľ je povinný preukázať poskytovateľovi uplatnenie **zásady „hodnota za peniaze/value for money“.**

1. **Externé služby (outsourcing)**

Externé služby zahŕňajú najrôznejšie položky podľa typu projektu, ku ktorému sa viažu. Vybrané služby musia prispievať k dosahovaniu cieľov projektu a byť pre jeho realizáciu nevyhnutné. Pri obstarávaní služieb dodávateľom je prijímateľ povinný postupovať v súlade so zákonom o verejnom obstarávaní.

Prijímateľ môže využívať služby dodávateľov v tých prípadoch a pre tie činnosti, kedy nie je možné alebo efektívne a hospodárne tieto služby/činnosti zabezpečiť vlastnými kapacitami. Podmienkou zostáva, že tieto služby musia byť preukázateľne nevyhnutné pre realizáciu projektu.

Výška odplaty medzi prijímateľom a dodávateľom externých služieb týkajúcich sa riadenia projektu (externý manažment)[[71]](#footnote-72) dohodnutá percentuálne (napr. z hodnoty nenávratného finančného príspevku) je neoprávnená v plnej výške.

Maximálna hodnota, ktorá je oprávnená na financovanie vo forme osobohodín je stanovená v Usmernení RO pre OP EVS k oprávnenosti vybraných skupín výdavkov pre PO 2014 - 2020. Týmto nie je dotknutá možnosť, že odplata za služby dohodnutá medzi dodávateľom a prijímateľom je vyššia ako maximálna hodnota určená poskytovateľom, pričom rozdiel medzi dohodnutou odplatou a maximálnou hodnotou je určený ako neoprávnený výdavok. Medzi najčastejšie typy služieb, ktoré je možné zaradiť pod oprávnené výdavky patria nasledovné:

1. odborné školiace materiály – ak ide o nákup  odborných školiacich materiálov;
2. odborné služby/štúdie/analýzy, expertízy – zahŕňajú napr. výdavky na spracovanie štúdií, analýz potrebných pre realizáciu projektu;
3. výdavky na konferencie/kurzy – zahŕňajú výdavky na organizáciu a zabezpečenie realizácie konferencií alebo kurzov organizovaných pre účely projektu, do ktorých budú zapojené cieľové skupiny, hosťujúci účastníci alebo širšia verejnosť. Tieto výdavky najčastejšie pokrývajú prenájom priestorov, potrebnej techniky a občerstvenie;
4. podpora účastníkov (strava, ubytovanie) – ide o výdavky na zabezpečenie občerstvenia, stravy a ubytovania účastníkov podujatí (napr. konferencie, kurzy) organizovaných v rámci projektu;
5. iné výdavky – napríklad znalecké posudky a ďalšie vyššie nešpecifikované služby[[72]](#footnote-73), ktoré priamo súvisia s realizáciou projektu a sú pre projekt nevyhnutné.
6. Výdavky na financovanie analýz, stratégií, štúdií, expertíz, auditov, plánov, posudkov, koncepcií a iných odborných vyjadrení[[73]](#footnote-74)

Prijímateľ pri výdavkoch týkajúcich sa všetkých druhov analýz, stratégií, štúdií, expertíz, auditov, plánov, posudkov, koncepcií a iných odborných vyjadrení (ďalej len „výstup“) musí preukázať pridanú hodnotu daného výstupu pre projekt.

Za účelom posúdenia odbornej kvality výstupov vypracovaných externým dodávateľom je prijímateľ povinný k relevantným hlavným aktivitám projektu zriadiť expertnú komisiu, pričom výdavky na zriadenie a činnosť expertnej komisie nie sú oprávnené.

Expertná komisia bude pozostávať minimálne z 3 členov, pričom výber členov expertnej komisie je v plnej kompetencii prijímateľa s prihliadnutím na odbornosť členov expertnej komisie. Členom expertnej komisie môže byť len osoba, ktorá sa nepodieľa na aktivitách projektu.

Po vypracovaní návrhu výstupu je dodávateľ povinný tento návrh predložiť prijímateľovi na posúdenie. Zodpovedná osoba u prijímateľa návrh výstupu následne predloží expertnej komisii na posúdenie odbornej kvality.

Prijímateľ je povinný preukázateľným spôsobom viesť a uchovávať dokumentáciu týkajúcu sa činnosti expertnej komisie (napr. zápisnica zo zasadnutia expertnej komisie, dokument obsahujúci vznesené pripomienky, prezenčné listiny a iná relevantná dokumentácia). Poskytovateľ môže od prijímateľa v prípade potreby požadovať predloženie predmetnej dokumentácie.

***Odporúčanie pre prijímateľa:*** Činnosť expertnej komisie môže mať vplyv na nedodržanie stanovených lehôt vyplývajúcich zo Systému finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020. Z tohto dôvodu odporúčame prijímateľovi dôkladné nastavenie zmluvných podmienok s dodávateľom.

Výdavky za vypracovanie výstupu dodávateľom je prijímateľ oprávnený si nárokovať v ŽoP až po schválení zo strany expertnej komisie na základe záverečného stanoviska.

***Upozornenie pre prijímateľa:*** V prípade uzatvorenia zmluvy na dodanie výstupu s použitím mernej jednotky „osobohodina“ je prijímateľ povinný predkladať poskytovateľovi aj pracovné výkazy odpracovaných hodín zamestnancov podieľajúcich sa na vypracovaní výstupu.

Poskytovateľ si môže zároveň vyhradiť právo posúdenia vykonanej služby prostredníctvom nezávislého posudku.

***Odporúčanie pre prijímateľa:*** Pri zabezpečovaní štúdií, analýz, expertíz, posudkov a obdobných dokumentov – odborných školiacich materiálov a pod., odporúčame prijímateľom konzultovať ich opodstatnenosť pre projekt, cieľ, obsah a rozsah s im prideleným projektovým manažérom, ešte pred ich obstaraním, resp. pred podpisom zmluvy s ich dodávateľom (v prípade, ak si chce prijímateľ nárokovať s nimi súvisiace výdavky).

1. **Výdavky realizované z paušálnych sadzieb v rámci zjednodušeného vykazovania výdavkov**

Nárokovanie ostatných výdavkov projektu v rámci paušálnej sadzby pri zjednodušenom vykazovaní výdavkov (ďalej len „ZVV“) v súlade s §16a „Zjednodušené vykazovanie výdavkov“ zákona o príspevku z EŠIF je prijímateľ/partner oprávnený deklarovať v ŽoP vo výške v rámci oprávnenej výdavkovej skupiny 903 - Paušálna sadzba na ostatné výdavky projektu (nariadenie 1304/2013, čl. 14 ods. 2) z celkových oprávnených priamych nákladov na zamestnancov v rámci projektu vždy na základe úmerne zodpovedajúcej výšky (t.j. v určenej percentuálnej sadzbe) reálne preukázaných a oprávnených priamych nákladov na zamestnancov počas realizácie projektu, t.j. nárokovanie výdavkovej skupiny 903 - Paušálna sadzba na ostatné výdavky projektu (čl. 14 ods. 2 Nariadenia o ESF) je priamo prepojená na vznik reálne preukázaných oprávnených výdavkov výdavkovej skupiny 521- Mzdové výdavky.

Nárokovateľná výška paušálnej sadzby sa pri priebežnom financovaní výdavkov projektu zaokrúhľuje na eurocenty nadol a prípadné nárokovateľné rozdiely výšky paušálnej sadzby vo financovaní je prijímateľ/partner oprávnený deklarovať a nárokovať si v záverečnej žiadosti o platbu.

Poskytovateľ neoveruje výdavky prijímateľom skutočne vynaložené v rámci realizácie výdavkov z paušálnej sadzby. Poskytovateľ pri výkone kontroly splnenia podmienok oprávnenosti výdavkov overuje najmä dosiahnutie výstupov alebo uskutočnenie procesov, pričom uvedeným konaním nie je dotknuté právo. orgánov kontroly overiť súlad vykonaných činností súvisiacich s implementáciou paušálnej sadzby napríklad so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, zákonom č. 431/2002 Z. z. o účtovníctve v znení neskorších predpisov a zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov.

V prípade zistenia porušenia predpisov vo vzťahu k výdavkom spadajúcim pod ZVV, ktoré by podľa Systému finančného riadenia predstavovali nezrovnalosť, RO oznámi toto porušenie príslušnému národnému orgánu . V týchto prípadoch RO neuplatňuje voči prijímateľom žiadne sankčné mechanizmy, nakoľko uvedené nemá vplyv na oprávnenosť, či výšku oprávnených výdavkov spadajúcich pod ZVV.

Všeobecne pre posúdenie oprávnenosti výdavkovej skupiny 903 - Paušálna sadzba na ostatné výdavky projektu (nariadenie 1304/2013, čl. 14 ods. 2) platí z vecného hľadiska predovšetkým uplatnenie postupov podľa článku 13 ods. 4  nariadenia (EÚ) č. 1304/2013 (t.j. z Nariadenia o ESF je neoprávnený nákup infraštruktúry, pozemku a nehnuteľnosti a zo Všeobecného nariadenia najmä úroky z dlžných súm a DPH pokiaľ táto je uplatniteľná na odpočet) a z časového hľadiska predovšetkým postupy podľa článku 65 ods. 2  nariadenia (EÚ) č. 1303/2013 (t.j. oprávnené obdobie realizácie výdavkov je od 1.1.2014 do 31.12.2023).

Postupy podľa tejto Príručky pre prijímateľa sa pri realizácii výdavkov v rámci výdavkovej skupiny 903 - Paušálna sadzba na ostatné výdavky projektu (paušálna sadzba) uplatňujú iba primerane a Prijímateľ je viazaný najmä dodržiavaním zákonnosti postupov pri ich realizovaní.

1. **Hotovostné platby**

V zmysle § 2 zákona o obmedzení platieb v hotovosti sa platbou v hotovosti rozumie odovzdanie bankoviek alebo mincí v hotovosti v mene euro alebo bankoviek alebo mincí v hotovosti v inej mene prijímateľom a prijatie tejto hotovosti dodávateľom.

Hotovostné platby zahŕňajúce výdavky na obstaranie dlhodobého hmotného a nehmotného majetku, vrátane výdavkov súvisiacich s obstaraním tohto majetku, nie sú oprávnené.

V prípade úhrad spotrebného materiálu sú výdavky uhrádzané v hotovosti oprávnené, ak hotovostné platby jednotlivo neprekročia sumu 500 EUR, pričom maximálna hodnota realizovaných úhrad v hotovosti v jednom mesiaci nepresiahne 1 500 EUR.

Podľa § 4 zákona o obmedzení platieb v hotovosti pri právnických osobách a fyzických osobách - podnikateľoch sa zakazuje platba v hotovosti, ktorej hodnota prevyšuje 5 000 EUR.

1. **Finančné výdavky a poplatky**

Všeobecnou podmienkou oprávnenosti finančných výdavkov a poplatkov je ich nevyhnutnosť a priama väzba na projekt, resp. požiadavka poskytovateľa na ich vynaloženie v súvislosti s projektom. Táto podmienka sa vzťahuje i na poistenie majetku a na správne a miestne poplatky, ako sú, napr. notárske poplatky. Okrem správnych a miestnych poplatkov s priamou väzbou na projekt, sú oprávnenými výdavkami taktiež:

1. bankové poplatky za medzinárodné finančné transakcie;
2. výdavky za zriadenie a vedenie účtu alebo účtov a za finančné transakcie na tomto účte;
3. výdavky na bankové záruky alebo záruky poskytnuté inými finančnými inštitúciami v rozsahu stanovenom právnymi predpismi SR alebo právnymi predpismi EÚ, pričom oprávneným výdavkom je len výdavok, ktorý sa týka zriadenia tejto záruky alebo poplatku za vedenie záruky, nie však jej hodnoty;
4. výdavky na poistenie majetku spolufinancovaného z NFP[[74]](#footnote-75).
5. **Poistenie**

Nadobudnutý dlhodobý majetok/zhodnotený majetok (hlavná položka 2. Zariadenie/vybavenie projektu) v hodnote rovnej alebo vyššej ako 40,00 EUR je prijímateľ povinný poistiť. Výnimka na povinnosť poistenia je možná vo vzťahu k poistným rizikám a poistnej sume, napr. ak sa právo alebo majetková hodnota nedá poistiť fakticky (napr. software, licencie na predmety priemyselného vlastníctva atď) alebo z ekonomických dôvodov (výška poistného je likvidačná) .

Od všeobecnej povinnosti poistenia majetku sú oslobodení prijímatelia - orgány štátnej správy, ktorí pri rovnakom alebo obdobnom majetku ako nadobudli alebo zhodnotili z projektu, nikdy nevyužívajú inštitút poistenia. V prípade, že prijímatelia využijú možnosť nepoistiť majetok podľa predchádzajúcej vety, musia si byť vedomí, že v prípade poškodenia, krádeže a pod. majú povinnosť náhrady majetku z vlastných zdrojov.

Pri obstaraní dlhodobého majetku, ktorý prijímateľ účtuje priamo do nákladov alebo zásob v zmysle vnútornej smernice sa vzhľadom na jeho charakter (napr. počítač, tlačiareň) k nemu pristupuje ako k dlhodobému majetku, ktorý je prijímateľ povinný poistiť.

V prípade, ak nie je možné poistiť majetok nadobudnutý/zhodnotený z prostriedkov projektu, je potrebné túto skutočnosť preukázať poskytovateľovi. Skutočnosť, že prijímateľ si poistenie nerozpočtoval v projekte, ho nezbavuje povinnosti poistiť majetok z vlastných zdrojov.

V prípade, ak nie je možné/potrebné poistiť majetok nadobudnutý/zhodnotený z projektu, prijímateľ je povinný zabezpečiť z vlastných zdrojov opätovné zabezpečenie relevantného majetku na účely implementácie projektu, ak dôjde k poškodeniu alebo krádeži majetku, t. j. ak majetok nebude môcť byť riadne využívaný pre účely projektu (až do ukončenia realizácie projektu). Opätovné zabezpečenie majetku podlieha predchádzajúcemu písomnému súhlasu poskytovateľa. Ak poskytovateľ neschváli opätovné zabezpečenie majetku, prijímateľ je povinný vrátiť zodpovedajúcu výšku finančného príspevku, ktorá bola vynaložená na poškodený/odcudzený majetok v lehote, ktorú určí poskytovateľ.

V prípade, ak nastane poistná udalosť, prijímateľ je povinný o tejto skutočnosti bezodkladne písomne informovať poskytovateľa. Po prijatí poistného krytia je prijímateľ povinný bezodkladne písomne informovať poskytovateľa. Následne prijímateľ zabezpečí z vyplatenej sumy opätovne chýbajúce/poškodené zariadenie/vybavenie.

Je možné využiť aj vlastné prostriedky prijímateľa a zabezpečiť nový majetok ešte pred vyplatením poistného krytia. Uvedené vlastné prostriedky prijímateľa si však prijímateľ nemôže nárokovať u poskytovateľa a to ani v prípade, pokiaľ by poisťovňa poistné krytie nevyplatila.

V prípade, ak dôjde k poistnej udalosti počas realizácie projektu a poistné plnenie prijímateľ prijme až po ukončení projektu, je prijímateľ povinný opätovne zabezpečiť majetok, príp. vrátiť príspevok poskytovateľovi v lehote, ktorú určí poskytovateľ.

Na opätovné zabezpečenie majetku sa vzťahujú ustanovenia o verejnom obstarávaní.

1. **Daň z pridanej hodnoty a iné dane**

V zmysle čl. 69 všeobecného nariadenia je daň z pridanej hodnoty neoprávneným výdavkom, avšak postup zdaňovania daňou z pridanej hodnoty umožňuje, aby DPH za určitých okolností bola oprávneným výdavkom. DPH nie je oprávneným výdavkom v prípade, že prijímateľ má nárok na jej odpočet na vstupe. Nárok na odpočet je vymedzený zákonom o DPH.

**Neoprávneným výdavkom je aj DPH, ktorej odpočet si platiteľ dane neuplatnil, hoci tak podľa platnej legislatívy urobiť mohol.**

Oprávnená DPH sa vzťahuje len k plneniam, ktoré sú považované za oprávnené. V prípade, ak je výdavok oprávnený iba čiastočne, daň z pridanej hodnoty vzťahujúca sa k tomuto výdavku je oprávneným výdavkom v rovnakom pomere.

Akákoľvek činnosť vykonávaná počas realizácie projektu, resp. po jeho ukončení súvisiaca s nadobudnutím/zhodnotením majetku z prostriedkov EŠIF, ktorá bude potenciálne generovať zdaniteľné príjmy, zakladá prijímateľovi povinnosť odvádzať DPH, t. j. vznikne povinnosť prijímateľa uplatňovať voči daňovému úradu odpočet dane. V takomto prípade bude DPH (uhradená v rámci implementácie projektu ako oprávnený výdavok) spätne za obdobie realizácie projektu považovaná za neoprávnenú v rozsahu aktivít, z ktorých plynú zdaniteľné príjmy[[75]](#footnote-76).

Iné dane sú vo všeobecnosti neoprávneným výdavkom. Za neoprávnené výdavky sú považované predovšetkým priame dane (daň z nehnuteľnosti, daň z motorových vozidiel a pod.). Výnimku tvoria daň z príjmu fyzických osôb, ktorá je súčasťou hrubej mzdy, resp. odmeny za vykonanú prácu a je oprávneným výdavkom v rámci osobných výdavkov a daň za ubytovanie, ktorá je oprávneným výdavkom v rámci cestovných náhrad.

1. **Žiadosť o platbu, monitorovacie správy/údaje, žiadosť o zmenu zmluvy, výkon verejného obstarávania, pracovné výkazy a štúdium dokumentov**

Aktivity týkajúce sa vypĺňania žiadosti o platbu sa nepovažujú za oprávnené, ak predchádzajúca žiadosť o platbu bola prijímateľovi opakovane vrátená na doplnenie alebo žiadosť o platbu bola zamietnutá a prijímateľ predložil ďalšiu žiadosť o platbu na rovnakú výšku ako zamietnutá a obsahuje rovnaké výdavky ako zamietnutá žiadosť o platbu, resp. žiadosť o platbu obsahuje rovnaké nedostatky ako predchádzajúca žiadosť. Ak sú monitorovacie správy/údaje/žiadosť o zmenu zmluvy/personálna matica opakovane vrátené prijímateľovi na doplnenie chýbajúcich náležitostí, výdavky na činnosti týkajúce sa odstraňovania nedostatkov sú neoprávneným výdavkom.

Vyplňovanie pracovných výkazov a štúdium dokumentov (napr. príručka pre prijímateľa, príručka pre žiadateľa, zmluva o NFP) ako individuálna (samostatná) aktivita, resp. činnosť nebude posúdená ako oprávnená, t. j. výdavky na vyššie uvedené aktivity, resp. činnosti sú neoprávnené.

Výdavky súvisiace s procesom verejného obstarávania budú uznané za oprávnené iba raz, t. j. poskytovateľ uhradí výdavky týkajúce sa činností procesov verejného obstarávania iba jedenkrát bez ohľadu na počet opakovaní verejného obstarávania.

1. **Vykazovanie činností v pracovných výkazoch**

Oprávnené činností pracovníka na projektoch OP EVS za dané obdobie sú činnosti v súlade s opisom a rozpočtom projektu, najmä každá činnosť vo väzbe na spracovanie konkrétneho dokumentu alebo výstupu, tiež účasť na seminároch, školeniach, konferenciách, workshopoch, odborných stretnutiach, pracovných skupinách a podobne.

Aktivity vykonávané odbornými kapacitami sa nepovažujú za oprávnené v prípade, ak ide o činnosti, ktoré má vykonávať administratívny a riadiaci personál a naopak. Napríklad vypĺňanie žiadosti o platbu alebo monitorovacej správy odborným pracovníkom, vykonávanie administratívnych činností odborným pracovníkom (napr. tlač a kopírovanie materiálov), nemožno uznať ako oprávnený výdavok deklarovaný v rámci odbornej činnosti pracovníka.

1. **Definovanie oprávnenosti nepriamych výdavkov na riadenie projektu vykonávaného prostredníctvom osôb v pracovnoprávnom alebo obdobnom pomere**

Ak boli v rámci konania o žiadosti o NFP výdavky na riadenie projektu schválené ako oprávnené a zároveň bola posúdená oprávnenosť výdavkov z hľadiska splnenia požadovaných kritérií jednotlivých pozícií riadenia projektu, v rámci žiadosti o platbu poskytovateľ overí, či nedošlo k zmene na predmetnej pozícii a nie je nutné opakovane predkladať podpornú dokumentáciu preukazujúcu splnenie kritérií pre odbornosť konkrétnej osoby.

Ak boli v rámci konania o žiadosti o NFP výdavky na riadenie projektu schválené ako oprávnené a zároveň nebola posúdená oprávnenosť výdavkov z hľadiska splnenia požadovaných kritérií jednotlivých pozícií zapojenia do riadenia projektu, v rámci žiadosti o platbu poskytovateľ overí splnenie kritérií odbornosti stanovených predmetnou výzvou/vyzvaním pri jednotlivých osobách zapojených do riadenia projektu. V prípade, ak sú predmetom žiadosti o platbu výdavky na osobu, ktorá nespĺňa kvalifikačné, resp. odborné kritériá zadefinované vo výzve/vyzvaní, budú tieto výdavky vyhodnotené zo strany poskytovateľa ako neoprávnené.

1. **Problematika prekrývania sa výdavkov**

Jedným zo základných kritérií oprávnenosti výdavkov je, že sa nárokovaný výdavok časovo a vecne neprekrýva a neprekrýva sa ani s inými prostriedkami z verejných zdrojov.

Poskytovateľ vykonáva v rámci administratívnej finančnej kontroly žiadosti o platbu aj kontrolu neprekrývania sa vykázaného pracovného času osôb na základe predložených pracovných výkazov. Ak sa v rámci pracovných výkazov identifikuje prekrývanie vykázaného pracovného času, poskytovateľ pristupuje ku kráteniu relevantných výdavkov, a to aj v prípade ak je prekrývanie identifikované v rámci žiadostí o platbu, ktoré už boli zo strany poskytovateľa schválené (vystaví nezrovnalosť). Pri krátení výdavkov postupuje poskytovateľ nasledovne:

1. v prípade pracovných výkazov, kde je možné identifikovať prekrývanie vykázaného času minimálne na úrovni dňa (prekrývanie je možné identifikovať na úrovni jednotlivých hodín, resp. aspoň konkrétneho dňa), **budú ako neoprávnené klasifikované všetky výdavky jednotlivých projektov spolufinancovaných z EŠIF vzťahujúce sa na činnosti realizované v rámci daného dňa**;
2. v prípade pracovných výkazov, kde nie je možné identifikovať prekrývanie vykázaného času minimálne na úrovni dňa, **budú ako neoprávnené klasifikované všetky výdavky jednotlivých projektov spolufinancovaných z EŠIF vzťahujúce sa na všetky činnosti realizované v predmetných pracovných výkazoch** (t. j. ako celok budú všetky výdavky vzťahujúce sa na predmetné pracovné výkazy klasifikované ako neoprávnené).

Poskytovateľ zvolí prísnejší postup v prípade, ak, pracovník v rámci pracovného výkazu deklaruje, že okrem činností uvedených v predmetnom pracovnom výkaze sa už nepodieľa na realizácii žiadnych iných činností, či už formou pracovno-právneho alebo iného vzťahu u prijímateľa, ani žiadnych iných subjektov, ale poskytovateľ zistí opak. Tento postup bude jednotne uplatňovaný voči všetkým prijímateľom.

1. **Výdavky, ktoré nie sú oprávnenými výdavkami, sú najmä:**
2. správne a miestne poplatky, ktoré nemajú priamu väzbu na projekt, resp. ich neoprávnenosť bola stanovená poskytovateľom;
3. výdavky na právne služby prijímateľa voči poskytovateľovi (napr. žaloba, vypracovanie stanoviska);
4. sankčné poplatky, pokuty[[76]](#footnote-77) a penále, prípadne ďalšie sankčné výdavky, či už dohodnuté v zmluvách alebo vzniknuté z iných príčin;
5. manká a škody;
6. úroky z úverov a pôžičiek[[77]](#footnote-78);
7. dary,
8. poplatky, resp. iné náklady prijímateľa (vrátane prípadných kurzových strát), ktoré vznikajú z dôvodu vedenia účtu na príjem NFP v zahraničí.

### Postupy pri žiadosti o platbu

#### Systémy financovania projektov z EŠIF

Platby prijímateľovi sa realizujú **systémom zálohových platieb, systémom refundácie, systémom predfinancovania alebo kombináciou uvedených systémov** v súlade so zmluvou o NFP.

Jednotlivé ŽoP môže prijímateľ predkladať len na jeden z uvedených systémov, tzn., že výdavky realizované z poskytnutých zálohových platieb nemôže prijímateľ kombinovať spolu s výdavkami uplatňovanými systémom refundácie v jednej ŽoP. V takomto prípade prijímateľ predkladá samostatne ŽoP k  zúčtovaniu zálohovej platby a samostatne ŽoP k refundácii, resp. predfinancovaniu.

Pri jednotlivých systémoch financovania sa postupuje v súlade so SFR.

Minimálna výška ŽoP, ktorú predkladá prijímateľ národného projektu za seba a ak je relevantné aj za partnerov je **30 000,00 €**.

Minimálna výška ŽoP, ktorú predkladá prijímateľ dopytovo-orientovaného projektu za seba a ak je relevantné aj za partnerov je **10 000,00 €**.

Uvedené limity platia s výnimkou žiadosti o platbu – poskytnutie predfinancovania a zúčtovanie zálohovej platby v prípadoch nevyhnutných pre splnenie podmienok na zúčtovanie, resp. v prípade záverečnej platby, resp. v iných odôvodnených prípadoch, na ktoré môže poskytovateľ prihliadnuť

V prípade nedodržania uvedeného limitu výšky predloženej ŽoP je poskytovateľ oprávnený predloženú ŽoP zamietnuť. ***Odporúčanie pre prijímateľa:*** Najčastejšou chybou v súvislosti s predkladaním ŽoP je, že prijímateľ počas plnenia množstva povinností vyplývajúcich z realizácie projektu často zabúda na priebežné zúčtovávanie projektu, či na zúčtovanie poskytnutej zálohovej platby v zmluvne stanovenom časovom limite. Prijímateľ musí pamätať na to, že realizácia aktivít by mala ísť „ruka v ruke“ so zúčtovávaním projektu.

V prípade zistených nedostatkov poskytovateľ pozastaví výkon kontroly ŽoP a zašle prijímateľovi výzvu na doplnenie[[78]](#footnote-79). Po doplnení ŽoP je vykonaná opätovná administratívna finančná kontrola.

Výstupom z každej kontroly projektu je návrh čiastkovej správy z kontroly[[79]](#footnote-80)/návrh správy z kontroly (v prípade zistených nedostatkov) a čiastková správa z kontroly/správa z kontroly.

Ak kontrolou neboli zistené nedostatky je momentom ukončenia kontroly zaslanie čiastkovej správy z kontroly/správy z kontroly prijímateľovi bez potreby vyžiadania si prípadných námietok zo strany prijímateľa. Zaslaním čiastkovej správy z kontroly je skončená tá časť finančnej kontroly, ktorej sa čiastková správa z kontroly týka.

V prípade, ak boli v rámci kontroly zistené nedostatky, poskytovateľ vypracuje návrh čiastkovej správy z kontroly/návrh správy z kontroly s určením lehoty na podanie námietok a zároveň doručí návrh čiastkovej správy z kontroly/návrh správy z kontroly prijímateľovi (doporučenou zásielkou s doručenkou s určenou úložnou (odbernou) lehotou 3 kalendárne dni).

V prípade, ak poskytovateľ neakceptuje námietky podané prijímateľom, resp. prijímateľ v stanovenej lehote nedoručí námietky, resp. ak prijímateľ doručí oznámenie, že nemá námietky k návrhu čiastkovej správy z kontroly/návrhu správy z kontroly, poskytovateľ vypracuje a zašle čiastkovú správu z kontroly/správu z kontroly prijímateľovi. Momentom ukončenia kontroly je zaslanie čiastkovej správy z kontroly/správy z kontroly. Zaslaním čiastkovej správy z kontroly je skončená tá časť finančnej kontroly, ktorej sa čiastková správa z kontroly týka. Uvedeným nie je dotknutý riadny postup určenia a schválenia ex-ante finančnej opravy za nedostatky pri VO.

Ak poskytovateľ úplne alebo sčasti akceptuje námietky podané prijímateľom, je povinný zohľadniť opodstatnenosť týchto námietok v čiastkovej správe z kontroly/správe z kontroly a zaslať túto čiastkovú správu z kontroly/správu z kontroly prijímateľovi. Za moment ukončenia kontroly je v takomto prípade považovaný moment zaslania tejto čiastkovej správy z kontroly/správy z kontroly prijímateľovi. Zaslaním čiastkovej správy z kontroly je skončená tá časť finančnej kontroly, ktorej sa čiastková správa z kontroly týka.

Záverom kontroly ŽoP vo vzťahu k nárokovaným finančným prostriedkom/deklarovaným výdavkom môže byť jedna z týchto skutočností:

* **poskytovateľ navrhuje schváliť ŽoP** v plnej výške ŽoP alebo vo výške zníženej poskytovateľom (schváli nárokované finančné prostriedky vo výške zníženej o sumu neoprávnených finančných prostriedkov).
* **zamietne ŽoP**.

### Špecifiká jednotlivých systémov financovania

**Systém predfinancovania – štátne rozpočtové organizácie**

Poskytovateľ v spolupráci s prijímateľom v zmluve o NFP identifikoval jednotlivé typy výdavkov (rozpočtových položiek projektu) tak, že je jednoznačne určené, ktoré konkrétne výdavky (napr. investičné) sa vyplácajú výlučne systémom predfinancovania, a ktoré (napr. personálne) systémom zálohovej platby, resp. ktoré systémom refundácie.

Predfinancovanie je prijímateľovi poskytované pomerne za prostriedky EÚ a ŠR na spolufinancovanie na základe ním predložených nezaplatených účtovných dokladov.

Pri využití systému predfinancovania sa vyplácanie prijímateľa – štátnej rozpočtovej organizácie uskutočňuje v dvoch etapách – etape poskytnutia predfinancovania a etape zúčtovania poskytnutého predfinancovania.

**Žiadosť o platbu predkladá prijímateľ v lehote splatnosti záväzku dodávateľovi/zhotoviteľovi.** Prijímateľ spolu so žiadosťou o platbu predkladá účtovné doklady prijaté od dodávateľa/zhotoviteľa a relevantnú podpornú dokumentáciu (bez bankového výpisu).

V prípade, ak súčasťou nárokovaných finančných prostriedkov prijímateľa sú aj hotovostné úhrady, zahrnie prijímateľ tieto výdavky do žiadosti o platbu a spolu so žiadosťou o platbu predloží aj rovnopisy, resp. kópie príslušných účtovných dokladov označené podpisom štatutárneho orgánu prijímateľa, ktoré potvrdzujú hotovostnú úhradu (napr. pokladničný blok). Prijímateľ môže do žiadosti o platbu (poskytnutie predfinancovania) zahrnúť aj hotovostnú alebo bezhotovostnú úhradu daňovému úradu v prípade prenesenej daňovej povinnosti v súlade so zákonom č. 222/2004 Z. z. o DPH a pravidlami oprávnenosti, ktoré stanovuje Systém riadenia EŠIF a poskytovateľ.

Prijímateľ je následne povinný odo dňa /aktivácie rozpočtového opatrenia/ pripísania prostriedkov na jeho účet povinný bezodkladne **(najneskôr do 3 pracovných dní)** previesť prostriedky EÚ, ŠR na spolufinancovanie a vlastných zdrojov dodávateľovi/zhotoviteľovi na úhradu nezaplatených účtovných dokladov. Úrok z omeškania platby voči dodávateľovi/zhotoviteľovi znáša samotný prijímateľ.

**Zúčtovanie predfinancovania**

Po poskytnutí predfinancovania je prijímateľ povinný celú výšku poskytnutého predfinancovania zúčtovať najneskôr do **10 pracovných dní** odo dňa aktivácie rozpočtového opatrenia / pripísania týchto prostriedkov na jeho účet. V prípade, ak bolo predfinancovanie poskytnuté vo viacerých platbách, z dôvodu vyčlenenej časti nárokovaných finančných prostriedkov z predloženej žiadosti o platbu (poskytnutie predfinancovania) na úrovni poskytovateľa, je prijímateľ povinný zúčtovať každú jednu poskytnutú platbu predfinancovania samostatne (t. j. predložiť samostatnú žiadosť o platbu (zúčtovanie predfinancovania)). Ku každej schválenej žiadosti o platbu (poskytnutie predfinancovania) prijímateľ predkladá poskytovateľovi samostatnú žiadosť o platbu (zúčtovanie predfinancovania).

Prijímateľ v rámci zúčtovania predfinancovania predkladá spolu so žiadosťou o platbu výpis z bankového účtu (originál alebo kópiu označenú podpisom štatutárneho orgánu prijímateľa) potvrdzujúci príjem prostriedkov EÚ a ŠR na spolufinancovanie, ako aj doklady preukazujúce skutočnú úhradu výdavkov deklarovaných v žiadosti o platbu (výpis z bankového účtu, resp. prehlásenie banky o úhrade výdavkov originál alebo kópiu označenú podpisom štatutárneho orgánu prijímateľa).

Prijímateľ v rámci zúčtovania predfinancovania uvedie v žiadosti o platbu aj výdavky viažuce sa na hotovostné úhrady uvedené v ŽoP (poskytnutie predfinancovania), pričom prijímateľ nie je povinný opätovne predkladať tie isté overené kópie príslušných účtovných dokladov potvrdzujúce hotovostnú úhradu. Nezúčtovaný rozdiel predfinancovania je prijímateľ povinný na základe vzájomnej komunikácie s poskytovateľom vrátiť platobnej jednotke bezodkladne, **najneskôr do 5 pracovných dní** od ukončenia lehoty na zúčtovanie. Prijímateľ zároveň predloží poskytovateľovi výpis z bankového účtu potvrdzujúci úhradu/vytlačený aktivovaný ELÚR potvrdzujúci úpravu rozpočtu (v prípade prijímateľa – štátna rozpočtová organizácia).Prijímateľ vráti nezúčtovaný rozdiel každej jednej poskytnutej platby predfinancovania samostatne. V prípade vrátenia sumy nezúčtovaného rozdielu z vlastnej iniciatívy prijímateľa, prijímateľ pred zrealizovaním úhrady finančných prostriedkov oznámi poskytovateľovi výšku vrátenia nezúčtovaného rozdielu prostredníctvom verejnej časti ITMS. Zároveň najneskôr do 5 pracovných dní od ukončenia lehoty na zúčtovanie poskytnutého predfinancovania vráti sumu nezúčtovaného rozdielu platobnej jednotke. Pri realizácii úhrady prijímateľ uvedie správny variabilný symbol automaticky generovaný ITMS. Pri realizovaní vrátenia prijímateľ postupuje v zmysle zmluvy o poskytnutí nenávratného finančného príspevku.

V prípade, ak bola žiadosť o platbu (zúčtovanie predfinancovania) znížená o sumu preplatku preddavkovej platby, reálne teda nedochádza k zúčtovaniu poskytnutého predfinancovania v 100 % výške poskytnutého predfinancovania, poskytovateľ zašle prijímateľovi žiadosť o vrátenie finančných prostriedkovna sumu nezúčtovaného rozdielu poskytnutého predfinancovania.

**Systém zálohových platieb**

Pri využití systému zálohových platieb sa vyplácanie prijímateľa uskutočňuje v dvoch etapách – etape poskytnutia zálohovej platby a etape zúčtovania poskytnutej zálohovej platby.

V prípade zmeny právnej formy prijímateľa na typ, ktorý nie je oprávnený ďalej využívať systém zálohových platieb, prijímateľovi nie sú poskytované žiadne platby až do zúčtovania poskytnutých zálohových platieb.

Prijímateľ po nadobudnutí účinnosti zmluvy o NFP a po začatí realizácie aktivít projektu predkladá žiadosť o platbu (poskytnutie zálohovej platby) v zmysle podmienok zmluvy o NFP, a to maximálne do výšky 40 % z relevantnej časti rozpočtu projektu zodpovedajúcim 12 mesiacom realizácie aktivít projektu z prostriedkov zodpovedajúcich podielu EÚ a ŠR na spolufinancovanie[[80]](#footnote-81):

**Poskytnutie zálohovej platby pri systéme zálohových platieb**

Z časového hľadiska je pre výpočet maximálnej výšky zálohovej platby rozhodujúci dátum predloženia žiadosti o platbu (poskytnutie zálohovej platby). Do celkového zostávajúceho počtu mesiacov realizácie aktivít projektu sa zahŕňa aj mesiac, v ktorom došlo k predloženiu žiadosti o platbu (poskytnutie zálohovej platby). Z uvedeného vyplýva, že pri jej výpočte sa do úvahy berie celkový zostávajúci počet mesiacov realizácie aktivít projektu (netýka sa, ak celková dĺžka realizácie aktivít projektu nepresahuje 12 mesiacov) a aktuálna suma NFP známa v čase predloženia žiadosti o platbu, ktorá je znížená o aktuálny stav už vyčerpaných finančných prostriedkov NFP (žiadosti o platbu (priebežná platba / zúčtovanie zálohovej platby / zúčtovanie predfinancovania) schválených certifikačným orgánom).

V prípade kombinácie systému zálohových platieb a systému predfinancovania (prípadne aj systému refundácie) sa pri výpočte berie do úvahy celková suma identifikovaných typov oprávnených výdavkov (rozpočtových položiek projektu), ktoré sú jednoznačne určené na financovanie systémom zálohovej platby v čase predloženia žiadosti o platbu, ktorá je znížená o aktuálny stav už vyčerpaných finančných prostriedkov na položkách jednoznačne určených na financovanie systémom zálohovej platby, ktoré boli schválené certifikačným orgánom.

V prípade projektov, ktoré okrem prijímateľa realizujú aj partneri, sa v oboch prípadoch maximálna výška zálohovej platby vypočíta na rovnakom princípe, avšak samostatne pre prijímateľa a samostatne pre partnera.

V prípade kombinácie systému refundácie a systému zálohových platieb sa maximálna výška zálohovej platby vypočíta na rovnakom základe, ako by sa vypočítala zálohová platba pri začatí realizácie aktivít projektu, resp. pri zmene, t. j. maximálne do výšky 40 % z relevantnej časti rozpočtu projektu zodpovedajúcim 12 mesiacom realizácie aktivít projektu.

V prípade kombinácie systému zálohových platieb, refundácie a predfinancovania sa maximálna výška zálohovej platby vypočíta v zmysle bodu 1 (tretia odrážka) a bodu 2 (tretia odrážka).

1. Maximálna **výška prvej zálohovej platby** sa po začatí realizácie aktivít projektu vypočíta nasledovne:

* v prípade, ak zostávajúca celková dĺžka realizácie aktivít projektu nepresahuje 12 mesiacov, výška zálohovej platby sa vypočíta podľa nasledovného vzorca:

|  |  |  |  |  |
| --- | --- | --- | --- | --- |
| maximálna výška prvej poskytnutej zálohovej platby | = | 0,4 | x | (suma nenávratného finančného príspevku – vyčerpaná suma nenávratného finančného príspevku (zdroj EÚ a ŠR)) |

* v prípade, ak zostávajúca celková dĺžka realizácie aktivít projektu presahuje 12 mesiacov, výška zálohovej platby sa vypočíta podľa nasledovného vzorca:

|  |  |  |  |  |  |  |
| --- | --- | --- | --- | --- | --- | --- |
| maximálna výška prvej poskytnutej zálohovej platby | = | 0,4 | x | suma nenávratného finančného príspevku – vyčerpaná suma nenávratného finančného príspevku (zdroj EÚ a ŠR) | x | 12 |
| zostávajúci počet mesiacov realizácie aktivít projektu v čase predloženia prvej žiadosti o platbu (poskytnutie zálohovej platby) |

* v prípade kombinácie systému zálohových platieb a systému predfinancovania (prípadne aj systému refundácie) sa výška maximálnej zálohovej platby vypočíta nasledovne:

|  |  |  |  |  |
| --- | --- | --- | --- | --- |
| maximálna výška prvej poskytnutej zálohovej platby | = | 0,4 | x | celková suma identifikovaných typov oprávnených výdavkov (rozpočtových položiek projektu), ktoré sú jednoznačne určené na financovanie systémom zálohovej platby  – vyčerpaná suma nenávratného finančného príspevku na predmetných položkách (zdroj EÚ a ŠR) |

Maximálna výška poskytnutej zálohovej platby sa vypočíta pred poskytnutím prvej zálohovej platby. K jej prepočítaniu dochádza iba v prípadoch podľa bodu 2 pri predložení nasledujúcej žiadosti o platbu (poskytnutie zálohovej platby).

1. Počas realizácie aktivít projektu je riadiaci orgán povinný prepočítať maximálnu **výšku zálohovej platby** vždy **pri zmene** celkovej výšky NFP a / alebo zmene celkovej dĺžky realizácie aktivít projektu (napr. v prípade predĺženia realizácie aktivít projektu), pričom zálohová platba sa vypočíta podľa nasledujúceho vzorca:

* v prípade, ak po zmene celková zostávajúca dĺžka realizácie aktivít projektu nepresahuje 12 mesiacov, výška zálohovej platby sa vypočíta podľa nasledovného vzorca:

|  |  |  |  |  |
| --- | --- | --- | --- | --- |
| maximálna výška poskytnutej zálohovej platby | = | 0,4 | x | (suma nenávratného finančného príspevku po zmene – vyčerpaná suma nenávratného finančného príspevku (zdroj EÚ a ŠR)) |

* v prípade, ak po zmene celková zostávajúca dĺžka realizácie aktivít projektu presahuje 12 mesiacov, výška zálohovej platby sa vypočíta podľa nasledovného vzorca:

|  |  |  |  |  |  |  |
| --- | --- | --- | --- | --- | --- | --- |
| maximálna výška poskytnutej zálohovej platby | = | 0,4 | x | suma nenávratného finančného príspevku po zmene – vyčerpaná suma nenávratného finančného príspevku (zdroj EÚ a ŠR) | x | 12 |
| zostávajúci počet mesiacov realizácie aktivít projektu v čase predloženia žiadosti o platbu (poskytnutie zálohovej platby) po zmene |

* v prípade kombinácie systému zálohových platieb a systému predfinancovania (prípadne aj systému refundácie) sa výška maximálnej zálohovej platby vypočíta nasledovne:

|  |  |  |  |  |
| --- | --- | --- | --- | --- |
| maximálna výška poskytnutej zálohovej platby | = | 0,4 | x | celková suma identifikovaných typov oprávnených výdavkov (rozpočtových položiek projektu), ktoré sú jednoznačne určené na financovanie systémom zálohovej platby po zmene  – vyčerpaná suma nenávratného finančného príspevku na predmetných položkách (zdroj EÚ a ŠR) |

V prípade, ak **prvá zálohová platba na začiatku realizácie aktivít projektu nebola** poskytnutá v maximálnej možnej výške, prijímateľ môže požiadať o ďalšiu zálohovú platbu vo výške rovnajúcej sa rozdielu maximálnej výšky zálohovej platby a predchádzajúcich poskytnutých zálohových platieb. Súčet týchto prostriedkov, a teda výška poskytnutej zálohovej platby, je maximálne 40 % relevantnej časti rozpočtu projektu zodpovedajúcim 12 mesiacom realizácie aktivít projektu, t. j. prijímateľ môže disponovať prostriedkami EÚ a štátneho rozpočtu na spolufinancovanie v maximálnej výške 40 % z relevantnej časti rozpočtu zodpovedajúcim 12 mesiacom realizácie aktivít projektu.

maximálna výška zálohovej platby - ∑ poskytnutých zálohových platieb ≤ 40 % relevantnej časti rozpočtu projektu

V prípade, ak **prvá /** **predchádzajúca zálohová platba bola** poskytnutá v maximálnej možnej výške, prijímateľ môže požiadať o ďalšiu zálohovú platbu až po schválení žiadosti o platbu (zúčtovanie zálohovej platby) certifikačným orgánom.

V prípade, ak **prvá / predchádzajúca zálohová platba nebola** poskytnutá v maximálnej možnej výške, je prijímateľ oprávnený požiadať o ďalšiu zálohovú platbu vo výške súčtu certifikačným orgánom schválených žiadostí o platbu (zúčtovanie zálohovej platby) a sumy rovnajúcej sa rozdielu maximálnej výšky zálohovej platby a predchádzajúcich poskytnutých zálohových platieb. Súčet týchto prostriedkov, a teda výška poskytnutej zálohovej platby, je maximálne 40 % relevantnej časti rozpočtu projektu zodpovedajúcim 12 mesiacom realizácie aktivít projektu.

∑ ŽoP (ZZP) schválené CO (EÚ a ŠR) + (maximálna výška zálohovej platby - ∑ poskytnutých zálohových platieb) ≤ 40 % relevantnej časti rozpočtu projektu

V prípade financovania projektov, v rámci ktorých boli identifikované výdavky, ktoré sú predmetom prebiehajúceho skúmania a projektov financovaných formou preddavkových platieb, je Riadiaci orgán v tomto prípade oprávnený poskytnúť zálohovú platbu vo výške, ktorá zodpovedná súčtu certifikačným orgánom schválených žiadostí o platbu (zúčtovanie zálohovej platby) a súčtu pozastavených žiadosti o platbu (zúčtovanie zálohovej platby) obsahujúcich výdavky vzťahujúce sa k preddavkovým platbám a / alebo súčtu pozastavených žiadosti o platbu (zúčtovanie zálohovej platby) obsahujúcich výdavky, ktoré sú predmetom prebiehajúceho skúmania, a ktorých schvaľovanie riadiaci orgán pozastavil, a sumy, ktorá sa rovná rozdielu maximálnej výšky zálohovej platby a sumy predchádzajúcich poskytnutých zálohových platieb. Suma týchto prostriedkov, a teda výška poskytnutej zálohovej platby, je maximálne 40 % relevantnej časti rozpočtu projektu zodpovedajúcim 12 mesiacom realizácie aktivít projektu.

∑ ŽoP (ZZP) schválené CO (EÚ a ŠR) + ∑ pozastavené ŽoP (ZZP) prebiehajúce skúmanie / preddavkové platby + (maximálna výška zálohovej platby - ∑ poskytnutých zálohových platieb) ≤ 40 % relevantnej časti rozpočtu projektu

Výška vypočítanej zálohovej platby sa zaokrúhli matematicky na celé stovky smerom nadol (napr. prijímateľ vypočítal zálohovú platbu vo výške 146 953, 25 €, uvedenú sumu zaokrúhli na 146 900 €).

Prijímateľ predkladá poskytovateľovi len formulár žiadosti o platbu, bez podpornej dokumentácie. Pri zatriedení zálohovej platby do číselníka ekonomickej klasifikácie výdavkov do systému ITMS2014+ sa v prípade poskytnutia zálohovej platby štátnej rozpočtovej organizácii uvedie kód 637033 - Zálohy na projekty Európskej únie. V prípade poskytnutia zálohovej platby ostatným prijímateľom (okrem štátnej rozpočtovej organizácie) sa uvedie kód podľa jeho typu (napr. 642001 – Občianske združenie, nadácia, 642002 – Nezisková organizácia).

***Odporúčanie pre prijímateľa:*** Prijímateľovi sa odporúča požiadať o ďalšiu zálohovú platbu až po schválení predloženej žiadosti o platbu (zúčtovanie zálohovej platby) zo strany certifikačného orgánu, o čom bude prijímateľ informovaný prostredníctvom portálu ITMS2014+ (neplatí ak prijímateľ v predchádzajúcej žiadosti o zálohovú platbu nepožiadal o maximálnu možnú výšku zálohovej platby rovnajúcu sa 40 % z relevantnej časti rozpočtu).

***Dôležité upozornenie:*** Prijímateľ môže disponovať finančnými prostriedkami EÚ a ŠR na spolufinancovanie v maximálnej výške 40 % z relevantnej časti rozpočtu.

Poskytovateľ vykonáva kontrolu žiadosti o platbu, pričom v prípade zistenia nedostatkov vyzve prijímateľa, aby ju v stanovenej lehote doplnil/zmenil.

**Zúčtovanie zálohovej platby**

Zálohovú platbu možno zúčtovať predložením viacerých žiadostí o platbu (zúčtovanie zálohovej platby).

***Dôležité upozornenie:*** Prijímateľ je povinný poskytnutú zálohovú platbu priebežne zúčtovávať, pričom najneskôr do **9 mesiacov** odo dňa pripísania finančných prostriedkov na účte prijímateľa, resp. odo dňa aktivácie rozpočtového opatrenia je povinný zúčtovať 100 % z poskytnutej zálohovej platby (**sumy každej poskytnutej zálohovej platby**). V prípade nedodržania tejto podmienky je prijímateľ povinný bezodkladne, najneskôr do **5 pracovných dní** od ukončenia uvedeného obdobia **9 mesiacov**, vrátiť platobnej jednotke sumu nezúčtovaného rozdielu. Prijímateľ predloží poskytovateľovi výpis z bankového účtu potvrdzujúci úhradu/vytlačený aktivovaný ELÚR potvrdzujúci úpravu rozpočtu (v prípade prijímateľa – štátna rozpočtová organizácia).

Za deň zúčtovania sa považuje deň zaslania písomnej verzie žiadosti o platbu (zúčtovanie zálohovej platby) prijímateľa .

Prijímateľ predkladá spolu so žiadosťou o platbu (zúčtovanie zálohovej platby) aj účtovné doklady (preukazujúce úhradu výdavku deklarovaného v žiadosti o platbu) a relevantnú podpornú dokumentáciu (viď časť 2.4.6.3 “Dokladovanie oprávnených výdavkov podľa jednotlivých skupín výdavkov”).

Nezúčtovaný zostatok zálohovej platby je automaticky priradený k nasledovnej zálohovej platbe v momente jej poskytnutia prijímateľovi.

Povinnosti pre zúčtovanie 100 % z poskytnutej zálohovej platby sa vzťahujú osobitne na každú poskytnutú zálohovú platbu. V danom prípade priraďovanie zúčtovaní zálohových platieb (žiadosť o platbu – zúčtovanie zálohovej platby) k poskytnutej zálohovej platbe je potrebné sledovať v časovej súslednosti. Zúčtovanie zálohovej platby je potrebné v časovom slede priraďovať k poskytnutým zálohovým platbám od najstaršieho dátumu poskytnutia.

Prijímateľ je povinný poskytnutú zálohovú platbu priebežne zúčtovávať, pričom povinnosť pre zúčtovanie výšky 100 % z poskytnutej zálohovej platby do **9 mesiacov** odo dňa pripísania finančných prostriedkov na účte/aktivácie rozpočtového opatrenia sa vzťahuje osobitne na každú poskytnutú zálohovú platbu.

V prípade nedodržania tejto podmienky je prijímateľ povinný bezodkladne, najneskôr do **5 pracovných dní** od ukončenia uvedeného obdobia 9 mesiacov, vrátiť platobnej jednotke sumu nezúčtovaného rozdielu.

Prijímateľ dodržiava povinnosti stanovené pre poskytnutie a zúčtovanie zálohovej platby, cielene napĺňa a sleduje percentuálny stav zúčtovávania poskytnutých zálohových platieb v rámci projektu a aktívne komunikuje s riadiacim orgánom. Zároveň s cieľom minimalizovania rizika nezúčtovávania zálohovej platby ako i znižovania NFP dodržiava hraničné termíny pre splnenie povinností stanovených v SFR.

1. V prípade, ak prijímateľ najneskôr do skončenia lehoty na zúčtovanie poskytnutej zálohovej platby zistí, že vzhľadom na rôzne opodstatnené okolnosti (napr. priebeh verejného obstarávania), nedodrží podmienky stanovené na zúčtovanie poskytnutej zálohovej platby, bezodkladne (najneskôr však do 3 pracovných dní) o uvedenej skutočnosti ako i dôvodoch nedodržania stanovených podmienok informuje poskytovateľa. Zároveň najneskôr do 5 pracovných dní od ukončenia lehoty na zúčtovanie poskytnutej zálohovej platby vráti sumu nezúčtovaného rozdielu platobnej jednotke.
   1. V prípade, ak prijímateľ informuje poskytovateľa a vráti sumu nezúčtovaného rozdielu platobnej jednotke vo vyššie uvedenej lehote (5 pracovných dní od ukončenia lehoty na zúčtovanie poskytnutej zálohovej platby), prijímateľovi sa neznižuje nenávratný finančný príspevok. Uvedené sa vzťahuje aj na prípad, ak prijímateľ neinformuje poskytovateľa, ale vráti sumu nezúčtovaného rozdielu platobnej jednotke v uvedenej lehote.
   2. V prípade, ak prijímateľ nevráti sumu nezúčtovaného rozdielu platobnej jednotke do 5 pracovných dní od ukončenia lehoty na zúčtovanie poskytnutej zálohovej platby, o sumu nezúčtovaného rozdielu sa prijímateľovi znižuje nenávratný finančný príspevok. V tomto prípade poskytovateľ bezodkladne (najneskôr však do 3 pracovných dní) o tejto skutočnosti (t. j. prijímateľ nedodržal stanovenú povinnosť a nevrátil sumu nezúčtovaného rozdielu platobnej jednotke) prijímateľa upozorní. Zároveň najneskôr nasledujúci pracovný deň od zistenia mu poskytovateľ zašle žiadosť o vrátenie finančných prostriedkov.
2. V prípade, ak prijímateľ najneskôr do skončenia lehoty na zúčtovanie poskytnutej zálohovej platby predložil žiadosť o platbu (zúčtovanie zálohovej platby), avšak poskytovateľ identifikuje neoprávnené výdavky v predloženej žiadosti o platbu (zúčtovanie zálohovej platby) až po stanovenej lehote na zúčtovanie poskytnutej zálohovej platby, a teda reálne nedochádza k zúčtovaniu 100 % z poskytnutej zálohovej platby do stanovenej lehoty na zúčtovanie poskytnutej zálohovej platby a ani k vráteniu sumy nezúčtovaného rozdielu (vo výške sumy identifikovaných neoprávnených výdavkov) platobnej jednotke, poskytovateľ prijímateľa upozorní, aby finančné prostriedky vrátil a **zašle prijímateľovi žiadosť o vrátenie finančných prostriedkov**.
   1. V prípade, ak prijímateľ vráti sumu nezúčtovaného rozdielu (vo výške sumy identifikovaných neoprávnených výdavkov) platobnej jednotke v určenej lehote, o sumu nezúčtovaného rozdielu sa prijímateľovi neznižuje NFP.
   2. V prípade, ak prijímateľ nevráti sumu nezúčtovaného rozdielu platobnej jednotke v určenej lehote, je riadiaci orgán z objektívnych dôvodov oprávnený rozhodnúť, že o sumu nezúčtovaného rozdielu (vo výške sumy identifikovaných neoprávnených výdavkov) sa prijímateľovi znižuje NFP.
3. V prípade, ak si prijímateľ splnil povinnosť zúčtovať poskytnutú zálohovú platbu, ale počas kontroly žiadosti o platbu (zúčtovanie zálohovej platby) poskytovateľ identifikuje neoprávnené výdavky, a teda reálne nedochádza k zúčtovaniu poskytnutej zálohovej platby, poskytovateľ vyčísli sumu identifikovaných neoprávnených výdavkov a upozorní na túto skutočnosť prijímateľa.

Prijímateľ je povinný sumu identifikovaných neoprávnených výdavkov zúčtovať predložením novej žiadosti o platbu (zúčtovanie zálohovej platby) s výdavkami minimálne vo výške sumy identifikovaných neoprávnených výdavkov, pri zachovaní povinnosti zúčtovania výšky 100 % z poskytnutej zálohovej platby v lehote najneskôr do ukončenia stanoveného obdobia 9 mesiacov.

Prijímateľ môže postupovať aj v zmysle bodu 1.1, t. j. informuje poskytovateľa o nedodržaní zúčtovania zálohovej platby (t. j. nepredložení zúčtovania vo výške sumy identifikovaných neoprávnených výdavkov) a najneskôr do 5 pracovných dní od ukončenia lehoty na zúčtovanie poskytnutej zálohovej platby vráti sumu nezúčtovaného rozdielu (vo výške sumy identifikovaných neoprávnených výdavkov) platobnej jednotke. V tomto prípade sa prijímateľovi neznižuje nenávratný finančný príspevok.

V prípade, ak prijímateľ najneskôr do skončenia lehoty na zúčtovanie poskytnutej zálohovej platby (9 mesiacov) predložil žiadosť o platbu (zúčtovanie zálohovej platby) s výdavkami minimálne vo výške sumy identifikovaných neoprávnených výdavkov, avšak poskytovateľ opäť identifikoval neoprávnené výdavky v predloženej žiadosti o platbu (zúčtovanie zálohovej platby) až po stanovenej lehote 9 mesiacov, a teda reálne nedochádza k zúčtovaniu 100 % z poskytnutej zálohovej platby do stanovenej lehoty 9 mesiacov a ani k vráteniu sumy nezúčtovaného rozdielu (vo výške sumy identifikovaných neoprávnených výdavkov) platobnej jednotke, poskytovateľ prijímateľa upozorní, aby finančné prostriedky vrátil a **zašle prijímateľovi žiadosť o vrátenie finančných prostriedkov**.

* 1. V prípade, ak prijímateľ vráti sumu nezúčtovaného rozdielu (vo výške sumy identifikovaných neoprávnených výdavkov) platobnej jednotke v určenej lehote, o sumu nezúčtovaného rozdielu sa prijímateľovi neznižuje nenávratný finančný príspevok.
  2. V prípade, ak prijímateľ nevráti sumu nezúčtovaného rozdielu platobnej jednotke v určenej lehote, je poskytovateľ oprávnený rozhodnúť, že o sumu nezúčtovaného rozdielu (vo výške sumy identifikovaných neoprávnených výdavkov) sa prijímateľovi znižuje nenávratný finančný príspevok.

***Dôležité upozornenie***: Ak dôjde k nedodržaniu podmienok stanovených pre zúčtovanie poskytnutej zálohovej platby, resp. pre vrátenie sumy nezúčtovaného rozdielu poskytnutej zálohovej platby, **výnimky zo SFR** **nebudú poskytované**.

Zálohové platby sa týmto spôsobom poskytujú až do momentu dosiahnutia maximálne 100 % celkových oprávnených výdavkov na projekt (v prípade kombinácie systému zálohových platieb a refundácie alebo v prípade kombinácie systému zálohových platieb, systému predfinancovania, a prípadne aj systému refundácie sa zohľadňuje celková výška finančných prostriedkov poskytnutá všetkými využívanými systémami financovania, t. j. suma každej uhradenej žiadosti o platbu prijímateľa sa napočítava do jednej spoločnej sumy, ktorá vyjadruje sumárny stav percentuálneho čerpania celkových oprávnených výdavkov na projekt k aktuálnemu obdobiu). V prípade zníženia celkových oprávnených výdavkov sa zálohová platba poskytuje do momentu dosiahnutia maximálne 100 % aktuálnej výšky celkových oprávnených výdavkov. Prijímateľ elektronicky prostredníctvom ITMS predloží riadiacemu orgánu poslednú žiadosť o platbu (zúčtovanie zálohovej platby (s príznakom záverečná)), ktorá plní funkciu záverečnej žiadosti o platbu. **Systém refundácie**

Pri systéme refundácie sa finančné prostriedky EÚ a ŠR na spolufinancovanie preplácajú v pomere stanovenom na projekt na základe skutočne vynaložených výdavkov prijímateľom, tzn. že prijímateľ je povinný realizovať výdavky najskôr z vlastných zdrojov a tie mu budú pri jednotlivých platbách refundované v pomernej výške. Každá platba prijímateľovi z prostriedkov EÚ a ŠR na spolufinancovanie je realizovaná len do výšky súčtu pomeru prostriedkov EÚ a ŠR na spolufinancovanie schváleného na projekt.

**Etapa refundácie**

Prijímateľ uhradí výdavky z vlastných zdrojov a predloží žiadosť o platbu (priebežná platba) poskytovateľovi. Prijímateľ spolu s formulárom žiadosti o platbu predkladá aj účtovné doklady (preukazujúce úhradu výdavku deklarovaného v žiadosti o platbu) a relevantnú podpornú dokumentáciu (viď prílohu č. 5b „Pokyny k vyplneniu formuláru žiadosti o platbu“).

Prostriedky EÚ a ŠR na spolufinancovanie sa prijímateľovi poskytujú na základe žiadosti o platbu. Pre všetky systémy platieb (systém zálohových platieb, systém refundácie, systém predfinancovania) sa používa jeden formulár ŽoP (príloha č. 5a). ŽoP prijímateľ vypĺňa elektronicky prostredníctvom verejného portálu ITMS2014+. Pokyny k vypĺňaniu ŽoP tvoria prílohu č. 5b. V prípade, ak bude formulár žiadosti vyplnený inak, napr. ručne alebo písacím strojom, takto vyplňované ŽoP **budú zamietnuté**.

**Všeobecné pokyny k ŽoP**

Prijímateľ postupuje pri vytváraní a odosielaní ŽoP (platí aj pre monitorovacie údaje[[81]](#footnote-82), ktoré sú prílohou ŽoP) prostredníctvom pokynov uvedených vo verejnej časti ITMS2014+, resp. v prílohe č. 5b. Vyplnenú žiadosť o platbu prijímateľ zasiela poskytovateľovi elektronicky, následne ju vytlačí v dvoch vyhotoveniach (jedno vyhotovenie si ponechá u seba, **jedno zasiela poskytovateľovi**), potvrdí ju podpisom oprávnenej osoby prijímateľa (v prípade, ak prijímateľ používa pečiatku, vytlačený dokument aj opečiatkuje tak, aby podpis oprávnenej osoby zostal čitateľný) a spolu s prílohami ju v písomnej forme doručí poskytovateľovi najneskôr do **3 pracovných dní** odo dňa odoslania žiadosti o platbu cez verejnú časť ITMS2014+. V prípade neodoslania, resp. osobného nedoručenia písomnej verzie žiadosti o platbu poskytovateľovi najneskôr do 3 pracovných dní odo dňa odoslania žiadosti o platbu cez verejnú časť ITMS2014+, je poskytovateľ oprávnený predmetnú žiadosť o platbu vo verejnej časti ITMS2014+ zamietnuť a prijímateľ bude povinný opätovne zaevidovať ŽoP do ITMS2014+ a to bez nároku na preplatenie tejto činnosti.

Za predloženie žiadosti o platbu sa považuje doručenie vytlačenej žiadosti o platbu z ITMS2014+ spolu s účtovnými dokladmi a podpornou dokumentáciou (jeden rovnopis alebo kópia označená podpisom štatutárneho orgánu prijímateľa, resp. ním splnomocnenou osobou) poštou, kuriérom alebo osobne na podateľňu poskytovateľovi. ŽoP prijímateľ doručí na adresu uvedenú nižšie. Žiadosť o platbu prijímateľa je potrebné predložiť v základnom pevnom, uzavretom, nepriehľadnom obale. Na základnom obale musí byť uvedené:

* + celý názov prijímateľa,
  + presná adresa prijímateľa,
  + ITMS kód projektu,
  + názov projektu,
  + nápis „Žiadosť o platbu - NEOTVÁRAŤ“.
  + Adresa doručenia ŽoP:
  + Ministerstvo vnútra SR, Oddelenie finančného riadenia[[82]](#footnote-83), Panenská 21, 812 82 Bratislava
  + Ministerstvo vnútra SR, Oddelenie implementácie projektov[[83]](#footnote-84), Panenská 21, 812 82 Bratislava.

***Dôležité upozornenie:*** Z dôvodu neúplného, nedostatočného alebo nesprávneho vyplnenia predpísaných polí v ŽoP vrátane jej príloh môže dôjsť k dlhšej administrácii ŽoP alebo môže byť ŽoP zamietnutá, to znamená, že platba bude prijímateľovi poskytnutá oneskorene. Ak prijímateľ určitú časť ŽoP nevyplňuje, príslušne políčko ostane prázdne. **Všetky údaje uvedené v ŽoP musia byť v súlade so zmluvou o NFP.**

Súčasťou žiadosti o platbu je aj podporná dokumentácia. Podpornú dokumentáciu prijímateľ vyhotovuje v dvoch vyhotoveniach, pričom jedno vyhotovenie zostáva u prijímateľa a druhé predkladá poskytovateľovi. Ak povaha účtovného dokladu neumožňuje vystaviť dve vyhotovenia podpornej dokumentácie, prijímateľ uchováva originál a ním overenú kópiu zasiela poskytovateľovi. V prípade, že podporná dokumentácia je nedostatočná pre posúdenie oprávnenosti uplatneného výdavku, poskytovateľ má právo vyžiadať od prijímateľa ďalšie dokumenty potrebné k správnemu posúdeniu oprávnenosti výdavkov a naplnenia podmienok oprávnenosti, čím sa pozastaví lehota na administratívnu finančnú kontrolu ŽoP v zmysle čl. 132 ods. 2 všeobecného nariadenia.

***Dôležité upozornenie:* Prijímateľ je povinný** podpornú dokumentáciu – účtovné doklady k zaúčtovaniu miezd (zúčtovacia a výplatná listina resp. iný obdobný účtovný doklad), faktúry, sumarizačné hárky, konečné výstupy projektu **nahrať do verejnej časti portálu ITMS2014+ pri každej žiadosti o platbu typu priebežná platba a zúčtovanie zálohovej platby**.

Podpornú dokumentáciu priloženú k ŽoP uvedie prijímateľ v „Zozname všeobecných príloh“ (napr. prezenčné listiny, pracovné výkazy, sumarizačné hárky, faktúry, zmluvy, preberacie protokoly a pod.). Zoznam všeobecných príloh k výdavkom zahrnutým do ŽoP sa uvádza v takom poradí, ako sú výdavky uvedené v zozname deklarovaných výdavkov, t. j. každému výdavku zo Zoznamu deklarovaných výdavkov sa jasne priradí ostatná podporná dokumentácia.

Poradové číslo všeobecných príloh je vo verejnej časti portálu ITMS2014+ generované automaticky. Prijímateľ je však povinný označiť všetky dokumenty priložené k ŽoP číslom zhodným s číslom uvedeným v stĺpci „poradové číslo“ v Zozname všeobecných príloh, príslušného výdavku podľa Zoznamu deklarovaných výdavkov nasledovne: v pravom hornom rohu predloženého dokumentu sa uvedie - ZDV/../.. (za prvým lomítkom sa uvedie príslušné poradové číslo výdavku uvedeného v Zozname deklarovaných výdavkov, za druhým lomítkom sa uvedie príslušné poradové číslo v Zozname všeobecných príloh), číslovanie je nasledovné: ZDV/1/1, ZDV/1/2, ZDV/1/3.... V prípade, ak k predloženému výdavku je priložených viacero listín (napr. pracovné výkazy, pracovné zmluvy a iné), a tieto listiny budú v Zozname všeobecných príloh uvedené v rovnakom riadku (napr. poradové číslo 1 v Zozname všeobecných príloh; Označenie prílohy bude nasledovné: ZDV/1/1/A, ZDV/1/1/B, ZDV/1/1/C,... Prijímateľ je povinný podpornú dokumentáciu predložiť v súlade so zoznamom deklarovaných výdavkov. V prípade, ak prijímateľ predloží ŽoP s podpornou dokumentáciou, ktorá nebude riadne zoradená, poskytovateľ si vyhradzuje právo ju zamietnuť.

V zozname všeobecných príloh odporúčame uviesť bankové výpisy ako súčasť podpornej dokumentácie pri daných účtovných dokladoch alebo na konci zoznamu všeobecných príloh. V prípade žiadosti o zálohovú platbu sa účtovné doklady a všeobecné prílohy nepredkladajú.

V zozname deklarovaných výdavkov (časť A – A1) vo formulári žiadosti o platbu prijímateľ uvedie v stĺpci „Názov výdavku“ popis výdavku (pri mzdových výdavkoch prijímateľ uvedie aj obdobie, za ktoré si nárokuje tieto výdavky) spolu s názvom ekonomickej klasifikácie v zmysle úplného znenia Metodického usmernenia Ministerstva financií Slovenskej republiky k č. MF/010175/2004-42 zo dňa 8. decembra 2004 a vysvetlivky k ekonomickej klasifikácii rozpočtovej klasifikácie v znení neskorších dodatkov.

### Účtovné doklady a ich prílohy

#### Všeobecné pravidlá dokladovania a spracovania dokladov

Prijímateľ preukazuje oprávnené výdavky nárokované pre daný projekt príslušným účtovným dokladom, prípadne ďalšou podpornou dokumentáciou. Výdavky, ktoré sú z vecného hľadiska oprávnené, ale nie sú riadne doložené, sú považované za výdavky neoprávnené[[84]](#footnote-85).

Prostredníctvom účtovných dokladov a podpornej dokumentácie prijímateľ preukazuje vždy tri základné skutočnosti:

* + časovú spôsobilosť z hľadiska vzniku výdavku,
  + časovú spôsobilosť z hľadiska uhradenia výdavku,
  + priamu väzbu vynaloženého oprávneného výdavku na projekt a jeho nevyhnutnosť pri realizácii projektu.

Predložené účtovné doklady, ktoré nespĺňajú všetky vyššie uvedené podmienky súčasne, nemôžu preukázať oprávnený výdavok.

**Každý účtovný doklad má obsahovať povinné identifikačné údaje prijímateľa a dodávateľa –** názov, právna forma, sídlo, IČO, DIČ, číslo bankového účtu **– ktoré majú byť uvedené v súlade s údajmi v dodávateľských zmluvách v znení aktuálnych dodatkov.** Akúkoľvek zmenu v dodávateľskej zmluve prijímateľ preukazuje dodatkom k dodávateľskej zmluve.

**Dodávateľská zmluva** má okrem povinných identifikačných údajov dodávateľa a prijímateľa (Názov, právna forma, sídlo, IČO, DIČ, číslo bankového účtu), a ďalších povinných náležitostí obsahovať aj jednoznačnú informáciu, či dodávateľ je alebo nie je platiteľom DPH.

Podľa § 10 ods. 1 zákona o účtovníctve je účtovný doklad preukázateľný účtovný záznam, ktorý musí obsahovať:

* označenie účtovného dokladu - slovné a číselné označenie účtovného dokladu;
* obsah účtovného prípadu[[85]](#footnote-86) a označenie jeho účastníkov;
* peňažnú sumu alebo údaj o cene za mernú jednotku a vyjadrenie množstva;
* dátum vyhotovenia účtovného dokladu;
* dátum uskutočnenia účtovného prípadu, ak nie je zhodný s dátumom vyhotovenia;
* podpisový záznam osoby zodpovednej za účtovný prípad v účtovnej jednotke a podpisový záznam osoby zodpovednej za jeho zaúčtovanie,
* označenie účtov, na ktorých sa účtovný prípad zaúčtuje v účtovných jednotkách účtujúcich v sústave podvojného účtovníctva, ak to nevyplýva z programového vybavenia.

Celková účtovaná čiastka sa uvádza bez DPH, DPH a spolu s DPH **s presnosťou na 2 desatinné miesta s matematickým zaokrúhlením.**

**Na každom účtovnom doklade prijímateľ potvrdí, že bola vykonaná základná finančná kontrola v zmysle § 7 zákona o finančnej kontrole** s uvedením dátumu vykonania a podpisu pracovníka, ktorý kontrolu vykonal a je povinný predložiť schvaľovaciu doložku k faktúre, resp. iný obdobný doklad (ak relevantné).

Zaúčtovanie a schválenie jednotlivých účtovných dokladov musí byť v súlade s internými smernicami prijímateľa.

Ak je na faktúre uvedené, že faktúra je zároveň dodacím listom, (vrátane podpisu zodpovednej osoby prijímateľa potvrdzujúci prevzatie a dátum prevzatia), poskytovateľ požaduje predloženie osobitného dodacieho listu len v prípade, ak na účtovnom doklade, alebo preberacom protokole nie je uvedená dostatočná špecifikácia predmetu dodávky.

Dobropis prijímateľ predkladá len ak nebola dodávateľovi uhradená celá fakturovaná suma, prípadne prijímateľ predloží iný dokument, preukazujúci vysporiadanie fakturovanej sumy.

#### Vznik a úhrada oprávneného výdavku

Pri posudzovaní oprávnenosti sa nehodnotí len povaha výdavku, ale tiež obdobie jeho vzniku a úhrady. Výdavok musí byť vynaložený a skutočne uhradený počas obdobia oprávnenosti výdavkov.

Za dátum vzniku výdavku sa považuje dátum uskutočnenia účtovného prípadu, ktorý je jednou z náležitostí účtovného dokladu.

Dňom uskutočnenia účtovného prípadu je deň splnenia dodávky, platby záväzku, inkasa pohľadávky, započítania pohľadávky, postúpenia pohľadávky, poskytnutia a prijatia preddavku, pohybu majetku vo vnútri účtovnej jednotky a deň zistenia ďalších skutočností vyplývajúcich z osobitných predpisov alebo z vnútorných podmienok účtovnej jednotky, ktoré sú predmetom účtovníctva a ktoré v účtovnej jednotke nastali a účtovná jednotka má k dispozícii potrebné podklady, ktoré dokumentujú tieto skutočnosti.

V prípade účtovných dokladov vystavených na osobu, ktorá nie je platiteľom DPH, je okamihom vzniku dátum uskutočnenia účtovného prípadu, ktorý je jednou z náležitostí účtovného dokladu. Vo väčšine prípadov je okamih uskutočnenia účtovného prípadu totožný s okamihom vyhotovenia účtovného dokladu.

Pre účely posúdenia oprávnenosti výdavku je nevyhnutné, aby bola preukázaná úhrada všetkých výdavkov[[86]](#footnote-87). Úhradu možno dokladovať, napr. výpisom z bankového účtu, výdavkovým pokladničným dokladom, pokladničným blokom, zjednodušeným daňovými dokladom, potvrdením banky o úhrade účtovného dokladu dodávateľovi.

Doklad o úhrade, resp. potvrdenie banky o úhrade musí spĺňať tieto náležitosti:

1. musí obsahovať názov a adresu prijímateľa v súlade so zmluvou o NFP;
2. musí preukázať úhradu celej sumy účtovného dokladu dodávateľovi a samostatnú úhradu každého účtovného dokladu;
3. ak nebola uhradená celá suma faktúry, prijímateľ predkladá buď dobropis alebo doklad o úhrade neuhradenej časti faktúry;
4. variabilný symbol úhrady musí byť zhodný s číslom faktúry, alebo variabilným symbolom určeným dodávateľom v dodávateľskej zmluve alebo priamo na faktúre, prípadne s číslom iného druhu účtovného dokladu;
5. bezhotovostná úhrada musí byť realizovaná z bankového účtu prijímateľa určeného na projekt v zmluve o NFP. Ak úhrada spolufinancovania z vlastných zdrojov prijímateľa, resp. v prípade refundácie a záverečnej platby úhrada celej sumy účtovného dokladu prebehla z iného účtu prijímateľa, prijímateľ predkladá v rámci ostatnej podpornej dokumentácie ŽoP aj overenú kópiu zmluvy o bankovom účte;
6. číslo bankového účtu dodávateľa musí byť zhodné s údajom uvedeným v dodávateľskej zmluve a na faktúre. V prípade nesúladu prijímateľ predloží účinný dodatok k dodávateľskej zmluve s novým účtom dodávateľa, alebo overenú kópiu zmluvy o bankovom účte dodávateľa alebo čestné vyhlásenie dodávateľa potvrdené pečiatkou a podpisom dodávateľa a prijímateľa preukazujúce, že bankový účet je vo vlastníctve dodávateľa;
7. dátum úhrady musí byť po dátume prijatia NFP v prípade systému predfinancovania a zálohovej platby. Ak prijímateľ uhradil účtovné doklady pred prijatím NFP, ide o porušenie zmluvy o NFP (okrem prípadov, v ktorých poskytovateľ povolil výnimku na úhradu neoprávnených výdavkov a sumy zodpovedajúcej vlastným zdrojom spolufinancovania prijímateľa pri schválenej a ešte neuhradenej ŽoP typu predfinancovanie). Poskytovateľ upozorní na porušenie prijímateľa, vyžiada od neho stanovisko k zistenému nedostatku a prijatie opatrení na predchádzanie vzniku ďalších podobných porušení. Poskytovateľ po posúdení stanoviska prijímateľa a prijatých opatrení rozhodne, či musí prijímateľ poskytnutý NFP vrátiť a následne si uplatniť uhradené účtovné doklady systémom refundácie, alebo akceptuje vykonanú úhradu a schváli predloženú ŽoP;
8. dátum úhrady účtovného dokladu musí byť pred dátumom vystavenia ŽoP v prípade ŽoP typu refundácia, záverečná, zúčtovanie predfinancovania a zúčtovanie zálohovej platby;
9. potvrdenie banky o úhrade musí obsahovať identifikačné údaje o banke, jednoznačnú identifikáciu úhrady, pečiatku a podpis zástupcu banky.

V prípade, že dodávateľ postúpil pohľadávku voči prijímateľovi tretej osobe v súlade s § 524 - 530 Občianskeho zákonníka, prijímateľ v rámci dokumentácie ŽoP predloží:

* + doklady preukazujúce postúpenie pohľadávky dodávateľa (postupcu) na postupníka (tretia osoba, napr. faktoringová spoločnosť), t. j. **oznámenie o postúpení pohľadávok**, ktoré poslal dodávateľ prijímateľovi, príp. **zmluvu o postúpení pohľadávky**. Predložené dokumenty musia obsahovať jednoznačnú špecifikáciu postupcu a postupníka, postúpenej pohľadávky, jej výšku a číslo bankového účtu postupníka, na ktoré je prijímateľ povinný uhradiť záväzok vyplývajúci z faktúry, ktorá je predmetom ŽoP. Prijímateľ predloží poskytovateľovi aj zdôvodnenie postúpenia pohľadávky zo strany dodávateľa;
  + **výpis z účtu** potvrdzujúci skutočné uhradenie účtovných dokladov postupníkovi;
  + **poskytovateľ preverí, či možnosť postúpenia pohľadávky** nebola vylúčená v dodávateľskej zmluve.

#### Dokladovanie oprávnených výdavkov podľa jednotlivých skupín výdavkov

Uvedená dokumentácia bude vyžadovaná poskytovateľom od prijímateľa pri predkladaní jednotlivých ŽoP. Na posúdenie jednotlivých výdavkov, či sú oprávnené, môže poskytovateľ vyžiadať od prijímateľov aj ďalšiu dokumentáciu preukazujúcu oprávnenosť výdavku (napr. v prípade telekomunikačných poplatkov - výpisy hovorov, v prípade obstarania tovaru - príjemka alebo výdajka, pracovná dochádzka zamestnancov a iné).

Prijímateľ je povinný archivovať všetku relevantnú dokumentáciu, ktorá nie je súčasťou dokumentácie zasielanej poskytovateľovi v súlade so zmluvou o NFP. Prijímateľ je povinný na základe tejto dokumentácie umožniť overenie nárokovaných výdavkov prostredníctvom sumarizačných hárkov.

***Dôležité upozornenie:*** Prijímateľ je povinný každý výdavok dokladovať výpisom z účtu prijímateľa, resp. dokladom deklarujúcim uhradenie výdavkov v hotovosti. Na výpise z účtu prijímateľa, prijímateľ čitateľne označí, že ide o predmetný druh výdavku.

**Účtovné doklady a iné doklady, ktoré je prijímateľ povinný predkladať poskytovateľovi**

**1. Personálne výdavky – interné[[87]](#footnote-88)/ [[88]](#footnote-89)** (pracovnoprávne vzťahy - pracovný pomer, služobný pomer, dohody o prácach vykonávaných mimo pracovného pomeru)

***Pracovná zmluva***

* + pracovná zmluva, resp. vymenovanie do štátnej služby spolu s náplňou práce (s uvedením špecifikácie pracovnej náplne pre projekt/y), resp. opisom činnosti štátno-zamestnaneckého miesta a platový návrh (vrátane dodatkov), dodatok k pracovnej zmluve v prípade zmeny druhu práce alebo zmeny pracovnej náplne týkajúce sa pracovnej činnosti na projekte[[89]](#footnote-90), pričom pracovná zmluva, resp. jej prílohy obsahujú aj identifikáciu projektu, do ktorého je zamestnanec zapojený,
  + pracovný výkaz*[[90]](#footnote-91)* (príloha č. 6),
  + účtovný doklad k zaúčtovaniu miezd (zúčtovacia a výplatná listina resp. iný obdobný účtovný doklad),
  + mzdový list, resp. výplatnú pásku,
  + mesačný výkaz poistného a príspevkov do Sociálnej poisťovne,
  + výkaz preddavkov na poistné na verejné zdravotné poistenie,
  + prehľad o zrazených a odvedených preddavkoch na daň,
  + súhlas s poukazovaním mzdy na účet *(*príloha č. 8)[[91]](#footnote-92),ak je účet identifikovaný v zmluvnom vzťahu (napr. v pracovnej zmluve), prijímateľ nie je povinný predkladať súhlas s poukazovaním mzdy na účet,
  + súhlas dotknutej osoby so spracovaním osobných údajov (príloha č. 36),
  + sumarizačný hárok – personálne výdavky – platí pre organizácie okrem ŠRO *(*príloha č. 9*),*
  + sumarizačný hárok – personálne výdavky – platí pre štátne rozpočtové organizácie (príloha č. 10),
  + prezenčná listina napr. zo školenia, z porady, pracovného stretnutia, konzultácií atď. (príloha č. 12) – ak relevantné,
  + zápis z porady, pracovného stretnutia, konzultácií atď. (ak relevantné),
  + spôsob výpočtu oprávnenej mzdy – napr. príloha č. 37, resp. 38 (ak relevantné),
  + doklad o úhrade - bankový výpis (originál alebo kópia označená pečiatkou a podpisom štatutárneho orgánu prijímateľa) resp. iný doklad dokumentujúci reálnu úhradu - **prijímateľ je povinný označiť na bankovom výpise úhradu oprávnenej mzdy zamestnancovi a úhradu odvodov vrátane dane z príjmov fyzických osôb.**

***Dohody***

* + dohoda o vykonaní práce, resp. iná dohoda v zmysle Zákonníka práce[[92]](#footnote-93), pričom dohoda, resp. jej prílohy obsahujú aj identifikáciu projektu, do ktorého je zamestnanec zapojený a opis pracovnej činnosti (t. j. náplň práce) relevantnej pre projekt,
  + pracovný výkaz90 (príloha č. 6),
  + prezenčná listina napr. zo školenia, porady, pracovného stretnutia, konzultácií atď. (príloha č. 12) – ak relevantné,
  + zápis z porady, z pracovného stretnutia, konzultácií atď. (ak relevantné),
  + mzdový list, resp. výplatná páska,
  + mesačný výkaz poistného a príspevkov do Sociálnej poisťovne,
  + výkaz preddavkov na poistné na verejné zdravotné poistenie,
  + prehľad o zrazených a odvedených preddavkoch na daň,
  + spôsob výpočtu oprávnenej mzdy – napr. príloha č. 37, resp. 38 (ak relevantné),
  + súhlas s poukazovaním mzdy na účet (príloha č. 8)[[93]](#footnote-94), ak je účet identifikovaný v zmluvnom vzťahu (napr. v dohode), prijímateľ nie je povinný predkladať súhlas s poukazovaním mzdy na účet,
  + súhlas dotknutej osoby so spracovaním osobných údajov (príloha č. 36),
  + sumarizačný hárok – personálne výdavky – platí pre organizácie okrem ŠRO (príloha č. 9),
  + sumarizačný hárok – personálne výdavky – platí pre štátne rozpočtové organizácie (príloha č. 10),
  + účtovný doklad k zaúčtovaniu miezd (zúčtovacia a výplatná listina resp. iný obdobný účtovný doklad),
  + doklad o úhrade - bankový výpis (originál alebo kópia označená pečiatkou a podpisom štatutárneho orgánu prijímateľa), výdavkový pokladničný doklad (originál alebo kópia označená pečiatkou a podpisom štatutárneho orgánu prijímateľa), resp. iný doklad dokumentujúci reálnu úhradu - **prijímateľ je povinný označiť na bankovom výpise úhradu oprávnenej mzdy zamestnancovi a úhradu odvodov vrátane dane z príjmov fyzických osôb.**

**V prípade národných projektov je možné personálne výdavky – interné (pracovná zmluva, dohody) predkladať** **prostredníctvom sumarizačných hárkov – personálne výdavky (príloha č. 9 resp. 10), avšak len na základe písomného rozhodnutia udeleného prijímateľovi zo strany poskytovateľa[[94]](#footnote-95). V prípade predloženia personálnych výdavkov – interných prostredníctvom sumarizačných hárkov – personálne výdavky, bez predchádzajúceho rozhodnutia zo strany poskytovateľa, budú tieto výdavky posúdené za neoprávnené. Prijímateľ predloží nasledovnú dokumentáciu:**

* + sumarizačný hárok – personálne výdavky – platí pre organizácie okrem ŠRO (príloha č. 9),
  + sumarizačný hárok – personálne výdavky – platí pre štátne rozpočtové organizácie (príloha č. 10),
  + doklad o úhrade - bankový výpis (originál alebo kópia označená pečiatkou a podpisom štatutárneho orgánu prijímateľa), výdavkový pokladničný doklad (originál alebo kópia označená pečiatkou a podpisom štatutárneho orgánu prijímateľa), resp. iný doklad dokumentujúci reálnu úhradu - **prijímateľ je povinný označiť na bankovom výpise úhradu oprávnenej mzdy zamestnancovi a úhradu odvodov vrátane dane z príjmov fyzických osôb,**
  + výpis z denníka, resp. z hlavnej knihy prijímateľa alebo peňažného denníka prijímateľa (jednoduché účtovníctvo) o zaúčtovaní účtovného prípadu vrátane úhrady výdavku.

**Prijímateľ je povinný archivovať relevantnú dokumentáciu (výplatné pásky, spôsob výpočty mzdy zamestnanca, atď.), ktorá nie je súčasťou dokumentácie zasielanej poskytovateľovi v súlade so zmluvou o NFP. Prijímateľ je povinný na základe tejto dokumentácie umožniť overenie nárokovaných výdavkov prostredníctvom sumarizačných hárkov – personálne výdavky.**

**2. Personálne výdavky - externé - dodávka služieb** (zmluvné vzťahy na základe napr. Obchodného zákonníka, Občianskeho zákonníka - zmluvné vzťahy mimo pracovnoprávnych vzťahov, služobných pomerov)

* + písomná dokumentácia k verejnému obstarávaniu (ak relevantné v zmysle zmluvy o NFP),
  + spôsob výpočtu oprávnenej výšky výdavku (ak relevantné),
  + písomná zmluva v súlade s platným všeobecne záväzným právnym predpisom,
  + faktúra (ak relevantné),
  + preberací protokol o vykonaní príslušných aktivít, prác (ak relevantné),
  + pracovný výkaz (pracovný výkaz*[[95]](#footnote-96)* príloha č. 6),
  + prezenčná listina napr. zo školenia, z porady, pracovného stretnutia atď. (príloha č. 12) – ak relevantné,

doklad o úhrade - bankový výpis (originál alebo kópia označená pečiatkou a podpisom štatutárneho orgánu prijímateľa), resp. iný doklad dokumentujúci reálnu úhradu - **prijímateľ je povinný označiť na bankovom výpise úhradu výdavku.**

**3. Náhrada mzdy a platu**

* + všetky dokumenty týkajúce sa výplaty náhrady mzdy a platu, t. j. vzniku nároku (pracovná zmluva, resp. vymenovanie do štátnej služby spolu s náplňou práce, resp. opisom činnosti štátno-zamestnaneckého miesta a platový návrh (vrátane dodatkov)),
  + účtovný doklad k zaúčtovaniu miezd (zúčtovacia a výplatná listina, resp. iný obdobný účtovný doklad),
  + mzdový list, resp. výplatnú pásku,
  + mesačný výkaz poistného a príspevkov do Sociálnej poisťovne,
  + výkaz preddavkov na poistné na verejné zdravotné poistenie,
  + prehľad o zrazených a odvedených preddavkoch na daň,
  + sumarizačný hárok – personálne výdavky (príloha č. 9 resp. č. 10 v závislosti od typu organizácie),
  + prezenčná listina (dátum, miesto, čas trvania, názov aktivity a podpis účastníka projektu) - príloha č. 12),
  + súhlas s poukazovaním mzdy na účet *(príloha č. 8)[[96]](#footnote-97),* ak je účet identifikovaný v zmluvnom vzťahu (napr. v dohode), prijímateľ nie je povinný predkladať súhlas s poukazovaním mzdy na účet,
  + súhlas dotknutej osoby so spracovaním osobných údajov (príloha č. 36),
  + doklad o úhrade - bankový výpis (originál alebo kópia označená pečiatkou a podpisom štatutárneho orgánu prijímateľa), resp. iný doklad dokumentujúci reálnu úhradu **- prijímateľ je povinný označiť na bankovom výpise úhradu výdavku a úhradu odvodov vrátane dane z príjmov fyzických osôb**,
  + výpočet nárokovanej pomernej časti pre účely projektu – napr. príloha 37, resp. 38 (ak relevantné).

**V prípade národných projektov je možné personálne výdavky – náhrada mzdy a platu predkladať** **prostredníctvom sumarizačných hárkov – personálne výdavky (príloha č. 9 resp. 10), avšak len na základe písomného rozhodnutia udeleného prijímateľovi zo strany poskytovateľa[[97]](#footnote-98). V prípade predloženia personálnych výdavkov – náhrady mzdy a platu prostredníctvom sumarizačných hárkov – personálne výdavky, bez predchádzajúceho rozhodnutia zo strany poskytovateľa, budú tieto výdavky posúdené za neoprávnené. Prijímateľ predloží nasledovnú dokumentáciu:**

* + sumarizačný hárok – personálne výdavky – platí pre organizácie okrem ŠRO (príloha č. 9),
  + sumarizačný hárok – personálne výdavky – platí pre štátne rozpočtové organizácie (príloha č. 10),
  + doklad o úhrade - bankový výpis (originál alebo kópia označená pečiatkou a podpisom štatutárneho orgánu prijímateľa), výdavkový pokladničný doklad (originál alebo kópia označená pečiatkou a podpisom štatutárneho orgánu prijímateľa), resp. iný doklad dokumentujúci reálnu úhradu - **prijímateľ je povinný označiť na bankovom výpise úhradu oprávnenej mzdy zamestnancovi a úhradu odvodov vrátane dane z príjmov fyzických osôb,**
  + výpis z denníka, resp. z hlavnej knihy prijímateľa alebo peňažného denníka prijímateľa (jednoduché účtovníctvo) o zaúčtovaní účtovného prípadu vrátane úhrady výdavku,
  + prezenčná listina (dátum, miesto, čas trvania, názov aktivity a podpis účastníka projektu) - príloha č. 12.

**Prijímateľ je povinný archivovať relevantnú dokumentáciu (výplatné pásky, spôsob výpočty mzdy zamestnanca, atď.), ktorá nie je súčasťou dokumentácie zasielanej poskytovateľovi v súlade so zmluvou o NFP. Prijímateľ je povinný na základe tejto dokumentácie umožniť overenie nárokovaných výdavkov prostredníctvom sumarizačných hárkov – personálne výdavky.**

**Cestovné náhrady (tuzemské a zahraničné pracovné cesty)**

* + cestovný príkaz, ktorý obsahuje tieto údaje: meno a priezvisko zamestnanca, súhlas s vyslaním na služobnú cestu s podpisom zamestnanca oprávneného na povolenie cesty, začiatok cesty, miesto konania, účel cesty, koniec cesty, určený dopravný prostriedok. Vyplnené vyúčtovanie pracovnej cesty obsahuje dátum, hodinu a miesto odchodu a príchodu, pri zahraničnej pracovnej ceste aj dátum a čas prechodu štátnych hraníc, v prípade použitia verejného dopravného prostriedku cenu cestovného, prípadne miestnej dopravy, v prípade použitia cestného motorového vozidla vzdialenosť v km, stravné počas trvania pracovnej cesty, nocľažné, nevyhnutné vedľajšie výdavky, celkovú čiastku cestovných náhrad, dátum a podpis zodpovedného pracovníka, ktorý prevzal správu o výsledku pracovnej cesty, číslo účtovného dokladu o úhrade cestovných výdavkov (číslo výdavkového pokladničného dokladu, alebo výpisu z účtu), dátum a podpis zamestnanca, pokladníka a nadriadeného zamestnanca organizácie pri úhrade cestovných náhrad,
  + cestovný lístok, palubný lístok (ak relevantné),
  + doklad za ubytovanie vrátane prieskumu trhu (ak relevantné),
  + sumarizačný hárok – náhrady pri pracovnej ceste (príloha č. 11),
  + **schválená písomná správa zo služobnej cesty** (stručná správa z každej pracovnej cesty, ktorá bude obsahovať kto, kedy a kam cestu vykonal, súvislosť cesty s realizáciou projektu, stručný popis výsledku cesty (závery z rokovania, realizácia aktivity – napr. školenie a pod.)),
  + **pri využití súkromného motorového vozidla pre služobné účely:** písomná dohoda so zamestnávateľom o využití súkromného motorového vozidla pre služobné účely, pokladničný blok ERP (elektronická registračná pokladňa) z nákupu PHM (pohonných hmôt), kópia technického preukazu, Zmluva o povinnom zmluvnom poistení vozidla, spôsob výpočtu oprávnených výdavkov na pohonné hmoty,
  + **pri využití motorového vozidla organizácie pre služobné účely[[98]](#footnote-99)**: žiadanka na prepravu (relevantná žiadanka na prepravu týkajúca sa projektu), kniha jázd (relevantné strany knihy jázd) s označenými pracovnými cestami súvisiacimi s projektom, faktúra alebo pokladničný blok ERP (elektronická registračná pokladňa) z nákupu PHM (pohonných hmôt), kópia technického preukazu označená pečiatkou a podpisom štatutárneho orgánu prijímateľa, zmluva o povinnom zmluvnom poistení vozidla, spôsob výpočtu oprávnených výdavkov na pohonné hmoty,
  + doklad o úhrade - bankový výpis dokumentujúci reálnu úhradu, resp. výdavkový pokladničný doklad dokumentujúci reálnu úhradu (ak je to relevantné - cestovné príkazy môžu obsahovať pokladničný doklad) - **prijímateľ je povinný označiť na bankovom výpise úhradu výdavku,**
  + v prípade stravného, cestovného alebo ubytovacích služieb poskytnutých na faktúru (prílohami k faktúre je písomná objednávka alebo písomná zmluva, dodací list, resp. preberací protokol a písomná dokumentácia k verejnému obstarávaniu - ak relevantné),
  + doklady o ďalších nevyhnutných výdavkoch (napr., doklad o zaplatení parkovného, doklad o zaplatení úschovne batožiny a pod.),
  + spôsob výpočtu oprávnenej výšky výdavku (ak relevantné),
  + dohoda o poskytovaní cestovných náhrad (ak relevantné),
  + účtovný doklad (ak cestovný príkaz nie je účtovným dokladom).

**V ďalších ŽoP prijímateľ predkladá nasledovnú dokumentáciu** (po tom ako si prijímateľ prvýkrát uplatnil výdavky na cestovné náhrady - administratívny, riadiaci, odborný a obslužný personál):

* + sumarizačný hárok – náhrady pri pracovnej ceste (príloha č. 11); sumarizačné hárky sa nepredkladajú v prípade, keď ubytovanie, stravné alebo cestovné je poskytnuté dodávateľsky,
  + schválená správa zo služobnej cesty,
  + doklad o úhrade - bankový výpis dokumentujúci reálnu úhradu, resp. výdavkový pokladničný doklad dokumentujúci reálnu úhradu (ak je to relevantné - cestovné príkazy môžu obsahovať pokladničný doklad) - **prijímateľ je povinný označiť na bankovom výpise úhradu výdavku,**
  + výpis z denníka, resp. z hlavnej knihy prijímateľa alebo peňažného denníka prijímateľa (jednoduché účtovníctvo) o zaúčtovaní účtovného prípadu vrátane úhrady výdavku,
  + spôsob výpočtu oprávnenej výšky výdavku (ak relevantné).

**Prijímateľ je povinný archivovať relevantnú dokumentáciu (napr. cestovný lístok, doklad o ubytovaní, cestovný príkaz, atď.), ktorá nie je súčasťou dokumentácie zasielanej poskytovateľovi v súlade so zmluvou o NFP. Prijímateľ je povinný na základe tejto dokumentácie umožniť overenie nárokovaných výdavkov prostredníctvom sumarizačných hárkov – náhrady pri pracovnej ceste.**

**Cestovné náhrady zahraničným expertom (per diems)**

* zmluva uzatvorená so zahraničným expertom alebo podpísané čestné prehlásenie zahraničného experta, kde je uvedená identifikácia aktivity/podujatia (konferencia, seminár), termín konania, prehlásenie, že identické výdavky na túto aktivitu/podujatie neboli a nebudú hradené expertovi žiadnym iným subjektom, číslo bankového účtu, na ktorý majú byť prostriedky vyplatené a pod.
* vyúčtovanie pracovnej cesty,
* správa o priebehu zahraničnej pracovnej cesty s uvedenou informáciou o dosiahnutých výsledkoch aktivity (závery z konferencie, seminára, vzdelávacieho podujatia a pod.) s potvrdením zástupcu hostiteľskej krajiny, že výmena sa konala,
* doklad za dopravu experta (cestovný lístok/faktúra, palubný lístok, v prípade on-line rezervácií – výtlačok elektronických rezervácií a pod.),
* doklad za ubytovanie – faktúra, resp. iný relevantný doklad,
* doklad o úhrade.

**Cestovné náhrady (iným než vlastným zamestnancom)**

* cestovný príkaz,
* sumarizačný hárok - náhrady pri pracovnej ceste (príloha č. 11),
* doklad za ubytovanie vrátane prieskumu trhu – ak relevantné,
* cestovný lístok (resp. iný doklad o zaplatení cestovného) – ak relevantné,
* prezenčná listina (dátum, miesto, čas trvania, názov aktivity a podpis osoby, ktorá sa zúčastnila pracovnej cesty) - príloha č. 12,
* doklad o úhrade - bankový výpis (originál alebo kópia označená pečiatkou a podpisom štatutárneho orgánu prijímateľa) resp. iný doklad dokumentujúci reálnu úhradu **- prijímateľ je povinný označiť na bankovom výpise úhradu výdavku**,
* **pri využití súkromného motorového vozidla -** písomná dohoda so zamestnávateľom o využití súkromného motorového vozidla pre služobné účely, pokladničný blok ERP (elektronická registračná pokladňa) z nákupu PHM (pohonných hmôt), kópia technického preukazu, Zmluva o povinnom zmluvnom poistení vozidla, spôsob výpočtu oprávnených výdavkov na pohonné hmoty,
* v prípade stravného, cestovného alebo ubytovacích služieb poskytnutých na faktúru (prílohami k faktúre je písomná objednávka alebo písomná zmluva, dodací list, resp. preberací protokol a písomná dokumentácia k verejnému obstarávaniu - ak relevantné) ako podporná dokumentácia sa predloží aj prezenčná listina, na ktorej bude uvedené prebratie stravného, cestovného alebo poskytnutie ubytovania účastníkmi a presný termín a čas konania aktivity,
* doklady o ďalších nevyhnutných výdavkoch.

**V ďalších ŽoP prijímateľ predkladá nasledovnú dokumentáciu** (po tom ako prijímateľ si prvýkrát uplatnil výdavky na cestovné náhrady – iným než vlastným zamestnancom) – netýka sa zahraničných pracovných ciest:

* sumarizačný hárok – náhrady pri pracovnej ceste (príloha č. 11) - sumarizačné hárky sa nepredkladajú v prípade, keď ubytovanie, stravné alebo cestovné je poskytnuté dodávateľsky,
* prezenčná listina (dátum, miesto, čas trvania, názov aktivity a podpis osoby, ktorá sa zúčastnila pracovnej cesty) - príloha č. 12,
* doklad o úhrade - bankový výpis (originál alebo kópia označená pečiatkou a podpisom štatutárneho orgánu prijímateľa), resp. iný doklad dokumentujúci reálnu úhradu **- prijímateľ je povinný označiť na bankovom výpise úhradu výdavku**,
* výpis z denníka, resp. z hlavnej knihy prijímateľa alebo peňažného denníka prijímateľa (jednoduché účtovníctvo) o zaúčtovaní účtovného prípadu vrátane úhrady výdavku.

***Dôležité upozornenie:*** Limity cestovných náhrad musia byť v súlade s aktuálnymi opatreniami k zákonu o cestovných náhradách, resp. riadiacou dokumentáciou RO pre OP EVS. Prijímatelia môžu dokumentáciu k cestovným náhradám predkladať v rámci žiadosti o platbu až po vyúčtovaní cestovných náhrad (vyčíslenie reálnych výdavkov na služobnú cestu), t. j. po zúčtovaní preplatku/nedoplatku.

**Energie**

* + doklad o úhrade – bankový výpis /výdavkový pokladničný doklad (originál alebo kópia označená pečiatkou a podpisom štatutárneho orgánu prijímateľa) dokumentujúci reálnu úhradu - **prijímateľ je povinný označiť na bankovom výpise úhradu výdavku**,
  + faktúra (nie vnútroorganizačná) alebo rovnocenný účtovný doklad,
  + spôsob výpočtu oprávnenej výšky výdavku (ak relevantné),
  + písomná zmluva vrátane dodatkov k uzavretej písomnej zmluve, resp. objednávka.

**Poštové služby, telekomunikačné služby a komunikačná infraštruktúra (internet)**

* + doklad o úhrade t. j. doklad o zaplatení poštovného – potvrdenie, resp.  bankový výpis / príjmový / výdavkový pokladničný doklad (originál alebo kópia označená pečiatkou a podpisom štatutárneho orgánu prijímateľa) dokumentujúci reálnu úhradu **- prijímateľ je povinný označiť na bankovom výpise úhradu výdavku,**
  + podací lístok alebo výpis z podacieho hárku s adresami (v prípade poštovného),
  + faktúra alebo rovnocenný účtovný doklad,
  + písomná zmluva vrátane dodatkov k uzavretej písomnej zmluve, resp. objednávka,
  + čestné vyhlásenie o používaní telefónu výhradne na účely projektu (ak relevantné),
  + výpočet uplatnenej alikvotnej časti (ak relevantné),
  + overiteľný doklad o spôsobe výpočtu oprávnenej výšky výdavku, napr. v prípade čiastočnej úhrady faktúry (ak relevantné).

**Materiál**

* doklad o úhrade - pokladničný blok alebo bankový výpis (originál alebo kópia označená pečiatkou a podpisom štatutárneho orgánu prijímateľa), resp. výdavkový pokladničný doklad (originál alebo kópia označená pečiatkou a podpisom štatutárneho orgánu prijímateľa) dokumentujúci reálnu úhradu - **prijímateľ je povinný označiť na bankovom výpise úhradu výdavku,**
  + - doklad o zaradení majetku do používania (ak relevantné),
    - faktúra alebo rovnocenný účtovný doklad,
    - dodací list (ak na faktúre nie je uvedené, že slúži zároveň ako dodací list), resp. preberací protokol vrátane podpisu zodpovednej osoby prijímateľa potvrdzujúci prevzatie a dátum prevzatia,
    - písomná zmluva vrátane dodatkov k uzavretej písomnej zmluve, resp. objednávka,
    - výpočet nárokovanej pomernej časti pre účely projektu (ak relevantné).

**Prepravné**

* + doklad o úhrade - bankový výpis (originál alebo kópia označená pečiatkou a podpisom štatutárneho orgánu prijímateľa), resp. iný doklad dokumentujúci reálnu úhradu **- prijímateľ je povinný označiť na bankovom výpise úhradu výdavku**,
  + faktúra alebo rovnocenný účtovný doklad,
  + výpočet nárokovanej pomernej časti pre účely projektu (ak relevantné),
  + písomná zmluva vrátane dodatkov k uzavretej písomnej zmluve, resp. objednávka,
  + zoznam prepravovaných osôb s potvrdením prepravy – podpis,
  + dodací list vrátane podpisu zodpovednej osoby prijímateľa potvrdzujúci prevzatie a dátum prevzatia (ak relevantné),
  + zdôvodnenie potreby v súvislosti s aktivitou (buď ako súčasť faktúry alebo zmluvy).

**Nájom priestorov**

* + - faktúra (s uvedením predmetu nájmu, obdobia nájmu, veľkosti objektu nájmu v m2 a ceny za m2, prípadne aj ďalších nákladov, ktoré sú zahrnuté do ceny nájmu, ako je napr. upratovanie, energie a pod., ak tieto údaje neobsahuje zmluva),
    - písomná zmluva (v prípade, ak je priestor prenajímaný tretej osobe, je potrebné doložiť aj zmluvu medzi majiteľom budovy/ objektu a nájomcom, ktorá mu ustanovuje možnosť prenájmu tretej osobe v súlade s občianskym zákonníkom,
* výpočet nárokovanej pomernej časti pre účely projektu (ak relevantné),
* doklad o úhrade - bankový výpis (originál alebo kópia označená pečiatkou a podpisom štatutárneho orgánu prijímateľa), resp. iný doklad dokumentujúci reálnu úhradu **- prijímateľ je povinný označiť na bankovom výpise úhradu výdavku**.

**Školenia, kurzy, semináre, porady, konferencie, sympóziá**

* + faktúra alebo rovnocenný účtovný doklad,
  + dodací list, resp. preberací protokol s podrobným rozpisom fakturovaných položiek s uvedením ich množstva a jednotkovej ceny vrátane podpisu zodpovednej osoby prijímateľa potvrdzujúci prevzatie a dátum prevzatia,
  + písomná zmluva vrátane dodatkov k uzavretej písomnej zmluve (odporúčame uzatvárať písomnú zmluvu aj keď nevznikla povinnosť uzatvoriť takúto zmluvu) s podrobným popisom predmetu podľa jednotlivých položiek, ktoré tvoria výslednú cenu za dodávku, t. j. podrobný popis vykonaných prác, úhrada súvisiacich výdavkov napr. poskytnutý materiál (množstvo, jednotková cena), resp. objednávka,
  + prezenčná listina (príloha č. 12),
  + potvrdenie o účasti na školení, certifikát resp. iný relevantný doklad o absolvovaní školenia,
  + doklad o úhrade - bankový výpis (originál alebo kópia označená pečiatkou a podpisom štatutárneho orgánu prijímateľa), resp. iný doklad dokumentujúci reálnu úhradu **- prijímateľ je povinný označiť na bankovom výpise úhradu výdavku**,
  + výpočet nárokovanej pomernej časti pre účely projektu (ak relevantné).

**Propagácia, reklama a inzercia**

* + kópia inzercie v tlači, príp. fotodokumentácia,
  + faktúra alebo rovnocenný účtovný doklad,
  + dodací list (ak na faktúre nie je uvedené že slúži zároveň ako dodací list) vrátane podpisu zodpovednej osoby prijímateľa potvrdzujúci prevzatie a dátum prevzatia (ak relevantné),
  + písomná zmluva vrátane dodatkov k uzavretej písomnej zmluve, resp. objednávka,
  + doklad o úhrade - bankový výpis (originál alebo kópia označená pečiatkou a podpisom štatutárneho orgánu prijímateľa), resp. iný doklad dokumentujúci reálnu úhradu **- prijímateľ je povinný označiť na bankovom výpise úhradu výdavku**,
  + výpočet nárokovanej pomernej časti pre účely projektu (ak relevantné).

**Služby**

* faktúra alebo rovnocenný účtovný doklad s podrobným rozpisom fakturovaných položiek s uvedením ich množstva a jednotkovej ceny,
  + písomná zmluva vrátane dodatkov k uzavretej písomnej zmluve (odporúčame uzatvárať písomnú zmluvu aj keď prijímateľovi nevznikla povinnosť uzatvoriť takúto zmluvu) s podrobným popisom predmetu podľa jednotlivých položiek, ktoré tvoria výslednú cenu za dodávku služby, t. j. podrobný popis vykonaných prác, úhrada súvisiacich výdavkov, napr. poskytnutý materiál (množstvo, jednotková cena), resp. objednávka,
* dodací list (ak na faktúre nie je uvedené že slúži zároveň ako dodací list)/preberací protokol[[99]](#footnote-100) vrátane podpisu zodpovednej osoby prijímateľa potvrdzujúci prevzatie a dátum prevzatia (ak relevantné),
* výpočet nárokovanej pomernej časti pre účely projektu (ak relevantné),
* doklad o úhrade - bankový výpis (originál alebo kópia označená pečiatkou a podpisom štatutárneho orgánu prijímateľa), resp. iný doklad dokumentujúci reálnu úhradu **- prijímateľ je povinný označiť na bankovom výpise úhradu výdavku**,
* prezenčná listina (príloha č. 12) - ak relevantné
* fotodokumentácia – (ak relevantné),
* poskytnutie výstupu - postačuje predloženie elektronicky (ak poskytovateľ nepožiada prijímateľa o predloženie v písomnej forme) – ak relevantné,
* pracovný výkaz95 (príloha č. 6 ak relevantné).

**Analýzy/stratégie/štúdie/expertízy/audity/plány/posudky/koncepcie a iné odborné vyjadrenia**

* + písomná zmluva vrátane dodatkov k uzavretej písomnej zmluve (odporúčame uzatvárať písomnú zmluvu aj keď prijímateľovi nevznikla povinnosť uzatvoriť písomnú zmluvu) s podrobným popisom predmetu podľa jednotlivých položiek, ktoré tvoria výslednú cenu za štúdie, expertízy a posudky, t. j. podrobný popis vykonaných prác, úhrada súvisiacich výdavkov, (množstvo, jednotková cena), resp. objednávka,
  + faktúra alebo rovnocenný účtovný doklad s podrobným rozpisom fakturovaných položiek s uvedením ich množstva a jednotkovej ceny,
  + dodací list (ak na faktúre nie je uvedené že slúži zároveň ako dodací list)/preberací protokol[[100]](#footnote-101) vrátane podpisu zodpovednej osoby prijímateľa potvrdzujúci prevzatie a dátum prevzatia,
  + doklad o úhrade - bankový výpis (originál alebo kópia označená pečiatkou a podpisom štatutárneho orgánu prijímateľa), resp. iný doklad dokumentujúci reálnu úhradu **- prijímateľ je povinný označiť na bankovom výpise úhradu výdavku**,
  + výpočet nárokovanej pomernej časti pre účely projektu (ak relevantné),
* záverečné stanovisko expertnej komisie,
* poskytnutie výstupu - štúdie, analýzy, expertízy, posudku a pod. v elektronickej forme (ak poskytovateľ nepožiada prijímateľa o predloženie v písomnej forme),
* pracovný výkaz 95 (príloha č. 6 ak relevantné),
* čestné vyhlásenie prijímateľa, že nemá vedomosť o tom, že by dokument s rovnakým obsahom a zameraním bol už v predchádzajúcom období vypracovaný.

**Stravovanie**

* + evidencia cenín,
  + potvrdenie o prevzatí stravných lístkov zamestnancami,
  + doklad o úhrade - bankový výpis (originál alebo kópia označená pečiatkou a podpisom štatutárneho orgánu prijímateľa), resp. iný doklad dokumentujúci reálnu úhradu (v prípade vlastnej jedálne časti sumy úhrady zamestnanca a ostatných príspevkov k cene jedla)  **prijímateľ je povinný označiť na bankovom výpise úhradu výdavku**,
  + faktúra alebo iný rovnocenný doklad,
  + písomná zmluva vrátane dodatkov k uzavretej písomnej zmluve (pri zabezpečení stravovania dodávateľsky), resp. objednávka,
  + výpočet ceny jedla (vnútropodniková cena) - pri zabezpečení stravovania vo vlastnej réžii (ak relevantné),
  + výpočet nárokovanej pomernej časti pre účely projektu.

**Na nemocenské dávky**

* + kolektívna zmluva v prípade, že je dohodnutá vyššia percentuálna sadzba z vymeriavacieho základu pre náhradu príjmu za dočasnú PN.

**Zariadenie/vybavenie[[101]](#footnote-102)**

* písomná zmluva(zmluva musí byť v súlade s platným všeobecne záväzným právnym predpisom) vrátane dodatkov k uzavretej písomnej zmluve, resp. objednávka,
* poistná zmluva[[102]](#footnote-103) (preukázanie poistenia obstaraného majetku – ak relevantné),
* evidencia o daňových odpisoch (napr. odpisový plán, ktorý zahŕňa daňové odpisy) alebo evidencia o účtovných odpisoch - odpisový plán (v prípade nehmotného majetku a zariadenia/vybavenia, ktorého obstarávacia cena nepresiahne výšku uvedenú v zákone o dani z príjmov a uvedené zariadenie/vybavenie je evidované u prijímateľa ako (drobný) dlhodobý hmotný/nehmotný majetok) – ak relevantné,
* faktúra alebo iný rovnocenný doklad,
* dodací list alebo preberací protokol vrátane podpisu osoby prijímateľa potvrdzujúci prevzatie a dátum prevzatia,
* doklad o zaradení majetku, resp. doklad o evidencii majetku,
* doklad o úhrade - bankový výpis (originál alebo overená kópia), resp. výdavkový pokladničný doklad (originál alebo overená kópia) dokumentujúci reálnu úhradu - **prijímateľ je povinný označiť na bankovom výpise úhradu výdavku**,
* výpočet nárokovanej pomernej časti pre účely projektu (ak relevantné).

**Odpisy majetku**

Prijímateľ, ktorý uplatňuje odpisy ako oprávnený výdavok, je povinný doložiť obstarávaciu cenu odpisovaného majetku prostredníctvom inventárnej karty majetku. Inventárna karta majetku spravidla obsahuje informácie nielen o obstarávacej cene majetku a jej jednotlivých zložkách, ale tiež o začiatku odpisovania, dobe odpisovania majetku podľa priradenej odpisovej skupiny a o sadzbách pre účely výpočtu odpisov. V prípade, že inventárna karta neobsahuje informácie o zložkách obstarávacej ceny majetku, je nutné doložiť obstarávaciu cenu napríklad faktúrou alebo dokladom o nadobudnutí majetku s rovnakou preukaznou hodnotou.

Dokladovanie odpisov je popri inventárnej karte majetku možné najmä na základe nasledovných dokladov:

* protokol o zaradení odpisovaného majetku,
* denník, resp. hlavná kniha alebo peňažný denník - účtovné prípady týkajúce sa zaúčtovania majetku v evidencii prijímateľa a úhrady majetku,
* stanovená metóda odpisovania (odpisový plán),
* výpočet výšky oprávnených odpisov (za oprávnené výdavky sa považujú účtovné odpisy, maximálne však do výšky daňových odpisov v zmysle zákona o dani z príjmov,
* čestné vyhlásenie o finančných zdrojoch odpisovaného majetku.

***Dôležité upozornenie:*** Za oprávnený odpis možno považovať odpis, ktorý je vypočítaný po dobu trvania projektu s presnosťou na mesiace. Pokiaľ nie je majetok využívaný výhradne na účely projektu, je nutná korekcia/krátenie vypočítaného mesačného odpisu v závislosti na časovom rozsahu a miere využitia majetku pre daný projekt (metodika výpočtu nemôže byť v priebehu projektu ani pri finančnom vyúčtovaní zmenená). Prijímateľ je povinný ďalej doložiť trvanie a mieru využitia majetku pre daný projekt (napr. formou čestného vyhlásenia, denníka, resp. čiastkových správ o prebiehajúcich prácach na projekte dokladujúcich údaje o časovom rozpätí a miere využitia odpisovaného majetku).

**Nákup použitého zariadenia**

V prípade projektov, ktorých súčasťou je nákup použitého zariadenia, sa tieto výdavky dokladujú najmä nasledovnou dokumentáciou:

* znalecký posudok vyhotovený znalcom podľa zákona o znalcoch, tlmočníkoch a prekladateľoch,
* písomná zmluva, resp. objednávka,
* faktúra alebo rovnocenný účtovný doklad,
* dodací list alebo preberací protokol (ak relevantné) vrátane podpisu osoby prijímateľa potvrdzujúci prevzatie a dátum prevzatia,
* doklad o zaradení použitého zariadenia do majetku,
* doklad o úhrade - bankový výpis (originál alebo kópia označená pečiatkou a podpisom štatutárneho orgánu prijímateľa), resp. iný doklad dokumentujúci reálnu úhradu **- prijímateľ je povinný označiť na bankovom výpise úhradu výdavku**,
* spôsob výpočtu oprávnenej výšky výdavku (ak relevantné),
* doklad, že súčasný či niektorý z predchádzajúcich vlastníkov použitého zariadenia nezískal pred registráciou žiadosti o NFP príspevok z verejných zdrojov na nákup tohto zariadenia, napr. formou čestného vyhlásenia.

**Poistenie**

* + doklad o úhrade - bankový výpis (originál alebo kópia označená pečiatkou a podpisom štatutárneho orgánu prijímateľa), resp. iný doklad dokumentujúci reálnu úhradu **- prijímateľ je povinný označiť na bankovom výpise úhradu výdavku**,
  + poistná zmluva a zmluvné podmienky,
  + výpočet nárokovanej pomernej časti pre účely projektu (ak relevantné).

***Dôležité upozornenie:*** Za písomnú zmluvu sa nepovažuje objednávka. Uvedený pojem „písomná zmluva“ je chápaná ako dokument, ktorý upravuje podstatné, pravidelné a iné náležitosti dohodnuté v písomnej forme uzatvorené v jednom dokumente. Na rozdiel od objednávky, písomná zmluva obsahuje aj práva a povinnosti zmluvných strán a ďalšie skutočnosti.

Za písomnú zmluvu sa považuje aj zmluva uzatvorená podľa osobitného zákona – zákon o verejnom obstarávaní (podlimitné zákazky s využitím elektronického trhoviska).

Písomná zmluva sa vyžaduje pri výdavkoch, ktoré sa viažu na zákazky s predpokladanou hodnotou zákazky rovnou alebo vyššou ako 5 000,00 EUR. Pod písomnou zmluvou sa na účely preukazovania oprávnenosti výdavkov rozumie právny úkon dvoch, resp. viacerých zmluvných strán, ktorý obsahuje podstatné náležitostí právneho úkonu a podpisy zmluvných strán sú na rovnakej listine. V prípade, ak písomná zmluva bola predložená v rámci kontroly obstarávania tovarov alebo služieb, nie je potrebné ju opätovne predkladať so žiadosťou o platbu. Prijímateľ uvedie v Zozname všeobecných príloh ŽoP, že predmetná zmluva bola súčasťou dokumentácie verejného obstarávania.

### Nezrovnalosti a vysporiadanie finančných vzťahov

**Nezrovnalosť** - akékoľvek porušenie práva Európskej únie vyplývajúce z konania alebo opomenutia konania hospodárskeho subjektu, dôsledkom čoho je alebo by mohlo byť poškodenie všeobecného rozpočtu Európskej únie alebo rozpočtov nimi spravovaných, a to buď znížením alebo stratou výnosov plynúcich z vlastných zdrojov vyberaných v mene Európskej únie alebo započítaním neoprávnenej výdavkovej položky do rozpočtu Európskej únie.

Táto definícia pokrýva všetky typy konania, **úmyselné** alebo **neúmyselné konanie (nedbanlivosť)** hospodárskeho subjektu, ktoré **malo** alebo **by malo** efekt poškodenia všeobecného rozpočtu EÚ.

Pojem nezrovnalosť pre PO 2014 – 2020 je definovaný:

***Nezrovnalosť*** *-* akékoľvek porušenie práva Únie alebo vnútroštátneho práva týkajúceho sa jeho uplatňovania, vyplývajúce z konania alebo opomenutia hospodárskeho subjektu, ktorý sa zúčastňuje na vykonávaní EŠIF, dôsledkom čoho je alebo by bol negatívny dopad na rozpočet Únie zaťažením všeobecného rozpočtu neoprávneným výdavkom.

Z pohľadu legislatívy Slovenskej republiky má na vznik nezrovnalosti priamy dopad najmä:

* **porušenie finančnej disciplíny** podľa ustanovenia § 31 ods. 1 zákona o rozpočtových pravidlách verejnej správy, pričom toto ustanovenie definuje jednotlivé skutkové podstaty porušenia finančnej disciplíny. Nezrovnalosť nemusí vždy predstavovať porušenie finančnej disciplíny a naopak porušenie finančnej disciplíny nemusí vždy zodpovedať nezrovnalosti;
* **porušenie pravidiel a postupov verejného obstarávania** podľa zákona o verejnom obstarávaní a rozhodnutia Komisie č. C(2013) 9527 o stanovení a schválení usmernení o určení finančných opráv v platnom znení, ktoré má Komisia uplatňovať na výdavky financované Úniou v rámci zdieľaného hospodárenia pri nedodržaní pravidiel verejného obstarávania a podľa zákona o verejnom obstarávaní.
* **porušenie ochrany hospodárskej súťaže** podľa zákona o ochrane hospodárskej súťaže a o zmene a doplnení niektorých zákonov v znení neskorších predpisov najmä pre prípady kartelov, zneužívania dominantného postavenia, vertikálnych dohôd, koncentrácie alebo obmedzenia hospodárskej súťaže;
* **protiprávne konanie ako trestný čin** podľa trestného zákona v znení neskorších predpisov najmä pre trestné činy poškodzovania finančných záujmov ES, subvenčný podvod alebo machinácie pri verejnom obstarávaní a verejnej dražbe;
* **porušenie postupov účtovania** podľa zákona č. 431/2002 o účtovníctve a zákona o príspevku z EŠIF.

**Zistenie nezrovnalosti**

Nezrovnalosť môžu zistiť všetky subjekty SR a EÚ, ktoré sú zapojené do riadenia a kontroly štrukturálnych fondov v zmysle SR EŠIF a SFR. V prípade, že **nezrovnalosť** **zistí** samotný **prijímateľ**, partner alebo tretí subjekt, **je povinný bezodkladne** (najneskôr však do 3 pracovných dní) **oznámiť** **zistenú nezrovnalosť** a predložiť dokumenty preukazujúce zistenú nezrovnalosť **poskytovateľovi**.

Nezrovnalosť sa na národnej úrovni formálne zdokumentuje **schválením správy o zistenej nezrovnalosti**, a to v nadväznosti na schválenie/prerokovanie/zaslanie/oboznámenie/doručenie oficiálneho dokumentu podľa typu vykonanej kontroly/auditu/overovania, resp. nadobudnutie právoplatnosti rozhodnutia vydaného v správnom/súdnom konaní.

**Riešenie nezrovnalosti**

Na účely riešenia nezrovnalostí je nevyhnutná súčinnosť subjektov zapojených do systému implementácie EŠIF na národnej úrovni pri oznamovacej povinnosti, a to formou štandardizovaného formulára - Správa o zistenej nezrovnalosti.

Ak má Poskytovateľ podozrenie z nezrovnalosti alebo zistená nezrovnalosť má finančný dopad na realizáciu projektu, Poskytovateľ spolu so správou o zistenej nezrovnalosti predkladá **do 10 pracovných dní** odo dňa skončenia vykonanej kontroly/overenia aj žiadosť o vrátenie finančných prostriedkov ( ďalej aj ako ŽoV ).

Prijímateľ sa zaväzuje vrátiť NFP alebo jeho časť uvedený v ŽoV do 60 dní odo dňa doručenia ŽoV Prijímateľovi vo verejnej časti ITMS2014+ v zmysle článku 10 VZP k Zmluve o NFP.

V jednotlivých prípadoch vrátenia finančných prostriedkov na základe podnetu prijímateľa, poskytovateľ žiadosť o vrátenie finančných prostriedkov prijímateľovi nezasiela.

V prípade, že Prijímateľ túto povinnosť nesplní, ani nedôjde k uzatvoreniu dohody o splátkach alebo dohody o odklade plnenia, Poskytovateľ oznámi porušenie finančnej disciplíny Úradu vládneho auditu (ak ide o porušenie finančnej disciplíny) alebo ÚVO (ak ide o porušenie pravidiel a postupov verejného obstarávania) alebo postupuje podľa § 41 ods. 5 alebo podľa § 41a ods. 3 zákona o príspevku z EŠIF alebo, ak nie je možné postupovať ani jedným z uvedených spôsobov, postupuje podľa osobitného predpisu (napr. Občiansky súdny poriadok).

**Vysporiadanie nezrovnalostí**

Za dátum vysporiadania nezrovnalosti sa považuje dátum pripísania finančných prostriedkov na príslušnom účte CO, PJ alebo Úradu vládneho auditu (ďalej aj ako ÚVA), pričom splnenie povinnosti vysporiadať nezrovnalosť zo strany Prijímateľa/Partnera sa viaže ku dňu odpísania finančných prostriedkov z jeho účtu.

**Vysporiadanie finančných vzťahov**

Vysporiadanie finančných vzťahov sa vykonáva:

1. vzájomným započítaním pohľadávky z príspevku voči pohľadávke prijímateľa / partnera podľa zmluvy o NFP alebo jeho časti;
2. vzájomným započítaním pohľadávky z rozhodnutia voči pohľadávke prijímateľa / partnera podľa zmluvy o NFP alebo jeho časti alebo
3. vrátením nezrovnalosti, ak sa nevykoná vzájomné započítanie pohľadávok. Na základe zmluvy o NFP/rozhodnutia o schválení žiadosti sa vrátenie finančných prostriedkov EÚ a ŠR na spolufinancovanie, ktoré boli poskytnuté prijímateľovi/partnerovi uskutočňuje v nasledovných prípadoch:

* prijímateľ **nevyčerpal** poskytnuté prostriedky EÚ a ŠR na spolufinancovanie;
* prijímateľ /partner **vyčerpal** poskytnuté prostriedky EÚ a ŠR na spolufinancovanie v rozpore so všeobecne záväznými predpismi SR alebo právne záväznými predpismi EÚ (najmä porušenie finančnej disciplíny alebo vznik nezrovnalosti);
* prijímateľ /partner **vyčerpal** poskytnuté prostriedky EÚ a ŠR na spolufinancovanie **v rozpore s podmienkami zmluvy** o NFP, resp. prijímateľ porušil alebo nesplnil povinnosti stanovené v zmluve o NFP (najmä porušenie finančnej disciplíny alebo vznik nezrovnalosti) a porušenie týchto povinností, resp. nesplnenie týchto povinností je spojené s povinnosťou vrátenia finančných prostriedkov;
* prijímateľovi /partnerovi boli poskytnuté finančné prostriedky EÚ a ŠR na spolufinancovanie z titulu mylnej platby;
* a iných (napr. bol vytvorený príjem z projektu).

V súlade s § 33 ods. 2 zákona o príspevku z EŠIF je prijímateľ/partner podľa zmluvy o NFP povinný vrátiť NFP alebo jeho časť za podmienok a spôsobom uvedeným v zmluve o NFP/ v rozhodnutí o schválení žiadosti. Ak suma NFP alebo jeho časti, ktorá sa má vrátiť, nepresiahne 40,00 EUR, tento NFP alebo jeho časť poskytovateľ nevymáha.

Poskytovateľ sa môže rozhodnúť podľa charakteru projektu alebo typu prijímateľa, či priebežne kumuluje nezúčtovaný nenávratný finančný príspevok vrátane súm do 40,00 EUR a súčasne ho aj priebežne vymáha v momente prekročenia sumy 40,00 EUR alebo uplatní a vymáha úhrnnú sumu takto nezúčtovaného nenávratného finančného príspevku po prekročení sumy 40,00 EUR pri poslednom zúčtovaní zálohovej platby.

Poskytovateľ voči finančnému limitu 40,00 EUR posudzuje iba sumu príspevku, ktorý podľa definície príspevku v § 3 ods. 1 písm. a) zákona o príspevku z EŠIF tvoria len prostriedky EÚ a ŠR na spolufinancovanie poskytnuté poskytovateľom podľa zmluvy o NFP/ rozhodnutia o schválení žiadosti bez možnosti zahrnutia sankcie alebo úroku z omeškania.

V jednotlivých prípadoch vrátenia finančných prostriedkov poskytovateľ zašle prijímateľovi ŽoV podľa zmluvy o NFP / zmluvy o financovaní / zmluvy o spolufinancovaní . Poskytovateľ oznámi výzvou na úhradu dlžníkovi, že eviduje voči nemu pohľadávku a upozorní ho na následky neuhradenia pohľadávky.

V prípade vysporiadania finančných vzťahov na základe vlastnej iniciatívy Prijímateľa, Prijímateľ oznámi zodpovedajúcu sumu vrátenia RO pre OP EVS prostredníctvom verejnej časti ITMS, čím sa zabezpečí aj evidencia pohľadávky v ISUF. Pri realizácii úhrady Prijímateľ postupuje v zmysle podmienok zmluvy o poskytnutí NFP.

Vrátenie finančných prostriedkov oznamuje prijímateľ cez verejnú časť ITMS a zároveň aj písomne Poskytovateľovi, s ktorým má uzatvorenú zmluvu o poskytnutí NFP spolu s výpisom z bankového účtu, resp. aktuálne vytlačeným ELUR-om preukazujúcim úpravu rozpočtu formou rozpočtového opatrenia.

Pre splnenie právnych záväzkov prijímateľa/partnera vo vzťahu k vysporiadaniu finančných vzťahov sa vyžaduje uvedenie správnych bankových účtov a správneho, ITMS automaticky generovaného variabilného symbolu pri uskutočnení úhrady prostriedkov **príkazom na SEPA inkaso** v rámci ITMS na základe schváleného mandátu na inkaso v SEPA (príloha č. 14) platiteľom inkasa – prijímateľom / partnerom alebo **platobným príkazom v banke** podľa podmienok uvedených v zmluve uzatvorenej medzi poskytovateľom a prijímateľom / partnerom.

.Ak prijímateľ/partner nevráti NFP alebo jeho časť na správne účty alebo pri uskutočnení úhrady neuvedie správny automaticky ITMS generovaný variabilný symbol, príslušný záväzok prijímateľa/partnera zostáva nesplnený a finančné vzťahy voči poskytovateľovi sa považujú za nevysporiadané. Mylná platba bude vrátená odosielateľovi do konca mesiaca nasledujúceho po mesiaci, v ktorom bola úhrada prijatá na účet certifikačného orgánu alebo platobnej jednotky.

Na účely zabezpečenia správnych a jednoznačných administratívnych, finančných a účtovných postupov pre spracovanie spätných tokov (vysporiadania finančných vzťahov) pri implementácii a realizácii prostriedkov EÚ a prostriedkov štátneho rozpočtu na spolufinancovanie, zabezpečenia triedenia príjmov a výdavkov podľa ekonomickej klasifikácie rozpočtovej klasifikácie pre správne sledovanie a vykazovanie aktuálneho dopadu finančných opráv a vrátených finančných prostriedkov v rámci realizácie spoločných programov Slovenskej republiky a Európskej únie financovaných z fondov Európskej únie a prostriedkov štátneho rozpočtu na schodok verejnej správy **sú schémy a popis schém** k vráteniu finančných prostriedkov upravené v metodickom usmernení Ministerstva financií SR č. 3/2015-U k schéme procesov vrátenia finančných prostriedkov v rámci finančného riadenia štrukturálnych fondov, Kohézneho fondu, Európskeho fondu pre rybné hospodárstvo a Európskeho námorného a rybárskeho fondu.

Vysporiadanie finančných vzťahov vzájomným započítaním pohľadávok z príspevku alebo jeho časti prostredníctvom žiadosti o platbu je možné uplatniť v súlade s § 40 až 42 a § 45 zákona o príspevku z EŠIF. Dokladom, na základe ktorého možno vyhotoviť účtovný doklad je dohoda o započítaní, resp. jednostranný započítací prejav. Týmto sa nevylučuje vzájomné započítanie pohľadávok na strane dodávateľa. Vzájomné započítanie pohľadávok z príspevku alebo jeho časti **nie je možné vykonať, ak je prijímateľom/partnerom podľa zmluvy o NFP štátna rozpočtová organizácia.**

Poskytovateľ môže na písomné požiadanie prijímateľa, ktorý nemôže vrátiť príspevok alebo jeho časť a včas, uzavrieť dohodu o splátkach (príloha č. 34) a dohodu o odklade plnenia (príloha č. 35) podľa postupov a za splnenia podmienok ustanovených v § 45 zákona o príspevku z EŠIF. Dohodu o splátkach alebo dohodu o odklade plnenia možno uzavrieť najneskôr do dňa určeného na vrátenie príspevku alebo jeho časti uvedeného v žiadosti o vrátenie finančných prostriedkov.

Ak poskytovateľ uzavrie s prijímateľom dohodu o splátkach alebo dohodu o odklade plnenia, prijímateľ je povinný zaslať podpísanú dohodu o splátkach alebo dohodu o odklade plnenia poskytovateľovi do **7 pracovných dní** odo dňa doručenia. Osobitný režim vysporiadania finančných vzťahov stanovený v § 41 alebo § 41a zákona o príspevku z EŠIF pri zistení porušenia pravidiel a postupov VO je bližšie popísaný v kapitole č. 2.5.7 VO časť finančné opravy.

Ak ide o porušenie finančnej disciplíny, **odvod, penále a pokutu** za porušenie finančnej disciplíny pri nakladaní s finančnými prostriedkami ŠR a s finančnými prostriedkami EÚ **ukladá a vymáha** Úrad vládneho auditu, prípadne MF SR v súlade s § 31 zákona o rozpočtových pravidlách verejnej správy.

Subjekt, ktorý porušil finančnú disciplínu, je povinný vrátiť finančné prostriedky EÚ a finančné prostriedky ŠR na spolufinancovanie podľa § 42 ods. 8 a 9 zákona o príspevku z EŠIF, ak ide odvod za porušenie finančnej disciplíny, pre ktorý rozhodnutie nadobudlo právoplatnosť od 1. januára 2015.

**Zabezpečenie pohľadávok**

RO pre OP EVS pri zabezpečení pohľadávky pri uzavretých zmluvách o NFP, resp. rozhodnutiach o schválení (v prípade, ak je prijímateľ a poskytovateľ tá istá osoba) vyberie vhodný spôsob zabezpečenia pohľadávky. Podľa charakteru prijímateľa sa RO pre OP EVS rozhodne o spôsobe zabezpečenia pohľadávky:

* zmluvnou pokutou,
* záložným právom.

RO pre OP EVS bude pri zabezpečovaní pohľadávky pri uzatvorených zmluvách o NFP resp. rozhodnutiach o schválení postupovať v zmysle príslušných ustanovení Občianskeho zákonníka, resp. Obchodného zákonníka, pričom zváži odporúčania CKO uvedené v metodickom pokyne CKO č. 19.

**Zmluvná pokuta**

Poskytovateľ je oprávnený uplatniť voči prijímateľovi za porušenie jednotlivej povinnosti uvedenej v čl. 13 ods. 5 písm. a) až d) VZP zmluvy o  NFP resp. rozhodnutiach o schválení zmluvnú pokutu za každý, aj začatý deň omeškania, až do doby splnenia porušenej povinnosti alebo do zániku zmluvy o NFP resp. rozhodnutiach o schválení, maximálne však do výšky NFP uvedeného v článku 3 bod 1 písm. c).

Poskytovateľ je oprávnený uplatniť zmluvnú pokutu v prípade, ak za takéto porušenie povinnosti nebola uložená iná sankcia podľa zmluvy o NFP, ani nebolo odstúpené od zmluvy o NFP resp. rozhodnutia o schválení a súčasne, ak poskytovateľ vyzval prijímateľa na dodatočné splnenie povinnosti, k porušeniu ktorej sa viaže zmluvná pokuta a prijímateľ uvedenú povinnosť nesplnil ani v poskytnutej dodatočnej lehote, ktorá nesmie byť kratšia ako lehota pre bezodkladné plnenie podľa zmluvy o NFP resp. rozhodnutia o schválení.

**Záložné právo**

RO pre OP EVS je oprávnený vo výzve/zmluve o NFP resp. počas jej účinnosti určiť, že prijímateľ bude povinný zabezpečiť budúcu pohľadávku RO pre OP EVS zo zmluvy o NFP, a  prijímateľ je povinný takéto zabezpečenie poskytnúť vo forme, spôsobom a za podmienok stanovených v zmluve o NFP.

Predmet záložného práva upravuje MP CKO č. 19 a  Občiansky zákonník. Ak sa poskytovateľ rozhodne využiť inštitút záložného práva, poskytovateľ vyzve prijímateľa na predloženie relevantných dokladov potrebných k uzavretiu záložnej zmluvy a k registrácii záložného práva.

Na základe prijatých dokumentov od prijímateľa RO pre OP EVS vypracuje záložnú zmluvu. Po podpísaní záložných zmlúv poskytovateľ zverejní zmluvu v Centrálnom registri zmlúv.

**V prípade, ak je predmetom zálohu hnuteľná vec, pohľadávka a pod., po doručení podpísaných zmlúv o zriadení záložného práva od prijímateľa, prijímateľ zabezpečí registráciu záložného práva v Notárskom centrálnom registri záložných práv. Po zápise v Notárskom centrálnom registri záložných práv prijímateľ je povinný doručiť poskytovateľovi Úradný výpis z Notárskeho centrálneho registra záložných práv do 3 pracovných dní.**

**V prípade, ak je predmetom zálohu nehnuteľná vec, po doručení podpísaných zmlúv o zriadení záložného práva od prijímateľa, prijímateľ zabezpečí registráciu záložného práva v Katastri nehnuteľností. Po zápise v Katastri nehnuteľnosti prijímateľ je povinný doručiť poskytovateľovi List vlastníctva do 3 pracovných dní.**

**Upozornenie!**

RO pre OP EVS **upozorňuje prijímateľa, že výdavky spojené s preukázaním záložného práva sú neoprávnené v plnom rozsahu.**

**Odvod výnosov**

Prijímateľ, ktorému bol poskytnutý NFP formou zálohovej platby alebo predfinancovania na účet, ktorý bol úročený, je povinný podľa § 7 ods. 1 písm. m) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov odviesť do príjmov štátneho rozpočtu skutočný výnos, ktorý vznikol z prostriedkov EÚ a z prostriedkov štátneho rozpočtu na spolufinancovanie, t. j. po odpočítaní alikvotnej časti poplatkov za vedenie účtu, resp. celého poplatku v prípade osobitného účtu pre projekt.

Prijímateľ podľa zmluvy o NFP je povinný bezodkladne (od kedy sa o tejto skutočnosti dozvedel) požiadať riadiaci orgán o informáciu k podrobnostiam odvodu výnosu podľa podmienok tejto zmluvy.

Prijímateľ je povinný najneskôr v termíne do 15. januára nasledujúceho roka po roku, v ktorom výnos vznikol, zaslať informáciu o výške skutočných výnosov na bankovom účte (platí aj v prípade výnosu ≤ 0) spolu s kópiami bankových výpisov z účtu, resp. účtov v prípade pripisovania úrokov na iný bankový účet prijímateľa za príslušný rok elektronicky na pjmvsr@minv.sk alebo poštou na adresu platobnej jednotky MV SR.

Prijímateľ je povinný v termíne do 31. januára nasledujúceho roka po roku, v ktorom výnos vznikol, odviesť skutočný výnos na príjmový účet platobnej jednotky MV SR. Odvod výnosov prijímateľ potvrdí zaslaním výpisu z osobitného účtu elektronicky na pjmvsr@minv.sk alebo na adresu platobnej jednotky MV SR.

Identifikácia účtu platobnej jednotky pre účely odvodu výnosov

|  |  |
| --- | --- |
| Názov účtu: | PÚ - Výnosy ŠR, Platobná jednotka MV SR |
| IBAN: | SK11 8180 0000 0070 0052 3057 |
| Adresa banky: | Štátna pokladnica, Radlinského 32, 810 05 Bratislava 15 |
| Variabilný symbol: | automaticky generovaný ITMS2014+ |
| Správa pre prijímateľa: | kód projektu a za ním slová „výnosy ŠR“ |

Podľa § 31 ods. 1 písm. d) zákona č. 523/2004 o rozpočtových pravidlách verejnej správy a o zmene a doplnení niektorých zákonov v znení neskorších predpisov je neodvedenie výnosu z verejných prostriedkov (t.j. z prostriedkov EÚ a ŠR) porušením finančnej disciplíny.

V prípade, ak prijímateľ podľa zmluvy o NFP výnos riadne a včas neodvedie, riadiaci orgán postupuje prostredníctvom žiadosti o vrátenie finančných prostriedkov.

V prípade, že prijímateľ neuvedie správny, automaticky ITMS2014+ generovaný variabilný symbol a správu pre prijímateľa pri uskutočnení úhrady prostriedkov, takto prijaté prostriedky na účet platobnej jednotky sa posudzujú ako mylná platba a právne záväzky prijímateľa zostávajú nezmenené, čím sa považujú naďalej za nevysporiadané. Mylná platba bude vrátená odosielateľovi do konca mesiaca nasledujúceho po mesiaci, v ktorom bola úhrada prijatá na účet platobnej jednotky.

Prijímateľ je v zmysle zmluvy o NFP povinný bezodkladne informovať poskytovateľa NFP o akejkoľvek zmene týkajúcej sa bankového účtu prijímateľa (napr. zmena úrokovej sadzby, zmena IBAN, zrušenie účtu).

Kontaktné údaje platobnej jednotky MV SR:

Ministerstvo vnútra SR

Sekcia ekonomiky

Odbor rozpočtu a financovania

Oddelenie platieb projektov štrukturálnych fondov

Pribinova 2

812 72 Bratislava

## Verejné obstarávanie

Verejné obstarávanie a jeho správne nastavenie tvorí jednu z najpodstatnejších súčastí implementácie projektu. Verejné obstarávanie upravuje ZVO. Tento zákon je predmetom častých novelizácií a preto prijímateľovi odporúčame priebežne sledovať stránku Úradu pre verejné obstarávanie (ďalej len „ÚVO“), ktorý informuje o každej novele ZVO[[103]](#footnote-104). Zároveň dávame prijímateľovi do pozornosti publikáciu vypracovanú EK „Usmernenie k verejnému obstarávaniu pre odborníkov z praxe na zabránenie vzniku najbežnejších chýb v rámci projektov financovaných z európskych štrukturálnych a investičných fondov“[[104]](#footnote-105).

Pravidlá, postupy a odporúčania uvádzané v časti 2.5 tejto príručky vo verzii 2.2 a nasledovných sa vzťahujú na znenie zákona č. 343/2015 Z. z. o verejnom obstarávaní a o zmene a doplnení niektorých zákonov účinného od 18.04.2016, t.j. na postup zadávania zákazky začatý po 17.04.2016.

Finančná kontrola verejného obstarávania sa vykoná podľa verzie príručky účinnej v čase predloženia dokumentácie z verejného obstarávania na kontrolu poskytovateľovi s prihliadnutím na znenie ZVO, resp. zákona č. 25/2006 Z.z. o verejnom obstarávaní a o zmene a doplnení niektorých zákonov, účinné v čase odoslania oznámenia o vyhlásení verejného obstarávania, výzvy na predkladanie ponúk do vestníka ÚVO na uverejnenie, zverejnenia zákazky na elektronickom trhovisku, resp odoslania výziev na predkladanie ponúk v prípade zákazky s nízkymi hodnotami.

### Plán obstarávaní

***Povinnosť prijímateľa:*** Prijímateľ je ku každej zákazke povinný predložiť *plán obstarávaní tovarov, služieb alebo stavebných* (vzor príloha č. 20) *prác* rovnakého charakteru ako je predmet príslušnej zákazky za kalendárny rok a celú dĺžku realizácie projektu/projektov, v ktorom bola/bude zákazka vyhlásená . Pri vypracovaní plánu obstarávaní je prijímateľ povinný zohľadniť aj výdavky na tovary/služby/práce obstarávané v rámci iných projektov financovaných z iných zdrojov EÚ a súčasne aj výdavky z verejných zdrojov, ktoré sú určené pre vlastnú potrebu za organizáciu. Tento plán obsahuje minimálne tieto údaje:

1. názov predmetu zákazky,
2. stručný opis predmetu zákazky,
3. predpokladaná hodnota zákazky/hodnota zákazky bez DPH,
4. postup zadávania zákazky,
5. členenie zákazky podľa predpokladanej hodnoty,

plánovaný dátum vyhlásenia /dátum zadávania zákazky.

***Povinnosť prijímateľa:*** Prijímateľ predloží poskytovateľovi plán obstarávaní spolu s dokumentáciou k procesu verejného obstarávania pri prvej fáze administratívnej finančnej kontroly vykonávanej poskytovateľom (prvá ex-ante kontrola, druhá ex-ante kontrola alebo štandardná ex-post kontrola).

### Predpokladaná hodnota zákazky (PHZ)

***Povinnosť prijímateľa:*** V zmysle § 5 ods. 1 ZVO *„Zákazka je nadlimitná, podlimitná alebo s nízkou hodnotou v závislosti od jej predpokladanej hodnoty.“* Z tohto ustanovenia vyplýva, že pri obstarávaní každej zákazky, t.j. tovaru, služby alebo stavebných prác, **je prijímateľ povinný pred samotným vyhlásením verejného obstarávania stanoviť (vypočítať) predpokladanú hodnotu zákazky (PHZ**

***Povinnosť prijímateľa:*** Následne je prijímateľ povinný vyhotoviť *záznam z určenia PHZ* (vzor príloha č. 21, pričom tento vzor prijímateľ použije vždy v prípade, ak nemá interným predpisom ustanovený vlastný vzor záznamu ktorý však spĺňa minimálne náležitosti uvedené v prílohe č. 21).

V zmysle § 6 ods. 1 ZVO „Predpokladaná hodnota zákazky sa určuje **ako cena bez dane z pridanej hodnoty**. Verejný obstarávateľ a obstarávateľ určia predpokladanú hodnotu zákazky na základe údajov a informácií o zákazkách **na rovnaký alebo porovnateľný predmet zákazky**. Ak nemá verejný obstarávateľ alebo obstarávateľ údaje podľa druhej vety k dispozícii, určí predpokladanú hodnotu na základe údajov získaných prieskumom trhu s požadovaným plnením alebo na základe údajov získaných iným vhodným spôsobom. Predpokladaná hodnota zákazky **je platná v čase odoslania oznámenia o vyhlásení verejného obstarávania alebo oznámenia použitého ako výzva na súťaž na uverejnenie**; ak sa uverejnenie takého oznámenia nevyžaduje, predpokladaná hodnota je platná v čase začatia postupu zadávania zákazky.“

***Dôležité upozornenie:*** Poskytovateľ odporúča v oznámení o vyhlásení VO alebo v oznámení použitom ako výzva na súťaž uvádzať PHZ. Údajom o množstve alebo rozsahu obstarávaných tovarov, stavebných prác alebo služieb možno nahradiť údaj o PHZ len v objektívne odôvodniteľných prípadoch. Uvedené nemá vplyv na povinnosť určenia PHZ pred vyhlásením VO. Ak sa určia podmienky účasti v spojení s predpokladanou hodnotou zákazky alebo ak sa vyžaduje zábezpeka, je nutné vždy v oznámení uvádzať PHZ.

Určujúcim finančným limitom je predpokladaná cena za každý samostatný predmet zákazky v EUR bez DPH za jeden kalendárny rok alebo za obdobie trvania zmluvy s dodávateľom, ak presahuje jeden kalendárny rok. Do tohto limitu sa započítavajú aj plánované obstarávania súvisiace s bežnou činnosťou organizácie vrátane opakovaných plnení, pokiaľ je táto činnosť financovaná z verejných zdrojov alebo zdrojov EÚ a činnosť v rámci iných projektov financovaných z iných zdrojov EÚ.

***Dôležité upozornenie:*** Podľa § 6 ods. 16 ZVO zákazku nemožno rozdeliť ani zvoliť spôsob určenia jej predpokladanej hodnoty s cieľom znížiť predpokladanú hodnotu zákazky pod finančné limity podľa ZVO.

V prípade, ak sa predmet zákazky skladá z viacerých častí, položiek, súborov vecí alebo samostatných vecí, ktoré sú obstarávané naraz (od jedného dodávateľa), je potrebné brať do úvahy celkovú predpokladanú cenu predmetu zákazky, nie jednotlivé časti.

Z uvedeného taktiež vyplýva, že nie je možné v každom prípade používať PHZ určenú v čase predloženia, resp. schvaľovania ŽoNFP, nakoľko medzi takýmto určením predpokladanej hodnoty a samotným zadávaním predmetnej zákazky môže prejsť niekoľko mesiacov a PHZ sa mohla zmeniť.

Stanovenie (výpočet) PHZ podľa § 6 ZVO **je nevyhnutnou** súčasťou dokumentácie z VO. V prípade nadlimitných zákaziek je prijímateľ povinný predložiť výpočet PHZ súčasne s návrhom oznámenia o vyhlásení VO a návrhom súťažných podkladov. Pri zákazkách zadávaných prostredníctvom elektronického trhoviska je prijímateľ povinný predložiť výpočet PHZ súčasne s návrhom zmluvného formuláru a opisom predmetu zákazky, príp. návrhom objednávkových atribútov (najmä konkrétne zmluvné špecifikácie a podmienky súťaže).

***Dôležité upozornenie:*** V prípadoch, keď je predmetom obstarania tovar, odporúča sa už v rámci stanovenia PHZ (napr. formou prieskumu trhu) osloviť alebo identifikovať takých potenciálnych dodávateľov, ktorí na trhu predávajú napr. rôzne značky a typy obstarávaných tovarov, od rôznych výrobcov a pod., čo môže v budúcnosti napomôcť prijímateľovi pri preukazovaní, že predmet zákazky nebol opísaný diskriminačne.

***Dôležité upozornenie:*** Upozorňujeme prijímateľov, aby pri predkladaní dokumentácie na kontrolu VO venovali zvýšenú pozornosť dokumentu preukazujúcemu určenie PHZ. V prípade, ak prijímateľ nepredloží tento dokument, bude zo strany poskytovateľa vyzvaný na doloženie chýbajúceho dokumentu, čím dôjde k predĺženiu procesu finančnej kontroly VO. ***AK*** prijímateľ určuje PHZ na základe prieskumu trhu,je povinný pri realizácii prieskumu trhu osloviť min. 3 relevantných potenciálnych dodávateľov, resp. identifikovať min. 3 relevantné cenové ponuky na trhu.. Možnosti získania informácií za účelom stanovenia PHZ sú uvedené nižšie.

Určenie PHZ vykoná prijímateľ napr. na základe informácií:

* z cenového prieskumu oslovením minimálne 3 potenciálnych dodávateľov, pričom pre účely zdokladovania takto vykonaného prieskumu prijímateľ predloží celú komunikáciu s potenciálnymi dodávateľmi[[105]](#footnote-106);
* z cenového prieskumu z webových sídiel potenciálnych dodávateľov, pričom pre účely zdokladovania takto vykonaného prieskumu trhu prijímateľ predloží „print screen“ z predmetných webových sídiel s dátumom vyhotovenia print screenu;
* z vlastnej databázy o skutočných nákladoch rovnakej alebo porovnateľnej obstarávanej komodity, ktoré boli obstarávané v predchádzajúcom kalendárnom roku (upravenej o očakávané zmeny);
* z cien rovnakých alebo podobných predmetov v čase určenia PHZ identifikovaných na webových stránkach CRZ a/alebo EKS uvedených v cenových ponukách úspešných uchádzačov, resp. v zmluvách uzatvorených s úspešnými uchádzačmi;
* z aktuálnych katalógov potenciálnych dodávateľov (listinných, uvedených na internetových stránkach),
* Z projektantom oceneného rozpočtu stavebných prác aktuálneho v čase odoslania oznámenia o vyhlásení verejného obstarávania alebo oznámenia použitého ako výzva na súťaž na uverejnenie, resp. vyjadrenie projektanta k aktuálnosti rozpočtu stavebných prác (ocenený rozpočet, resp. vyjadrenie projektanta nesmie byť staršie ako 3 mesiace pred vyhlásením verejného obstarávania); ocenený rozpočet, resp. vyjadrenie  projektanta musí byť parafované s uvedením dátumu a ošetrené pečiatkou projektanta,
  + alebo kombináciou vyššie uvedených bodov.

***Dôležité upozornenie:*** Telefonický prieskum trhu **nebude** považovaný zo strany poskytovateľa za dostačujúci pre určenie PHZ.

V prípade, ak je vysúťažená hodnota zákazky vyššia ako jej predpokladaná hodnota (rozpočet) uvedená v zmluve o NFP, poskytovateľ preplatí výdavky len do výšky sumy uvedenej v zmluve o NFP.

### Povinnosť uzatvoriť zmluvu

***Povinnosť prijímateľa:*** Prijímateľ je povinný **uzavrieť** s úspešným uchádzačom **písomnú zmluvu pri všetkých typoch zákaziek, ktorých PHZ je vyššia alebo rovná ako finančný limit pre zákazku s nízkou hodnotou v závislosti od druhu zákazky podľa predmetu obstarania (tovar/služba/stavebné práce/potraviny).** Pri zákazkách s nízkou hodnotou je postačujúce vytvoriť zmluvný vzťah na základe objednávky, ktorá musí spĺňať minimálne náležitosti písomného zmluvného vzťahu (v závislosti od konkrétneho zmluvného typu), a to najmä: dátum jej vyhotovenia, kompletné a správne identifikačné údaje objednávateľa a dodávateľa (t. j. obchodné meno/názov, IČO, adresu sídla, príp. kontaktné miesta), jednoznačnú špecifikáciu predmetu zákazky, dohodnutú cenu (bez DPH, výška DPH a cena s DPH), lehotu a miesto plnenia, ďalšie náležitosti podľa požiadaviek objednávateľa. Na objednávke je potrebné zaznamenanie potvrdenia o jej prijatí dodávateľom, resp. musí byť predložená iná relevantná dokumentácia preukazujúca prevzatie záväzku dodávateľa dodať tovar, uskutočniť stavebné práce alebo poskytnúť službu za podmienok určených v objednávke. Pokiaľ výsledok VO nie je formálne zachytený ani písomným zmluvným vzťahom, ani objednávkou, ale iným spôsobom (napr. pokladničným blokom, príjmovým dokladom a pod.), ktorý jednoznačne a hodnoverne preukazuje formálne, príp. aj vecné naplnenie výsledku VO, tento doklad pre potreby finančnej kontroly VO nahrádza písomný zmluvný vzťah.

Prijímateľ je v zmysle VZP k zmluve o  NFP povinný upraviť v zmluve s dodávateľom tovarov, služieb alebo stavebných prác povinnosť dodávateľa tovarov, služieb alebo stavebných prác strpieť výkon kontroly/auditu súvisiaceho s dodávaným tovarom, prácami a službami kedykoľvek počas platnosti a účinnosti zmluvy o  NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

Zároveň upozorňujeme na povinnosť prijímateľa pri uzatváraní zmluvy úspešným uchádzačom dodržiavať zákon č. 315/2016 Z. z. o registri partnerov verejného sektora a o zmene a doplnení niektorých zákonov s

### Finančné limity

Prijímateľ pri realizácii schváleného projektu zabezpečí dodanie tovarov, poskytnutie služieb alebo uskutočnenie stavebných prác tretími osobami postupmi **podľa ustanovení platného a účinného ZVO. Finančné limity pre nadlimitné zákazky sú ustanovené všeobecne záväzným právnym predpisom ÚVO[[106]](#footnote-107).**

### Všeobecné ustanovenia

**Lehoty na výkon finančnej kontroly** obstarávania tovarov, služieb, stavebných prác **začínajú plynúť prvým pracovným dňom** nasledujúcim **po evidovaní prijatej žiadosti prijímateľa o vykonanie kontroly  poskytovateľom**. V prípade, že prijímateľ má aktivovanú elektronickú schránku, môže doručiť poskytovateľovi žiadosť o vykonanie kontroly prostredníctvom **elektronickej schránky alebo listinne**. V prípade, že prijímateľ nemá aktivovanú elektronickú schránku, doručí žiadosť o vykonanie kontroly **v listinnej podobe**.

Uvedená lehota je procesnoprávna, t. j. lehota je zachovaná, keď poskytovateľ zašle prijímateľovi závery z  finančnej kontroly VO v posledný deň lehoty na poštovú prepravu. Poskytovateľ môže v odôvodnených prípadoch lehoty na výkon kontroly VO alebo obstarávania predĺžiť. Poskytovateľ predĺženie lehoty oznámi prijímateľovi.

Ako súčasť žiadosti o vykonanie kontroly prijímateľ predkladá aj Čestné vyhlásenie prijímateľa o úplnosti a kompletnosti dokladov (príloha č. 10) v rámci, ktorého jasne identifikuje projekt a predkladané VO a číslo VO v ITMS2014+ a vyhlási, že dokumentácia predložená na kontrolu VO je úplná, kompletná a je totožná s originálom dokumentácie z VO. Zároveň prijímateľ prehlási, že si je vedomý, že na základe predloženej dokumentácie poskytovateľ rozhodne o pripustení, nepripustení výdavkov súvisiacich s predmetným VO do financovania, o ex ante finančnej oprave, resp. o ďalších krokoch, ktoré budú potrebné na základe zistení poskytovateľa v rámci kontroly tejto dokumentácie (v závislosti od typu finančnej kontroly VO). Súčasne s čestným vyhlásením predloží prijímateľ aj súpis všetkej dokumentácie predkladanej cez ITMS 2014+ (resp. elektronicky alebo listinne – ak je to relevantné).

***Povinnosť prijímateľa:*** Prijímateľ **je povinný zaevidovať** verejné obstarávanie/obstarávanie **do ITMS 2014+** vrátane **všetkých povinných príloh** (dokumentácie k VO) **najneskôr v deň doručenia žiadosti o vykonanie kontroly dokumentácie k VO na kontrolu** poskytovateľovi. Prijímateľ je povinný zaevidovať VO do ITMS 2014+ a aktualizovať stav VO tak, aby zodpovedal typu kontroly, na ktorú dané VO predkladá („pripravované“ – Prvá ex-ante kontrola; „v realizácii“ – Druhá ex-ante kontrola; „ukončené“ – Štandardná ex-post kontrola/Následná ex-post kontrola“). Prijímateľ je povinný aktualizovať stav VO aj v prípade späťvzatia dokumentácie z VO („stiahnuté“) alebo zrušenia VO („zrušené“).

**Kompletnú dokumentáciu k VO alebo obstarávaniu** prijímateľ **predkladá** poskytovateľovi **cez ITMS 2014+**. Povinnou súčasťou takto predkladanej dokumentácie k VO (zrealizovanému) je aj dokumentácia v rozsahu zverejňovanom v profile podľa § 64 ZVO v závislosti od hodnoty a typu zákazky (pozn. uvedená povinnosť sa nevzťahuje na informácie podľa § 64 ods. 1 písm. d) a písm. e) ZVO). V závislosti najmä od povahy konkrétneho dokumentu, najmä ak kapacita jedného samostatného dokumentu by presiahla 100 MB alebo jeho elektronická podoba nie je elektronicky dostupná bez neprimeraných administratívnych a technických nárokov na kapacity prijímateľa, je možné predložiť ho aj elektronicky (na elektronickom pamäťovom médiu - najmä CD/DVD s predpokladom min. 10-ročnej doby archivácie dát) alebo listinne a zároveň uviesť v žiadosti o vykonanie kontroly objektívne dôvody nemožnosti predloženia daného dokumentu cez ITMS 2014+. V prípade neakceptovania dôvodov na nenahratie dokumentu do ITMS 2014+ uvádzaných prijímateľom, poskytovateľ vyzve prijímateľa na dodatočné predloženie dokumentu cez ITMS 2014+.

*Dôležité upozornenie:*

Všetky dokumenty (prílohy), ktoré prijímateľ nahrá do ITMS 2014+ musia byť označené v názve dokumentu tak, aby bolo zrejmé:

*1) o aký obsah nahratého dokumentu* ide bez ohľadu na to, či nahráva jednotlivé súbory („.doc“, „.pdf“, „.xls“ a pod.) alebo celé adresáre – s označením napr. „Sutazne\_podklady\_...“ alebo „Sutazne\_podklady\_oprava\_c.1\_...“

*2) a ktorej kontroly sa týka* (napr. „Sutazne\_podklady\_-\_prva\_ex\_ante...“ alebo adresár s označením „Zapisnice\_-\_druha\_ex\_ante“, ktorý obsahuje všetky zápisnice z vyhodnotenia ponúk a vyhodnotenia splnenia podmienok účasti, a pod.).

Prijímateľ je oprávnený nahrať relevantné dokumenty (prílohy) z dokumentácie k VO predkladanej na kontrolu podľa vlastného uváženia (aj v štandardným spôsobom komprimovanom formáte, ako napr. RAR a ZIP) pri dodržaní dvoch vyššie uvedených kumulatívnych podmienok a v súlade s pravidlami systému ITMS 2014+ zverejnenými na webovej stránke www. itms2014.sk.. Pri nahrávaní dokumentov (príloh) do ITMS 2014+ je potrebné zohľadniť skutočnosť, **že žiadny jednotlivo nahratý dokument (či už ide o súbor alebo jednotlivo nahrávaný adresár obsahujúci viacero súborov) nemôže presiahnuť objem dát 100 MB.** V prípade dokumentu, ktorý je v originálnom vyhotovení vo formáte xls, je prijímateľ povinný ho do ITMS2014+ nahrať v rovnakom formáte xls

V prípade **zákaziek realizovaných prostredníctvom elektronického trhoviska** je prijímateľ cez ITMS 2014+ povinný predložiť všetky relevantné dokumenty k príprave VO (vrátane určenia PHZ) a všetky systémom EKS vygenerované dokumenty, vrátane zmluvy,, ktorá je výsledkom VO (v závislosti od typu kontroly).

V prípade **zákaziek s nízkou hodnotou a zákaziek realizovaných na základe výnimky zo ZVO** je prijímateľ cez ITMS 2014+ povinný predložiť kompletnú dokumentáciu k VO (vrátane určenia PHZ, ak je to relevantné) a podpísanú zmluvu s úspešným uchádzačom/dodávateľom, resp. záväznú objednávku alebo iný dokument, ktorý jednoznačne a hodnoverne preukazuje formálne, príp. aj vecné naplnenie výsledku VO.

Rovnako je prijímateľ povinný zaevidovať do ITMS 2014+ aj dodatky a čiastkové zmluvy do príslušného stavu v závislosti od typu kontroly, na ktorú ich má prijímateľ povinnosť predložiť.

*Dôležité upozornenie:* Pre potreby kontroly/finančnej kontroly VO prijímateľ predkladá poskytovateľovi kópiu originálnej dokumentácie, pričom dokumentácia predložená elektronicky cez ITMS 2014+ sa pre potreby kontroly/finančnej kontroly VO považuje za kópiu originálnej dokumentácie.

Prijímateľ použije pri predkladaní listinnej dokumentácie nasledovný postup:

1. Prijímateľ vyhotoví listinnú fotokópiu relevantnej časti dokumentácie z vykonaného alebo prebiehajúceho  VO ktorú predkladá v takejto forme **z objektívnych dôvodov nemožnosti predloženia daného dokumentu cez ITMS 2014+**. Predkladané časti dokumentácie zoradí prijímateľ podľa poradia a pevne ich spojí (napr. zviaže tepelnou alebo hrebeňovou väzbou previazanou šnúrkou) tak, aby boli všetky listy vo väzbe pevne spojené a aby ich nebolo možné z nej vyberať bez ich porušenia a na prvej strane, resp. v zozname dokladov štatutárny zástupca prijímateľa, resp. splnomocnený zástupca uvedie „Overené s originálom“ a pripojí svoj vlastnoručný podpis, čím potvrdí pravosť a kompletnosť predkladaných dokumentov. V prípade rozsiahlej dokumentácie, resp. z dôvodu lepšej manipulácie prijímateľ dokumentáciu predkladá podľa predchádzajúcich viet pevne zviazané, avšak vo viacerých menších zväzkoch .
2. Prijímateľ vyhotoví zoznam listinných dokladov, ktoré vo fotokópii predkladá na finančnú kontrolu VO.

***Odporúčanie pre prijímateľa:*** Odporúčame, aby sa tento zoznam nachádzal ako prvý list predloženej časti dokumentácie a aby táto bola chronologicky usporiadaná/zosumarizovaná.

*Dôležité upozornenie:* Poskytovateľ upozorňuje prijímateľa, že nevykonáva kontrolu VO v prípade doručenia žiadosti o vykonanie kontroly VO bez evidencie VO vrátane príslušnej dokumentácie z VO do ITMS 2014+. Poskytovateľ tiež upozorňuje prijímateľa, že nebude akceptovať dokumentáciu k VO, ktorá nebude pevne zviazaná a overená v zmysle uvedeného postupu (napr. dokumentácia voľne vložená v euroobaloch, obálkach, zakladačoch a pod.), pri ktorej nie je možné zaručiť jej pravosť a kompletnosť. Poskytovateľ takto predloženú dokumentáciu k VO vráti prijímateľovi bez vykonania finančnej kontroly VO. Finančná kontrola VO bude zo strany poskytovateľa vykonaná až po opätovnom doručení dokumentácie k VO v súlade s vyššie uvedeným postupom.

V prípade, že dokumentácia predložená cez ITMS 2014+ nie je kompletná, prijímateľ je povinný predložiť aj chýbajúcu časť dokumentácie cez ITMS 2014+ na základe žiadosti poskytovateľa o doplnenie dokumentácie doručenej prostredníctvom elektronickej schránky alebo písomne (listinne alebo mailom). Uvedené sa týka aj prípadov, keď je dokumentácia predložená cez ITMS 2014+ (resp. elektronicky alebo listinne) nečitateľná alebo poškodená.

*Dôležité upozornenie:* V prípade, ak poskytovateľ neoboznámi prijímateľa (nezašle návrh správy z kontroly, resp. správu z kontroly) v lehote určenej na výkon finančnej kontroly obstarávania služieb, tovarov, stavebných prác a súvisiacich postupov (a nedošlo k prerušeniu plynutia lehoty ani k odmietnutiu vykonania prvej ex-ante kontroly pred vyhlásením VO), prijímateľ nie je oprávnený uzatvoriť zmluvu s úspešným uchádzačom ani vykonať iný úkon, ktorého podmienkou je vykonanie finančnej kontroly (napr. vyhlásenie VO) poskytovateľom.

Uzatvorenie zmluvy s úspešným uchádzačom, resp. vykonanie iného úkonu, ktorého podmienkou podľa tejto príručky, resp. Zmluvy o NFP je vykonanie finančnej kontroly (napr. vyhlásenie verejného obstarávania), môže byť považované za podstatné porušenie Zmluvy o NFP a uvedené má rovnako vplyv aj na oprávnenie Poskytovateľa určiť ex-ante finančnú opravu.

Dôležité upozornenie: Ostatné povinnosti prijímateľa týkajúce sa lehoty na vyhlásenie VO na hlavné aktivity projektu, maximálneho počtu opakovaní verejných obstarávaní a pod. sú upravené v zmluve o NFP, prípadne vo výzve na predkladanie žiadostí o NFP. Zároveň upozorňujeme prijímateľa, že porušenie niektorých ustanovení zmluvy o NFP upravujúcich povinnosti vyhlásenia VO do určitého okamihu a pod., v zmysle zmluvy o NFP môžu byť považované za podstatné porušenie zmluvy o NFP.

Dôležité upozornenie: V prípade, ak ku dňu nadobudnutia účinnosti Zmluvy o poskytnutí NFP prijímateľ uzavrel zmluvu s úspešným uchádzačom, je povinný predložiť Poskytovateľovi kompletnú dokumentáciu z tohto procesu VO bezodkladne odo dňa nadobudnutia účinnosti Zmluvy o poskytnutí NFP.

*Dôležité upozornenie:* V prípade realizácie verejného obstarávania, v rámci ktorého budú ponuky vyhodnocované na základe ekonomicky najvýhodnejšej ponuky za použitia elektronickej aukcie, je potrebné venovať náležitú pozornosť výberu elektronického aukčného systému s ohľadom na možnosť nastaviť podmienky elektronickej aukcie tak, aby účastník elektronickej aukcie mohol znižovať svoju cenu o stanovený minimálny rozdiel bez ohľadu na najnižšiu aktuálne ponúknutú cenu v rámci danej elektronickej aukcie a aby verejný obstarávateľ túto podmienku aj nastavil pred začatím elektronickej aukcie (t.j. v elektronickej aukcii v prípade uplatnenia kritérií ekonomicky najvýhodnejšej ponuky uchádzač môže znižovať ceny svojej ponuky o stanovený minimálny rozdiel bez toho, aby po tomto znížení bola jeho cenová ponuka v elektronickej aukcii najnižšia).

*Povinnosť prijímateľa:* Prijímateľ je povinný uchovávať všetky doklady a dokumenty z použitého postupu VO a zadávania zákazky v súlade so ZVO a zmluvou o NFP.

Dokumentácia z VO v závislosti od použitého postupu VO pozostáva **najmä** z:

* čestné vyhlásenie o zhode predloženej dokumentácie z VO s originálom dokumentácie a o úplnosti a kompletnosti dokladov, obsahujúce jednoznačnú identifikáciu projektu a predkladaného VO, v predmetnom čestnom vyhlásení zároveň prijímateľ vyhlási, že si je vedomý, že na základe predloženej dokumentácie poskytovateľ rozhodne o pripustení, resp. nepripustení výdavkov do financovania, o ex-ante finančnej oprave, resp. o ďalších krokoch, ktoré budú potrebné na základe zistení poskytovateľa v rámci kontroly tejto dokumentácie k VO (vzor príloha č. 29). Uvedené nie je prijímateľ povinný predkladať v prípade predloženia dokumentácie na základe žiadosti na doplnenie, resp. vysvetlenie predloženej dokumentácie zaslanej poskytovateľom;
* čestné vyhlásenie prijímateľa týkajúce sa konfliktu záujmov (vzor príloha č. 28) (netýka sa prvej ex-ante kontroly);
* Prevodník obstaraných položiek k rozpočtu projektu (vzor príloha č. 40)
* oznámenie o vyhlásení VO, vrátane vytlačenej kópie zverejneného oznámenia vo vestníkoch, resp. na internete alebo v tlači, vrátane všetkých redakčných opráv oznámenia o vyhlásení VO, vrátane odôvodnenia nerozdelenia zákazky na časti podľa § 28 ods. 2 ZVO;
* výzva na predkladanie ponúk (najmä v prípade užšej súťaže, rokovacieho konania so zverejnením, dynamického nákupného systému);
* súťažné podklady v plnom rozsahu;
* vysvetľovanie súťažných podkladov, ak sa uskutočnilo;
* menovacie dekréty jednotlivých členov komisie, vrátane ich životopisov alebo iných dokumentov, z ktorých je zrejmé splnenie požiadaviek podľa § 51 ZVO kladených na členov komisie;
* čestné vyhlásenia členov komisie;
* výpočet PHZ, vrátane zdôvodnenia použitého postupu zadávania zákazky;
* evidencia doručených ponúk;
* prezenčné listiny zo zasadnutia komisie;
* zápisnica z otvárania ponúk a zápisnica z vyhodnotenia ponúk (vzor príloha č. 27) spolu s prezenčnou listinou;
* doklady o doručení zápisnice z otvárania ponúk jednotlivým uchádzačom, ktorí predložili ponuky;
* žiadosti o účasť jednotlivých záujemcov (v prípade užšej súťaže) / žiadosti o zaradenie do dynamického nákupného systému;
* zápisnica z vyhodnotenia splnenia podmienok účasti (vzor príloha č. 26) (najmä v prípade verejnej súťaže, užšej súťaže a rokovacieho konania so zverejnením, priameho rokovacieho konania);
* zápisnica z rokovacieho konania bez zverejnenia, resp. priameho rokovacieho konania;
* ponuky jednotlivých uchádzačov, vrátane dokladu preukazujúceho čas a spôsob doručenia ponuky, (napr. doručenka, potvrdenie o doručení a prečítaní e-mailu...) zoznam všetkých záujemcov, ktorí požiadali o súťažné podklady a doklad o ich poskytnutí/sprístupnení (ak relevantné);
* rozpočty všetkých uchádzačov vrátane neoceneného výkazu výmer (ak to je relevantné);
* oznámenie prijímateľa o začatí priameho rokovacieho konania(resp. rokovacieho konania bez zverejnenia);
* informácia o výsledku vyhodnotenia ponúk alebo ich ekvivalent;
* oznámenia o vylúčení, oznámenia o prijatí, resp. neprijatí ponuky úspešnému uchádzačovi a neúspešným uchádzačom;
* doklady o uvoľnení zábezpeky;
* dokumentácia týkajúca sa uplatnenia revíznych postupov;
* dokumentácia z priebehu elektronickej aukcie (ak je to relevantné);
* protokoly a iné výstupy podrobne a úplne dokumentujúce postup pri zadávaní zákaziek prostredníctvom elektronických informačných systémov a iných elektronických nástrojov;
* preukázateľné potvrdenie (napr. print screen) preverovania zápisu úspešného uchádzača, resp. aj jeho subdodávateľov (resp. konečných užívateľov výhod úspešného uchádzača v registri konečných užívateľov výhod – s ohľadom na relevantnú legislatívu v čase uzatvárania zmluvy)pred uzavretím zmluvy prijímateľa s úspešným uchádzačom podľa § 56 ZVO (ak je to relevantné);
* návrh zmluvy s úspešným uchádzačom;
* návrh dodatku zmluvy s úspešným uchádzačom, ktorého prílohou je v prípade dodávky stavebných prác alebo tovarov aj podporné stanovisko stavebného dozoru alebo iného príslušného odborníka a pod. Stanovisko by malo obsahovať dôvody, ktoré vedú k zazmluvneniu dodatočných prác a služieb nad rámec zmluvy medzi prijímateľom a úspešným uchádzačom (ak je to relevantné);
* zmluva uzavretá medzi prijímateľom a úspešným uchádzačom;
* dodatok zmluvy uzavretý medzi prijímateľom a úspešným uchádzačom;
* oznámenia o výsledku VO/informácií zaslaných ÚVO a Ú.v. EÚ;
* potvrdenie o zverejnení uzavretej zmluvy medzi prijímateľom a úspešným uchádzačom v CRZ, resp. na webovom sídle prijímateľa (uvedené zdokladuje napr. predložením „print screen“);
* ďalšie relevantné doklady, týkajúce sa výkonu kontroly VO, resp. auditu predmetného VO;
* pri zadávaní zákazky prostredníctvom elektronického trhoviska prijímateľ predkladá aj:
* návrh zmluvného formuláru obsahujúceho štandardné zmluvné podmienky;
* návrh opisného a objednávkového formulára;
* automaticky vygenerovanú zmluvu, ktorá je výsledkom VO;
* protokol, ktorý zachytáva celý priebeh procesu zadávania zákazy prostredníctvom elektronického trhoviska;
* potvrdenie o zverejnení uzavretej zmluvy medzi prijímateľom a úspešným uchádzačom v CRZ;
* automaticky vytvorené oznámenie o vyhlásení verejného obstarávania a súťažné podklady, ktoré boli automatizovaným spôsobom vytvorené z údajov zo zverejnenej ponuky na elektronickom trhovisku a informácií od prijímateľa (v prípade nadlimitnej zákazky s využitím elektronického trhoviska)
* poverenie k realizácii verejného obstarávania (príloha č. 22);

***Povinnosť prijímateľa:*** V prípade zákazky realizovanej prostredníctvom elektronického VO alebo v prípade elektronickej aukcie zabezpečí prijímateľ zriadenie pasívneho prístupu (užívateľské meno a heslo) pre poskytovateľa. Uvedená informácia bude tvoriť súčasť predloženej dokumentácie na kontrolu VO. Ak zriadenie takéhoto prístupu nebude v použitom systéme elektronického VO alebo v aukčnom systéme možné, informuje o tom prijímateľ poskytovateľa v žiadosti o vykonanie kontroly alebo v priloženej dokumentácii.

***Dôležité upozornenie:*** Podľa § 28 ods. 1 ZVO sa zákazka môže rozdeliť na samostatné časti, pričom v oznámení o vyhlásení VO alebo v oznámení použitom ako výzva na účasť sa určí veľkosť a predmet takýchto častí a uvedie sa, či ponuky možno predložiť na jednu časť, niekoľko častí alebo všetky časti. **Poskytovateľ bude v rámci nadlimitných zákaziek vykonávať kontrolu uplatnenia využitia rozdelenia zákazky na časti tak aby bola umožnená širšia hospodárska súťaž a sprístupnila sa tak aj pre malé a stredné podniky.** V prípade, že predmet alebo povaha zákazky, alebo iné okolnosti plnenia zákazky neumožňujú rozdelenie zákazky, je potrebné riadne zdôvodniť, prečo nie je toto rozdelenie možné.

Prijímateľ má výlučnú a konečnú zodpovednosť za vykonanie VO a zadávanie zákazky pri dodržaní všeobecne záväzných právnych predpisov SR a EÚ, základných princípov VO, zmluvy o NFP a tejto príručky. Prijímateľ môže poveriť tretiu osobu na výkon realizácie VO, pričom tak musí vykonať na základe *poverenia k realizácii verejného obstarávania* (príloha č. 22).

***Dôležité upozornenie:*** Poskytovateľ upozorňuje prijímateľa na povinnosť zverejňovania zmlúv s dodávateľmi v zmysle zákona o slobode informácií **vrátane všetkých príloh k zmluvám v CRZ, resp. na webovom sídle prijímateľa**. Ak ide o povinnú osobu, ktorá zverejňuje zmluvy inak ako v CRZ (ide najmä o povinné osoby, ktorými sú obce, vyššie územné celky, povinné osoby, ktoré sú ich rozpočtovou organizáciou alebo príspevkovou organizáciou), je táto povinná osoba naďalej povinná dodržiavať povinnosti podľa § 47a Občianskeho zákonníka a podľa § 5a zákona o slobode informácií. Teda zmluvu uzavretú na elektronickom trhovisku vrátene jej príloh je nevyhnutné zverejniť aj na svojom webovom sídle, alebo, ak webové sídlo nemá, na webovom sídle jej zriaďovateľa alebo bezodplatne v Obchodnom vestníku.

***Odporúčanie pre prijímateľa:*** Pri uzatváraní všetkých typov zmlúv, vrátane rámcových dohôd na nákup informačno-komunikačných technológií, ako aj iných diel požívajúcich ochranu duševného vlastníctva s výnimkou tzv. balíkového softvéru, **je potrebné štandardne zahrnúť** do zmlúv vrátane rámcových dohôd ustanovenia o udelení licencie a **ustanovenia** o zverejnení autorov, výrobcov a subdodávateľov zhotoviteľa (viď. uznesenie vlády č. 460/2011 zo dňa 06. 07. 2011 a v nadväznosti na „Metodický pokyn pre štandardné náležitosti opisu predmetu zákazky, štandardné podmienky účasti vo verejnom obstarávaní a optimálne zmluvné podmienky v súvislosti s projektmi v oblasti informačno-komunikačných technológií“).[[107]](#footnote-108)

***Dôležité upozornenie:*** Výdavky deklarované v ŽoP, ktoré vznikli v súvislosti s realizáciou výsledku VO alebo obstarávania, nemôžu byť zo strany poskytovateľa schválené skôr, ako poskytovateľ riadne ukončí kontrolu VO, ktorej záverom je pripustenie predmetných výdavkov do financovania. Ak napriek uvedenému prijímateľ predloží takúto ŽoP poskytovateľovi, je poskytovateľ oprávnený takúto ŽoP zamietnuť. Ak zo strany poskytovateľa nedôjde k zamietnutiu ŽoP, pokračuje poskytovateľ vo výkone kontroly ŽoP, pričom je oprávnený rozhodnúť o prerušení plynutia tejto lehoty v zmysle čl. 132 všeobecného nariadenia do momentu ukončenia kontroly alebo kontroly obstarávania.

V prípade, že prijímateľ zrealizoval VO ešte pred schválením ŽoNFP, predkladá dokumentáciu v z takéhoto VO na kontrolu vo fáze po podpise zmluvy s úspešným uchádzačom (po nadobudnutí platnosti a účinnosti tejto zmluvy), vrátane všetkých dodatkov k tejto zmluve. Uvedené VO musí byť zrealizované v súlade so všeobecne záväznými právnymi predpismi SR a EÚ, základnými princípmi VO, zmluvou o NFP a touto príručkou.

***Dôležité upozornenie:*** Poskytovateľ v rámci výkonu kontroly VO posudzuje predmetné VO aj z pohľadu možného porušenia hospodárskej súťaže podľa zákona č. 136/2001 Z.z. o ochrane hospodárskej súťaže (konkrétne podľa § 4 zákona o ochrane hospodárskej súťaže). Za účelom zvýšenia informovanosti prijímateľov je v prílohe tejto príručky (Príloha č. 33 Rizikové indikátory k možným porušeniam zákona o ochrane hospodárskej súťaže) uvedený zoznam rizikových indikátorov, predstavujúcich situácie, ktoré zvyšujú pravdepodobnosť, že v rámci daného zadávania zákazky mohlo dôjsť k protiprávnemu konaniu.

***Dôležité upozornenie:*** Pri definovaní technických parametrov tovarov: v relevantných prípadoch odporúčame určovať technické parametre rozmedzím, resp. určením minimálnej a/alebo maximálnej hodnoty parametra, nie konkrétnou jedinou hodnotou technického parametru (napr.: šírka stroja 1100 mm - 1500 mm).

***Dôležité upozornenie:*** Prijímateľ by pri definovaní predmetu zákazky mal taktiež vychádzať z projektu, resp. ŽoNFP. Predmetom obstarania by mali byť také tovary, služby a práce, ktoré sú potrebné na realizáciu projektu a ktorých obstaranie bolo v ŽoNFP plánované. Prijímateľ musí zabezpečiť, aby nedošlo k rozporu medzi opisom predmetu zákazky uvedeným v dokumentácii z VO a výdavkovými položkami, s ktorými sa uvažuje v predkladanom projekte. Prijímateľ musí mať zároveň na zreteli skutočnosť, že v prípade, že schválený projekt už obsahuje isté špecifikácie obstarávaných tovarov, služieb a prác (napr. technické parametre zariadenia), je v rámci procesu VO pri definovaní predmetu zákazky stále povinný postupovať v súlade s princípmi VO a § 42 ZVO.

Prijímateľ má možnosť späťvzatia dokumentácie k verejnému obstarávaniu alebo obstarávaniu, ktorá bola predložená Poskytovateľovi za účelom výkonu finančnej kontroly VO alebo kontroly obstarávania, a to so súhlasom dotknutého Poskytovateľa. Ak prijímateľ opätovne predloží dokumentáciu na finančnú kontrolu, lehoty začínajú plynúť odznovu.

### Typy kontroly VO

**a) Prvá ex-ante kontrola zákazky** **– kontrola pred plánovaným zverejnením zákazky**

***Povinnosť prijímateľa:*** Prijímateľ predkladá na kontrolu VO najmä nasledovné dokumenty:

* výpočet PHZ,
* návrh oznámenia o vyhlásení VO resp. jeho ekvivalent vrátane odôvodnenia nerozdelenia zákazky na časti podľa § 28 ods. 2 ZVO (zdôvodnenie nerozdelenia zákazky na časti relevantné len v prípade nadlimitných zákaziek) ,
* návrh súťažných podkladov resp. jeho ekvivalent ,
* odôvodnenie použitého postupu VO, ak sa vyžaduje.

Predmetom prvej ex ante kontroly/finančnej kontroly DNS je najmä:

a) určenie predpokladanej hodnoty zákazky,

b) oznámenie o vyhlásení verejného obstarávania,

c) súťažné podklady,

d) všeobecné podmienky používania a zriadenia DNS podľa § 58 a nasl. ZVO,

e) posúdenie, či DNS bol zriadený na obstarávanie tovarov, stavebných prác alebo služieb, ktoré sú bežne dostupné na trhu.

Predmetom kontroly VO **zákazky realizovanej cez elektronické trhovisko** je okrem dokumentácie preukazujúcej určenie PHZ, návrh zmluvného formuláru obsahujúceho štandardné zmluvné podmienky vrátane osobitných ustanovení o zákazkách financovaných z fondov EÚ, opis predmetu zákazky návrh opisného a objednávkového formuláru (najmä konkrétne zmluvné špecifikácie a podmienky súťaže) a zároveň v prípade **nadlimitných zákaziek realizovaných cez elektronické** trhovisko aj automaticky vytvorené oznámenie o vyhlásení verejného obstarávania a súťažné podklady, ktoré boli automatizovaným spôsobom vytvorené z údajov zo zverejnenej ponuky na elektronickom trhovisku a informácií od prijímateľa.

Lehota na výkon prvej ex-ante kontroly je 15 pracovných dní.

Predmetom prvej ex-ante kontroly nie sú lehoty alebo zmluvné termíny, ktoré musí prijímateľ aktualizovať v čase vyhlasovania VO. Všetky lehoty musia byť určené v súlade so zákonom o VO a všetky zmluvné termíny by mali korešpondovať s harmonogramom projektu v zmysle ŽoNFP.

***Dôležité upozornenie:***

Prvá ex-ante kontrola sa vykonáva pri:

* + zákazkách, ktoré sú s ohľadom na zvolený postup nadlimitné (okrem VO uskutočnených centrálnou obstarávacou organizáciou podľa § 15 ods. 2 a ods. 4 ZVO);
  + nadlimitných verejných súťažiach s využitím elektronického trhoviska podľa § 66 ods. 8 ZVO na bežne dostupné tovary alebo bežne dostupné služby;
  + podlimitných zákazkách na stavebné práce podľa § 113 až 116 ZVO (bez využitia elektronického trhoviska);
  + podlimitných zákazkách s využitím elektronického trhoviska;
  + zákazkách na služby uvedené v prílohe č. 1 ZVO (sociálne služby a iné osobitné služby) bez ohľadu na finančný limit.

***Povinnosť poskytovateľa:*** Poskytovateľ požiada prijímateľa v prípade potreby o vysvetlenie resp. doplnenie dokumentácie alebo informácií v lehote minimálne 5 pracovných dní a maximálne 10 pracovných dní a doručenie doplnenia/ vysvetlenia dokumentácie poskytovateľovi. Lehota začína prijímateľovi plynúť odo dňa doručenia žiadosti o vysvetlenie/doplnenie dokumentácie VO. Dňom odoslania žiadosti sa lehota na výkon kontroly VO prerušuje. Dňom nasledujúcim po dni doručenia vysvetlenia alebo doplnenia dokumentácie poskytovateľovi pokračuje plynutie lehoty na výkon kontroly VO.

Ak poskytovateľ identifikuje nedostatky v procese VO, preruší kontrolu VO a vyzve prijímateľa v návrhu správy z kontroly VO v primeranej lehote na odstránenie nedostatkov, zapracovanie pripomienok, zdôvodnenie nezapracovania pripomienok alebo podanie námietok k návrhu správy z kontroly VO. Ak prijímateľ nezabezpečí uspokojivú opravu kontrolovanej dokumentácie, poskytovateľ opätovne prijímateľovi zašle návrh správy z kontroly VO, v ktorej určí primeranú lehotu na uspokojivú opravu kontrolovanej dokumentácie alebo podanie námietok k návrhu správy z kontroly VO. Po doručení odpovede prijímateľa na výzvu poskytovateľa podať námietky voči návrhu správy z kontroly VO plynie poskytovateľovi nová lehota 5 pracovných dní na kontrolu VO.

Finančná kontrola VO sa považuje za ukončenú zaslaním správy z kontroly VO prijímateľovi.

***Dôležité upozornenie:*** V prípade, že ani po druhej výzve poskytovateľa prijímateľ nezabezpečí uspokojivú opravu kontrolovanej dokumentácie, poskytovateľ žiadosť o prvú ex-ante kontrolu ukončí zaslaním správy z kontroly, v ktorej skonštatuje nezapracovanie pripomienok. V prípade, že prijímateľ aj napriek vyššie uvedenej skutočnosti predmetné VO vyhlási, a poskytovateľ identifikuje pri ex-post kontrole VO nedostatky vytýkané v prvej ex-ante kontrole , ktoré mali alebo mohli mať vplyv na výsledok VO, určí zodpovedajúcu výšku ex-ante finančnej opravy a výdavky týkajúce sa predmetu zákazky zadávanej na základe kontrolovaného VO **nebudú pripustené** do financovania v plnom rozsahu.

Vyhlásenie alebo začatie realizácie VO prijímateľom pred riadnym ukončením ex-ante kontroly zo strany poskytovateľa (správy z kontroly VO), resp. nepredloženie dokumentácie na túto kontrolu bude môcť byť posudzované ako podstatné porušenie zmluvy o NFP zo strany prijímateľa. Zároveň v takýchto prípadoch poskytovateľ pri identifikovaní nedostatkov pri ex-post kontrole VO určí zodpovedajúcu výšku ex-ante finančnej opravy a  výdavky týkajúce sa predmetu zákazky zadávanej na základe kontrolovaného VO nebudú pripustené do financovania v plnom rozsahu. Nepripustenie do financovania znamená, že všetky výdavky vychádzajúce z realizácie výsledku daného VO budú zo strany poskytovateľa v prípade, že budú zahrnuté v ŽoP, označené ako neoprávnené.

**b) Druhá ex-ante kontrola - finančná kontrola VO pred uzatvorením zmluvy s úspešným uchádzačom**

**Všeobecné ustanovenia k druhej ex-ante kontrole:**

Druhá ex-ante kontrola sa vykonáva pri:

* + zákazkách, ktoré sú s ohľadom na zvolený postup nadlimitné (okrem VO uskutočnených centrálnou obstarávacou organizáciou podľa § 15 ods. 2 a ods. 4 ZVO);
  + podlimitných zákazkách realizovaných postupom podľa § 113 až 116 ZVO na stavebné práce (bez využitia elektronického trhoviska);
  + podlimitných zákazkách realizovaných postupom podľa § 113 až 116 ZVO na tovary alebo služby – ***nepovinne z iniciatívy prijímateľa.***

***Dôležité upozornenie:*** V prípade **podlimitných zákaziek realizovaných postupom podľa § 113 až 116 ZVO** na tovary alebo služby druhá ex – ante kontrola **nie je povinná**. Prijímateľ však môže z vlastnej iniciatívy požiadať poskytovateľa o výkon predmetnej kontroly. **V prípade, že sa prijímateľ rozhodne z vlastnej iniciatívy požiadať poskytovateľa o výkon druhej ex-ante kontroly postupuje rovnakým spôsobom a platia pre neho rovnaké pravidlá uvedené v tejto časti príručky ako keby bola pre neho predmetná kontrola povinná.**

Lehota na výkon druhej ex-ante kontroly je 20 pracovných dní.

***Povinnosť prijímateľa:*** Prijímateľ je povinný zaslať dokumentáciu z VO poskytovateľovi za účelom vykonania kontroly VO **pred** podpisom zmluvy s úspešným uchádzačom vo fáze po vyhodnotení ponúk a po ukončení všetkých revíznych postupov. Prijímateľ predkladá kompletnú dokumentáciu z VO súlade s kapitolou 2.5.5. tejto príručky.

***Povinnosť poskytovateľa:*** Poskytovateľ sa pri overovaní dokumentácie z VO zameriava na kontrolu VO najmä týchto dokumentov a skutočností:

* zhodu predmetu zákazky so schválenou zmluvou o  NFP;
* oznámenie o vyhlásení VO alebo jeho ekvivalent, vrátane vytlačenej kópie zverejneného oznámenia vo vestníkoch, resp. na internete alebo v tlači, vrátane všetkých redakčných opráv oznámenia o vyhlásení VO;
* zdôvodnenie nerozdelenia zákazky na časti podľa § 28 ods. 2 ZVO (relevantné len v prípade nadlimitných zákaziek)
* súťažné podklady v plnom rozsahu;
* vysvetlenie, ak sa uskutočnilo;
* zverejnenie povinných informácií a dokumentov v profile verejného obstarávateľa;
* menovacie dekréty jednotlivých členov komisie, vrátane ich životopisov, z ktorých je zrejmé splnenie požiadaviek podľa § 51 ZVO kladených na členov komisie;
* čestné vyhlásenia členov komisie;
* výpočet PHZ, vrátane zdôvodnenia použitého postupu zadávania zákazky;
* evidencia uchádzačov, ktorí predložili ponuku;
* prezenčné listiny zo zasadnutia komisie;
* zápisnica z otvárania a vyhodnotenia ponúk spolu s prezenčnou listinou;
* doklady o doručení zápisnice z otvárania ponúk jednotlivým uchádzačom, ktorí predložili ponuky;
* žiadosti o účasť jednotlivých záujemcov (v prípade užšej súťaže);
* zápisnica z vyhodnotenia splnenia podmienok účasti (najmä v prípade verejnej súťaže, užšej súťaže a rokovacieho konania so zverejnením, priameho rokovacieho konania, dynamického nákupného systému);
* zápisnica z priameho rokovacieho konania;
* ponuky jednotlivých uchádzačov, vrátane dokladu preukazujúceho čas doručenia ponuky, zoznam všetkých záujemcov, ktorí požiadali o súťažné podklady a doklad o ich poskytnutí/sprístupnení (ak relevantné);
* rozpočty všetkých uchádzačov vrátane neoceneného výkazu výmer (ak to je relevantné);
* informácia o výsledku vyhodnotenia ponúk alebo ich ekvivalent;
* oznámenia o vylúčení, oznámenia úspešnému uchádzačovi a neúspešným uchádzačom;
* doklady o uvoľnení zábezpeky (v prípade vylúčenia uchádzača/jeho ponuky);
* čestné vyhlásenia o neprítomnosti konfliktu záujmov osôb zúčastňujúcich sa na procese VO;
* dokumentácia týkajúca sa uplatnenia revíznych postupov;
* dokumentácia z priebehu elektronickej aukcie (ak je to relevantné);
* návrh zmluvy s úspešným uchádzačom.

***Povinnosť prijímateľa:*** Prijímateľ je povinný predložiť poskytovateľovi pri nadlimitných a podlimitných zákazkách, pri ktorých bola **predložená len jedna, resp. 2 ponuky** v zmysle **§ 57 ods. 2 ZVO** odôvodnenie nezrušenia postupu zadávania zákazky. V prípade, že **cena v ponuke uchádzača**, ktorý bol vyhodnotený **ako úspešný, je vyššia ako predpokladaná hodnota zákazky**, poskytovateľ požaduje od prijímateľa odôvodnenie, prečo predmetný postup zadávania zákazky nezrušil, ak nejde o zákazku realizovanú cez EKS. V prípade, že v rámci použitého postupu zadávania zákazky bola predložená len jedna ponuka a prijímateľ použitý postup zadávania zákazky nezrušil, je povinný v súlade s **§ 57 ods. 2 ZVO** zverejniť v profile **odôvodnenie**, prečo verejné obstarávanie nezrušil. Zároveň je poskytovateľ v prípade **VO s jednou ponukou** povinný požiadať ÚVO o vykonanie kontroly verejného obstarávania, ak ide o podlimitnú zákazku bez využitia elektronického trhoviska alebo nadlimitnú zákazku, v rámci ktorej nebolo vydané rozhodnutie podľa § 175 ods. 1 alebo ods. 4 ZVO a poskytovateľ neidentifikoval v postupe zadávania zákazky nedostatky s vplyvom alebo možným vplyvom na výsledok VO. Následný postup poskytovateľa bude vyplývať z výsledku tejto kontroly. Ustanovenia týkajúce sa prípadu, že bola predložená jedna ponuka sa **nevzťahujú na zákazky** s nízkymi hodnotami podľa § 117 ZVO a zákazky s využitím elektronického trhoviska. ***Povinnosť poskytovateľa:*** Poskytovateľ zašle návrh správy z kontroly VO/správu z kontroly VO prijímateľovi, kde uvedie závery z  finančnej kontroly VO v lehote na výkon kontroly (**do 20 pracovných dní)** v písomnej forme. Uvedená lehota je procesnoprávna, t. j. lehota je zachovaná, keď poskytovateľ zašle prijímateľovi závery z  finančnej kontroly VO v posledný deň lehoty na poštovú prepravu.

Poskytovateľ požiada prijímateľa v prípade potreby o vysvetlenie resp. doplnenie dokumentácie alebo informácií v lehote minimálne 5 pracovných dní a maximálne 10 pracovných dní a doručenie doplnenia/ vysvetlenia dokumentácie poskytovateľovi. Lehota začína prijímateľovi plynúť odo dňa doručenia žiadosti o vysvetlenie/doplnenie dokumentácie VO. Dňom odoslania žiadosti sa lehota na výkon kontroly prerušuje. Dňom nasledujúcim po dni doručenia vysvetlenia alebo doplnenia dokumentácie poskytovateľovi pokračuje plynutie lehoty na výkon kontroly VO. Doplnením dokumentácie nemôže dôjsť k zmene pôvodne predložených dokladov, resp. údajov v nich uvedených. Zároveň, ak napriek čestnému vyhláseniu prijímateľa poskytovateľ identifikuje, že dokumentácia nie je kompletná a pre riadne ukončenie kontroly VO je nevyhnutné vyzvať prijímateľa na doplnenie chýbajúcich dokladov, uvedenú skutočnosť môže vyhodnotiť poskytovateľ ako podstatné porušenie zmluvy o NFP.

Finančná kontrola VO sa považuje za ukončenú zaslaním správy z kontroly VO prijímateľovi.

V prípade, ak poskytovateľ nezašle/neoboznámi prijímateľa so závermi z  finančnej kontroly z VO v lehote 20 pracovných dní, prijímateľ **je oprávnený** **pozastaviť realizáciu** **projektu** do času doručenia/oboznámenia záverov z  finančnej kontroly VO.

***Povinnosť poskytovateľa:*** Poskytovateľ zároveň vykoná kontrolu súladu predmetu zákazky uvedeného v zmluve o NFP s opisom uvedeným v dokumentácii z VO. V prípade, ak identifikuje nezhodu/nesúlad, je povinný oznámiť túto skutočnosť prijímateľovi v rámci záverov z  finančnej kontroly VO identifikovaných v návrhu správy z kontroly VO.

**Osobitné ustanovenia pre kontrolu podlimitných zákaziek:**

Ak poskytovateľ identifikuje nedostatky v procese VO, preruší kontrolu VO a vyzve prijímateľa v návrhu správy z kontroly VO v primeranej lehote na odstránenie nedostatkov, zapracovanie pripomienok, zdôvodnenie nezapracovania pripomienok alebo podanie námietok k návrhu správy z kontroly VO. Poskytovateľ posúdi námietky k návrhu správy z kontroly VO a zašle prijímateľovi správu z kontroly VO, ktorej záverom môže byť súhlas alebo nesúhlas s uzavretím zmluvy s úspešným uchádzačom. V prípade, že prijímateľ neodstránil protiprávny stav, je poskytovateľ oprávnený uplatniť ex ante finančnú opravu pred podpisom zmluvy s úspešným uchádzačom iba v prípade, ak by opakovaním procesu VO vznikli vysoké dodatočné náklady a zároveň nebol odstránený protiprávny stav konštatovaný v predbežných záveroch poskytovateľa a následne v návrhu správy z kontroly. V prípade, že nie je možné preukázať, že opakovaním procesu VO by vznikli vysoké dodatočné náklady, poskytovateľ vyjadrí nesúhlas s podpísaním zmluvy s úspešným uchádzačom a vyzve prijímateľa, aby zrušil použitý postup zadávania zákazky a odporučí mu vyhlásiť nové verejné obstarávanie Tento nesúhlas predstavuje zároveň deklaráciu poskytovateľa týkajúcu sa nepripustenia súvisiacich budúcich výdavkov do financovania v plnom rozsahu, t. j. pokiaľ by bola zmluva s úspešným uchádzačom aj napriek nesúhlasu poskytovateľa podpísaná, poskytovateľ ju v rámci ex-post kontroly nepripustí do financovania v plnom rozsahu.

V prípade ak poskytovateľ identifikuje nedodržanie pravidiel a postupov VO, resp. porušenia legislatívy a zo strany prijímateľa nedôjde k odstráneniu protiprávneho stavu, nepripustí kontrolované VO do financovania, pokiaľ nie je uvedené v tejto kapitole inak.

**Osobitné ustanovenia pre kontrolu nadlimitných zákaziek:**

ÚVO vykonáva kontrolu **nadlimitných zákaziek** v rámci druhej ex-ante kontroly na základe podnetu prijímateľa podľa § 169 ods. 1 písm. b) v spojení s § 169 ods. 2 ZVO vo fáze pred uzavretím zmluvy, koncesnej zmluvy alebo rámcovej dohody, pred ukončením súťaže návrhov, pred zadaním zákazky na základe rámcovej dohody alebo pred ukončením postupu inovatívneho partnerstva.

***Povinnosť prijímateľa:***  Podnet na výkon kontroly podľa § 169 ods. 2 ZVO podáva prijímateľ na základe vyzvania poskytovateľa.

Povinnou náležitosťou podnetu na výkon kontroly zasielaného prijímateľom na ÚVO je označenie príslušného RO, operačného programu, názvu a čísla projektu, kódu VO z ITMS 2014+, čísla vestníka VO, označenie značky a dátumu vyhlásenia VO, ktorého sa podnet týka. Dňom odoslania výzvy na podanie podnetu na ÚVO Prijímateľovi prestáva poskytovateľovi plynúť lehota na výkon kontroly VO. Vyzvanie prijímateľa na podanie podnetu na ÚVO tak plní funkciu výzvy na doplnenie chýbajúceho dokladu, ktorým je právoplatné rozhodnutie ÚVO predstavujúce podklad pre ukončenie kontroly VO.

ÚVO rozhodne do 30 dní odo dňa doručenia kompletnej dokumentácie v origináli. Lehota na vydanie rozhodnutia neplynie v prípade podľa § 173 ods. 4 ZVO (nedoručenie kompletnej dokumentácie v origináli). Proti rozhodnutiu ÚVO môže účastník konania a osoba podľa § 175 ods. 11 ZVO podať odvolanie. Odvolanie musí byť doručené ÚVO do 10 dní odo dňa doručenia rozhodnutia, proti ktorému odvolanie smeruje. Podanie odvolania má odkladný účinok do dňa právoplatnosti rozhodnutia rady ÚVO o odvolaní. Rozhodnutie ÚVO je právoplatné márnym uplynutím lehoty na podanie odvolania alebo dňom doručenia rozhodnutia rady ÚVO podľa § 177 ods. 10 alebo ods. 12 ZVO účastníkom konania a vykonateľné uplynutím lehoty na plnenie, ak nie je ustanovené inak. Rada ÚVO môže na základe podnetu RO, orgánu auditu alebo certifikačného orgánu preskúmať mimo odvolacieho konania rozhodnutie ÚVO vydané podľa § 174 alebo § 175 ZVO za podmienok upravených v ustanovení § 179a ZVO.

Ak poskytovateľ zistí nezistí nedostatky, resp. ak zistí nedostatky, ktoré je možné postupmi v zmysle ZVO odstrániť (napr. opätovné vyhodnotenie podmienok účasti alebo ponúk), vyzve prijímateľa na zaslanie podnetu na ÚVO podľa § 169 ods. 1 písm. b) v spojení s § 169 ods. 2 ZVO.

Ak poskytovateľ zistí porušenie pravidiel a postupov VO, ktoré mali alebo mohli mať vplyv na výsledok VO a nie je možné odstrániť protiprávny stav, v prípade, že prijímateľ preukáže, že opakovaním procesu VO by vznikli vysoké dodatočné náklady, poskytovateľ vyzve prijímateľa aby podal Podnet na výkon kontroly podľa § 169 ods. 2 ZVO.

Po doručení právoplatného rozhodnutia ÚVO v predmetnej veci, poskytovateľ zašle v lehote 10 pracovných dní odo dňa doručenia právoplatného rozhodnutia ÚVO prijímateľovi návrh správy/správu z kontroly VO.

V prípade, ak prijímateľ zašle poskytovateľovi súvisiacu aktualizovanú dokumentáciu (napr. zápisnicu z opätovného vyhodnotenia ponúk), poskytovateľ skontroluje, či prijímateľ odstránil protiprávny stav (identifikované zistenia) v súlade s návrhom správy z kontroly. V prípade, že prijímateľ odstránil protiprávny stav, vypracuje poskytovateľ v lehote 15 pracovných dní od doručenia aktualizovanej dokumentácie správu z kontroly, ktorá obsahuje súhlas s podpísaním zmluvy s úspešným uchádzačom. V prípade, že prijímateľ neodstránil protiprávny stav, vypracuje poskytovateľ správu z kontroly, ktorá obsahuje nesúhlas s podpísaním zmluvy s úspešným uchádzačom.

Ak poskytovateľ zistí porušenie pravidiel a postupov VO, ktoré mali alebo mohli mať vplyv na výsledok VO a nie je možné ich odstrániť inak ako zrušením postupu zadávania zákazky, resp. zistí porušenie pravidiel a ustanovení legislatívy SR a EÚ (napr. na základe vecnej kontroly poskytovateľ zistí také skutočnosti, ktoré ovplyvňujú posudzovanie oprávnenosti výdavkov predložených prijímateľom v ŽoP), poskytovateľ zašle prijímateľovi návrh správy z kontroly. V prípade, že prijímateľ preukáže, že opakovaním procesu VO by vznikli vysoké dodatočné náklady, je poskytovateľ oprávnený uplatniť ex ante finančnú opravu pred podpisom zmluvy s úspešným uchádzačom. V prípade, že nie je možné preukázať, že opakovaním procesu VO by vznikli vysoké dodatočné náklady, poskytovateľ konštatuje nesúhlas s podpísaním zmluvy s úspešným uchádzačom a vyzve prijímateľa, aby zrušil použitý postup zadávania zákazky a odporučí mu vyhlásiť nové verejné obstarávanie.

Poskytovateľ poskytne prijímateľovi lehotu na podanie námietok v trvaní minimálne 5 pracovných dní odo dňa doručenia návrhu správy z kontroly. V prípade, že námietky prijímateľa sú neopodstatnené, neboli podané alebo boli podané po lehote, vypracuje poskytovateľ správu z kontroly VO, záverom ktorej je nesúhlas poskytovateľa s podpísaním zmluvy verejného obstarávateľa s úspešným uchádzačom a poskytovateľ vyzve prijímateľa na opakovanie procesu VO. Tento nesúhlas predstavuje zároveň deklaráciu poskytovateľa týkajúcu sa nepripustenia súvisiacich budúcich výdavkov do financovania v plnom rozsahu, t. j. pokiaľ by bola zmluva s úspešným uchádzačom aj napriek nesúhlasu poskytovateľa podpísaná, poskytovateľ ju v rámci ex-post kontroly nepripustí do financovania v plnom rozsahu. Nadlimitná zákazka tak prestáva spĺňať podmienku uvedenú v § 169 ods. 2 ZVO, podľa ktorého povinnosť prijímateľa na podanie podnetu na výkon kontroly pred uzavretím zmluvy sa týka zákaziek, čo aj z časti financovaných z prostriedkov EÚ.

***Povinnosť prijímateľa:***  Prijímateľ predkladá na ÚVO spolu s podnetom na výkon kontroly aj kompletnú dokumentáciu k nadlimitnej zákazke alebo koncesii v origináli, a to najneskôr do 5 pracovných dní po dni, kedy mu bolo zo strany poskytovateľa doručené vyzvanie na podanie podnetu na výkon kontroly podľa § 169 ods. 2 ZVO. Prijímateľ je zároveň povinný informovať poskytovateľa o podaní podnetu na ÚVO (listom alebo e-mailom na adresu [vo.sep@minv.sk](mailto:vo.sep@minv.sk)).

Po doručení podnetu prijímateľa na výkon kontroly si ÚVO vyžiada od poskytovateľa predbežné závery z  kontroly VO a poskytovateľ mu tieto závery bezodkladne poskytne, pričom v prípade identifikovaných nedostatkov poskytovateľa uvedie, či tieto mali alebo mohli mať vplyv na výsledok VO.

***Povinnosť prijímateľa:*** Prijímateľ doručí poskytovateľovi právoplatné rozhodnutie (rovnako aj ÚVO), pričom lehota na vypracovanie návrhu správy/správy z kontroly začne pre poskytovateľa plynúť odo dňa skoršieho doručenia právoplatného rozhodnutia ÚVO. Prijímateľ je povinný doručiť poskytovateľovi kópiu právoplatného rozhodnutia ÚVO. V prípade, že prijímateľ podal proti rozhodnutiu ÚVO odvolanie, zasiela na vedomie poskytovateľovi spolu s kópiou právoplatného rozhodnutia ÚVO, resp. Rady ÚVO, aj písomné vyhotovenie odvolania (listom alebo e-mailom na adresu [vo.sep@minv.sk](mailto:vo.sep@minv.sk)).

V prípade, že právoplatné rozhodnutie ÚVO nepotvrdí predbežné závery poskytovateľa týkajúce sa porušenia pravidiel a postupov VO, ktoré mali alebo mohli mať vplyv na výsledok VO a nie je možné odstrániť protiprávny stav, je poskytovateľ oprávnený uplatniť ex ante finančnú opravu pred podpisom zmluvy s úspešným uchádzačom iba v prípade, ak by opakovaním procesu VO vznikli vysoké dodatočné náklady. Uvedenú skutočnosť je povinný preukázať prijímateľ na základe výzvy poskytovateľa. V prípade, že nie je možné preukázať, že opakovaním procesu VO by vznikli vysoké dodatočné náklady, poskytovateľ konštatuje nesúhlas s podpísaním zmluvy s úspešným uchádzačom a vyzve prijímateľa, aby zrušil použitý postup zadávania zákazky a odporučí vyhlásiť nové verejné obstarávanie.

**c) Štandardná ex-post kontrola - finančná kontrola VO po uzatvorení zmluvy s úspešným uchádzačom**

***Povinnosť poskytovateľa:*** Poskytovateľ kontroluje postupy VO na základe dokumentácie predloženej prijímateľom vo fáze **po podpise zmluvy s úspešným uchádzačom, pričom táto zmluva je už platná a účinná**, okrem prípadov kedy je účinnosť zmluvy viazaná na odkladaciu podmienku (napr. na podpis zmluvy o NFP alebo na deň doručenia správy z kontroly VO so schvaľujúcim výrokom a pod.).

V týchto osobitných prípadoch prijímateľ predkladá dokumentáciu z verejného obstarávania vo fáze po podpise zmluvy s úspešným uchádzačom, ktorá je platná, ale nie je účinná. V prípade zadávania zákazky s využitím elektronického trhoviska sa dokumentácia predkladá vo fáze po vygenerovaní výslednej zmluvy príslušným elektronickým informačným systémom, po jej zverejnení v zmysle zákona o  slobode informácií (pokiaľ sa jedná o povinnú osobu podľa zákona o  slobode informácií), pričom:

* zmluva je už platná a účinná (platí pre zákazky uskutočnené podľa Obchodných podmienok elektronického trhoviska (OPET) verzia 3.3 bez odkladacej podmienky nadobudnutia účinnosti viď nižšie).
* zmluva je len platná - rijímateľ v osobitných požiadavkách na plnenie Opisného formulára môže zadať odkladaciu podmienku nadobudnutia účinnosti zmluvy (napr. schvaľujúce vyjadrenie v správe z kontroly verejného obstarávania), alebo
* pred nadobudnutím účinnosti zmluvy s dodávateľom (účinnosť je viazaná na odkladaciu podmienku schválenia zákazky zo strany poskytovateľa)– platí pre zákazky uskutočnené podľa Obchodných podmienok elektronického trhoviska (OPET) verzia 3.2 a nižšie).

Tento druh kontroly sa nevzťahuje na VO, ktoré bolo predmetom druhej ex-ante kontroly (na tento prípad sa vzťahuje postup uvedený v písm. d) tejto príručky – Následná ex-post kontrola).

Lehota na výkon štandardnej ex-post kontroly je 20 pracovných dní.

***Povinnosť prijímateľa:*** Prijímateľ predkladá dokumentáciu k VO na kontrolu poskytovateľovi v plnom rozsahu[[108]](#footnote-109), vo vzťahu k predmetnému typu kontroly VO, a to najmä v zmysle kap. 2.5.6. bod b) tejto príručky (druhá ex-ante kontrola) vrátane:

* zmluvy uzavretej medzi prijímateľom a úspešným uchádzačom;
* informácie o výsledku VO/ informácií zaslaných ÚVO a Ú.v. EÚ;
* potvrdenia o zverejnení uzavretej zmluvy medzi prijímateľom a úspešným uchádzačom v CRZ, resp. na webovom sídle prijímateľa (uvedené zdokladuje napr. predložením „print screen“);
* čestného vyhlásenia o neprítomnosti konfliktu záujmov osôb zúčastňujúcich sa na procese VO;
* právoplatného rozhodnutia ÚVO, pokiaľ bola v rámci daného VO vykonaná kontrola;
* ďalších relevantných dokladov, týkajúcich sa nových skutočností.

V prípade, ak VO predložené na štandardnú ex-post kontrolu nebolo predmetom druhej ex-ante kontroly, resp. prijímateľ v procese druhej ex-ante kontroly nepostupoval v súlade s § 169 ods. 2 ZVO, poskytovateľ v súlade s § 169 ods. 3 ZVO dá podnet na preskúmanie úkonov kontrolovaného po uzavretí zmluvy, koncesnej zmluvy alebo rámcovej dohody.

***Povinnosť prijímateľa:***  Prijímateľ je povinný predložiť poskytovateľovi pri nadlimitných a podlimitných zákazkách, pri ktorých bola predložená len jedna, resp. 2 ponuky v zmysle § 57 ods. 2 ZVO odôvodnenie nezrušenia postupu zadávania zákazky. V prípade, že **cena v ponuke uchádzača**, ktorý bol vyhodnotený **ako úspešný, je vyššia ako predpokladaná hodnota zákazky**, poskytovateľ požaduje od prijímateľa odôvodnenie, prečo predmetný postup zadávania zákazky nezrušil, ak nejde o zákazku realizovanú cez EKS. V prípade, že v rámci použitého postupu zadávania zákazky bola predložená len jedna ponuka a prijímateľ použitý postup zadávania zákazky nezrušil, je povinný v súlade s **§ 57 ods. 2 ZVO** zverejniť v profile **odôvodnenie**, prečo verejné obstarávanie nezrušil. Zároveň je poskytovateľ v prípade **VO s jednou ponukou** povinný požiadať ÚVO o vykonanie kontroly verejného obstarávania, ak ide o podlimitnú zákazku bez využitia elektronického trhoviska alebo nadlimitnú zákazku, v rámci ktorej nebolo vydané rozhodnutie podľa § 175 ods. 1 alebo ods. 4 ZVO a poskytovateľ neidentifikoval v postupe zadávania zákazky nedostatky s vplyvom alebo možným vplyvom na výsledok VO. Následný postup poskytovateľa bude vyplývať z výsledku tejto kontroly. Ustanovenia týkajúce sa prípadu, že bola predložená jedna ponuka sa **nevzťahujú na zákazky** s nízkymi hodnotami podľa § 117 ZVO a zákazky s využitím elektronického trhoviska.

***Dôležité upozornenie***: Poskytovateľ upozorňuje prijímateľov, že zmluva medzi prijímateľom a úspešným uchádzačom nadobúda účinnosť až po zverejnení v CRZ[[109]](#footnote-110), pokiaľ Prijímateľ je povinnou osobou v zmysle zákona o slobodnom prístupe k informáciám.

Poskytovateľ požiada prijímateľa v prípade potreby o vysvetlenie, resp. doplnenie dokumentácie alebo informácií v lehote minimálne 5 pracovných dní a maximálne 10 pracovných dní a doručenie doplnenia/ vysvetlenia dokumentácie poskytovateľovi. Lehota začína prijímateľovi plynúť odo dňa doručenia žiadosti o vysvetlenie/doplnenie dokumentácie VO. Dňom odoslania žiadosti sa lehota na výkon kontroly VO prerušuje. Dňom nasledujúcim po dni doručenia vysvetlenia alebo doplnenia dokumentácie poskytovateľovi pokračuje plynutie lehoty na výkon kontroly VO. Doplnením dokumentácie nemôže dôjsť k zmene pôvodne predložených dokladov, resp. údajov v nich uvedených. Zároveň, ak napriek čestnému vyhláseniu prijímateľa poskytovateľ identifikuje, že dokumentácia nie je kompletná a pre riadne ukončenie kontroly VO je nevyhnutné vyzvať prijímateľa na doplnenie chýbajúcich dokladov, uvedenú skutočnosť môže vyhodnotiť poskytovateľ ako podstatné porušenie zmluvy o NFP (ak prijímateľ nedoplní chýbajúce doklady v lehote určenej poskytovateľom).

Ak poskytovateľ identifikuje nedostatky v procese VO, preruší kontrolu a vyzve prijímateľa v návrhu správy z kontroly VO v primeranej lehote na odstránenie nedostatkov, zapracovanie pripomienok, zdôvodnenie nezapracovania pripomienok alebo podanie námietok k návrhu správy z kontroly VO. Poskytovateľ posúdi námietky k návrhu správy z kontroly VO a zašle prijímateľovi správu z kontroly VO, ktorej záverom môže byť pripustenie resp. nepripustenie výdavkov týkajúcich sa predmetu zákazky zadávanej na základe kontrolovaného VO do financovania. Toto pripustenie výdavkov do financovania predstavuje jeden z predpokladov ovplyvňujúcich posudzovanie oprávnenosti výdavkov predložených ďalej prijímateľom v rámci ŽoP.

Finančná kontrola VO sa považuje za ukončenú zaslaním správy z kontroly VO prijímateľovi.

***Povinnosť prijímateľa:*** Prijímateľ je oprávnený podať námietky k návrhu správy z kontroly VO iba v lehote stanovenej poskytovateľom.

Ak pri štandardnej ex-post kontrole poskytovateľ nezistí porušenie pravidiel a postupov VO, resp. porušenie pravidiel a ustanovení legislatívy SR a EÚ a ani iné porušenie ovplyvňujúce oprávnenosť príslušných výdavkov (napr. na základe zistení vecnej kontroly VO), záverom kontroly VO je pripustenie výdavkov súvisiacich s VO do financovania. Toto pripustenie výdavkov do financovania predstavuje jeden z predpokladov ovplyvňujúcich posudzovanie oprávnenosti výdavkov predložených ďalej prijímateľom v rámci ŽoP.

V prípade, ak poskytovateľ zistí skutočnosti ovplyvňujúce posudzovanie oprávnenosti výdavkov (na základe zistení vecnej kontroly VO), ktoré však nepredstavujú závažné porušenie zmluvy o  NFP a zároveň nezistí iné porušenie ZVO a platnej legislatívy SR a EÚ, ktoré malo alebo mohlo mať vplyv na VO, v záveroch, ktorými akceptuje proces VO, uvedie všetky skutočnosti týkajúce sa takýchto zistení v správe z kontroly VO.

Ak pri ex-post kontrole poskytovateľ nezistí porušenie princípov a postupov VO, resp. porušenie pravidiel a ustanovení legislatívy SR a EÚ, avšak **bude zistené iné porušenie**, ktoré môže mať vplyv na oprávnenosť príslušných výdavkov (napr. na základe zistení vecnej kontroly VO), v záveroch kontroly VO skonštatuje uvedenú skutočnosť a určí prípadné opatrenia.

***Povinnosť prijímateľa:*** Prijímateľ je povinný vykonať opatrenia na odstránenie tohto porušenia, pričom pripustenie výdavkov súvisiacich s VO do financovania bude závislé od odstránenia alebo ďalšieho vyhodnotenia tohto porušenia.

Ak pri ex-post kontrole poskytovateľ zistí porušenie princípov a postupov VO, resp. porušenie pravidiel a ustanovení legislatívy SR a EÚ, pričom rozsah a závažnosť týchto zistení má taký charakter, že mali alebo mohli mať vplyv na výsledok VO, v takom prípade:

* v záveroch kontroly VO nepripustí výdavky týkajúce sa predmetu zákazky zadávanej na základe kontrolovaného VO do financovania v plnom rozsahu, alebo
* postupuje v zmysle metodického pokynu CKO č. 5[[110]](#footnote-111), ktorý upravuje postup pri určení finančných opráv pri nedodržaní pravidiel a postupov VO.

Rozhodnutie poskytovateľa, či bude postupovať podľa prvej alebo druhej odrážky predchádzajúceho odseku závisí závažnosti zistených nedostatkov.

***Povinnosť prijímateľa:*** Pokiaľ má prijímateľ informáciu o skutočnosti, že v rámci daného VO bola vykonaná kontrola VO podľa § 169 ZVO, informuje poskytovateľ aj o tejto skutočnosti a súčasne s dokumentáciou predloží aj výsledok tejto kontroly, resp. iným spôsobom identifikuje tento výsledok (kópia  rozhodnutia ÚVO alebo záznam z kontroly). Rovnakým spôsobom je prijímateľ povinný informovať poskytovateľa aj o všetkých revíznych postupoch týkajúcich sa predmetnej zákazky.

***Dôležité upozornenie:*** Nepripustenie do financovania znamená, že všetky výdavky vychádzajúce z realizácie výsledku daného VO budú zo strany poskytovateľa v prípade, že budú zahrnuté v ŽoP, označené ako neoprávnené.

**d) Následná ex-post kontrola - finančná kontrola VO po uzatvorení zmluvy s úspešným uchádzačom**

Poskytovateľ vykonáva následnú ex-post kontrolu pri všetkých VO, v rámci ktorých bola riadne ukončená druhá ex-ante kontrola.

Lehota na výkon následnej ex-post kontroly je 7 pracovných dní.

***Povinnosť prijímateľa:*** Prijímateľ predkladá poskytovateľovi zmluvu s úspešným uchádzačom cez ITMS 2014+ spôsobom, ktorý zabezpečí identifikáciu osôb, ktoré zmluvu podpísali, aby bolo možné overiť ich oprávnenosť konať v mene zmluvnej strany.. Túto zmluvu predkladá prijímateľ cez ITMS 2014+ vrátane všetkých jej príloh. Poskytovateľ je oprávnený v rámci podmienok zmluvy o NFP, resp. záväzných dokumentov, na ktoré zmluva o NFP odkazuje, určiť prijímateľovi výnimku z predkladania týchto príloh, t.j. identifikovať typ príloh (napr. rozsiahla technická dokumentácia), ktoré prijímateľ nemusí poskytovateľovi predložiť. Prijímateľ predkladá dokumentáciu z VO v plnom rozsahu[[111]](#footnote-112) vo vzťahu k predmetnému typu kontroly VO, vrátane:

* zmluvy uzavretej medzi prijímateľom a úspešným uchádzačom;
* oznámenia výsledku VO/informácií zaslaných ÚVO a Ú. v. EÚ;
* potvrdenie o zverejnení uzavretej zmluvy medzi prijímateľom a úspešným uchádzačom v CRZ, resp. na webovom sídle prijímateľa (uvedené zdokladuje napr. predložením „printscreen“);
* čestné vyhlásenia o neprítomnosti konfliktu záujmov osôb zúčastňujúcich sa na procese VO
* ďalšie relevantné doklady, týkajúce sa nových skutočností, ktoré neboli predložené v rámci druhej ex-ante kontroly.

Poskytovateľ požiada prijímateľa v prípade potreby o vysvetlenie, resp. doplnenie dokumentácie alebo informácií. Poskytovateľ určí lehotu minimálne 5 a maximálne 10 pracovných dní na poskytnutie vysvetlenia/doplnenia dokumentácie k VO v závislosti od požadovaného rozsahu doplnenia/vysvetlenia dokumentácie. Lehota začína prijímateľovi plynúť odo dňa doručenia výzvy. Dňom odoslania žiadosti/výzvy sa lehota na výkon kontroly VO prerušuje.

Dňom nasledujúcim po dni doručenia vysvetlenia alebo doplnenia dokumentácie poskytovateľovi pokračuje plynutie lehoty na výkon kontroly VO. Doplnením dokumentácie nemôže dôjsť k zmene pôvodne predložených dokladov, resp. údajov v nich uvedených. Zároveň, ak napriek čestnému vyhláseniu prijímateľa poskytovateľ identifikuje, že dokumentácia nie je kompletná a pre riadne ukončenie kontroly VO je nevyhnutné vyzvať prijímateľa na doplnenie chýbajúcich dokladov, uvedenú skutočnosť vyhodnotí poskytovateľ ako podstatné porušenie zmluvy o NFP.

***Povinnosť prijímateľa:*** Prijímateľ je povinný prijať opatrenia na odstránenie nedostatkov a doložiť vysvetlenie alebo požadované dokumenty v lehote stanovenej poskytovateľom.

Ak poskytovateľ identifikuje nedostatky v procese VO, preruší kontrolu VO a vyzve prijímateľa v návrhu správy z kontroly VO v primeranej lehote na odstránenie nedostatkov, zapracovanie pripomienok, zdôvodnenie nezapracovania pripomienok alebo podanie námietok k návrhu správy z kontroly. Poskytovateľ spolu s výzvou vypracuje a prijímateľovi zašle návrh správy z kontroly VO, v ktorej určí lehotu na podanie námietok k návrhu správy z kontroly VO. Poskytovateľ posúdi námietky k návrhu správy z kontroly VO a zašle prijímateľovi správu z kontroly VO, ktorej záverom môže byť pripustenie, resp. nepripustenie výdavkov týkajúcich sa predmetu zákazky zadávanej na základe kontrolovaného VO do financovania. Toto pripustenie výdavkov do financovania predstavuje jeden z predpokladov ovplyvňujúcich posudzovanie oprávnenosti výdavkov predložených ďalej prijímateľom v rámci ŽoP.

Finančná kontrola VO sa považuje za ukončenú zaslaním správy z kontroly VO prijímateľovi.

Ak pri následnej ex-post kontrole poskytovateľ nezistí porušenie pravidiel a postupov VO, resp. porušenie pravidiel a ustanovení legislatívy SR a EÚ a ani iné porušenie ovplyvňujúce oprávnenosť príslušných výdavkov (napr. na základe zistení vecnej kontroly VO), záverom kontroly je pripustenie výdavkov súvisiacich s VO do financovania. Toto pripustenie výdavkov do financovania predstavuje jeden z predpokladov ovplyvňujúcich posudzovanie oprávnenosti výdavkov predložených ďalej prijímateľom v rámci ŽoP.

V prípade, že poskytovateľ zistí skutočnosti ovplyvňujúce posudzovanie oprávnenosti výdavkov (na základe zistení vecnej kontroly VO), ktoré však nepredstavujú závažné porušenie zmluvy o NFP a zároveň nezistí iné porušenie ZVO a platnej legislatívy SR a EÚ, ktoré malo alebo by mohlo mať vplyv na VO, v záveroch ktorými akceptuje proces VO uvedie všetky skutočnosti týkajúce sa takýchto zistení v  správe z kontroly VO.

Ak pri následnej ex-post kontrole poskytovateľ zistí porušenie pravidiel a postupov VO, resp. porušenie pravidiel a ustanovení legislatívy SR a EÚ, pričom rozsah a závažnosť týchto zistení má taký charakter, že mali alebo mohli mať vplyv na výsledok VO, v tomto prípade:

* v záveroch kontroly VO nepripustí výdavky týkajúce sa predmetu zákazky zadávanej na základe kontrolovaného VO do financovania v plnom rozsahu, alebo
* postupuje podľa metodického pokynu CKO č. 5, ktorý upravuje postup pri určení finančných opráv pri nedodržaní pravidiel a postupov VO.

Nepripustenie do financovania znamená, že všetky výdavky v prípade, že budú zahrnuté v ŽoP, vychádzajúce z realizácie výsledku daného VO, budú zo strany poskytovateľa, označené ako neoprávnené. Rozhodnutie poskytovateľa, či bude postupovať podľa prvej alebo druhej odrážky predchádzajúceho odseku závisí od závažnosti zistených nedostatkov.

Pokiaľ poskytovateľ vyjadril nesúhlas s podpísaním zmluvy s úspešným uchádzačom, nie je možné určiť ex-ante finančnú opravu, poskytovateľ v záveroch kontroly nepripustí výdavky týkajúce sa predmetu zákazky zadávanej na základe kontrolovaného VO do financovania v plnom rozsahu, bez ohľadu na ustanovenie predošlého odseku.

***Povinnosť prijímateľa:*** Pokiaľ má prijímateľ informáciu o skutočnosti, že v rámci daného VO bola vykonaná kontrola VO podľa § 169 ZVO, informuje poskytovateľ aj o tejto skutočnosti a súčasne s dokumentáciou predloží aj výsledok tejto kontroly, resp. iným spôsobom identifikuje tento výsledok (kópia  rozhodnutia ÚVO alebo záznam z kontroly). Rovnakým spôsobom je prijímateľ povinný informovať poskytovateľa aj o všetkých revíznych postupoch týkajúcich sa predmetnej zákazky.

**e) Kontrola dodatkov –finančná kontrola návrhu dodatku k zmluve s úspešným uchádzačom**

***Povinnosť prijímateľa:*** Prijímateľ je povinný predložiť poskytovateľovi návrhy všetkých dodatkov za účelom ich kontroly (pred podpisom oboma zmluvnými stranami) súvisiacich s výsledkom VO alebo obstarávania spolufinancovaného z EŠIF, pri ktorých je hodnota upraveného zmluvného plnenia rovnaká alebo vyššia ako 15 000 EUR bez DPH a/alebo ide o zmeny iné ako úpravu hodnoty zmluvného plnenia.. Uvedená povinnosť sa vzťahuje aj na prípady, keď sa dodatok vzťahuje na časť výdavkov, ktoré nie sú oprávnenými výdavkami, avšak sú súčasťou zákazky, ktorá je spolufinancovaná z fondov EŠIF. Uvedená povinnosť sa nevzťahuje na prípady, keď sa dodatkom menia identifikačné a kontaktné údaje zmluvných strán (napr. adresa sídla, kontaktné osoby, číslo bankového účtu a pod.). V prípade, keď sa dodatkom menia identifikačné a kontaktné údaje zmluvných strán alebo sa mení len hodnota upraveného zmluvného plnenia, ktorá je nižšia ako 15 000 EUR bez DPH, je prijímateľ oprávnený predložiť takýto dodatok až po jeho podpise oboma zmluvnými stranami, teda nie je povinný ho predložiť na schválenie pred jeho podpisom

***Povinnosť prijímateľa:*** Prijímateľ je zároveň povinný predložiť takýto návrh dodatku ešte pred tým, ako sa skutočnosť menená dodatkom udeje (napr. uplynutie lehoty realizácie diela, zmeny v súpise položiek alebo v rozpočte diela).

Lehota na výkon kontroly návrhu dodatku je 10 pracovných dní.

***Povinnosť prijímateľa:*** Prijímateľ predkladá dokumentáciu z VO pred podpisom návrhu dodatku v plnom rozsahu[[112]](#footnote-113) vo vzťahu k predmetnému typu kontroly VO, najmä:

* návrh dodatku zmluvy s úspešným uchádzačom, ktorého prílohou je v prípade dodávky stavebných prác alebo tovarov aj podporné stanovisko stavebného dozoru alebo iného príslušného odborníka atď. Stanovisko by malo obsahovať dôvody, ktoré vedú k zazmluvneniu dodatočných prác a služieb nad rámec zmluvy medzi prijímateľom a úspešným uchádzačom;
* čestné vyhlásenia o neprítomnosti konfliktu záujmov osôb zúčastňujúcich sa na procese VO.

Poskytovateľ požiada prijímateľa v prípade potreby o odôvodnenie zvoleného postupu, resp. vysvetlenie/doplnenie dokumentácie alebo informácií v lehote minimálne 5 pracovných dní a maximálne 10 pracovných dní odo dňa doručenia žiadosti o vysvetlenie resp. doplnenie dokumentácie. Dňom odoslania žiadosti sa lehota na výkon kontroly VO prerušuje. Dňom nasledujúcim po dni doručenia vysvetlenia alebo doplnenia dokumentácie poskytovateľovi pokračuje plynutie lehoty na výkon kontroly VO. Lehota na doplnenie, resp. vysvetlenie dokumentácie k VO začína prijímateľovi plynúť odo dňa doručenia výzvy. Zároveň, ak napriek čestnému vyhláseniu prijímateľa poskytovateľ identifikuje, že dokumentácia nie je kompletná a pre riadne ukončenie kontroly VO je nevyhnutné vyzvať prijímateľa na doplnenie týchto chýbajúcich dokladov, uvedenú skutočnosť poskytovateľ bude môcť vyhodnotiť ako podstatné porušenie zmluvy o NFP.

Ak poskytovateľ identifikuje nedostatky v procese VO, preruší kontrolu VO a vyzve prijímateľa v návrhu správy z kontroly VO v primeranej lehote na odstránenie nedostatkov, zapracovanie pripomienok, zdôvodnenie nezapracovania pripomienok alebo podanie námietok k návrhu správy z kontroly. Poskytovateľ posúdi námietky k návrhu správy z kontroly VO a zašle prijímateľovi správu z kontroly, ktorej záverom môže byť súhlas alebo nesúhlas s uzavretím dodatku s úspešným uchádzačom. V prípade zistenia porušenia pravidiel a postupov VO, resp. porušenia pravidiel a ustanovení legislatívy SR a EÚ, ktoré mali alebo mohli mať vplyv na výsledok VO, záverom kontroly VO je nesúhlas s podpísaním dodatku verejného obstarávateľa s úspešným uchádzačom. Tento nesúhlas predstavuje zároveň deklaráciu poskytovateľa týkajúcu sa nepripustenia súvisiacich budúcich výdavkov do financovania v plnom rozsahu, t. j. pokiaľ by bol dodatok s úspešným uchádzačom aj napriek nesúhlasu poskytovateľa podpísaný, poskytovateľ ho v rámci ex-post kontroly nepripustí do financovania v plnom rozsahu.

***Povinnosť prijímateľa:*** Prijímateľ je povinný prijať opatrenia na odstránenie nedostatkov a doložiť vysvetlenie alebo požadované dokumenty v lehote stanovenej poskytovateľom.

Ak poskytovateľ identifikuje nedostatky v procese VO, postupuje analogicky vo vzťahu k druhej ex-ante kontrole s výnimkou tých častí, ktoré upravujú kontrolu nadlimitných zákaziek pred podpisom zmluvy zo strany ÚVO v zmysle § 169 ods. 2 ZVO.

Finančná kontrola VO sa považuje za ukončenú zaslaním správy z kontroly VO prijímateľovi.

***Povinnosť prijímateľa:*** Prijímateľ je povinný v prípade nesúhlasu poskytovateľa zdržať sa uzatvorenia dodatku s úspešným dodávateľom.

Pokiaľ prijímateľ plánuje upraviť existujúci zmluvný vzťah na základe priameho rokovacieho konania, je v tomto prípade povinný predložiť poskytovateľovi návrh príslušného oznámenia o zámere uzavrieť zmluvu. Až po kontrole tohto oznámenia a posúdení oprávnenosti použitia priameho rokovacieho konania je prijímateľ oprávnený začať realizovať tento postup. Po skončení procesov v rámci postupu priameho rokovacieho konania zasiela prijímateľ poskytovateľovi zápisnice z týchto rokovaní spolu s návrhom dodatku. Tento je ďalej predmetom kontroly poskytovateľa.

***Dôležité upozornenie:*** Ak by nezrealizovanie zmien vyplývajúcich z dodatku preukázateľne spôsobilo nemožnosť splnenia pôvodnej zmluvy, alebo by táto skutočnosť znamenala pre prijímateľa neprimerané ťažkosti, a ak aj napriek nesúhlasu poskytovateľa prijímateľ takýto dodatok podpíše, poskytovateľ aplikuje finančnú opravu vzťahujúcu sa na konkrétne porušenie, v zmysle metodického pokynu CKO č. 5 k určovaniu finančných opráv, ktoré má riadiaci orgán uplatňovať pri nedodržaní pravidiel a postupov verejného obstarávania.

**f) Kontrola dodatkov – finančná kontrola uzavretého dodatku k zmluve s úspešným uchádzačom**

***Povinnosť prijímateľa:*** Prijímateľ predkladá dokumentáciu z VO po podpise dodatku v plnom rozsahu[[113]](#footnote-114) vo vzťahu k predmetnému typu kontroly VO, najmä:

* dodatok zmluvy uzavretý medzi prijímateľom a úspešným uchádzačom;
* čestné vyhlásenia o neprítomnosti konfliktu záujmov osôb zúčastňujúcich sa na procese VO;
* potvrdenie o zaslaní oznámenia o uzavretí dodatku na zverejnenie v profile na stránke ÚVO;
* potvrdenie o zverejnení uzavretého dodatku medzi prijímateľom a úspešným uchádzačom v CRZ alebo na webovom sídle prijímateľa(uvedené zdokladuje napr. predložením „printscreen-u“).

***Povinnosť prijímateľa:*** Po podpise dodatku VO s úspešným uchádzačom, ktorého návrh bol predmetom kontroly VO vykonanej poskytovateľom, zasiela prijímateľ tento dodatok poskytovateľovi na jeho „následnú ex-post kontrolu“. Na predkladanie takéhoto dodatku a na jeho kontrolu sa primerane vzťahujú pravidlá uvedené v bode d) tejto kapitoly.

***Dôležité upozornenie:*** Pokiaľ prijímateľ predloží na kontrolu dodatok, svojim obsahom spadá do kategórie povinne kontrolovaných návrhov dodatkov podľa pravidiel uvedených v bode e) tejto kapitoly, **ktorý nebol predmetom kontroly** pred jeho podpisom zo strany poskytovateľa, môže byť toto konanie prijímateľa považované za podstatné porušenie zmluvy o NFP.

Poskytovateľ vykoná kontrolu dodatku v lehote 5 pracovných dní ak dodatok bol predmetom aj kontroly návrhu dodatku pred jeho podpisom a 15 pracovných dní, ak dodatok nebol predmetom kontroly návrhu dodatku pred jeho podpisom.

Pri kontrole dodatku, ktorý nebol predmetom kontroly VO pred jeho podpisom postupuje poskytovateľ primerane podľa pravidiel uvedených v kapitole „Štandardná ex-post VO“. Pokiaľ poskytovateľ pri kontrole tohto dodatku nezistí porušenie pravidiel a postupov VO, resp. porušenie pravidiel a ustanovení legislatívy SR a EÚ, predmetný dodatok schváli.

Poskytovateľ požiada prijímateľa v prípade potreby o vysvetlenie/doplnenie dokumentácie alebo informácií v lehote minimálne 5 pracovných dní a maximálne 10 pracovných dní odo dňa doručenia žiadosti o vysvetlenie, resp. doplnenie dokumentácie. Dňom odoslania žiadosti sa lehota na výkon kontroly VO prerušuje. Dňom nasledujúcim po dni doručenia vysvetlenia alebo doplnenia dokumentácie poskytovateľovi pokračuje plynutie lehoty na výkon kontroly VO. Lehota na doplnenie resp. vysvetlenie dokumentácie k VO začína prijímateľovi plynúť odo dňa doručenia výzvy. Zároveň, ak napriek čestnému vyhláseniu prijímateľa poskytovateľ identifikuje, že dokumentácia nie je kompletná a pre riadne ukončenie kontroly VO je nevyhnutné vyzvať prijímateľa na doplnenie týchto chýbajúcich dokladov, uvedenú skutočnosť poskytovateľ bude môcť vyhodnotiť ako podstatné porušenie zmluvy o NFP.

Ak poskytovateľ identifikuje nedostatky v procese VO, preruší kontrolu VO a vyzve prijímateľa v návrhu správy z kontroly VO v primeranej lehote na odstránenie nedostatkov, zapracovanie pripomienok, zdôvodnenie nezapracovania pripomienok alebo podanie námietok k návrhu správy z kontroly VO. Poskytovateľ posúdi námietky k návrhu správy z kontroly VO a zašle prijímateľovi správu z kontroly VO, ktorej záverom môže byť pripustenie resp. nepripustenie výdavkov týkajúcich sa predmetu zákazky zadávanej na základe kontrolovaného VO do financovania. Toto pripustenie výdavkov do financovania predstavuje jeden z predpokladov ovplyvňujúcich posudzovanie oprávnenosti výdavkov predložených ďalej prijímateľom v rámci ŽoP.

V prípade zistenia porušenia pravidiel a postupov VO, resp. porušenia pravidiel a ustanovení legislatívy SR a EÚ, ktoré mali alebo mohli mať vplyv na výsledok VO, záverom kontroly VO je nepripustenie výdavkov týkajúcich sa predmetu zákazky zadávanej na základe kontrolovaného VO do financovania.

Finančná kontrola VO sa považuje za ukončenú zaslaním správy z kontroly VO prijímateľovi.

Ak poskytovateľ pri kontrole dodatku zistí porušenie pravidiel a postupov VO, resp. porušenie pravidiel a ustanovení legislatívy SR a EÚ, pričom rozsah a závažnosť týchto zistení má taký charakter, že mali alebo mohli mať vplyv na výsledok VO, v tomto prípade:

* v záveroch kontroly VO nepripustí výdavky týkajúce sa predmetu zákazky zadávanej na základe kontrolovaného VO do financovania v plnom rozsahu, alebo
* postupuje podľa metodického pokynu CKO č. 5 k určovaniu finančných opráv, ktoré má riadiaci orgán uplatňovať pri nedodržaní pravidiel a postupov verejného obstarávania, ktorý upravuje postup pri určení finančných opráv pri nedodržaní pravidiel a postupov VO.

Nepripustenie do financovania znamená, že všetky výdavky v prípade, že budú zahrnuté v ŽoP, vychádzajúce z realizácie výsledku daného VO, budú zo strany poskytovateľa, označené ako neoprávnené. Rozhodnutie poskytovateľa, či bude postupovať podľa prvej alebo druhej odrážky predchádzajúceho odseku závisí závažnosti zistených nedostatkov.

***Dôležité upozornenie:*** Ak by nezrealizovanie zmien vyplývajúcich z dodatku preukázateľne spôsobilo nemožnosť splnenia pôvodnej zmluvy, alebo by táto skutočnosť znamenala pre prijímateľa neprimerané ťažkosti, a ak aj napriek nesúhlasu poskytovateľa prijímateľ takýto dodatok podpíše, poskytovateľ aplikuje finančnú opravu vzťahujúcu sa na konkrétne porušenie, v zmysle metodického pokynu CKO č. 5 k určovaniu finančných opráv, ktoré má riadiaci orgán uplatňovať pri nedodržaní pravidiel a postupov verejného obstarávania. .

**g) Kontrola čiastkových zákaziek zadávaných na základe rámcových dohôd a zákaziek zadávaných v rámci dynamického nákupného systému**

Predmetom kontroly je každá čiastková zákazka zadávaná na základe rámcovej dohody, (nemá sa na mysli rámcová dohoda uzavretá v rámci DNS), a každá zákazka zadávaná v rámci DNS, ktoré budú financované z prostriedkov NFP.

Rámcové dohody sa podľa § 83 ods. 5 ZVO delia na rámcové dohody bez opätovného otvárania súťaže (tzv. uzavreté rámcové dohody) a s opätovným otváraním súťaže (tzv. otvorené rámcové dohody).

Rámcová dohoda určuje podmienky zadávania zákaziek počas jej platnosti, najmä čo sa týka ceny a predpokladaného množstva predmetu zákazky, t. j. pojem zadávanie zákaziek na základe rámcovej dohody subsumuje pod seba všetky čiastkové objednávky, čiastkové zmluvy, opätovné otvorenia súťaže atď.

***Dôležité upozornenie:*** Pri zadávaní zákazky na základe rámcovej dohody nemožno vykonať podstatné zmeny a doplnenia podmienok určených v rámcovej dohode.

Ak má čiastková zákazka charakter objednávky, je objednávka evidovaná v ITMS 2014+. V prípade, ak má byť výsledkom zadávania čiastkovej zákazky na základe rámcovej dohody písomná zmluva, na základe ktorej sa zadávajú objednávky, eviduje sa v ITMS 2014+ iba čiastková zmluva a objednávky budú evidované na úrovni tejto čiastkovej zmluvy.

DNS je elektronický postup zadávania nadlimitnej zákazky v rozsahu skupiny alebo jej časti podľa slovníka obstarávania na tovary, stavebné práce alebo služby, ktoré sú bežne dostupné na trhu a na základe ktorého je možné zadávať čiastkové zákazky. DNS je vytvorený na určitú dobu. Zadávaniu zákaziek v rámci DNS predchádza vytvorenie DNS a zaradenie záujemcov do DNS, ktoré je možné len po podaní žiadosti záujemcu o zaradenie do DNS a splnení podmienok účasti a požiadaviek stanovených v oznámení o vyhlásení verejného obstarávania a súťažných podkladoch.

Pri zadávaní každej konkrétnej zákazky verejný obstarávateľ elektronicky prostredníctvom funkcionality DNS vyzve na predloženie ponuky všetkých záujemcov, ktorí boli zaradení do DNS, osobitne na každú zákazku, ktorá sa zadáva s využitím tohto systému, pričom náležitosti takejto výzvy na predkladanie ponúk upravuje ZVO. Ponuky predložené v lehote na predkladanie ponúk sa vyhodnocujú podľa kritérií uvedených v oznámení o vyhlásení verejného obstarávania, prípadne spresnených vo výzve na predkladanie ponúk.

Ak hodnota čiastkovej zákazky zadanej na základe rámcovej dohody predstavuje  
z pohľadu finančného limitu zákazku s nízkou hodnotou podľa § 117 ZVO, resp. zákazku podľa § 9 ods. 9 zákona č. 25/2006 Z. z., môže prijímateľ predložiť dokumentáciu na kontrolu aj súčasne so ŽoP, ktorá obsahuje deklarované výdavky súvisiace so zadaním predmetnej čiastkovej zákazky. Uvedené pravidlo sa týka aj čiastkovej zákazky vo finančnom limite podlimitnej zákazky, ktorá má charakter objednávky, ak bola zadávaná na základe rámcovej dohody bez opätovného otvorenia súťaže.

Finančná kontrola čiastkových zákaziek zadávaných na základe rámcových dohôd a zákaziek zadávaných v rámci DNS sa vykoná podľa verzie Príručky pre prijímateľa účinnej v čase predloženia čiastkových zákaziek zadávaných na základe rámcových dohôd za účelom výkonu finančnej kontroly poskytovateľovi so zohľadnením zákona o verejnom obstarávaní účinného v čase odoslania oznámenia o vyhlásení verejného obstarávania, resp. výzvy na predkladanie ponúk do Vestníka VO na zverejnenie.

Ak hodnota čiastkovej zákazky zadanej na základe rámcovej dohody predstavuje  
z pohľadu finančného limitu zákazku s nízkou hodnotou podľa § 117 ZVO, resp. zákazku podľa § 9 ods. 9 zákona č. 25/2006 Z. z., môže prijímateľ predložiť dokumentáciu na kontrolu aj súčasne so ŽoP, ktorá obsahuje deklarované výdavky súvisiace so zadaním predmetnej čiastkovej zákazky. Uvedené pravidlo sa týka aj čiastkovej zákazky vo finančnom limite podlimitnej zákazky, ktorá má charakter objednávky, ak bola zadávaná na základe rámcovej dohody bez opätovného otvorenia súťaže.

Poskytovateľ vykonáva kontrolu čiastkových zmlúv ako:

1. druhú ex-ante kontrolu a následnú ex-post kontrolu alebo,
2. štandardnú ex-post kontrolu.

Nižšie uvedené členenie rámcových dohôd sa posudzuje podľa finančného limitu vzťahujúceho sa podľa ZVO na typ verejného obstarávateľa, ktorý predmetné VO realizuje.

***Odporúčanie pre prijímateľa:*** Prijímateľ čiastkovú zmluvu predkladá na kontrolu poskytovateľovi až po ukončení kontroly verejného obstarávania, výsledkom ktorého je uzavretie rámcovej dohody, na základe ktorej sa čiastková zmluva zadáva.

***Dôležité upozornenie:*** V prípade, ak bola čiastková zmluva uzatvorená ešte pred nadobudnutím účinnosti Zmluvy o NFP, predkladá ju Prijímateľ na kontrolu Poskytovateľovi spolu s dokumentáciou k verejnému obstarávaniu, výsledkom ktorého bolo uzatvorenie rámcovej dohody, na základe ktorej sa predmetná čiastková zmluva zadala.

***Dôležité upozornenie:*** Prijímateľ je povinný do rámcových dohôd s úspešnými uchádzačmi uvádzať všetky povinné náležitosti vyplývajúce z § 43 ods. 13 až 15 ZVO a § 83 ZVO (najmä povinnosť uvádzania možnosti výpovede z dôvodov uvedených v predmetných ustanoveniach ZVO a pravidlá zadávania čiastkových zákaziek z rámcových dohôd).

Pod pojmom „hodnota čiastkovej zákazky“ sa rozumie hodnota čiastkovej zákazky v eur bez DPH, ktorá bude/je predmetom čiastkovej zmluvy alebo objednávky.

1. **Uzavreté rámcové dohody**

Poskytovateľ kontroluje postup zadávania čiastkových zákaziek z rámcovej dohody na základe dokumentácie predloženej prijímateľom vo fáze po uzatvorení čiastkovej zmluvy (resp. zadaní a akceptácii objednávky) s dodávateľom (štandardná ex-post kontrola), pričom táto čiastková zmluva je už platná a účinná (okrem prípadov, kedy je účinnosť zmluvy viazaná na odkladaciu podmienku, ktorá ešte nenastala).

Prijímateľ predkladá poskytovateľovi kompletnú dokumentáciu zo zadávania čiastkovej zákazky na kontrolu cez ITMS 2014+ v súlade s pravidlami uvedenými pre štandardnú ex post kontrolu v bode c) tejto kapitoly.

Predmetom kontroly po podpise čiastkovej zmluvy s dodávateľom, vykonávanej Poskytovateľom sú:

* čiastkové zmluvy (resp. objednávky) uzatvárané na základe rámcových dohôd bez opätovného otvárania súťaže a
* postup vedúci k uzatvoreniu čiastkových zmlúv na základe rámcovej dohody s jedným alebo s viacerými uchádzačmi bez opätovného otvárania súťaže.

Poskytovateľ vykoná kontrolu pred podpisom čiastkovej zmluvy v lehote 20 pracovných dní.

***Povinnosť prijímateľa:*** V prípade zadávania nadlimitných čiastkových zákaziek je prijímateľ povinný podať Úradu pre verejné obstarávanie podnet na výkon kontroly podľa § 169 ods. 1 písm. b) v spojení s § 169 ods. 2 ZVO pred zadaním zákazky na základe rámcovej dohody (bezprostredne pred podpisom čiastkovej zmluvy/zadaním objednávky).

V prípade úpravy ustanovenia § 169 ods. 2 ZVO, na základe ktorej by sa na zákazky zadávané na základe rámcovej dohody nevzťahovala povinná kontrola ÚVO, táto povinnosť neplatí.

1. **Otvorené rámcové dohody**
2. **Čiastková zmluva, ktorej hodnota je rovnaká alebo vyššia ako finančný limit pre nadlimitnú zákazku v závislosti od typu obstarávajúceho subjektu a predmetu zákazky**

Poskytovateľ kontroluje postup zadávania čiastkových zákaziek z rámcovej dohody na základe dokumentácie predloženej prijímateľom vo fáze pred (druhá ex-ante kontrola) aj po uzatvorení čiastkovej zmluvy (resp. zadaní a akceptácii objednávky) s úspešným uchádzačom (následná ex-post kontrola) V prípadoch, ak bola čiastková zákazka z rámcovej dohody zadaná napr. ešte pred uzavretím zmluvy o poskytnutí NFP alebo z iných objektívnych dôvodov vyplývajúcich z tejto príručky, vykoná sa jej finančná kontrola ako štandardná ex-post kontrola.

Prijímateľ predkladá poskytovateľovi kompletnú dokumentáciu zo zadávania čiastkovej zákazky na kontrolu cez ITMS 2014+ v súlade s pravidlami uvedenými pre druhú ex-ante kontrolu (v bode b) tejto kapitoly) a pre následnú ex-post kontrolu (v bode d) tejto kapitoly).

Predmetom kontroly pred podpisom čiastkovej zmluvy s dodávateľom, vykonávanej Poskytovateľom je:

* postup vedúci k uzatvoreniu čiastkových zmlúv na základe rámcovej dohody.

Predmetom kontroly po podpise čiastkovej zmluvy s dodávateľom, vykonávanej Poskytovateľom sú:

* čiastkové zmluvy (resp. objednávky) uzatvárané na základe rámcových dohôd s opätovným otváraním súťaže.

Poskytovateľ vykoná kontrolu pred podpisom čiastkovej zmluvy v lehote 20 pracovných dní (podľa pravidiel druhej ex-ante kontroly).

***Povinnosť prijímateľa:*** Pri druhej ex-ante kontrole nadlimitných čiastkových zákaziek je prijímateľ povinný podať Úradu pre verejné obstarávanie podnet na výkon kontroly podľa § 169 ods. 1 písm. b) v spojení s § 169 ods. 2 ZVO pred zadaním zákazky na základe rámcovej dohody (bezprostredne pred podpisom čiastkovej zmluvy/zadaním objednávky).

V prípade úpravy ustanovenia § 169 ods. 2 ZVO, na základe ktorej by sa na zákazky zadávané na základe rámcovej dohody nevzťahovala povinná kontrola ÚVO, táto povinnosť neplatí.

Prijímateľ predkladá dokumentáciu na kontrolu najskôr poskytovateľovi a podnet na výkon kontroly na Úrad pre verejné obstarávanie prijímateľ podáva až na základe vyzvania poskytovateľa.

Kontrolu po podpise čiastkovej zmluvy vykoná Poskytovateľ v lehote 7 pracovných dní (podľa pravidiel následnej ex-post kontroly), resp. 20 pracovných dní (podľa pravidiel štandardnej ex-post kontroly).

1. **Čiastková zmluva, ktorej hodnota je nižšia ako finančný limit pre nadlimitnú zákazku v závislosti od typu obstarávajúceho subjektu a predmetu zákazky**

Poskytovateľ kontroluje postup zadávania čiastkových zákaziek na základe rámcovej dohody na základe dokumentácie predloženej prijímateľom vo fáze po uzatvorení čiastkovej zmluvy (resp. zadaní a akceptácii objednávky) s dodávateľom (štandardná ex-post kontrola), pričom táto čiastková zmluva je už platná a účinná (okrem prípadov, kedy je účinnosť zmluvy viazaná na odkladaciu podmienku, ktorá ešte nenastala).

Prijímateľ predkladá poskytovateľovi kompletnú dokumentáciu zo zadávania čiastkovej zákazky na kontrolu cez ITMS 2014+ v súlade s pravidlami uvedenými pre štandardnú ex post kontrolu v bode c) tejto kapitoly. Čiastkové zmluvy (resp. objednávky) uzatvárané na základe rámcových dohôd s opätovným otváraním súťaže a postup vedúci k uzatvoreniu čiastkových zmlúv na základe rámcovej dohody s viacerými uchádzačmi sú predmetom kontroly zadávania čiastkových zmlúv s dodávateľom po podpise.

Poskytovateľ vykoná túto kontrolu v lehote 20 pracovných dní (podľa pravidiel štandardnej ex-post kontroly).

1. **Dynamický nákupný systém**

Na kontrolu/finančnú kontrolu DNS a zákaziek zadávaných v rámci DNS, sa primerane vzťahujú všeobecné ustanovenia k výkonu kontroly/finančnej kontroly verejného obstarávania podľa tejto príručky.

Ak bude zriadenie DNS predmetom kontroly/finančnej kontroly zo strany poskytovateľa súčasne so zákazkou zadávanou v rámci DNS, poskytovateľ vykoná zároveň kontrolu zriadenia DNS podľa typu kontroly príslušného postupu zadávania zákazky uvedeného v kapitole 2.5.6 tejto príručky.

Pre aplikáciu správneho postupu pri výkone kontroly/finančnej kontroly verejného obstarávania je potrebné vychádzať z hodnoty zákazky zadávanej v rámci DNS, a následne postupovať primerane podľa kapitoly 2.5.6. tejto príručky.

Pod pojmom „zmluvná hodnota zákazky“, sa tento účel rozumie skutočná hodnota zákazky v EUR bez DPH, ktorá bude/je predmetom zmluvy alebo objednávky.

Predmetom kontroly/finančnej kontroly zákaziek zadávaných v rámci DNS je najmä kontrola súladu výzvy na predkladanie ponúk s oznámením o vyhlásení verejného obstarávania, súťažnými podkladmi a všeobecnými podmienkami používania DNS, ďalej kontrola postupu zadania zákazky v nadväznosti na § 60 a § 61 ZVO, s dôrazom na kontrolu postupu prijímateľa pri vyhodnotení predložených žiadostí o zaradenie do DNS a kontrolu vyhodnotenia ponúk podľa kritérií uvedených v oznámení o vyhlásení verejného obstarávania, prípadne spresnených vo výzve na predkladanie ponúk. Predmetom kontroly/finančnej kontroly je aj kontrola podpísania zmluvy oprávnenými osobami, ak sa vyžaduje písomná forma zmluvy, jej zverejnenie v súlade so zákonom č. 211/2000 Z. z. a pod.

Prvá ex-ante kontrola sa v prípade kontroly/finančnej kontroly zákaziek zadávaných v rámci DNS nevykonáva.

1. **Zákazka zadávaná v rámci DNS, ktorej hodnota je rovnaká alebo vyššia ako finančný limit pre nadlimitnú zákazku v závislosti od typu obstarávajúceho subjektu a predmetu zákazky**

Poskytovateľ kontroluje postup zadávania zákaziek v rámci DNS na základe dokumentácie predloženej prijímateľom vo fáze pred podpisom zmluvy (druhá ex-ante kontrola) aj po podpise zmluvy s úspešným uchádzačom (následná ex-post kontrola).

V prípadoch, ak bola zákazka v rámci DNS zadaná napr. ešte pred uzavretím zmluvy o poskytnutí NFP alebo z iných objektívnych dôvodov vyplývajúcich z tejto príručky, vykoná sa jej finančná kontrola ako štandardná ex-post kontrola.

Prijímateľ predkladá poskytovateľovi kompletnú dokumentáciu zo zadávania zákaziek v rámci DNS na kontrolu cez ITMS 2014+ v súlade s pravidlami uvedenými pre druhú ex-ante kontrolu (v bode b) tejto kapitoly) a pre následnú ex post kontrolu (v bode d) tejto kapitoly).

Na povinné preskúmanie úkonov kontrolovaného (prijímateľa) Úradom pre verejné obstarávanie podľa § 169 ods. 1 písm. b) v spojení s § 169 ods. 2 ZVO vo vzťahu k zákazkám zadávaným v rámci DNS, ktoré sú nadlimitnými zákazkami, v závislosti od typu obstarávajúceho subjektu a predmetu zákazky a sú financované čo aj z časti z prostriedkov Európskej únie, a to pred zadaním takejto zákazky v rámci DNS, sa aplikujú ustanovenia ZVO platné a účinné v čase vyhlásenia výzvy na predkladanie ponúk, na základe ktorej sa zadáva zákazka v rámci DNS.

V súlade s pravidlami druhej ex ante kontroly (v kapitole 2.5.6. bod b)) prijímateľ predkladá dokumentáciu na kontrolu najskôr poskytovateľovi a podnet na výkon kontroly na Úrad pre verejné obstarávanie prijímateľ podáva až na základe vyzvania zo strany poskytovateľa. V prípade úpravy ustanovenia § 169 ods. 2 ZVO, na základe ktorej by sa na zákazky zadávané v rámci DNS nevzťahovala povinná kontrola ÚVO, poskytovateľ vykoná druhú ex-ante kontrolu nadlimitnej zákazky a vydá návrh správy/správu z kontroly, pričom nevyzýva prijímateľa na podanie podnetu na ÚVO.

Poskytovateľ vykoná kontrolu pred podpisom zmluvy s úspešným uchádzačom v lehote 20 pracovných dní (podľa pravidiel druhej ex-ante kontroly).

Poskytovateľ vykoná kontrolu po podpise zmluvy s úspešným uchádzačom v lehote 7 pracovných dní (podľa pravidiel následnej ex-post kontroly), resp. 20 pracovných dní (podľa pravidiel štandardnej ex-post kontroly).

1. **Zákazka zadávaná v rámci DNS, ktorej hodnota je nižšia ako finančný limit pre nadlimitnú zákazku v závislosti od typu obstarávajúceho subjektu a predmetu zákazky**

Poskytovateľ kontroluje postup zadávania zákaziek v rámci DNS na základe dokumentácie predloženej prijímateľom vo fáze po uzatvorení čiastkovej zmluvy s dodávateľom (štandardná ex-post kontrola), pričom táto zmluva je už platná a účinná (okrem prípadov, kedy je účinnosť zmluvy viazaná na odkladaciu podmienku, ktorá ešte nenastala).

Prijímateľ predkladá poskytovateľovi kompletnú dokumentáciu zo zadávania zákaziek v rámci DNS na kontrolu cez ITMS 2014+ v súlade s pravidlami uvedenými pre štandardnú ex post kontrolu v bode c) tejto kapitoly.

Ak zmluvná hodnota zákazky zadanej v rámci DNS predstavuje z pohľadu finančného limitu zákazku s nízkou hodnotou podľa § 117 ZVO, môže prijímateľ predložiť dokumentáciu na kontrolu aj súčasne so ŽoP, ktorá obsahuje deklarované výdavky súvisiace so zadaním predmetnej zákazky.

Poskytovateľ vykoná túto kontrolu v lehote 20 pracovných dní (podľa pravidiel štandardnej ex post kontroly).

**h) Kontrola verejného obstarávania, v rámci ktorého viacerí prijímatelia nadobúdajú tovary, práce alebo služby prostredníctvom centrálnej obstarávacej organizácie**

Uvedené pravidlá sa vzťahujú na situáciu, keď viacero prijímateľov (t.j. viac ako jeden) nadobúda, resp. obstaráva tovary, stavebné práce alebo služby prostredníctvom centrálnej obstarávacej organizácie podľa § 15 ods. 2 a ods. 4 ZVO (ďalej aj „COO“), pričom toto nadobúdanie, resp. obstarávanie sa týka toho istého VO a zároveň centrálne VO sa týka viacerých operačných programov a jednotlivé RO/SO, ktoré sú zároveň COO, nie sú tou istou právnickou osobou.

V prípade, že centrálne VO je realizované nadlimitným postupom, COO, prostredníctvom ktorej prijímateľ nadobúda, resp. obstaráva tovary, stavebné práce alebo služby podľa prvého odseku tejto podkapitoly príručky (písm. h)) alebo dotknutý poskytovateľ, ak je rovnakou právnickou osobou ako COO, predloží pripravované centrálne VO na ÚVO za účelom výkonu ex ante posúdenia podľa § 168 ZVO.

V prípade, že relevantné centrálne VO, ktoré identifikuje prijímateľ a úmysel čerpať z neho oznámi včas poskytovateľovi a COO, je realizované nadlimitným postupom, COO alebo poskytovateľ, ktorý je rovnakou právnickou osobou ako COO, zašle podnet na výkon kontroly na ÚVO podľa § 169 ods. 1 písm. b) v spojení s § 169 ods. 2 ZVO vo fáze pred uzavretím zmluvy, koncesnej zmluvy alebo rámcovej dohody, pred ukončením súťaže návrhov, pred zadaním zákazky na základe rámcovej dohody alebo pred ukončením postupu inovatívneho partnerstva.

Poskytovateľ vo fáze pred podpisom zmluvy vykoná finančnú kontrolu iba vo väzbe na čiastkovú zmluvu, uzavretú na základe rámcovej dohody z pohľadu dodržania podmienok na uzavretie čiastkovej zmluvy a dodržania pravidiel hospodárnosti, pokiaľ je zmluvnou stranou čiastkovej zmluvy jeho prijímateľ a pokiaľ je hodnota čiastkovej zmluvy vo finančnom limite nadlimitnej zákazky. Povinnosti prijímateľa týkajúce sa finančnej kontroly čiastkových zákaziek zadávaných na základe rámcovej dohody, ktorá je výsledkom centrálneho VO, sa v kontexte vyššie uvedených špecifík aplikujú podľa kapitoly 2.5.1 písm. g) tejto príručky.

Štandardnú ex-post kontrolu vykonávajú všetci poskytovatelia, ktorých prijímatelia sú účastníkmi rámcovej dohody, pričom postupujú analogicky ku kapitole 2.5.6 písm. c). Poskytovateľ, ktorý ako prvý ukončí štandardnú ex post kontrolu centrálneho VO realizovaného COO, informuje ostatných poskytovateľov o tejto skutočnosti. V prípade, že poskytovatelia, ktorých prijímatelia sú účastníkmi rámcovej dohody, identifikujú nedostatky s vplyvom alebo možným vplyvom na výsledok VO, uskutoční sa stretnutie týchto poskytovateľov, pričom pre tieto účely je možné využiť aj zasadnutie Koordinačného výboru pre spoluprácu pri kontrole VO. Výsledkom stretnutia poskytovateľov, resp. zasadnutia Koordinačného výboru pre spoluprácu pri kontrole VO bude vzájomná dohoda o ďalšom postupe, ktorá bude predstavovať podklad pre záver o pripustení financovania verejného obstarávania v plnom rozsahu, o pripustení do financovania s finančnou opravou alebo nepripustení do financovania v plnom rozsahu.

Poskytovateľ zároveň informuje ostatných poskytovateľov, OA a CO o identifikovaní nedostatkov s vplyvom alebo možným vplyvom na výsledok VO prostredníctvom ITMS 2014+, nakoľko má poskytovateľ povinnosť evidovať každú kontrolu VO, a to spôsobom, že všetky kontroly čiastkových zákaziek zadávaných na základe rámcovej dohody sú evidované pod jedným objektom v ITMS 2014+, čo zabezpečí informovanosť ostatných poskytovateľov o ďalších prebiehajúcich kontrolách a ich záveroch.

**i) Kontrola VO v rámci schvaľovacieho procesu ŽoNFP**  **alebo hodnotenia národného projektu *alebo po ukončení schvaľovacieho procesu ŽoNFP a súčasne pred podpisom zmluvy o NFP***

Poskytovateľ môže vykonávať kontrolu VO v rámci schvaľovacieho procesu ŽoNFP alebo hodnotenia NP v prípade, ak poskytovateľ uvedie v rámci výzvy alebo záväzných podmienok ako podmienku poskytnutia príspevku, aby žiadateľ mal v čase predloženia ŽoNFP ukončené VO (vo fáze po podpise zmluvy s úspešným uchádzačom), alebo aby žiadateľ mal v čase predloženia ŽoNFP verejné obstarávanie vo fáze pred podpisom zmluvy s úspešným uchádzačom (po vyhodnotení ponúk a po ukončení všetkých revíznych postupov). V tomto prípade je súčasťou výzvy aj informácia, že v schvaľovacom procese ŽoNFP bude vykonaná aj kontrola VO. Pre tento typ kontroly sa primerane použijú ustanovenia kapitoly 2.5.6. písm. b) o druhej ex ante kontrole a kapitoly 2.5.6. písm. c) o štandardnej ex post kontrole. Po podpise zmluvy o NFP poskytovateľ vykoná administratívnu finančnú kontrolu VO podľa § 8 zákona o finančnej kontrole s ohľadom na fázu, v akom sa predmetné VO nachádza v čase zaslania dokumentácie na kontrolu. Ak je postup zadávania zákazky vo fáze pred podpisom zmluvy s úspešným uchádzačom, poskytovateľ vykoná administratívnu finančnú kontrolu ako druhú ex-ante kontrolu - primerane použijú ustanovenia kapitoly 2.5.6. písm. b) o druhej ex-ante kontrole. Ak je postup zadávania zákazky vo fáze po podpise zmluvy s úspešným uchádzačom, poskytovateľ vykoná štandardnú ex-post kontrolu - 2.5.6. písm. c) o štandardnej ex-post kontrole. V rámci výkonu administratívnej finančnej kontroly môže poskytovateľ zohľadniť závery z predchádzajúcej kontroly vykonanej pred podpisom zmluvy o NFP

Poskytovateľ môže stanoviť podmienku poskytnutia príspevku aj takým spôsobom, aby žiadateľ mal v čase predloženia ŽoNFP ukončené verejné obstarávanie alebo verejné obstarávanie vo fáze pred podpisom zmluvy s úspešným uchádzačom (o čom rovnako informuje v rámci výzvy), ale kontrola VO bude vykonaná po ukončení schvaľovacieho procesu ŽoNFP a súčasne pred uzatvorením zmluvy o NFP a na základe výsledku kontroly VO následne pristúpi poskytovateľ k uzatvoreniu, resp. neuzatvoreniu Zmluvy o NFP. Rozhodnutie o schválení žiadosti o NFP by obsahovalo odkladaciu podmienku, podľa ktorej by nadobudlo účinnosť v prípade kladného výsledku základnej finančnej kontroly VO, t. j. neboli by identifikované zistenia, ktoré mali alebo mohli mať vplyv na výsledok VO, a to dňom vydania výstupu, ktorý môže mať formu správy z kontroly (nejde o správu z kontroly podľa zákona o finančnej kontrole). Podmienkou na predloženie návrhu Zmluvy o NFP úspešnému žiadateľovi by bolo tiež predloženie údajov potrebných na vypracovanie návrhu zmluvy o NFP v lehote určenej riadiacim orgánom. Pre tento typ kontroly sa primerane použijú ustanovenia kapitoly 2.5.6. písm. b) o druhej ex ante kontrole a kapitoly 2.5.6. písm. c) o štandardnej ex post kontrole, ak ods. 2 neurčuje inak. Po podpise zmluvy o NFP poskytovateľ vykoná administratívnu finančnú kontrolu VO podľa § 8 zákona o finančnej kontrole s ohľadom na fázu, v akej sa predmetné VO nachádza. Ak je postup zadávania zákazky vo fáze pred podpisom zmluvy s úspešným uchádzačom, poskytovateľ vykoná administratívnu finančnú kontrolu ako druhú ex-ante kontrolu, ak je postup zadávania zákazky vo fáze po podpise zmluvy s úspešným uchádzačom, poskytovateľ vykoná štandardnú ex-post kontrolu. V rámci výkonu kontroly VO môže poskytovateľ zohľadniť závery z predchádzajúcej kontroly vykonanej pred podpisom zmluvy o NFP.

V prípadoch uvedených v [ods. 1 a ods. 2](#kapitola_33727_ods_1) poskytovateľ definuje podmienku poskytnutia príspevku výlučne na VO, ktorých hodnota v zmysle výsledku VO predstavuje minimálne 30 % z celkovej požadovanej hodnoty NFP. Pri VO, ktoré nebudú dosahovať túto hodnotu, nie je žiadateľ povinný mať ukončené VO alebo VO pred podpisom zmluvy s úspešným uchádzačom už v čase predkladania NP a pri týchto VO bude vykonaná kontrola až po podpise zmluvy o NFP alebo vydaní rozhodnutia o schválení v prípade totožnosti poskytovateľa a prijímateľa. O všetkých povinnostiach žiadateľa, ako aj o ďalších postupoch uvedených v tejto časti je poskytovateľ povinný informovať vo výzve, pričom je nutné jasné zadefinovanie podmienok poskytnutia príspevku. Postupy tejto kontroly aplikuje poskytovateľ analogicky v zmysle postupov uvedených v jednotlivých písmenách a) až g) kapitoly 2.5.6 Typy finančnej kontroly VO.

Predmetom v rámci overenia podmienky poskytnutia príspevku týkajúcej sa VO musí byť aj kontrola vecného súladu predmetu obstarávania, návrhu zmluvných podmienok a iných údajov s predloženým projektom.

Žiadateľ predkladá v rámci konania o ŽoNFP verejné obstarávanie vo fáze po podpise zmluvy s úspešným uchádzačom **po nadobudnutí platnosti tejto zmluvy**, vrátane všetkých dodatkov k tejto zmluve, resp. vo fáze pred podpisom zmluvy s úspešným uchádzačom po vyhodnotení ponúk a ukončení všetkých revíznych postupov, a to ako súčasť povinných príloh ŽoNFP.

Závery kontroly prenesie poskytovateľ do výsledku posúdenia ŽoNFP, resp. NP, ak je kontrola VO vykonaná v rámci schvaľovacieho procesu žiadosti o NFP. Výstupom kontroly VO nie je v tomto prípade správa z kontroly, ale rozhodnutie o schválení alebo neschválení ŽoNFP, resp. NP. V prípade uplatnenia postupu podľa ods. 2 môže byť výstupom z kontroly VO návrh správy z kontroly VO/správa z kontroly VO, ale výstup z takejto kontroly nie je návrhom správy/správou z kontroly podľa zákona o finančnej kontrole.

Kontrolu oprávnenosti výdavku z pohľadu jeho súladu s pravidlami, princípmi a postupmi VO vykoná poskytovateľ vo fáze kontroly príslušnej ŽoP, kde poskytovateľ overí skutočnosť vykonania uvedenej kontroly a správnosť aplikovania jej záverov. Uvedené však nevylučuje možnosť opätovného vykonania kontroly VO, napr. na základe podnetu kontrolných orgánov alebo z vlastného podnetu poskytovateľa. Dodatky k zmluve s úspešným uchádzačom, ktoré neboli predmetom kontroly v rámci schvaľovacieho procesu ŽoNFP, resp. NP, podliehajú kontrole v zmysle postupov uvedených v kapitole 2.5.6 Typy finančnej kontroly VO – častiach e) a f) týkajúcich sa kontroly dodatkov.

Ak poskytovateľ zistí porušenie pravidiel a postupov VO, pričom závažnosť týchto zistení je taká, že mali alebo mohli mať vplyv na výsledok VO, poskytovateľ je oprávnený danú skutočnosť vyhodnotiť ako nesplnenie podmienky poskytnutia príspevku a rozhodnúť o neschválení ŽoNFP alebo uplatniť ex-ante finančnú opravu, ktorá bude zohľadnená pri vydaní rozhodnutia o schválení ŽoNFP. Postup podľa predchádzajúcej vety uplatní poskytovateľ aj v prípade, že nedostatky vo verejnom obstarávaní, ktoré mali alebo mohli mať vplyv na výsledok verejného obstarávania identifikoval ÚVO v rozhodnutí podľa § 175 ods. 4 ZVO alebo boli identifikované v rozhodnutí Rady ÚVO. Poskytovateľ je povinný konštatovať nesplnenie podmienky poskytnutia príspevku a rozhodnúť o neschválení ŽoNFP v prípade, že zistenia nedostatkov v rámci kontroly vecného súladu predmetu obstarávania sú takého závažného charakteru, že na riadnu realizáciu posudzovaného projektu nebude môcť žiadateľ využiť výsledok kontrolovaného VO.

**j) Kontrola verejného obstarávania národných projektov, veľkých projektov, ktoré sú súčasťou zoznamu projektov a kontrola projektov technickej pomoci, pred podpisom zmluvy o NFP**

Poskytovateľ môže vykonávať kontrolu VO v rámci národných, veľkých projektov, ktoré sú súčasťou zoznamu projektov a projektov technickej pomoci ako prvú ex-ante kontrolu, druhú ex-ante kontrolu a následnú ex-post kontrolu, prípadne podľa okolností aj ako štandardnú ex-post kontrolu.

V tejto súvislosti dávame prijímateľovi do pozornosti usmernenie poskytovateľa k príprave individuálneho projektu, ktoré je zverejnené na webovom sídle <http://www.minv.sk/?usmernenia-riadiaceho-organu>, resp. http://www.reformuj.sk/dokument/usmernenia-riadiaceho-organu/.

Výstupom z kontroly VO individuálnych projektov pred podpisom zmluvy o NFP môže byť návrh správy/správa z kontroly, ale výstup z takejto kontroly nie je návrhom správy/správou z kontroly podľa zákona o finančnej kontrole. Po podpise zmluvy o NFP poskytovateľ vykoná administratívnu finančnú kontrolu VO s ohľadom na fázu, v akej sa predmetné VO nachádza. V rámci výkonu administratívnej finančnej kontroly môže poskytovateľ zohľadniť závery z predchádzajúcej kontroly vykonanej pred podpisom zmluvy o NFP.

Postupy tejto kontroly aplikuje poskytovateľ analogicky v zmysle postupov uvedených v jednotlivých písmenách a) až h) kapitoly 2.5.6 Typy finančnej kontroly VO.

### Finančné opravy

Poskytovateľ postupuje pri identifikovaní pravidiel a postupov VO podľa pravidiel uvedených v zmluve o NFP, v Systéme riadenia EŠIF a v Metodickom pokyne CKO č. 5 k určovaniu finančných opráv, ktoré má riadiaci orgán uplatňovať pri nedodržaní pravidiel a postupov verejného obstarávania.

V prípade zistení v rámci obstarávaní, ktoré nepodliehajú postupom ZVO, postupuje poskytovateľ podľa pravidiel uvedených v Systéme riadenia EŠIF a pravidiel uvedených v zmluve o NFP.

Určenie finančných opráv sa riadi pravidlami, ktoré sú platné v čase vypracovania návrhu správy z kontroly.

V prípade zistení porušenia pravidiel a postupov verejného obstarávania, ktoré mali alebo mohli mať vplyv na výsledok verejného obstarávania preukázateľne začatého do 17. apríla 2016, poskytovateľ určí výšku vrátenia poskytnutého príspevku alebo jeho časti podľa prílohy č. 1 MP CKO č. 5, verzia 3.

V prípade zistení porušenia pravidiel a postupov verejného obstarávania, ktoré mali alebo mohli mať vplyv na výsledok verejného obstarávania preukázateľne začatého od 17. apríla 2016, poskytovateľ určí výšku vrátenia poskytnutého príspevku alebo jeho časti podľa prílohy č. 2 MP CKO č. 5, verzia 3.

Poskytovateľ je oprávnený uplatniť finančné opravy v rámci týchto druhov finančnej kontroly VO:

1. Druhá ex-ante kontrola,
2. štandardná ex-post kontrola,
3. následná ex-post kontrola,
4. kontrola zákaziek podľa § 117 ZVO,
5. kontrola VO v rámci ktorého viacerí prijímatelia nadobúdajú tovary, práce alebo služby prostredníctvom centrálnej obstarávacej organizácie podľa § 15 ods. 2 a ods. 4 ZVO,
6. kontrola dodatkov pred podpisom (ak by nezrealizovanie zmien vyplývajúcich z dodatku preukázateľne spôsobilo nemožnosť splnenia pôvodnej zmluvy, alebo by táto skutočnosť znamenala pre prijímateľa neprimerané ťažkosti),
7. kontrola dodatkov po podpise,
8. kontrola v rámci schvaľovacieho procesu Žiadosti o NFP (ak ju poskytovateľ vykonáva),
9. kontrola verejného obstarávania národných projektov a veľkých projektov, ktoré sú súčasťou zoznamu projektov, kontrola projektov technickej pomoci, kontrola dopytovo-orientovaných projektov pred podpisom zmluvy o NFP,
10. kontrola verejného obstarávania realizovaného cez elektronické trhovisko.

Ex- ante finančnú opravu v štádiu **druhej ex-ante kontroly VO** je možné aplikovať len za predpokladu, že by opakovaním procesu VO vznikli vysoké dodatočné náklady. Dôvody, ktoré je možné zohľadniť pri odôvodnení skutočnosti, že opakovaním procesu VO by vznikli vysoké dodatočné náklady, sú najmä:

1. riziko nesplnenia záväzku n+3, ak by reálne bolo ohrozené prepadnutie prostriedkov z fondov EÚ (spojené s rizikom, že budú prijímatelia oneskorene vyhlasovať verejné obstarávania),
2. ak sa jedná o verejné obstarávania v rámci veľkých alebo národných projektov, ktoré zároveň ovplyvňujú aj implementáciu iných projektov (alebo aj projekty, ktoré nie sú z kategórie národných alebo veľkých projektov, ale ovplyvňujú iné projekty),
3. ak by opakovanie procesu VO ohrozilo časový harmonogram realizácie projektu (napr. nebolo by možné realizovať výdavky počas obdobia oprávnenosti),
4. ak by dodatočné náklady boli vyššie ako je suma ex ante finančnej opravy.

Finančné opravy sa s ohľadom na moment identifikovania nedostatku verejného obstarávania delia na:

* ex-ante;
* ex-post.

**Ex-ante finančná oprava**

Ex-ante finančná oprava je individuálne zníženie hodnoty deklarovaných výdavkov z dôvodu zistení porušenia legislatívy SR alebo EÚ, najmä v oblasti VO. Výška individuálnej ex-ante finančnej opravy sa určí v zodpovedajúcej sume neoprávnených výdavkov, resp. ako percentuálna sadzba zo sumy oprávnených výdavkov zákazky v rámci schváleného NFP alebo jeho časti, a to vo fáze pred úhradou dotknutej zákazky v ŽoP, v rámci ktorej boli nedostatky identifikované(v rámci druhej ex ante kontroly alebo ex post kontroly). Ex-ante finančná oprava sa v súlade so Systémom finančného riadenia uplatňuje priebežne v každom dotknutom deklarovanom/nárokovanom výdavku v ŽoP, pričom prijímateľ musí preukázať 100 % finančné plnenie voči dodávateľovi. Výška navrhovanej ex ante finančnej opravy môže byť upravená v nadväznosti na výsledok prebiehajúceho konania (prebiehajúce posudzovanie súladu poskytovania príspevku s právnymi predpismi SR a EÚ a inými príslušnými podzákonnými, resp. zmluvami vykonávané vecne príslušnými orgánmi SR a EÚ, napr. ÚVO, Protimonopolný úrad SR, Európska komisia atď.), a to z dôvodu vzniku pochybností o správnosti, oprávnenosti a zákonnosti výdavkov.

1. Poskytovateľ v rámci ex-post kontroly, v prípade identifikovania porušenia zákona o VO, ktoré malo alebo mohlo mať vplyv na výsledok VO, určí výšku ex-ante finančnej opravy, pričom na jej aplikovanie musia byť splnené nasledujúce podmienky(týka sa primerane aj zákaziek, na ktoré sa ZVO nevzťahuje):

a) prijímateľ písomne súhlasil s navrhovanou ex-ante finančnou opravou ,

b) prijímateľ preukáže, že disponuje finančnými zdrojmi, ktorými zabezpečí úhradu budúcich neoprávnených výdavkov minimálne vo výške navrhovanej ex-ante finančnej opravy. Je v kompetencii poskytovateľa určiť spôsob preukázania zabezpečenia spolufinancovania zo strany prijímateľa. Poskytovateľ pri určení spôsobu preukázania spolufinancovania zohľadní najmä výšku udelenej finančnej opravy, stav realizácie projektu, charakter prijímateľa a pod.

c) v prípade, že v danej veci určenia ex-ante finančnej opravy je prijímateľom rozpočtová alebo príspevková organizácia niektorého z ústredných orgánov štátnej správy, je potrebné nad rámec preukázania dostatočných finančných zdrojov podľa písm. c) tohto odseku predložiť aj písomné súhlasné stanovisko zriaďovateľa s navrhovanou ex-ante finančnou opravou.

d) v prípade, že prijímateľ súhlasí s navrhovanou ex-ante finančnou opravou, ktorú poskytovateľ určil v rámci druhej ex-ante kontroly, predloží prijímateľ odôvodnenie, že opakovaním procesu VO by vznikli vysoké dodatočné náklady, čo predstavuje podmienku na uplatnenie ex-ante finančnej opravy.

2. Poskytovateľ uzavrie s prijímateľom dodatok k zmluve o NFP, pokiaľ prijímateľ splní všetky vyššie uvedené podmienky v bode 1. Poskytovateľ môže dodatok k zmluve o NFP uzavrieť súčasne so stanovením ex-ante finančnej opravy alebo následne napr. spolu s inou okolnosťou vyžadujúcou zmenu zmluvy.

3. Pri určovaní ex-ante finančnej opravy postupuje poskytovateľ v súlade pravidlami uvedenými v MP CKO č. 5 k určovaniu finančných opráv, ktoré má riadiaci orgán uplatňovať pri nedodržaní pravidiel a postupov verejného obstarávania .

4. Dôvody na udelenie ex-ante finančnej opravy spolu s navrhovanou % výškou finančnej opravy uvedie poskytovateľ v návrhu správy z kontroly VO. Poskytovateľ v návrhu správy z kontroly určí aj lehotu na podanie námietok min. 5 a max. 10 pracovných dní

5. Poskytovateľ nie je povinný aplikovať podmienky uvedené v tejto kapitole v bode 1 písm. a) až d), pokiaľ sa dané zistenia týkajú zákazky podľa § 117 ZVO. Aj v týchto prípadoch však poskytovateľ vyžaduje od prijímateľa súhlas s navrhovanou ex-ante finančnou opravou.

6. Poskytovateľ zašle prijímateľovi spolu s návrhom ex-ante finančnej opravy aj znenie dodatku k zmluve o NFP, ktoré nie je podpísané zo strany poskytovateľa uvedené platí len v prípade, že sa poskytovateľ rozhodne uzavrieť dodatok k zmluve o NFP spolu s udelením ex-ante finančnej opravy). Prijímateľ je povinný v prípade akceptovania ex-ante finančnej opravy zaslať poskytovateľovi podpísaný dodatok k zmluve o NFP, spolu s ostatnými dokladmi preukazujúcimi splnenie ďalších podmienok určených poskytovateľom na udelenie ex-ante finančnej opravy. Poskytovateľ zabezpečí po overení splnenia všetkých podmienok udelenia finančnej opravy zaslanie podpísaného návrhu dodatku k zmluve o NFP prijímateľovi.

**Ex-post finančné oprava**

V prípade ak poskytovateľ identifikuje porušenie pravidiel a postupov VO upravených v ZVO, resp. porušenie legislatívy SR a EÚ, ktoré malo alebo mohlo mať vplyv na výsledok VO **až počas realizácie projektu**, po úhrade oprávnených výdavkov v ŽoP, vzťahujúcou sa k nákladom projektu, ktoré vyplývajú z realizácie VO, poskytovateľ postupuje v zmysle § 41 alebo § 41a zákona o príspevku z EŠIF.

***Povinnosť poskytovateľa:*** Poskytovateľ je v zmysle § 41 a § 41a zákona o príspevku z EŠIF oprávnený vyzvať prijímateľa, aby vrátil poskytnuté finančné prostriedky, prípadne ich časť, ak bude zistené porušenie pravidiel a postupov VO. Poskytovateľ určí výšku príspevku, ktorý je prijímateľ povinný vrátiť. Pri určovaní výšky postupuje poskytovateľ podľa zásad uplatňujúcich sa pri určovaní výšky vrátenia poskytnutého príspevku alebo jeho časti zo strany poskytovateľa, ktoré sú upravené v metodickom pokyne CKO č. 5 k určovaniu finančných opráv, ktoré má riadiaci orgán uplatňovať pri nedodržaní pravidiel a postupov verejného obstarávania.

A) Postup poskytovateľa v zmysle príslušných ustanovení § 41 zákona o príspevku EŠIF pri nadlimitných alebo podlimitných zákazkách:

1. Ak poskytovateľ na základe vlastných zistení alebo na základe iného podnetu (napr. na základe výsledkov vládneho auditu, auditu EK, certifikačného overovania, mediálneho podnetu a pod.) zistí porušenie  postupov VO, s vplyvom alebo možným vplyvom na výsledok VO, ktoré už bolo zo strany poskytovateľa pripustené do financovania, vyzve prijímateľa na vrátenie poskytnutého príspevku alebo jeho časti. Výzve poskytovateľa predchádza vykonanie opätovnej finančnej kontroly VO v súlade s ustanoveniami zákona o finančnej kontrole. Z tejto kontroly vyhotovuje poskytovateľ návrh správy z kontroly a po vysporiadaní sa s prípadnými námietkami prijímateľa (na podanie námietok poskytne poskytovateľ prijímateľovi lehotu min. 5 a max. 10 pracovných dní), následne vyhotovuje správu z kontroly a sprievodný list, ktorý obsahuje aj:

* informáciu, že prijímateľ bude v zmysle záverov z opätovnej finančnej kontroly VO vyzvaný na vrátenie NFP alebo jeho časti,
* poučenie pre prijímateľa, že v prípade, ak neuhradí uvedenú výšku NFP v stanovenej lehote, bude poskytovateľ postupovať v zmysle § 41 alebo § 41a zákona o príspevku z EŠIF..

Ak iný orgán ako poskytovateľ zistí porušenie pravidiel a postupov VO a poskytovateľ s týmto zistením nesúhlasí, podá podnet na ÚVO podľa § 169 ods. 3 písm. c) ZVO alebo 179a ZVO.

1. Ak v lehote splatnosti prijímateľ stanovenú finančnú opravu neuhradí v plnej výške, poskytovateľ v súlade s:
2. § 41 ods. 2 zákona o príspevku z EŠIF podá podnet na vykonanie kontroly VO na ÚVO (v prípade, ak predmetné VO nebolo doposiaľ predmetom kontroly ÚVO). Poskytovateľ postupuje podľa bodov 5-7 nižšie, alebo
3. § 41a ods. 3 rozhodne v správnom konaní o vrátení sumy uvedenej v žiadosti o vrátenie. Poskytovateľ postupuje primerane podľa bodov 6 a 7 nižšie.
4. Ak bolo v zmysle záverov kontroly ÚVO zistené porušenie pravidiel a postupov VO, ktoré malo alebo mohlo mať vplyv na výsledok VO, poskytovateľ za takéto porušenie vyzval prijímateľa prostredníctvom žiadosti o vrátenie vrátiť poskytnutý príspevok alebo jeho časť vzťahujúci sa na predmet zákazky, poskytovateľ podá podnet správnemu orgánu na konanie podľa § 41 ods. 5 a ods. 6 zákona o príspevku EŠIF. Správny orgán na základe tohto podnetu rozhodne o vrátení sumy uvedenej v žiadosti o vrátenie.
5. Poskytovateľ je oprávnený v zmysle záverov kontroly ÚVO zmeniť výsledok predchádzajúcej finančnej kontroly VO (t.j. zmeniť percentuálnu sadzbu finančnej opravy v dôsledku iných záverov ÚVO), čo uvedie v odôvodnení  rozhodnutia správneho orgánu o vrátení poskytnutého NFP alebo jeho časti (ďalej len „Rozhodnutie“).

V zmysle § 18 ods. 2 Správneho poriadku „Pokiaľ sa konanie začína na podnet správneho orgánu, je konanie začaté dňom, keď tento orgán urobil voči účastníkovi konania prvý úkon“. Poskytovateľ oznámi listom prijímateľovi, že začal (v postavení správneho orgánu) správne konanie v zmysle Správneho poriadku vo  veci vrátenia príspevku NFP a zároveň ho vyzve, aby sa v stanovenej lehote vyjadril v zmysle § 33 ods. 2 Správneho poriadku: „Správny orgán je povinný dať účastníkom konania a zúčastneným osobám možnosť, aby sa pred vydaním rozhodnutia mohli vyjadriť k jeho podkladu i k spôsobu jeho zistenia, prípadne navrhnúť jeho doplnenie“. Po doručení vyjadrenia prijímateľa resp. jeho nedoručení v stanovenej lehote, vypracuje poskytovateľ Rozhodnutie v zmysle § 46 a nasl. Správneho poriadku.

1. V prípade, že prijímateľ podal včas voči Rozhodnutiu podľa bodu 6 tejto časti rozklad, o rozklade rozhoduje v zmysle § 61 Správneho poriadku štatutárny orgán MV SR, na základe návrhu ním ustanovenej osobitnej komisie. Proti tomuto rozhodnutiu sa nemožno odvolať.
2. Ak bolo v zmysle záverov kontroly ÚVO vykonanej na základe podnetu poskytovateľa zistené porušenie pravidiel a postupov VO, ktoré malo alebo mohlo mať vplyv na výsledok VO, poskytovateľ za takéto porušenie nevyzval prijímateľa prostredníctvom žiadosti o vrátenie vrátiť poskytnutý príspevok alebo jeho časť vzťahujúci sa na predmet zákazky, poskytovateľ vykoná opätovnú finančnú kontrolu VO v súlade so zákonom o finančnej kontrole, v rámci ktorej zohľadní porušenia pravidiel a postupov VO, ktoré identifikoval ÚVO ako porušenia, ktoré mali alebo mohli mať vplyv na výsledok VO a vypracuje návrh správy z kontroly. V prípade, že prijímateľ zašle v určenej lehote námietky voči zisteniam uvedeným v návrhu správy z kontroly, je prijímateľ ich vyhodnotí a v prípade ich úplnej alebo čiastočnej opodstatnenosti, zohľadní ich v správe z kontroly. Ak poskytovateľ námietky vyhodnotí ako neopodstatnené, uvedie ich spolu s odôvodnením v správe z kontroly ako neopodstatnené. V prípade, že námietky prijímateľa neboli podané alebo boli podané po lehote, vypracuje poskytovateľ správu z kontroly. Poskytovateľ bezodkladne po vydaní správy z kontroly vyzve prijímateľa prostredníctvom žiadosti o vrátenie vrátiť poskytnutý príspevok alebo jeho časť vzťahujúci sa na predmet zákazky. Ak prijímateľ nevráti poskytnutý príspevok alebo jeho časť na základe žiadosti o vrátenie, poskytovateľ podá podnet správnemu orgánu na konanie podľa § 41 ods. 5 a ods. 6 zákona o príspevku EŠIF. Správny orgán na základe tohto podnetu rozhodne o vrátení sumy uvedenej v žiadosti o vrátenie.
3. V prípade, že ÚVO vykoná kontrolu VO, pričom však táto kontrola nie je vykonaná na základe podnetu poskytovateľa a v prípade, že ÚVO v rozhodnutí uvedie porušenia, ktoré mali alebo mohli mať vplyv na výsledok VO, poskytovateľ vykoná opätovnú kontrolu VO v súlade so zákonom o finančnej kontrole, v rámci ktorej zohľadní porušenia pravidiel a postupov VO, ktoré identifikoval ÚVO ako porušenia, ktoré mali alebo mohli mať vplyv na výsledok VO a vypracuje návrh správy z kontroly. V prípade, že prijímateľ zašle v určenej lehote námietky voči zisteniam uvedeným v návrhu správy z kontroly, poskytovateľ ich vyhodnotí a v prípade ich úplnej alebo čiastočnej opodstatnenosti, zohľadní v správe z kontroly. Ak poskytovateľ námietky vyhodnotí ako neopodstatnené, uvedie ich spolu s odôvodnením v správe z kontroly ako neopodstatnené. V prípade, že námietky prijímateľa neboli podané alebo boli podané po lehote, vypracuje poskytovateľ správu z kontroly. Poskytovateľ bezodkladne po vydaní správy z kontroly vyzve prijímateľa prostredníctvom žiadosti o vrátenie vrátiť poskytnutý príspevok alebo jeho časť vzťahujúci sa na predmet zákazky. Ak prijímateľ nevráti poskytnutý príspevok alebo jeho časť na základe žiadosti o vrátenie, Poskytovateľ podá podnet správnemu orgánu na konanie podľa § 41 ods. 5 a ods. 6 zákona o príspevku EŠIF. Správny orgán na základe tohto podnetu rozhodne o vrátení sumy uvedenej v žiadosti o vrátenie.

B) Postup poskytovateľa v zmysle príslušných ustanovení § 41 zákona o príspevku EŠIF pri zákazkách s nízkou hodnotou:

1. Ak poskytovateľ na základe vlastného podnetu alebo podnetu iného orgánu zistí porušenie pravidiel a postupov verejného obstarávania, ktoré malo alebo mohlo mať vplyv na výsledok verejného obstarávania, prostredníctvom žiadosti o vrátenie vyzve prijímateľa o vrátenie poskytnutého príspevku alebo jeho časti, ktorá sa vzťahuje na predmet zákazky. Ak prijímateľ nevráti poskytnutý príspevok alebo jeho časť na základe žiadosti o vrátenie, poskytovateľ podá podnet správnemu orgánu na konanie, ktorý na základe podnetu rozhodne o vrátení sumy uvedenej v žiadosti o vrátenie.

### Postupy vo verejnom obstarávaní

**Elektronické trhovisko**

Elektronické trhovisko je informačný systém (ďalej len „IS“) VS, ktorý slúži na zabezpečenie ponuky a nákupu tovarov, stavebných prác alebo služieb bežne dostupných na trhu, ako aj na zabezpečenie s tým súvisiacich činností. Správcom elektronického trhoviska je MV SR.

**Kontrola VO realizovaného postupom nadlimitnej verejnej súťaže zadávanej prostredníctvom elektronického trhoviska**

Zadávanie zákazky nadlimitným postupom verejnej súťaže prostredníctvom elektronického trhoviska sa realizuje v súlade s príslušnými ustanoveniami uvedenými v § 66 ods. 8 ZVO a v súlade s aktuálnym znením Obchodných podmienok elektronického trhoviska.

Kontrola VO realizovaného postupom nadlimitnej verejnej súťaže zadávanej prostredníctvom elektronického trhoviska sa vykonáva analogicky ku kontrole zadávania nadlimitných zákaziek zadávaných postupom verejnej súťaže (prvá ex-ante kontrola, druhá ex-ante kontrola a následná ex-post kontrola) vrátane rozsahu, formy a spôsobu predkladania dokumentácie k VO so zohľadnením špecifík elektronického trhoviska.

Doklady požadované nad rámec dokumentácie k VO uvedených v kapitole 2.5.6 časti „a) Prvá ex-ante kontrola zákazky“:

* test bežnej dostupnosti (príloha č. 19);
* zdokladovanie skutočnosti, že v čase výberu najvhodnejšej ponuky pre rovnaký alebo ekvivalentný tovar alebo služby sú v systéme elektronického trhoviska zverejnené aspoň tri ponuky.

Doklady požadované nad rámec dokumentácie k VO uvedených v kapitole 2.5.6 časti „b) Druhá ex-ante kontrola“:

* všetky protokoly z IS elektronického trhoviska zaznamenávajúce priebeh a vyhodnocovanie predmetného postupu VO.

**Kontrola VO realizovaného postupom podlimitnej zákazky zadávanej prostredníctvom elektronického trhoviska**

Elektronické trhovisko môžu využívať prijímatelia, ktorí spĺňajú podmienky uvedené v § 108 ods. 1 ZVO a predpokladaná hodnota ich zákazky je nižšia ako pre nich relevantný finančný limit pre nadlimitnú zákazku. Prijímatelia môžu postupovať podľa § 109 až 112 ZVO, ak ide o dodanie tovaru, uskutočnenie stavebných prác (len do 31.12.2018 - do nadobudnutia účinnosti novely ZVO) alebo poskytnutie služby bežne dostupných na trhu okrem služby, ktorej predmetom je intelektuálne plnenie. Bežná dostupnosť tovarov, uskutočnenie stavebných prác alebo poskytnutie služieb je špecifikovaná podľa § 2 ods. 5 písm. o) až § 2 ods. 7 ZVO:

* + 1. Bežne dostupné tovary, stavebné práce alebo služby na trhu sú na účely tohto zákona také tovary, stavebné práce alebo služby, ktoré:
* nie sú vyrábané, poskytované alebo uskutočňované na základe špecifických a pre daný prípad jedinečných požiadaviek;
* sú ponúkané v podobe, v ktorej sú bez väčších úprav ich vlastností alebo prvkov aj dodané, poskytnuté alebo uskutočnené a zároveň;

sú spravidla v podobe, v akej sú dodávané, poskytované alebo uskutočňované pre verejného obstarávateľa a obstarávateľa, dodávané, poskytované alebo uskutočňované aj pre spotrebiteľov a iné osoby na trhu.

(2) Bežne dostupnými tovarmi, stavebnými prácami alebo službami podľa odseku 1 sú najmä tovary, stavebné práce alebo služby, určené na uspokojenie bežných prevádzkových potrieb verejného obstarávateľa a obstarávateľa.

(3) Bežne dostupnými tovarmi alebo službami podľa odseku 1 sú najmä o tovary a služby **spotrebného charakteru**.

Cieľom definície tovarov, služieb alebo stavebných prác bežne dostupných na trhu je vyjadriť bežnú dostupnosť ako stav, keď ide o také tovary, služby alebo stavebné práce, ktoré sa dodávajú na trhu takpovediac v rovnakej podobe, rovnakým spôsobom komukoľvek a nie sú špecificky upravené pre potreby verejného obstarávateľa v danom prípade. Ako príklad je možné uviesť software, ktorým je operačný systém, ktorý je bežným tovarom, keďže je v rovnakej podobe a spôsobom dodávaný komukoľvek. Naproti tomu software, ktorý si vyžaduje prispôsobenie vždy na konkrétne požiadavky verejného obstarávateľa, je teda svojim spôsobom vždy jedinečný a s takýmto prispôsobením nie je bežne dodávaný, nebude bežným tovarom.

Je v kompetencii verejného obstarávateľa, aby s prihliadnutím na uplatňované princípy VO uvedené v § 10 ods. 2 ZVO a podmienky, v ktorých sa nachádza, určil, ktorý z postupov vo VO použije pri zadávaní zákazky, pričom musí rešpektovať pravidlá ustanovené v ZVO. **Zodpovednosť za výber a následné použitie postupu pri zadávaní zákazky je vždy na verejnom obstarávateľovi.**

**V prípade, že sa prijímateľ rozhodne zadať zákazku prostredníctvom elektronického trhoviska, je povinný v rozhodnom čase výberu postupu podľa ZVO určiť, či ním zadefinovaný/požadovaný predmet zákazky spĺňa podmienky bežnej dostupnosti** napríklad “testom bežnej dostupnosti” (príloha č.19).

Prijímateľ by preto pri kvalifikácii bežnej dostupnosti na trhu mal realizovať test (overenie), ktorým verifikuje status obstarávaného tovaru, služieb alebo stavebných prác vo vzťahu k zákonom určeným podmienkam. Táto kvalifikácia nemôže byť generalizovaná, ale vyžaduje sa skúmanie vždy ad hoc na konkrétny prípad tak, aby sa zohľadnili všetky vlastnosti dostupnosti dodávky, služby alebo stavebnej práce vo vzťahu k aktuálnym trhovým podmienkam. K správnej klasifikácii je potrebné poznať podrobný opis predmetu zákazky so všetkými jeho vlastnosťami, parametrami, vrátane spôsobu jeho vyhodnotenia, používania a dodacích podmienok.

Podmienky uvedené v ustanovení § 2 ods. 5 písm. o) ZVO sú vymedzené kumulatívnym spôsobom a pri „teste bežnej dostupnosti“ musí byť naplnená každá z uvedených podmienok. Ustanovenie § 2 ods. 6 a 7 stanovuje podporné pravidlo, ktoré by malo uľahčiť správnu kategorizáciu vo vzťahu k bežnej dostupnosti na trhu.

***Dôležité upozornenie:*** Za vyhlásené a zrealizované VO cez elektronické trhovisko nesie s ohľadom na ZVO plnú zodpovednosť prijímateľ, preto je potrebné, aby prijímateľ uvedené zohľadňoval najmä pri zadávaní opisu predmetu zákazky, ako aj ďalších špecifikácií a osobitných požiadaviek na plnenie, tak aby uvedené špecifikácie a požiadavky neboli v rozpore s ustanoveniami § 42 ZVO a v rozpore s princípmi VO uvedenými v § 10 ods. 2 ZVO. Skutočnosť, že opisný formulár prejde cez karanténu opisných formulárov bez návrhov na jeho úpravu, nie je dôkazom, že predmetný opis je v súlade so ZVO.

Upozorňujeme prijímateľov na skutočnosť, že s ohľadom na § 6 ods. 16 ZVO nie je v súlade so zákonom, ak sa zákazka rozdelí s cieľom znížiť predpokladanú hodnotu zákazky pod finančné limity tohto zákona. Z tohto dôvodu, pokiaľ by rozdelením zákazky na viaceré menšie zákazky realizované cez elektronické trhovisko došlo k obídeniu postupu zadávania zákazky cez nadlimitné postupy, uvedené môže byť vyhodnotené ako porušenie ZVO.

Všeobecné zmluvné podmienky, ktoré sú súčasťou zmlúv uzatváraných v elektronickom trhovisku obsahujú aj osobitnú časť vzťahujúcu sa na zákazky spolufinancované z fondov EÚ. Odporúčame prijímateľom, aby sa oboznámili so všeobecnými zmluvným podmienkami, ako aj týmito osobitnými zmluvnými podmienkami. S ohľadom na uvedené je potrebné, aby prijímateľ zodpovedne označoval pri definovaní zmluvných špecifikácií skutočnosť, či bude zákazka spolufinancovaná z fondov EÚ, alebo nie.

***Povinnosť prijímateľa:*** Prijímateľ je povinný uviesť v Osobitných požiadavkách na plnenie požiadavku na predloženie podrobného opisu, uvedenie presnej identifikácie a špecifikácie predmetu zákazky s uvedením presných názvov a cien (vrátane položkovitého rozpočtu s uvedením jednotkových cien) tovarov, služieb a prác zo strany úspešného uchádzača, ktorým preukáže splnenie požiadaviek na predmet zákazky. Uvedený opis (položkovitý rozpočet) tovarov, služieb a prác musí byť povinnou prílohou k zmluve automaticky uzatváranej systémom elektronického trhoviska.

***Dôležité upozornenie:*** v prípade zákaziek vyhlásených podľa Obchodných podmienok elektronického trhoviska (OPET) verzia 3.3 zmluva s dodávateľom nadobúda účinnosť deň po zverejnení zmluvy v CRZ.

**Poskytovateľ požaduje, aby pri vypĺňaní objednávkového formuláru prijímateľ označil možnosť „Nedokonanie zákazky s jedným dodávateľom“.**

***Dôležité upozornenie:*** Postup podľa § 112 ZVO v zmysle pravidiel elektronického trhoviska nevedie k uzavretiu zmluvy s dodávateľom.

***Povinnosť prijímateľa:*** Prijímateľ je povinný dokumentáciu k VO predložiť na kontrolu VO poskytovateľovi vo fáze pred zadaním zákazky do elektronického trhoviska, po vložení opisného formulára do „karantény“ („prvá ex-ante kontrola“) a po vygenerovaní výslednej zmluvy s úspešným uchádzačom a jej zverejnení v CRZ („štandardná ex-post kontrola“).

***Povinnosť prijímateľa:*** Prijímateľ je povinný v rámci prvej ex-ante kontroly predložiť dokumentáciu, ktorú tvorí najmä:

* dokumentácia preukazujúca určenie PHZ,
* test bežnej dostupnosti (príloha č. 19)
* návrh zmluvného formuláru obsahujúceho štandardné zmluvné podmienky,
* návrh opisného formuláru,
* návrh objednávkového formuláru, najmä konkrétne zmluvné špecifikácie a podmienky súťaže.

***Povinnosť prijímateľa:*** Prijímateľ je povinný v rámci štandardnej ex-post kontroly predložiť dokumentáciu, ktorú tvorí najmä:

* automaticky vygenerovaná zmluva, ktorá je výsledkom VO;
* protokol, ktorý zachytáva celý priebeh procesu zadávania zákazy prostredníctvom elektronického trhoviska;
* potvrdenie o zverejnení uzavretej zmluvy medzi prijímateľom a úspešným uchádzačom v CRZ, resp. na webovom sídle prijímateľa (uvedené zdokladuje napr. predložením „print screen“).

V prípade, že pri ex-post kontrole zo strany poskytovateľa, ktorej súčasťou je vecná kontrola verejného obstarávania, bude zistené porušenie, ktoré môže mať vplyv na oprávnenosť výdavkov, poskytovateľ v záveroch kontroly VO uvedie tieto zistenia. V prípade zistení porušenia pravidiel a postupov VO, resp. porušenia pravidiel a ustanovení legislatívy SR a EÚ, ktoré mali alebo mohli mať vplyv na výsledok verejného obstarávania a zákazka bola zadávaná s využitím elektronického trhoviska, nie je možné udeliť ex-ante finančnú opravu a poskytovateľ v záveroch kontroly VO nepripustí výdavky súvisiace s VO do financovania v plnom rozsahu.

**Zákazky s nízkou hodnotou**

Všeobecným predmetom kontroly VO je skutočnosť, či prijímateľ správne určil postup obstarávania vzhľadom na § 2 ods. 5 písm. o) až § 2 ods. 7 ZVO, a teda či tovar, stavebná práca alebo služba, ktorá je alebo nie je bežne dostupná na trhu. V prípade, že predmetom obstarávania je tovar, stavebná práca alebo služba, ktorá je bežne dostupná na trhu, prijímateľ má možnosť zadávať zákazku prostredníctvom elektronického trhoviska podľa § 108 ods. 1 písm. a) ZVO, a nie postupmi uvedenými v tejto kapitole.

***Dôležité upozornenie:*** Ak prijímateľ zrealizoval zákazky s nízkou hodnotou, je možné postúpiť výdavky na financovanie iba v prípade, ak boli dodržané pravidlá a povinnosti uvádzané v tejto príručke a subsidiárne v SR EŠIF, ako aj v metodickom pokyne CKO č. 14 k zadávaniu zákaziek v hodnote nad 15 000 EUR, a to bez ohľadu na skutočnosť, či zákazku zrealizoval ešte pred schválením ŽoNFP. V prípade, ak pri implementácii projektu prijímateľ predloží poskytovateľovi na finančnú kontrolu verejného obstarávania zákazku, pri realizácii ktorej postupoval v rozpore s pravidlami uvedenými v Príručke pre prijímateľa, poskytovateľ je povinný postupovať podľa metodického pokynu CKO č. 5, ktorý upravuje postup pri určení finančných opráv za porušenie pravidiel a postupov VO.

Určenie finančných opráv sa riadi pravidlami, ktoré sú platné v čase vypracovania návrhu správy z kontroly, resp. návrhu čiastkovej správy z kontroly.

***Dôležité upozornenie:*** V prípade uskutočnenia osobného prieskumu trhu u dodávateľa je prijímateľ povinný tento prieskum hodnoverne zdokumentovať, napr. vyhotovením fotografií, ktoré preukážu cenu predmetu zákazky v čase uskutočňovania prieskumu, zápis z rokovania potvrdený oboma stranami. Poskytovateľ upozorňuje prijímateľa, že osobný prieskum trhu je možné vykonať len na spotrebný tovar.

Poskytovateľ požiada prijímateľa v prípade potreby o vysvetlenie/doplnenie dokumentácie alebo informácií v lehote minimálne 5 pracovných dní a maximálne 10 pracovných dní odo dňa doručenia žiadosti o vysvetlenie resp. doplnenie dokumentácie. Dňom odoslania žiadosti sa lehota na výkon kontroly VO prerušuje. Dňom nasledujúcim po dni doručenia vysvetlenia alebo doplnenia dokumentácie poskytovateľovi pokračuje plynutie lehoty na výkon kontroly VO. Lehota na doplnenie resp. vysvetlenie dokumentácie k VO začína prijímateľovi plynúť odo dňa doručenia výzvy. Zároveň, ak napriek čestnému vyhláseniu prijímateľa poskytovateľ identifikuje, že dokumentácia nie je kompletná a pre riadne ukončenie kontroly VO je nevyhnutné vyzvať prijímateľa na doplnenie týchto chýbajúcich dokladov, uvedenú skutočnosť poskytovateľ bude môcť vyhodnotiť ako podstatné porušenie zmluvy o NFP.

Ak poskytovateľ identifikuje nedostatky v procese VO, preruší kontrolu a vyzve prijímateľa v návrhu správy z kontroly VO v primeranej lehote na odstránenie nedostatkov, zapracovanie pripomienok, zdôvodnenie nezapracovania pripomienok alebo podanie námietok k návrhu správy z kontroly VO. Poskytovateľ posúdi námietky k návrhu správy z kontroly a zašle prijímateľovi správu z kontroly VO, ktorej záverom môže byť pripustenie resp. nepripustenie výdavkov týkajúcich sa predmetu zákazky zadávanej na základe kontrolovaného VO do financovania. Toto pripustenie výdavkov do financovania predstavuje jeden z predpokladov ovplyvňujúcich posudzovanie oprávnenosti výdavkov predložených ďalej prijímateľom v rámci ŽoP.

Finančná kontrola VO sa považuje za ukončenú zaslaním správy z kontroly VO prijímateľovi.

Ak poskytovateľ pri kontrole dodatku zistí porušenie pravidiel a postupov VO, resp. porušenie pravidiel a ustanovení legislatívy SR a EÚ, pričom rozsah a závažnosť týchto zistení má taký charakter, že mali alebo mohli mať vplyv na výsledok VO, v tomto prípade:

* v záveroch kontroly VO nepripustí výdavky týkajúce sa predmetu zákazky zadávanej na základe kontrolovaného VO do financovania v plnom rozsahu, alebo
* postupuje podľa metodického pokynu CKO č. 5, ktorý upravuje postup pri určení finančných opráv za VO.

Nepripustenie do financovania znamená, že všetky výdavky v prípade, že budú zahrnuté v ŽoP, vychádzajúce z realizácie výsledku daného VO, budú zo strany poskytovateľa, označené ako neoprávnené. Rozhodnutie poskytovateľa, či bude postupovať podľa prvej alebo druhej odrážky predchádzajúceho odseku závisí od, závažnosti zistených nedostatkov.

***Povinnosť poskytovateľa:*** Poskytovateľ overuje pri kontrole zákaziek s nízkou hodnotou, či vynaložené náklady na obstaranie predmetu zákazky boli primerané kvalite a cene. Zároveň poskytovateľ overí, či pri obstarávaní neboli porušené základné princípy VO a postupy uvedené v tejto kapitole.

Zákazky s nízkou hodnotou sa v zmysle tejto kapitoly delia na:

* zákazky s nízkymi hodnotami podľa § 5 ods. 4 ZVO na tovary, stavebné práce alebo služby zadávané podľa § 117 ZVO, ktorých predpokladaná hodnota bez DPH sa rovná, alebo presahuje 15 000 EUR (ďalej len „zákazky nad 15 000 EUR“);
* zákazky s nízkymi hodnotami podľa § 5 ods. 4 ZVO na tovary, stavebné práce alebo služby zadávané podľa § 117 ZVO, ktorých predpokladaná hodnota bez DPH je nižšia ako 15 000 EUR (ďalej len „zákazky do 15 000 EUR“).

**Delenie zákaziek s nízkou hodnotou na zákazky nad 15 000 EUR a zákazky do 15 000 EUR je platné a účinné od 08.09.2017 na základe plošnej výnimky, ktorú vydal CKO.**

Lehota na výkon kontroly VO je **20 pracovných dní** v prípade zákaziek nad 15 000 EUR **a 15 pracovných dní v prípade** zákaziek do 15 000 EUR.

***Povinnosť prijímateľa:*** Prijímateľ je povinný uzavrieť s úspešným uchádzačom písomnú zmluvu pri všetkých typoch zákaziek, s výnimkou zákaziek s nízkou hodnotou. Pri zákazkách s nízkou hodnotou je postačujúce vytvoriť zmluvný vzťah na základe objednávky, ktorámusí spĺňať minimálne náležitosti písomného zmluvného vzťahu (v závislosti od konkrétneho zmluvného typu), a to najmä: dátum jej vyhotovenia, kompletné a správne identifikačné údaje objednávateľa a dodávateľa (t. j. obchodné meno/názov, IČO, adresu sídla, príp. kontaktné miesta), jednoznačnú špecifikáciu predmetu zákazky, dohodnutú cenu (bez DPH, výška DPH a cena s DPH), lehotu a miesto plnenia, kód projektu v ITMS2014+ (ak relevantné), ďalšie náležitosti podľa požiadaviek objednávateľa. Na objednávke je potrebné zaznamenanie potvrdenia o jej prijatí dodávateľom, resp. musí byť predložená iná relevantná dokumentácia preukazujúca prevzatie záväzku dodávateľa dodať tovar, uskutočniť stavebné práce alebo poskytnúť službu za podmienok určených v objednávke. Pokiaľ výsledok VO nie je formálne zachytený ani písomným zmluvným vzťahom, ani objednávkou, ale iným spôsobom (napr. pokladničným blokom, príjmovým dokladom a pod.), ktorý jednoznačne a hodnoverne preukazuje formálne, príp. aj vecné naplnenie výsledku VO, tento doklad pre potreby finančnej kontroly VO nahrádza písomný zmluvný vzťah.

V rámci finančnej kontroly zákaziek s nízkou hodnotou môže poskytovateľ vykonať kontrolu VO ako súčasť kontroly predmetného výdavku v rámci ŽoP, kde poskytovateľ overí dodržanie pravidiel na zadávanie tohto typu zákazky v zmysle tejto kapitoly. Uvedeným nie je dotknutá povinnosť kontroly oprávnenosti výdavku v rámci kontroly deklarovaných výdavkov prijímateľa vo fáze ŽoP.

Postup uvedený v tejto časti sa vzťahuje aj na zákazky s nízkou hodnotou podľa prílohy č. 1 k ZVO (sociálne služby a iné osobitné služby) bez ohľadu na skutočnosť, či ide o bežne dostupné služby.

**Zákazky nad 15 000 EUR**

Ak ide o zákazky nad 15 000 EUR a zároveň takáto zákazka **nie je zadávaná cez elektronické trhovisko**, prijímateľ musí vykonať všetky ďalej uvedené úkony, ktoré majú zabezpečiť získanie čo najvyššieho počtu písomných ponúk na obstaranie tovarov, stavebných prác alebo služieb.

Prijímateľ určí správny postup a to s ohľadom na určenú PHZ (určenú v súlade s § 6 ZVO - najmä s § 6 ods.1 ZVO a § 6 ods. 18 ZVO) a s ohľadom na skutočnosť, či ide o tovar, stavebnú prácu alebo službu, ktorá nie je bežne dostupná na trhu.

Následne prijímateľ vypracuje výzvu na predloženie ponuky (príloha č. 24), v rámci ktorej uvedie najmä svoju identifikáciu, jednoznačnú a úplnú špecifikáciu predmetu zákazky opísanú nediskriminačným spôsobom v súlade s § 42 ods. 3 ZVO, podmienky účasti (ak ich stanovuje), PHZ, podmienky realizácie zmluvy (najmä lehotu na realizáciu zmluvy a miesto jej realizácie), kritériá na vyhodnotenie ponúk, presnú lehotu a adresu na predkladanie ponúk.

***Povinnosť prijímateľa:*** Túto výzvu na predkladanie ponúk je prijímateľ povinný zverejniť na svojom webovom sídle alebo inom vhodnom webovom sídle (ak nedisponuje vlastným webovým sídlom). Minimálna lehota na predkladanie ponúk je **minimálne 5** **pracovných dní odo dňa zverejnenia výzvy na predkladanie ponúk na webovom sídle prijímateľa alebo inom vhodnom webovom sídle, pričom** do lehoty sa nezapočítava deň zverejnenia a zdokumentuje a archivuje toto zverejnenie hodnoverným spôsobom (spravidla printscreen tej časti webového sídla, kde bola výzva na predkladanie ponúk zverejnená). Lehota na predkladanie ponúk musí byť primeraná a musí zohľadniť zložitosť a charakter predmetu zákazky, čas nevyhnutne potrebný na vypracovanie a doručenie ponuky.

Prijímateľ v deň zverejnenia výzvy na predkladanie ponúk na svojom alebo inom vhodnom webovom sídle zašle e-mailom informáciu o tomto zverejnení vo forme podľa prílohy č. 23 na e-mail zakazkycko@vlada.gov.sk a súčasne na e-mail [vo.sep@minv.sk](mailto:vo.sep@minv.sk). Lehotu na predkladanie ponúk musí prijímateľ určiť primeranú (aj dlhšiu ako 5 pracovných dní) v závislosti od náročnosti požiadaviek na predmet zákazky a požiadaviek na preukázanie ďalších skutočností súvisiacich s predmetom zákazky (napr. požadovanie rôznych certifikátov,...). V prípade, ak prijímateľ opomenie zaslať e-mailovú informáciu o zverejnení výzvy na súťaž na e-mail [vo.sep@minv.sk](mailto:vo.sep@minv.sk), nebude to dôvodom na vylúčenie výdavkov, týkajúcich sa obstarávanej zákazky, z financovania v plnej miere. **Prijímateľ je povinný ponechať výzvu zverejnenú na svojom webovom sídle do uplynutia lehoty na archiváciu dokumentácie k projektu uvedenej v Zmluve o NFP.**

***Povinnosť prijímateľa:*** V prípade ak Prijímateľ nedodrží povinnosť zaslania informácie o zverejnení zákazky na osobitný e-mailový kontakt zakazkycko@vlada.gov.sk v ten istý deň ako zverejní výzvu na súťaž (výzvu na predkladanie ponúk), je povinný **predĺžiť lehotu** na predkladanie ponúk o dobu omeškania zaslania informácie na e-mail CKO (informácia zaslaná na CKO už bude obsahovať túto predĺženú lehotu).

Toto predĺženie sa musí rovnako vykonať aj v ostatných dokumentoch, ktoré prijímateľ vypracoval za účelom vyhlásenia zadávania zákazky, najmä vo výzve na súťaž zverejnenej na webovom sídle prijímateľa alebo inom vhodnom webovom sídle.

Pokiaľ prijímateľ nesplní túto oznamovaciu povinnosť, bude poskytovateľ posudzovať túto skutočnosť ako porušenie princípu transparentnosti a na výdavky z predmetného VO uplatniť finančnú opravu.

***Povinnosť prijímateľa:*** Prijímateľ je v ten istý deň ako zverejní výzvu na predkladanie ponúk) na svojom webovom sídle alebo inom vhodnom webovom sídle zašle informácie o zverejnení zákazky na osobitný e-mailový kontakt [zakazkycko@vlada.gov.sk](mailto:zakazkycko@vlada.gov.sk) povinný zaslať túto výzvu minimálne 3 vybraným záujemcom formou mailovej komunikácie.

Pokiaľ prijímateľ nedodrží povinnosť zaslať túto výzvu minimálne 3 vybraným záujemcom v tom istom dni ako o nej informuje zaslaním informácie na osobitný e-mailový kontakt zakazkycko@vlada.gov.sk, je povinný splniť túto povinnosť bezodkladne po zistení tejto skutočnosti, a to ešte pred uplynutím pôvodnej lehoty na predkladanie ponúk a zároveň pristúpiť k primeranému predĺženiu lehoty na predkladanie ponúk, aby bola zachovaná jej pôvodne určená dĺžka aj pre oslovených vybraných potenciálnych záujemcov.

Oslovení záujemcovia musia byť subjekty, ktoré sú oprávnené dodávať tovar, uskutočňovať stavebné práce alebo poskytovať služby v rozsahu predmetu zákazky (identifikácia prebieha najmä cez informácie verejne uvedené v obchodnom registri alebo v živnostenskom registri). Oslovenie minimálne troch záujemcov, ktorí sú oprávnení dodávať tovary, uskutočňovať stavebné práce alebo poskytovať služby v rozsahu predmetu zákazky neznamená, že prijímateľ musí v lehote na predkladanie ponúk obdržať ponuky záujemcov, ktorých priamo oslovil. Zákazka môže byť realizovaná aj v prípade predloženia 1 alebo 2 ponúk. Výber úspešného uchádzača prebieha na základe vyhodnotenia informácií a dokumentácie predloženej záujemcami, pričom prijímateľ je povinný vyhodnotiť ponuky v súlade s podmienkami a kritériami, ktoré si pre tento účel určil. Vo výnimočných prípadoch, kedy môže ísť o jedinečný predmet zákazky, môže prijímateľ osloviť aj menej ako troch záujemcov, pričom táto výnimka musí byť zo strany prijímateľa riadne zdôvodnená a vypracovaná ešte pred vyhlásením zákazky a dôkazné bremeno preukázania skutočnosti, že na relevantnom trhu neexistuje viac ako 1 alebo 2 dodávatelia znáša prijímateľ. Odôvodnenie k jedinečnému predmetu zákazky, resp. k predmetu zákazky, v rámci ktorého nie je možné vykonať prieskum trhu, musí byť súčasťou dokumentácie k zákazke. Aj v tomto výnimočnom prípade je však povinnosťou prijímateľa zverejniť zákazku na webovom sídle a zaslať informáciu o tomto zverejnení na osobitný mailový kontakt zakazkycko@vlada.gov.sk.

Celý postup prijímateľa pri zadávaní zákazky bude zhrnutý v zápise z prieskumu trhu (vzor príloha č. 6), ktorého minimálne náležitosti sú nasledovné: identifikácia prijímateľa, názov zákazky, kód CPV, predmet zákazky, určenie kritéria/kritérií na vyhodnocovanie ponúk, spôsob vykonania prieskumu a identifikovanie podkladov, na základe ktorých boli ponuky vyhodnocované, zoznam oslovených záujemcov a dátum ich oslovenia, informácia o skutočnosti, či sú oslovení záujemcovia oprávnení dodávať službu, tovar alebo prácu v rozsahu predmetu zákazky, dátum vyhodnotenia ponúk, zoznam uchádzačov, ktorí predložili ponuku, identifikácia a vyhodnotenie splnenia jednotlivých podmienok účasti a návrhov na plnenie kritérií, identifikácia úspešného dodávateľa/poskytovateľa/zhotoviteľa, konečná zmluvná cena ponuky úspešného uchádzača (uviesť s DPH aj bez DPH; v prípade, že dodávateľ nie je platca DPH, uvedie sa konečná cena), spôsob vzniku záväzku (zmluva, objednávka...), meno, funkcia, dátum a podpis zodpovednej osoby/osôb, ktoré vykonali prieskum.

***Dôležité upozornenie:*** Ak prijímateľovi nebude zo strany oslovených subjektov predložená žiadna ponuka, pričom splnil všetky postupy uvedené v predchádzajúcich odsekoch, je oprávnený vyzvať na rokovanie jedného alebo viacerých záujemcov, s ktorými rokuje o zadaní zákazky. Predmetom týchto rokovaní však nemôže byť zúženie predmetu zákazky, úprava podmienok účasti, podmienok realizácie zmluvy ani kritérií na vyhodnotenie ponúk uvedených vo výzve na predloženie ponuky.

***Povinnosť prijímateľa:*** Z rokovania je prijímateľ povinný vyhotoviť zápis ako aj zdôvodniť výber záujemcu alebo záujemcov, ktorí boli vyzvaní na rokovanie. Za písomnú ponuku sa pokladá aj ponuka podaná elektronicky. Súčasťou dokumentácie musia byť doklady potvrdzujúce kroky uchádzačov v súlade s časovým harmonogramom uvedeným vo výzve na predloženie ponuky. Celý postup zadávania zákazky zhrnie prijímateľ v zápise z prieskumu trhu (príloha č. 25).

***Odporúčanie pre prijímateľa:*** Podrobné pravidlá zadávania zákaziek nad 15 000 EUR upravuje Metodický pokyn CKO č. 14 k zadávaniu zákaziek v hodnote nad 15 000 EUR.

**Zákazky do 15 000 EUR**

***Odporúčanie pre prijímateľa:*** V prípade zákaziek do 15 000 EUR nie je potrebné, aby prijímateľ predložil písomné ponuky. Prijímateľ musí odôvodniť výber úspešného uchádzača na základe **prieskumu trhu** (napr. formou faxu, webovej stránky, katalógov, cenových ponúk, atď., **okrem telefonického prieskumu**).

***Povinnosť prijímateľa:*** Prieskum trhu musí byť riadne zdokumentovaný (prijímateľ predloží poskytovateľovi podľa spôsobu vykonania prieskumu trhu printscreeny, e-mailovú komunikáciu, resp. fotografie a iné hmotne zaznamenané dôkazy, preukazujúce príslušné ponuky na trhu) a musí byť z neho hodnoverne zrejmý výsledok výberu úspešného uchádzača. Pri tomto type zákaziek je prijímateľ povinný osloviť minimálne 3 potenciálnych záujemcov alebo identifikovať minimálne 3 potenciálnych dodávateľov na trhu (napr. cez webové rozhranie a pod.). Oslovení alebo identifikovaní dodávatelia musia byť subjekty, ktoré sú oprávnené dodávať službu, tovar alebo prácu v rozsahu predmetu zákazky (identifikácia prebieha najmä prostredníctvom informácií verejne dostupných v obchodnom registri alebo v živnostenskom registri). Výber úspešného uchádzača prebieha na základe vyhodnotenia informácií a dokumentácie predloženej záujemcami, alebo informácií zistených inými spôsobmi ako je predloženie ponuky (napr. údajmi na webových sídlach záujemcov, informáciami identifikovanými v katalógoch a pod.), pričom prijímateľ je povinný vyhodnotiť ponuky v súlade s podmienkami a kritériami, ktoré si pre tento účel určil. Vo výnimočných prípadoch, kedy môže ísť o jedinečný predmet zákazky, môže prijímateľ osloviť/identifikovať aj menej ako troch záujemcov, pričom táto výnimka musí byť zo strany prijímateľa riadne zdôvodnená a vypracovaná ešte pred vyhlásením zákazky a dôkazné bremeno preukázania skutočnosti, že na relevantnom trhu neexistuje viac ako 1 alebo 2 dodávatelia znáša prijímateľ. Odôvodnenie k jedinečnému predmetu zákazky, resp. k predmetu zákazky, v rámci ktorého nie je možné vykonať prieskum trhu, musí byť súčasťou dokumentácie k zákazke..

Ak prijímateľ oslovil na základe výzvy na predkladanie ponúk minimálne troch potenciálnych dodávateľov a v stanovenej lehote na predkladanie ponúk nebola predložená žiadna ponuka, je oprávnený vyzvať na rokovanie jedného alebo viacerých záujemcov, s ktorými rokuje o zadaní zákazky. Predmetom týchto rokovaní nemôže byť zúženie predmetu zákazky alebo iná úprava podmienok realizácie zmluvy ani úprava kritérií na vyhodnotenie ponúk. Z rokovania je prijímateľ povinný vyhotoviť zápis, ako aj zdôvodniť výber záujemcu alebo záujemcov, ktorí boli vyzvaní na rokovanie.

Celý postup zadávania zákazky zhrnie prijímateľ v zápise z prieskumu trhu (vzor príloha č. 25). Okrem prieskumu trhu je prijímateľ povinný v rámci dokumentácie z verejného obstarávania zaslať poskytovateľovi aj:

* *plán obstarávaní tovarov, služieb alebo stavebných prác* rovnakého charakteru ako je predmet príslušnej zákazky za kalendárny rok a celú dĺžku realizácie projektu/projektov, v ktorom bola/bude zákazka vyhlásená (**vzor** príloha č. **20**),
* *čestné vyhlásenie prijímateľa týkajúce sa konfliktu záujmov* (**vzor** príloha č. **28),**
* *čestné vyhlásenie o zhode predloženej dokumentácie z VO s originálom dokumentácie a o úplnosti a kompletnosti dokladov*, v predmetnom čestnom vyhlásení zároveň prijímateľ vyhlási, že si je vedomý, že na základe predloženej dokumentácie poskytovateľ rozhodne o pripustení, resp. nepripustení výdavkov do financovania, o ex-ante finančnej oprave, resp. o ďalších krokoch, ktoré budú potrebné na základe zistení poskytovateľa v rámci kontroly tejto dokumentácie k VO (**vzor** príloha č. **29),**
* *prevodník obstaraných položiek k rozpočtu projektu* (**vzor** príloha č. **40)**

a ďalej v prípade relevancie aj:

* záznam z určenia PHZ (**vzor** príloha č. **21**),
* výzvu na predloženie ponuky (**vzor** príloha č. **24**),
* evidenciu doručených ponúk,
* ponuky jednotlivých uchádzačov, vrátane dokladu preukazujúceho čas a spôsob doručenia ponuky, (napr. doručenka, potvrdenie o doručení a prečítaní e-mailu, ...), prípadne „print screen“ z webového sídla dodávateľa,
* zmluvu uzavretú medzi prijímateľom a úspešným uchádzačom;
* potvrdenie o zverejnení uzavretej zmluvy medzi prijímateľom a úspešným uchádzačom v CRZ, resp. na webovom sídle prijímateľa (uvedené zdokladuje napr. predložením „print screen“),
* informáciu o výsledku prieskumu trhu zaslanú uchádzačom, a pod.

**V prípade zákaziek s nízkou hodnotou, ktorých predpokladaná hodnota je do 15 000 EUR bez DPH,** je možné určiť úspešného uchádzača na základe určenia predpokladanej hodnoty zákazky. Predpokladaná hodnota zákazky musí byť určená oslovením minimálne troch potenciálnych záujemcov alebo ich identifikovaním napr. cez webové rozhranie, pričom oslovovaní alebo identifikovaní dodávatelia musia byť subjekty, ktoré sú oprávnené dodávať službu, tovar alebo prácu v rozsahu predmetu zákazky. V prípade voľby tohto postupu musí prijímateľ disponovať minimálne tromi ponukami, nakoľko okrem úspešného uchádzača určuje zároveň predpokladanú hodnotu zákazky. Z uvedeného dôvodu sa prijímateľovi odporúča osloviť aj viac ako troch potenciálnych dodávateľov. Ak prijímateľovi neboli predložené tri cenové ponuky, je možné pre účely určenia predpokladanej hodnoty zákazky použiť aj cenové ponuky identifikované cez webové rozhranie, alebo určiť predpokladanú hodnotu zákazky aj na základe dvoch cenových ponúk.

**V prípade zákaziek s nízkou hodnotou, ktorých hodnota je do 5 000 EUR bez DPH**, je možné určiť úspešného uchádzača priamym zadaním, ak poskytovateľ vo vzťahu k predmetu zákazky určil na dané výdavky finančné limity, ktoré zohľadňujú dodržanie pravidiel hospodárnosti v súlade s metodickým pokynom [k overovaniu hospodárnosti výdavkov](http://www.partnerskadohoda.gov.sk/data/files/1305_mp-cko-c-18-verzia-4.zip)[[114]](#footnote-115).

**Nadlimitné zákazky a podlimitné zákazky bez využitia elektronického trhoviska**

***Povinnosť prijímateľa:*** Pri zadávaní týchto zákaziek je prijímateľ povinný postupovať v súlade s príslušnými ustanoveniami ZVO. Prijímateľ predkladá dokumentáciu za účelom kontroly VO v závislosti od ***štádia predmetného VO a v zmysle zoznamu dokumentácie podľa kapitoly 2.5.6.***

***Dôležité upozornenie:*** V súvislosti s vydaním výkladového stanoviska ÚVO k stanoveniu lehoty na prijímanie žiadostí o súťažné podklady, upozorňujeme prijímateľov, že nemôžu obmedzovať lehotu na prijímanie žiadostí o súťažné podklady, t.j. sú povinní ponechať lehotu na prijímanie žiadostí o súťažné podklady totožnú s lehotou na predkladanie ponúk.

### Zákazky nespadajúce pod zákon o verejnom obstarávaní

***Povinnosť prijímateľa:*** Aj v prípadoch, kedy zadávanie zákaziek na dodanie tovarov, prác alebo služieb nespadá pod ZVO, postupuje prijímateľ pri ich obstarávaní v súlade so Zmluvou o fungovaní EÚ a to najmä v súlade s jej princípmi, ktorými sú - voľný pohyb tovaru, právo usadenia, voľný pohyb služieb, zákaz diskriminácie, rovnaké zaobchádzanie, transparentnosť, proporcionalita a vzájomné uznávanie dokladov. Rovnako dodržiava aj princíp zákonnosti.

V praxi ide o zákazky, ktoré podliehajú výnimke v zmysle § 1 ods. 2 až 12 ZVO (ďalej len „zákazky z výnimky“) o postupy pri obstarávaní zákazky vyhlásenej osobou, ktorej verejný obstarávateľ poskytne 50% a menej finančných prostriedkov na dodanie tovaru, uskutočnenie stavebných prác, poskytnutie služieb z NFP, ďalej o zákazky týkajúce sa určitých kategórií osôb definovaných v § 8 ods. 2 ZVO. Výnimka pre osoby podľa § 8 ods. 2 ZVO neplatí, ak ide o zákazku na uskutočnenie stavebných prác alebo zákazku na poskytnutie služby, ktorá súvisí s týmito stavebnými prácami, ktorej predpokladaná hodnota je vyššia ako finančný limit podľa § 5 ods. 2 ZVO a na ktorú verejný obstarávateľ poskytne viac ako 50% finančných prostriedkov.

Povinnosti a postupy pri realizácii a kontrole takýchto zákaziek CKO upravuje v metodickom pokyne č. 12 k zadávaniu zákaziek nespadajúcich pod zákon o verejnom obstarávaní.

Pravidlá a povinnosti uvádzané v tejto kapitole ako aj v metodickom pokyne CKO č. 12 k zadávaniu zákaziek nespadajúcich pod zákon o verejnom obstarávaní sa vzťahujú na všetky zákazky nespadajúce pod ZVO, ktoré budú spolufinancované z fondov EFRR, ESF, KF, ENRF a programy EÚS, bez ohľadu na skutočnosť, či ich zrealizoval prijímateľ ešte pred schválením ŽoNFP, alebo až po schválení tejto ŽoNFP. Pokiaľ teda prijímateľ predloží poskytovateľovi zákazku, pri ktorej obstarávaní nepostupoval podľa pravidiel uvedených v tejto kapitole a pravidiel uvedených v metodickom pokyne CKO č. 12 k zadávaniu zákaziek nespadajúcich pod zákon o verejnom obstarávaní, postupuje poskytovateľ v súlade s metodickým pokynom CKO č. 5. V prípade, že poskytovateľ identifikuje pri finančnej kontrole obstarávania nesplnenie podmienok na uplatnenie výnimky spod pôsobnosti ZVO, vylúči výdavky takéhoto obstarávania z financovania v plnom rozsahu a poskytovateľ odporučí prijímateľovi postupovať pri opakovanom zadaní predmetnej zákazky v zmysle postupov a pravidiel ZVO.

***Dôležité upozornenie:*** Prijímateľ nesmie zadať zákazku v zmysle predchádzajúcich odsekov s cieľom vyhnúť sa použitiu pravidiel a postupov zadávania zákaziek podľa ZVO, pričom zákonná možnosť uplatnenia výnimky spod pôsobnosti ZVO sa vykladá reštriktívne.

Na zákazky, ktoré nespadajú pod pôsobnosť ZVO, vrátane zákaziek vyhlásených osobou, ktorej verejný obstarávateľ poskytne 50% a menej finančných prostriedkov na dodanie tovaru, uskutočnenie stavebných prác, poskytnutie služieb z NFP sa primerane vzťahuje kapitola 2.5.10 tejto Príručky, ako aj metodický pokyn CKO č. 13 k posudzovaniu konfliktu záujmov v procese VO vrátane jeho príloh v aktuálnom znení.

1. **Pravidlá uplatňujúce sa pri zadávaní a kontrole zákaziek z výnimky**

***Povinnosť prijímateľa:*** ZVO v § 1 ods. 2 až 13 uvádza prípady, na ktoré sa nevzťahuje povinný postup podľa ZVO. S ohľadom na dodržanie princípov uvedených v metodickom pokyne CKO č. 12 k zadávaniu zákaziek nespadajúcich pod zákon o verejnom obstarávaní prijímateľ zabezpečí aj pri takýchto zákazkách transparentnosť a preukázateľnosť všetkých úkonov ako aj hospodárnosť výdavkov. Každé použitie výnimky prijímateľ riadne zdôvodní, podloží relevantnou dokumentáciou a doloží relevantným dokladom preukazujúcim túto skutočnosť.

Pravidlá uvedené v tejto časti sa nevzťahujú na uzatváranie pracovných zmlúv, dohôd o prácach vykonávaných mimo pracovného pomeru alebo obdobného pracovného vzťahu v zmysle § 1 ods. 2 písm. e) ZVO.

Je potrebné, aby prijímateľ vykonal prieskum trhu. Prijímateľ osloví/identifikuje minimálne 3 potenciálnych dodávateľov. Vo výnimočných prípadoch, kedy môže ísť o jedinečný predmet zákazky, môže prijímateľ osloviť/identifikovať aj menej ako troch záujemcov, pričom táto výnimka musí byť zo strany prijímateľa riadne zdôvodnená a vypracovaná ešte pred vyhlásením zákazky a dôkazné bremeno preukázania skutočnosti, že na relevantnom trhu neexistuje viac ako 1 alebo 2 dodávatelia znáša prijímateľ. Odôvodnenie k jedinečnému predmetu zákazky, resp. k predmetu zákazky, v rámci ktorého nie je možné vykonať prieskum trhu, musí byť súčasťou dokumentácie k zákazke.

V prípade vykonania prieskumu oslovením potenciálnych dodávateľov prijímateľ stanoví lehotu na predkladanie ponúk primerane, avšak minimálne 3 pracovné dni. Prijímateľ môže pre tento účel využiť vzor prílohy č. 24 Výzva na predloženie ponuky

Prijímateľ pri vyhodnotení prieskumu trhu v súlade s podmienkami stanovenými vo výzve na predloženie ponúk a skúma splnenie podmienok účasti a vyhodnocuje ponuky v súlade s kritériami stanovenými vo výzve na predkladanie ponúk. Prijímateľ vyhotoví zápis z prieskumu(príloha č. 25).

V prípade výnimky, ktorá nie je viazaná na finančný limit, nie je povinnosťou prijímateľa predložiť určenie a výpočet predpokladanej hodnoty zákazky. Obdobne v prípade výnimiek, ktoré sú viazané na finančné limity podlimitných zákaziek a zákaziek s nízkou hodnotou, nie je potrebné určovať predpokladanú hodnotu zákazky, ale rozhodujúce je, aby zmluva, ktorá je uzatvorená s úspešným uchádzačom, bola vo finančnom limite, ktorý je spojený s možnosťou uplatnenia predmetnej výnimky. Prijímateľ pri zadávaní podlimitnej zákazky alebo zákazky s nízkou hodnotou v režime výnimky nesmie zákazku umelo rozdeliť s cieľom vyhnúť sa pravidlám a postupom VO.

Prieskum trhu slúži pre overenie hospodárnosti výdavkov zákazky, pričom pre tento účel je možné aktuálnu cenovú ponuku hospodárskeho subjektu, v prospech ktorého bude zadaná zákazka v režime výnimky, porovnať s cenovými ponukami, ktoré nie sú staršie ako 6 mesiacov v porovnaní s cenovou ponukou hospodárskeho subjektu, ktorému sa zadáva zákazka. Ak prijímateľ preukáže, že ceny obstarávaných tovarov, stavebných prác alebo služieb nezaznamenali na trhu zmenu, je možné overiť hospodárnosť aj porovnaním s ponukami staršími ako 6 mesiacov. Zdôvodnenie tejto skutočnosti musí byť súčasťou dokumentácie k zákazke. Ak je to objektívne možné, prijímateľ realizuje prieskum trhu pre účely overenia hospodárnosti tak, že aktuálnu cenovú ponuku hospodárskeho subjektu, v prospech ktorého bude zadaná zákazka v režime výnimky, porovná s cenovými ponukami minimálne ďalších dvoch hospodárskych subjektov. Tieto hospodárske subjekty musia byť oprávnené dodávať tovar, poskytovať služby, alebo realizovať stavebné práce, ktoré tvoria predmet zákazky.

***Povinnosť prijímateľa:*** Prijímateľ je povinný vykonať prieskum trhu, ktorým sa má preukázať hospodárnosť, v prípade zadávania zákazky podľa § 1 ods. 2 písm. c) ZVO na nadobúdanie existujúcich stavieb alebo nájom existujúcich stavieb a iných nehnuteľností alebo nadobúdanie práv k nim akýmkoľvek spôsobom financovania. Ak prijímateľ zadá zákazku na nadobúdanie existujúcich stavieb alebo nájom existujúcich stavieb a iných nehnuteľností uchádzačovi, ktorý neponúkne najnižšiu cenu, musí svoje rozhodnutie o zadaní zákazky riadne odôvodniť s ohľadom na dodržanie pravidiel hospodárnosti. V rámci prieskumu trhu má ďalej prijímateľ možnosť určiť a zadefinovať vo výzve na predkladanie ponúk aj iné kritériá ako najnižšia cena, ktorým sa pridelí určitá relatívna váha, resp. prijímateľ môže určiť také požiadavky na obstaranie predmetu zákazky, ktoré by zohľadňovali jeho potreby, ale zároveň rešpektovali princípy podľa kapitoly 2, ods. 2 metodického pokynu CKO č. 12 k zadávaniu zákaziek nespadajúcich pod zákon o verejnom obstarávaní. Pre účely preukázania hospodárnosti výdavkov je možné využiť aj inštitút znaleckého posudku, ktorý však nenahrádza prieskum trhu, ale je iba možným doplňujúcim nástrojom pre účely zabezpečenia dodržania pravidiel hospodárnosti.

***Dôležité upozornenie:*** S ohľadom na zadávanie zákaziek na prenájom nehnuteľností je potrebné upozorniť na skutočnosť, že predmetná výnimka zo ZVO sa nevzťahuje na zabezpečenie služieb spojených s realizáciou seminárov, konferencií, školení a pod. V tomto prípade postupuje prijímateľ podľa ZVO a teda, napr. zabezpečenie konferencie vrátane prenájmu priestorov, ich ozvučenie a poskytnutie občerstvenia, sa považuje za poskytnutie služby, ktorej obstaranie spadá plne pod režim ZVO (ide o služby podľa prílohy č. 1 k ZVO „organizovanie seminárov“ alebo „služby na organizovanie podujatí“) a tento prípad nespadá pod prenájom nehnuteľností. Obdobne zákazky spojené s dodaním hnuteľného tovaru (napr. kancelárske vybavenie prenajatých priestorov) nespadajú pod režim výnimky podľa § 1 ods. 2 písm. c) ZVO.

***Povinnosť prijímateľa:*** V prípade zadávania zákazky podľa § 1 ods. 12 písm. d), písm. q) alebo písm. u) ZVO je prijímateľ povinný vykonať deklaratórny prieskum na overenie hospodárnosti, ktorým preukáže, že zákazka, ktorá bude zadaná priamo dodávateľovi v zmysle § 1 ods. 12 písm. d), písm. q) alebo písm. u) ZVO je hospodárnejšia oproti výsledkom zisteným v rámci prieskumu trhu. V prípade, že výsledok prieskumu trhu nepreukáže túto hospodárnosť, je prijímateľ povinný postupovať pri zadávaní zákazky v zmysle pravidiel a postupov ZVO. . Deklaratórny prieskum trhu na overenie hospodárnosti môže prijímateľ vykonať ako:

* prieskum trhu,
* porovnanie s predchádzajúcim alebo aktuálnym plnením na rovnaký alebo porovnateľný predmet zákazky,
* prieskum trhu prostredníctvom informácií z webu (napr. zverejnené cenníky).

V prípade zadávania zákazky podľa § 1 ods. 12 písm. h) ZVO, ktorej predmetom je vytvorenie a dodanie výsledkov vlastnej tvorivej duševnej činnosti, ktorej výsledkom je divadelné dielo, hudobné dielo, slovesné dielo, dielo výtvarného umenia, dielo úžitkového umenia alebo folklórne dielo alebo vykonanie a použitie umeleckého výkonu chráneného podľa osobitného predpisu (zákon č. 185/2015 Z. z. Autorský zákon) sa nevyžaduje vykonanie prieskumu trhu, nakoľko výsledky vlastnej duševnej tvorivej činnosti a použitie umeleckého výkonu chránené Autorským zákonom, sú spravidla neporovnateľné a jedinečné vo vzťahu k iným výsledkom vlastnej tvorivej duševnej činnosti alebo k inému použitiu alebo vykonaniu umeleckého výkonu.

V prípade zákaziek, ktorých hodnota je do 10 000 EUR bez DPH, je možné určiť úspešného uchádzača priamym zadaním (týka sa aj prípadov, ktoré sú spájané s povinným prieskumom trhu), ak poskytovateľ vo vzťahu k predmetu zákazky určil na dané výdavky finančné limity, ktoré zohľadňujú dodržanie pravidiel hospodárnosti v súlade s metodickým pokynom CKO č. 18 k overovaniu hospodárnosti výdavkov.

***Povinnosť poskytovateľa:*** Poskytovateľ vykonáva finančnú kontrolu týchto zákaziek pred podpisom zmluvy s úspešným uchádzačom (dodávateľom) a po podpise zmluvy s úspešným uchádzačom.

***Povinnosť prijímateľa:*** Prijímateľ predloží na kontrolu zákazky po vykonaní prieskumu trhu (ak sa realizuje), v ktorých ponuka úspešného uchádzača je rovná alebo vyššia ako 15 000 EUR bez DPH. Zákazky s touto hodnotou sa predkladajú na finančnú kontrolu VO **pred podpisom zmluvy** s úspešným uchádzačom analogicky k druhej ex-ante kontrole a následne **po podpise zmluvy** analogicky k následnej ex-post kontrole. Ak ponuka úspešného uchádzača je nižšia ako 15 000 EUR bez DPH, prijímateľ takúto zákazku predkladá na kontrolu VO až po podpise zmluvy s úspešným uchádzačom analogicky k postupu pri štandardnej ex-post kontrole.

Rozsah predkladanej dokumentácie na finančnú kontrolu VO pred podpisom zmluvy:

* 1. riadne zdôvodnenie použitej výnimky podložené relevantnou dokumentáciou,
  2. výzva na predkladanie ponúk, vrátane potvrdenia o doručení dodávateľom,
  3. ponuky jednotlivých uchádzačov, vrátane dokladov preukazujúcich predloženie ponúk (dátum a čas),
  4. zápisnica z vyhodnotenia ponúk,
  5. návrh zmluvy s úspešným uchádzačom,
  6. oznámenie o výsledku a potvrdenie o jeho doručení všetkým uchádzačom.

Rozsah predkladanej dokumentácie na finančnú kontrolu VO po podpise zmluvy:

* 1. Zmluva uzavretá medzi prijímateľom a úspešným uchádzačom,
  2. potvrdenie o zverejnení uzavretej zmluvy medzi prijímateľom a úspešným uchádzačom v CRZ, resp. na webovom sídle prijímateľa (uvedené zdokladuje napr. predložením „print screenu“),
  3. ďalšie relevantné doklady.

***Dôležité upozornenie:*** V prípade uskutočnenia osobného prieskumu trhu u potenciálnych dodávateľov je prijímateľ povinný tento prieskum hodnoverne zdokumentovať, napr. vyhotovením fotografií, ktoré preukážu cenu predmetu zákazky v čase uskutočňovania prieskumu, zápis z rokovania potvrdenými oboma stranami. Poskytovateľ upozorňuje prijímateľa, že osobný prieskum trhu je možné vykonať len na spotrebný tovar.

Pravidlá uvedené v tejto časti sa nevzťahujú na uzatváranie pracovných zmlúv, dohôd o prácach vykonávaných mimo pracovného pomeru alebo obdobného pracovného vzťahu v zmysle § 1 ods. 2 písm. e) ZVO. Poskytovateľ definuje pravidlá, ktoré zabezpečia súlad so zásadami hospodárnosti, efektívnosti, účelnosti a účinnosti, podľa čl. 33 nariadenia 2018/1046 v riadiacej dokumentácii ku konkrétnej výzve/vyzvaniu v Príručke k oprávnenosti výdavkov, v ktorej sú stanovené finančné a percentuálne limity oprávnených výdavkov.

1. **Pravidlá uplatňujúce sa pri zadávaní zákaziek zadávaných vnútorným obstarávaním**

Pravidlá upravujúce možnosť zadania zákazky vnútorným obstarávaním (tzv. „in-house zákazky“) sú upravené v § 1 ods. 4 resp. v § 1 ods. 11 a v MP CKO č. 12 k zadávaniu zákaziek nespadajúcich pod zákon o verejnom obstarávaní.

Pokiaľ verejný obstarávateľ zadá zákazku s peňažným plnením (za odplatu) právnickej osobe v súlade s § 1 ods. 4 ZVO je pre posúdenie možnosti neaplikovania ZVO potrebné **kumulatívne** splniť nasledovné podmienky:

* 1. verejný obstarávateľ vykonáva nad právnickou osobou kontrolu obdobnú kontrole, akú vykonáva nad vlastnými organizačnými zložkami,
  2. viac ako 80% činností kontrolovanej právnickej osoby sa vykonáva pri plnení úloh, ktorými ju poveril kontrolujúci verejný obstarávateľ alebo iné právnické osoby kontrolované týmto verejným obstarávateľom,
  3. v kontrolovanej právnickej osobe nie je žiadna priama účasť súkromného kapitálu.

Pokiaľ verejný obstarávateľ zadá zákazku s peňažným plnením (za odplatu) právnickej osobe v súlade s § 1 ods. 8 ZVO je pre možnosť neaplikovania ZVO potrebné **kumulatívne** splniť nasledovné podmienky:

1. verejný obstarávateľ vykonáva spoločne s inými verejnými obstarávateľmi kontrolu nad touto právnickou osobou, ktorá je obdobná kontrole, akú vykonávajú nad vlastnými organizačnými zložkami,
2. viac ako 80% činností danej právnickej osoby sa vykonáva pri plnení úloh, ktorými ju poverili kontrolujúci verejní obstarávatelia alebo iné právnické osoby kontrolované tými istými verejnými obstarávateľmi a
3. v kontrolovanej právnickej osobe nie je žiadna priama účasť súkromného kapitálu.

Splnenie uvedených podmienok je potrebné posudzovať podľa pokynov a pravidiel, stanovených v §1 ods. 4 až 11 ZVO a v metodickom pokyne CKO č. 12 k zadávaniu zákaziek nespadajúcich pod zákon o verejnom obstarávaní.

***Povinnosť poskytovateľa:*** Monitorovanie neexistencie priamej účasti súkromného kapitálu v kontrolovanej osobe podľa kapitoly 4.1.3 bod 1 písm. c) metodického pokynu CKO č. 12 k zadávaniu zákaziek nespadajúcich pod zákon o verejnom obstarávaní poskytovateľ zabezpečí v rámci realizácie projektu nasledovne:

1. prijímateľ je povinný bezodkladne informovať poskytovateľa o  prípadnom vstupe súkromného kapitálu do subjektu, pričom od momentu vstupu súkromného kapitálu do subjektu sa všetky výdavky vyplývajúce z danej zákazky budú pokladať za neoprávnené,
2. v rámci každej monitorovacej správy v rámci realizácie projektu a ŽOP predloží prijímateľ čestné vyhlásenie o tom, že nenastala skutočnosť podľa bodu a.,
3. poskytovateľ je oprávnený vyžadovať v rámci finančnej kontroly od prijímateľa preukázanie splnenia tejto skutočnosti počas celého obdobia plnenia predmetu zmluvy, ktorá je výsledkom zadania zákazky vo vzťahu k realizácii projektu.
4. **Pravidlá uplatňujúce sa pri zadávaní zákaziek na základe horizontálnej spolupráce**

V rámci tohto typu spolupráce medzi verejnými obstarávateľmi je pre neaplikovanie postupov a pravidiel ZVO pri uzavretí vzájomnej zmluvy potrebné kumulatívne splniť tieto podmienky:

* 1. zmluvou sa ustanovuje alebo vykonáva spolupráca medzi zúčastnenými verejnými obstarávateľmi s cieľom zabezpečiť, aby sa služby vo verejnom záujme, ktoré musia poskytovať, poskytovali v záujme dosahovania ich spoločných cieľov,
  2. vykonávanie takejto spolupráce sa riadi výlučne aspektmi týkajúcimi sa verejného záujmu,
  3. zúčastnení verejní obstarávatelia vykonávajú na otvorenom trhu menej ako 20 % činností, ktorých sa spolupráca týka.

Podrobnejšie pravidlá upravuje metodický pokyn CKO č. 12 k zadávaniu zákaziek nespadajúcich pod zákon o verejnom obstarávaní.

1. **Pravidlá pre predkladanie dokumentácie a postup poskytovateľa pri výkone finančnej kontroly „in-house“ zákaziek a horizontálnych zákaziek**

***Povinnosť prijímateľa:*** Prijímateľ predloží na finančnú kontrolu VO zákazky po vykonaní prieskumu trhu, v ktorých ponuka úspešného uchádzača je rovná alebo vyššia ako 15 000 EUR bez DPH. Zákazky s touto hodnotou sa predkladajú na finančnú kontrolu **pred podpisom zmluvy** s úspešným uchádzačom analogicky k druhej ex-ante kontrole a následne **po podpise zmluvy** analogicky k následnej ex-post kontrole. Ak ponuka úspešného uchádzača je nižšia ako 15 000 EUR bez DPH, prijímateľ takúto zákazku predkladá na finančnú kontrolu VO až po podpise zmluvy s úspešným uchádzačom analogicky k postupu pri štandardnej ex-post kontrole.

Súčasťou dokumentácie sú najmä nasledovné dokumenty:

* 1. zdôvodnenie zadávania zákazky formou in-house zákazky alebo horizontálnej zákazky,
  2. návrh zmluvy (v prípade ex-ante kontroly) alebo výsledná zmluva so subjektom resp. verejným obstarávateľom v prípade horizontálnej spolupráce, vrátane všetkých jej príloh a dodatkov,
  3. doklady preukazujúce neexistenciu priamej účasti súkromného kapitálu podľa MP CKO č. 12 k zadávaniu zákaziek nespadajúcich pod zákon o verejnom obstarávaní – napr. doklad potvrdzujúci právnu subjektivitu subjektu (napr. doklad o pridelení IČO, výpis z OR SR nie starší ako 3 mesiace ku dňu predloženia dokumentácie), zriaďovacia listina vrátane všetkých relevantných dodatkov, zakladateľská listina, spoločenská zmluva, výpis z centrálneho depozitára cenných papierov,
  4. doklady preukazujúce vykonávanie kontroly nad subjektom podľa MP CKO č. 12 k zadávaniu zákaziek nespadajúcich pod zákon o verejnom obstarávaní – napr. zriaďovacia listina vrátane všetkých relevantných dodatkov, výpis z OR SR nie starší ako 3 mesiace ku dňu predloženia dokumentácie, výpis z centrálneho depozitára cenných papierov,
  5. doklady preukazujúce splnenia podmienky vykonávania základnej činnosti pre verejného obstarávateľa podľa MP CKO č. 12 k zadávaniu zákaziek nespadajúcich pod zákon o verejnom obstarávaní - napr. výročné správy, auditné správy, účtovná závierka, analytická evidencia v účtovníctve a pod. za posledné tri ukončené účtovné obdobia, alebo podnikateľský plán v prípade, že tieto doklady nie sú z dôvodu momentu vzniku subjektu dostupné,
  6. čestné vyhlásenie prijímateľa o splnení všetkých podmienok uvedených v MP CKO č. 12 k zadávaniu zákaziek nespadajúcich pod zákon o verejnom obstarávaní (príloha č. 30),
  7. preukázanie hospodárnosti v nadväznosti na povinnosť dodržať princíp hospodárnosti vyplývajúcej zo zákona o finančnej kontrole a zo zákona o rozpočtových pravidlách,
  8. doklady preukazujúce splnenie podmienky uvedenej v MP CKO č. 12 k zadávaniu zákaziek nespadajúcich pod zákon o verejnom obstarávaní, (najmä preukázanie reálnej spolupráce a spoločného cieľa (napr. na základe schválenej žiadosti o NFP, dohody/memoranda o spolupráci, štatútu, zakladateľskej listiny a pod.), preukázanie verejného záujmu (napr. preukázaním nekomerčnej povahy spolupráce, legislatívne určenými činnosťami subjektov a pod.), preukázanie nižšieho ako 20 % podielu činností na otvorenom trhu (napr. prostredníctvom dokladov uvedených v MP CKO č. 12), preukázanie výšky nákladov v zmysle MP CKO č. 12,
  9. ďalšiu relevantnú dokumentáciu súvisiacu s postupom zadávania in-house zákaziek a zákaziek horizontálnej spolupráce.

***Povinnosť prijímateľa:*** Prijímateľ z dôvodu preukázania hospodárnosti výdavkov súvisiacich so zadávaním in-house zákaziek a horizontálnych zákaziek zrealizuje indikatívny prieskum trhu, v rámci ktorého osloví minimálne 3 potenciálnych dodávateľov (vrátane dodávateľa „in-house“ zákazky). Vyhodnotením ich indikatívnych ponúk prijímateľ preukazuje hospodárnosť predmetných výdavkov tak, že výdavky súvisiace so zadávaním in-house zákaziek a horizontálnych zákaziek musia byť nižšie ako hodnota zákazky zistená prieskumom trhu.

Prijímateľ postupuje pri vyhodnotení prieskumu trhu v súlade s vyššie uvedenými princípmi. Prijímateľ vyhotoví zápis z indikatívneho prieskumu trhu.

***Dôležité upozornenie:*** Poskytovateľ upozorňuje prijímateľa, že v prípade „in-house“ zákaziek na stavebné práce je potrebné klásť zvýšenú pozornosť na preukázanie hospodárnosti výdavkov súvisiacich so zadávaním týchto zákaziek. Prijímateľ je povinný zabezpečiť projektantom ocenený aktuálny rozpočet stavebných prác ošetrený úradnou pečiatkou projektanta a zároveň vykonať prieskum trhu oslovením minimálne troch potenciálnych dodávateľov (vrátane dodávateľa „in-house“ zákazky).

Poskytovateľ postupuje pri výkone finančnej kontroly VO analogicky vo vzťahu k druhej ex-ante kontrole a k štandardnej/následnej ex-post kontrole, v závislosti od hodnoty zákazky.

1. **Pravidlá obstarávania a kontroly zákaziek zadávaných osobou, ktorej poskytne verejný obstarávateľ 50% a menej finančných prostriedkov na dodanie tovaru, uskutočnenie stavebných prác a poskytnutie služieb z NFP**

Na základe zákona č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ktorý nadobudol účinnosť dňa 26.9.2018, boli vypustené spod pôsobnosti ZVO tie prípady, ak verejný obstarávateľ poskytne osobe, ktorá nie je verejným obstarávateľom ani obstarávateľom časť finančných prostriedkov predstavujúcich percentuálny podiel rovnaký alebo nižší ako 50 % finančných prostriedkov na dodanie tovaru, uskutočnenie stavebných prác a poskytnutie služieb.

Pokiaľ prijímateľ predloží poskytovateľovi dokumentáciu z procesu zadávania zákazky realizovaného osobou, ktorej verejný obstarávateľ poskytne 50% a menej finančných prostriedkov na dodanie tovaru, uskutočnenie stavebných prác a poskytnutie služieb z NFP, pri ktorej obstarávaní nepostupoval podľa pravidiel uvedených v tejto príručke a v MP CKO č. 12 a porušenie týchto pravidiel malo alebo mohlo mať vplyv na výsledok zadávania zákazky, poskytovateľ postupuje analogicky podľa metodického pokynu CKO č. 5.

Poskytovateľ definuje pravidlá vzťahujúce sa na obstarávanie týchto zákaziek v rámci jednotlivých výziev/vyzvaní na predkladanie žiadostí o NFP.

Zákazky zadávané osobami, ktorým poskytne verejný obstarávateľ 50% a menej finančných prostriedkov na dodanie tovaru, uskutočnenie stavebných prác a poskytnutie služieb z NFP sa delia na:

1. zákazky, ktorých hodnota bez DPH sa rovná, alebo presahuje 100 000 eur (ďalej len „**zákazky nad 100 000 eur**“),
2. zákazky, ktorých hodnota bez DPH je nižšia ako 100 000 eur (ďalej len „**zákazky do 100 000 eur**“).

V prípade zákaziek tohto typu nie je potrebné v osobitnom postupe určovať predpokladanú hodnotu zákazky, ale rozhodujúce je, aby zmluva, ktorá je uzatvorená s úspešným dodávateľom, bola vo finančnom limite, ktorý je spojený s možnosťou uplatnenia postupu podľa MP CKO č. 12.

V prípade zákaziek **nad 100 000 eur** musí byť plnenie založené na písomnom zmluvnom vzťahu. Dokumentáciu na kontrolu obstarávania predkladá prijímateľ pred podpisom zmluvy s úspešným uchádzačom na ex ante kontrolu (analogicky k pravidlám týkajúcim sa v tejto Príručke druhej ex ante kontroly) a po podpise zmluvy s úspešným uchádzačom (analogicky k pravidlám týkajúcim sa v tejto Príručke následnej ex post kontroly).

V prípade zákaziek **do 100 000 eur** nie je povinnosťou uzavrieť písomnú zmluvu, prijímateľ môže predložiť aj objednávku, ktorá v tomto prípade pre potreby finančnej kontroly obstarávania nahrádza písomný zmluvný vzťah. Dokumentáciu na kontrolu obstarávania predkladá prijímateľ po podpise zmluvy s úspešným dodávateľom (analogicky k pravidlám týkajúcim sa v tejto Príručke štandardnej ex post kontroly).

***Dôležité upozornenie:*** Medzi minimálne povinné náležitosti objednávky, tak aby táto spĺňala minimálne náležitosti písomného zmluvného vzťahu patrí najmä: dátum jej vyhotovenia, kompletné a správne identifikačné údaje objednávateľa a dodávateľa (t. j. obchodné meno/ názov, IČO, adresu sídla, príp. kontaktné miesta), jednoznačnú špecifikáciu predmetu zákazky, dohodnutú cenu (bez DPH, výška DPH a cena s DPH; v prípade, že dodávateľ nie je platca DPH, uvedie sa konečná cena), lehotu a miesto plnenia, kód projektu v ITMS 2014+ (ak relevantné), ďalšie náležitosti podľa požiadaviek objednávateľa. Na objednávke je potrebné zaznamenanie potvrdenia o jej prijatí dodávateľom, resp. musí byť predložená iná relevantná dokumentácia preukazujúca prevzatie záväzku dodávateľa dodať tovar, uskutočniť stavebné práce alebo poskytnúť službu za podmienok určených v objednávke.

***Povinnosť prijímateľa:*** Prijímateľ je povinný pri výbere úspešného dodávateľa zabezpečiť dodržiavanie nasledujúcich princípov, ktorými sú:

1. rovnaké zaobchádzanie a nediskriminácia hospodárskych subjektov,
2. transparentnosť, vrátane vylúčenia konfliktu záujmov,
3. hospodárnosť a efektívnosť,
4. proporcionalita.

Pri obstarávaní zákaziek tohto typu je prijímateľ povinný vykonať prieskum trhu, ktorého pravidlá sú upravené nižšie v závislosti od hodnoty zákazky.

Prijímateľ vo výzve na predkladanie ponúk:

1. uvedie presnú identifikáciu prijímateľa, ktorý zadáva zákazku,
2. jednoznačne, jasne a určito vymedzí celý predmet zákazky (presne stanoví špecifikáciu tovaru alebo poskytovaných služieb, popíše parametre tovaru/poskytovaných služieb; pri stavebných prácach vymedzí položkovite materiál, uvedie mernú jednotku, množstvo, uvedie požadovaný rozsah prác atď.), určí lehotu a miesto dodania predmetu zákazky;
3. určí technické požiadavky v opise predmetu zákazky. V prípade, ak technické požiadavky v opise predmetu zákazky odkazujú na konkrétny produkt a ak by tým dochádzalo k znevýhodneniu alebo k vylúčeniu určitých záujemcov alebo tovarov, musí byť opis zákazky v tejto časti doplnený slovami „alebo ekvivalentný“ (pozn. uvedené pravidlo platí iba pre zákazky nad 100 000 eur, nakoľko výzvy na predkladanie ponúk v prípade týchto zákaziek sú zverejňované);
4. vyžaduje od potenciálnych dodávateľov doklad o oprávnení dodávať tovar, uskutočňovať stavebné práce alebo poskytovať službu v rozsahu, ktorý zodpovedá predmetu zákazky iba v prípade, ak nie je oprávnený použiť údaje z informačných systémov verejnej správy podľa osobitného predpisu;
5. môže požadovať na preukázanie podmienok účasti týkajúcich sa finančného a ekonomického postavenia a technickej spôsobilosti alebo odbornej spôsobilosti predloženie dokladov, a to najmä:
6. prehľad o celkovom obrate a ak je to vhodné, prehľad o dosiahnutom obrate v oblasti, ktorej sa predmet zákazky alebo koncesie týka, najviac za posledné tri hospodárske roky,
7. požiadavka na výšku obratu za hospodársky rok nesmie presiahnuť dvojnásobok hodnoty danej položky v rozpočte projektu, vypočítanú na obdobie 12 mesiacov, ak je trvanie zmluvy dlhšie ako 12 mesiacov,
8. požiadavka na výšku obratu za hospodársky rok nesmie presiahnuť dvojnásobok hodnoty danej položky v rozpočte projektu, ak je trvanie zmluvy kratšie ako 12 mesiacov,
9. ak prijímateľ vyžaduje obrat za viac ako jeden hospodársky rok, jeho výšku môže určiť iba súhrnne za určené obdobie;
10. zoznam dodávok tovaru alebo poskytnutých služieb za predchádzajúce tri roky od vyhlásenia zákazky s uvedením cien, lehôt dodania a odberateľov;
11. zoznam stavebných prác uskutočnených za predchádzajúcich päť rokov od vyhlásenia zákazky s uvedením cien, miest a lehôt uskutočnenia stavebných prác;
12. ak ide o stavebné práce alebo služby, údaje o vzdelaní a odbornej praxi alebo o odbornej kvalifikácií osôb určených na plnenie zmluvy,
13. údaje o strojovom, prevádzkovom alebo technickom vybavení, ktoré má uchádzač alebo záujemca k dispozícií na uskutočnenie stavebných prác alebo na poskytnutie služby

Potenciálny dodávateľ môže predbežne nahradiť doklady na preukázanie splnenia podmienok účasti finančného a ekonomického postavenia a technickej spôsobilosti alebo odbornej spôsobilosti čestným vyhlásením, pričom na požiadanie poskytne prijímateľovi doklady, ktoré čestným vyhlásením nahradil; potenciálny dodávateľ, ktorý bol vyhodnotený ako úspešný je povinný pred podpisom zmluvy/zadaním objednávky predložiť všetky doklady, ktoré predbežne nahradil čestným vyhlásením; potenciálny dodávateľ doručí doklady prijímateľovi do piatich pracovných dní odo dňa doručenia žiadosti, ak prijímateľ neurčil dlhšiu lehotu; ak potenciálny dodávateľ nedoručí doklady v stanovenej lehote, jeho ponuka nebude prijatá a ako úspešný bude vyhodnotený potenciálny dodávateľ, ktorý sa umiestnil ako druhý v poradí;

1. stanoví nediskriminačné kritériá pre vyhodnotenie ponúk, ktoré súvisia s predmetom zákazky a ich relatívnu váhu (pozn.: v prípade určenia kritéria na vyhodnotenie ponúk „najnižšia cena“, nie je potrebné uvádzať váhovosť),
2. stanoví lehotu na predkladanie ponúk, ktorá musí byť primeraná a musí zohľadniť zložitosť a charakter predmetu zákazky, čas nevyhnutne potrebný na vypracovanie a doručenie ponuky,
3. uvedie miesto a spôsob predkladania ponúk, napr. min. 2 adresy elektronickej komunikácie, na ktoré sa ponuky predkladajú;

Ponuka potenciálneho dodávateľa musí byť predložená v slovenskom alebo českom jazyku. Ak má tento sídlo mimo územia Slovenskej republiky, doklady a dokumenty tvoriace súčasť ponuky musia byť predložené v pôvodnom jazyku a súčasne musia byť preložené do slovenského jazyka, okrem dokladov predložených v českom jazyku.

Prijímateľ je zároveň povinný uzatvoriť zmluvu/zadať objednávku v súlade s výzvou na predkladanie ponúk a s ponukou úspešného dodávateľa.

Prijímateľ môže zrušiť použitý postup zadávania zákazky, ak

1. ani jeden potenciálny dodávateľ nesplnil podmienky uvedené vo výzve na predkladanie ponúk,
2. ak sa zmenili okolnosti, za ktorých sa vyhlásilo obstarávanie (pozn. tieto okolnosti je prijímateľ povinný pomenovať a odôvodniť zrušenie postupu zadávania zákazky).

V prípade zákaziek nad 100 000 eur je lehota na výkon kontroly na ex ante kontrolu **20 pracovných dní**, lehota na výkon následnej ex post kontroly je **7 pracovných dní**.

V prípade zákaziek do 100 000 eur je lehota na výkon (štandardnej) ex post kontroly **15 pracovných dní**.

***Dôležité upozornenie:*** Prijímateľ nemôže „umelo“ rozdeliť predmet zákazky na samostatné časti s cieľom vyhnúť sa použitiu postupov spojených so zadávaním zákaziek nad 100 000 eur.

**E.1 Zákazky nad 100 000 eur**

1. Zákazky nad 100 000 eur na účely tejto kapitoly sú zákazky zadávané osobou, ktorej verejný obstarávateľ poskytne 50% a menej finančných prostriedkov z NFP na tovary, stavebné práce alebo služby. V prípade zákaziek nad 100 000 eur prijímateľ musí vykonať všetky ďalej uvedené úkony, ktoré majú zabezpečiť získanie čo najvyššieho počtu písomných ponúk na obstaranie tovarov, stavebných prác alebo služieb. Za písomnú ponuku sa považuje aj ponuka podaná elektronicky (napr. formou e-mailovej komunikácie). Súčasťou dokumentácie musia byť doklady potvrdzujúce kroky uchádzačov v súlade s podmienkami uvedenými vo výzve na predkladanie ponúk.
2. Prijímateľ je povinný zverejniť výzvu na predkladanie ponúk na svojom webovom sídle/alebo inom vhodnom webovom sídle. Minimálna lehota na predkladanie ponúk je 7 pracovných dní odo dňa zverejnenia výzvy na predkladanie ponúk na webovom sídle prijímateľa v prípade zákaziek na tovary a poskytnutie služieb a minimálne 12 pracovných dní v prípade zákaziek na uskutočnenie stavebných prác. Prijímateľ je povinný zdokumentovať toto zverejnenie hodnoverným spôsobom (spravidla printscreen tej časti webového sídla, kde bola výzva na predkladanie ponúk zverejnená). Zadávanie tejto zákazky je realizované zverejnením výzvy na predkladanie ponúk, v rámci ktorej prijímateľ uvedie najmä náležitosti podľa kapitoly 7, ods. 11.
3. Prijímateľ je povinný v ten istý deň ako zverejní výzvu na predkladanie ponúk na svojom webovom sídle, zaslať informáciu o tomto zverejnení aj na osobitný mailový kontakt zakazkycko@vlada.gov.sk. Táto informácia bude následne zverejnená na webovom sídle www.partnerskadohoda.gov.sk.
4. Informácia o tomto zverejnení je tvorená štruktúrou údajov, ktoré je prijímateľ povinný dodržať, pričom ich popis tvorí prílohu tohto metodického pokynu. Túto riadne vyplnenú prílohu zasiela prijímateľ v prílohe e-mailu na e-mailový kontakt uvedený v odseku 3 tejto kapitoly. Zverejňovateľ (Úrad vlády SR) zabezpečí zverejnenie na webovom sídle www.partnerskadohoda.gov.sk v záložke „CKO”, „Zákazky povinne zverejňované na www.partnerskadohoda.gov.sk”, pričom zákazky budú zverejňované v členení na tovary, služby a stavebné práce a najnovšie zákazky budú zverejnené ako prvé v poradí.
5. V prípade, že prijímateľ v rámci tejto štruktúry údajov poskytne nepresné, chybné alebo zavádzajúce informácie, ktoré nevedú k spoľahlivému identifikovaniu predmetnej zákazky, je toto považované za nesplnenie oznamovacej povinnosti.
6. Je dôležité, aby mal prijímateľ vždy archivovanú dokumentáciu o zaslaní tejto informácie.
7. V prípade, že prijímateľ nedodrží povinnosť zaslania informácie na osobitný e-mailový kontakt zakazkycko@vlada.gov.sk v ten istý deň ako zverejní výzvu na predkladanie ponúk a túto informáciu zašle neskôr (avšak v lehote na predkladanie ponúk), je povinný predĺžiť lehotu na predkladanie ponúk o dobu omeškania zaslania informácie na osobitný mailový kontakt (informácia zaslaná zverejňovateľovi už má obsahovať túto predĺženú lehotu). Toto predĺženie sa musí rovnako vykonať aj v ostatných dokumentoch, ktoré prijímateľ vypracoval za účelom vyhlásenia zadávania zákazky, najmä vo výzve na predkladanie ponúk zverejnenej na webovom sídle prijímateľa alebo inom vhodnom webovom sídle. V prípade predlžovania lehoty na prekladanie ponúk je prijímateľ povinný toto predĺženie preukázateľne oznámiť všetkým osloveným potenciálnym dodávateľom.
8. Prijímateľ je súčasne so zverejnením výzvy na predkladanie ponúk a jej zaslaním na zverejnenie, zároveň povinný zaslať túto výzvu minimálne trom vybraným potenciálnym dodávateľom. Uvedené úkony musia byť realizované v rovnaký deň. Oslovovaní potenciálni dodávatelia musia byť subjekty, ktoré sú v čase zadávania a realizácie zákazky oprávnené dodávať tovar, uskutočňovať stavebné práce alebo poskytovať služby v rozsahu predmetu zákazky (identifikácia prebieha najmä cez informácie verejne uvedené v obchodnom registri alebo v živnostenskom registri). Pre overenie tohto zaslania je potrebné nastavenie e-mailovej notifikácie (potvrdenie odoslania, prijatia resp. prečítania e-mailu) ako aj uvádzanie e-mailových adries záujemcov medzi adresátov takým spôsobom, ktorý zabezpečí vzájomné utajenie identifikácie týchto subjektov. Pokiaľ prijímateľ nedodrží povinnosť zaslať túto výzvu v tom istom dni ako o nej informuje zaslaním informácie na osobitný e-mailový kontakt zakazkycko@vlada.gov.sk, vo veci predĺženia lehoty na predkladanie ponúk postupuje obdobne ako je uvedené v bode 7 tejto podkapitoly. Oslovenie minimálne troch potenciálnych dodávateľov, ktorí sú oprávnení dodávať tovary, uskutočňovať stavebné práce alebo poskytovať služby v rozsahu predmetu zákazky neznamená, že prijímateľ musí v lehote na predkladanie ponúk obdržať ponuky od potenciálnych dodávateľov, ktorých priamo oslovil. Zákazka môže byť realizovaná aj v prípade predloženia 1 alebo 2 ponúk.
9. Vo výnimočných prípadoch, kedy ide o jedinečný predmet zákazky, môže prijímateľ osloviť aj menej ako troch potenciálnych dodávateľov, pričom táto výnimka musí byť zo strany prijímateľa riadne zdôvodnená a podložená ešte pred vyhlásením zákazky a dôkazné bremeno preukázania skutočnosti, že na relevantnom trhu neexistuje viac ako 1 alebo 2 dodávatelia znáša prijímateľ. Odôvodnenie k jedinečnému predmetu zákazky musí byť súčasťou dokumentácie k zákazke. V prípade odvolania sa na jedinečný predmet zákazky odporúčame využiť pre účely preukázania hospodárnosti inštitút odborného alebo znaleckého posudku. Aj v tomto výnimočnom prípade je však povinnosťou prijímateľa zverejniť zákazku na webovom sídle a zaslať informáciu o tomto zverejnení na osobitný mailový kontakt [zakazkycko@vlada.gov.sk](mailto:zakazkycko@vlada.gov.sk).
10. Ak prijímateľovi nebude predložená žiadna ponuka a splnil všetky postupy uvedené v predchádzajúcich odsekoch, je oprávnený vyzvať na rokovanie min. 3 potenciálnych dodávateľov, s ktorými rokuje o zadaní zákazky. Predmetom týchto rokovaní nemôže byť zúženie predmetu zákazky, úprava podmienok účasti, podmienok realizácie zákazky ani kritérií na vyhodnotenie ponúk uvedených vo výzve na predkladanie ponúk. Z rokovania je prijímateľ povinný vyhotoviť zápis, ako aj zdôvodniť výber záujemcu alebo záujemcov, ktorí boli vyzvaní na rokovanie. Prijímateľ je oprávnený vyzvať na rokovanie aj menej ako troch potenciálnych dodávateľov, pričom táto výnimka musí byť zo strany prijímateľa riadne zdôvodnená a prijímateľ nesie dôkazné bremeno preukázania skutočnosti, že na relevantnom trhu neexistuje viac ako 1 alebo 2 dodávatelia. Odôvodnenie tejto skutočnosti musí byť súčasťou dokumentácie k zákazke.
11. Celý postup prijímateľa pri zadávaní zákazky bude zhrnutý v zázname z prieskumu trhu (vzor príloha č. 25).
12. Záznam z prieskumu trhu musí byť zverejnený na webovom sídle prijímateľa alebo inom vhodnom webovom sídle do 5 pracovných dní od dátumu vyhodnotenia ponúk.
13. Prijímateľ nesmie uzavrieť zmluvu, koncesnú zmluvu alebo rámcovú dohodu s dodávateľom alebo dodávateľmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora, alebo ktorých subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

**E.2 Zákazky do 100 000 eur**

1. Pri zadávaní zákaziek do 100 000 eur je prijímateľ povinný zaslať výzvu na predkladanie ponúk minimálne trom vybraným potenciálnym dodávateľom. Oslovovaní potenciálni dodávatelia musia byť subjekty, ktoré sú v čase zadávania a realizácie zákazky oprávnené dodávať tovar, uskutočňovať stavebné práce alebo poskytovať služby v rozsahu predmetu zákazky (identifikácia prebieha najmä cez informácie verejne uvedené v obchodnom registri alebo v živnostenskom registri). Pre overenie tohto zaslania je potrebné nastavenie e-mailovej notifikácie (potvrdenie odoslania, prijatia resp. prečítania e-mailu) ako aj uvádzanie e-mailových adries záujemcov medzi adresátov takým spôsobom, ktorý zabezpečí vzájomné utajenie identifikácie týchto subjektov. Minimálna lehota na predkladanie ponúk je 7 pracovných dní odo dňa oslovenia minimálne troch potenciálnych dodávateľov.
2. V prípade zákaziek do 100 000 eur nie je potrebné predloženie písomných ponúk, avšak prijímateľ musí zdôvodniť výber úspešného dodávateľa na základe prieskumu trhu (napr. formou faxu, web stránky, katalógov, cenových ponúk, atď. okrem telefonického prieskumu). Tento prieskum musí byť riadne zdokumentovaný a musí byť z neho hodnoverne zrejmý výsledok výberu úspešného uchádzača. Pri tomto spôsobe vykonania prieskumu trhu je prijímateľ povinný identifikovať minimálne troch potenciálnych dodávateľov a ich cenové ponuky (napr. cez webové rozhranie). Identifikovaní dodávatelia musia byť subjekty, ktoré sú oprávnené dodávať tovar, uskutočňovať stavebné práce alebo poskytovať služby v rozsahu predmetu zákazky (identifikácia prebieha najmä cez informácie verejne uvedené obchodnom registri alebo živnostenskom registri).
3. Výber úspešného dodávateľa prebieha na základe vyhodnotenia informácií a dokumentácie predloženej záujemcami, alebo informácií zistenými inými spôsobmi ako je predloženie ponuky (napr. údajmi na webových sídlach záujemcov, informáciami identifikovanými v katalógoch a pod., okrem telefonického prieskumu), pričom prijímateľ je povinný vyhodnotiť ponuky v súlade s podmienkami a kritériami, ktoré si pre tento účel určil. Vo výnimočných prípadoch, kedy môže ísť o jedinečný predmet zákazky môže prijímateľ osloviť/identifikovať aj menej ako troch potenciálnych dodávateľov, pričom táto výnimka musí byť zo strany prijímateľa riadne zdôvodnená a podložená a dôkazné bremeno preukázania skutočnosti, že na relevantnom trhu neexistuje viac ako 1 alebo 2 dodávatelia znáša prijímateľ. Odôvodnenie k jedinečnému predmetu zákazky musí byť súčasťou dokumentácie k zákazke. V prípade odvolania sa na jedinečný predmet zákazky sa odporúča využiť pre účely preukázania hospodárnosti inštitút odborného alebo znaleckého posudku.
4. Ak prijímateľ oslovil na základe výzvy na predkladanie ponúk minimálne troch potenciálnych dodávateľov a v stanovenej lehote na predkladanie ponúk nebola predložená žiadna ponuka, je oprávnený vyzvať na rokovanie jedného alebo viacerých potenciálnych dodávateľov, s ktorými rokuje o zadaní zákazky. Predmetom týchto rokovaní nemôže byť zúženie predmetu zákazky alebo iná úprava podmienok realizácie zákazky ani úprava kritérií na vyhodnotenie ponúk. Z rokovania je prijímateľ povinný vyhotoviť zápis, ako aj zdôvodniť výber záujemcu alebo záujemcov, ktorí boli vyzvaní na rokovanie.
5. Pri zákazkách do 100 000 eur nie je prijímateľ povinný zverejňovať zadávanie takejto zákazky na svojom webovom sídle. Týmto nie je dotknutá povinnosť prijímateľa dodržať pri obstarávaní takejto zákazky základné princípy a ostatné povinnosti týkajúce sa kapitoly E.
6. Náležitosti záznamu z prieskumu trhu sú uvedené v prílohe č. 25 tejto príručky.
7. Záznam z prieskumu trhu musí byť zverejnený na webovom sídle prijímateľa alebo inom vhodnom webovom sídle do 5 pracovných dní od dátumu vyhodnotenia ponúk.
8. V rámci kontroly zákaziek do 100 000 eur môže poskytovateľ vykonať kontrolu obstarávania ako súčasť kontroly predmetného výdavku v rámci ŽoP.
9. V prípade zákaziek, ktorých hodnota je do 10 000 EUR bez DPH, je možné určiť úspešného uchádzača priamym zadaním (týka sa aj prípadov, ktoré sú spájané s povinným prieskumom trhu), ak poskytovateľ vo vzťahu k predmetu zákazky určil na dané výdavky finančné limity, ktoré zohľadňujú dodržanie pravidiel hospodárnosti v súlade s metodickým pokynom CKO č. 18 k overovaniu hospodárnosti výdavkov. V prípade priameho zadania zákazky do 5 000 eur bez DPH nemusí byť výsledkom zmluva alebo objednávka, postačuje účtovný doklad, napr. faktúra, pokladničné bloky, dodacie listy v prípadoch, že dodanie tovaru nie je zdokladované priamo na faktúre. Prijímateľ v prípade zákaziek tohto typu nevyhotovuje záznam z prieskumu trhu.

**E.3 Prechodné ustanovenia ku kapitole E.**

Ak bola zákazka vyhlásená osobou, ktorej verejný obstarávateľ poskytne 50% a menej finančných prostriedkov na dodanie tovaru, uskutočnenie stavebných prác a poskytnutie služieb z NFP v období od 26.9.2018 do dátumu účinnosti metodického výkladu CKO č. 6 a bol použitý niektorý z postupov podľa metodického pokynu CKO č. 12, verzia 3, postup prijímateľa posudzuje poskytovateľ podľa pravidiel uvedených v metodickom pokyne CKO č. 12, verzia 3.

Ak bola zákazka vyhlásená osobou, ktorej verejný obstarávateľ poskytne 50% a menej finančných prostriedkov na dodanie tovaru, uskutočnenie stavebných prác a poskytnutie služieb z NFP v období od 26.9.2018 do dátumu účinnosti metodického výkladu CKO č. 6 prostredníctvom EKS, postup prijímateľa posudzuje poskytovateľ podľa pravidiel uvedených v kapitole, ktorá upravuje kontrolu verejného obstarávania realizovaného cez elektronické trhovisko.

Ak bola zákazka vyhlásená osobou, ktorej verejný obstarávateľ poskytne 50% a menej finančných prostriedkov na dodanie tovaru, uskutočnenie stavebných prác a poskytnutie služieb z NFP v období od 26.9.2018 do dátumu účinnosti metodického výkladu CKO č. 6 podlimitným postupom bez využitia elektronického trhoviska so zverejnením výzvy na predkladanie ponúk vo vestníku, pričom ešte nebolo úspešnému uchádzačovi odoslané oznámenie, že jeho ponuka sa prijíma, je prijímateľ povinný zrušiť postup zadávania zákazky.

Ak bola zákazka vyhlásená osobou, ktorej verejný obstarávateľ poskytne 50% a menej finančných prostriedkov na dodanie tovaru, uskutočnenie stavebných prác a poskytnutie služieb z NFP v období od 26.9.2018 do dátumu účinnosti metodického výkladu CKO č. 6 postupom zadávania zákazky s nízkou hodnotou, postup prijímateľa posudzuje poskytovateľ podľa pravidiel uvedených v kapitole týkajúcej sa zadávania zákazky nad 15 000 eur, resp. zadávania zákazky do 15 000 eur v a Metodickom pokyne CKO č. 14.

Ak bola zákazka vyhlásená osobou, ktorej verejný obstarávateľ poskytne 50% a menej finančných prostriedkov na dodanie tovaru, uskutočnenie stavebných prác a poskytnutie služieb z NFP v období pred 26.9.2018 podľa ZVO a zákazka bola ukončená podpisom zmluvy/rámcovej dohody s úspešným uchádzačom, je táto osoba povinná v prípade zmien zmluvy/rámcovej dohody postupovať podľa § 18 ZVO.

### Konflikt záujmov

Podľa § 23 ods. 1 ZVO je verejný obstarávateľ/prijímateľ povinný zabezpečiť, aby vo verejnom obstarávaní nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania.

***Povinnosť prijímateľa:*** Prijímateľ je povinný sa oboznámiť s  MP CKO č. 13 k posudzovaniu konfliktu záujmov v procese VO vrátane jeho príloh v aktuálnom znení.

Predmetom kontroly VO je aj skutočnosť, či bol v procese VO vylúčený konflikt záujmov podľa ustanovení § 23 ZVO a § 51 ZVO .

Pojem konfliktu záujmov zahŕňa prinajmenšom každú situáciu, keď zamestnanci prijímateľa alebo zamestnanci, resp. iné spolupracujúce osoby na strane poskytovateľa obstarávacích služieb konajúceho v mene prijímateľa, ktorí sú zapojení do vykonávania postupu obstarávania alebo môžu ovplyvniť výsledok tohto postupu (bez nutnosti ich zapojenia), majú priamo alebo nepriamo finančný, ekonomický alebo iný osobný záujem, ktorý možno vnímať ako ohrozenie ich nestrannosti a nezávislosti v súvislosti s daným postupom VO/obstarávania.

V zmysle ustanovenia § 23 ods. 2 ZVO je konflikt záujmov definovaný v nasledovnom rozsahu: „Konflikt záujmov zahŕňa najmä situáciu, ak zainteresovaná osoba, ktorá môže ovplyvniť výsledok alebo priebeh verejného obstarávania, má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jej nestrannosti a nezávislosti v súvislosti s verejným obstarávaním.“

Finančný, ekonomický alebo iný osobný záujem (t.j. subjektívny záujem zainteresovanej osoby odporujúci verejnému záujmu), ktorý možno vnímať ako ohrozenie nestrannosti a nezávislosti v súvislosti s daným postupom VO, sa týka zainteresovaných osôb, ktorých definícia v ustanovení § 23 ods. 3 ZVO je nasledovná:

* 1. zamestnanec obstarávateľa, ktorý sa podieľa na príprave alebo realizácii verejného obstarávania alebo iná osoba, ktorá poskytuje obstarávateľovi podpornú činnosť vo verejnom obstarávaní a ktorá sa podieľa na príprave alebo realizácii verejného obstarávania alebo,
  2. osoba s rozhodovacími právomocami obstarávateľa, ktorá môže ovplyvniť výsledok verejného obstarávania bez toho, aby sa nevyhnutne podieľala na jeho príprave alebo realizácii,

Okruh osôb na strane obstarávateľa, ktoré môžu byť v konflikte záujmov sa vzťahuje na zainteresované osoby, ktoré sa podieľajú na príprave alebo realizácii VO, medzi ktoré patria najmä osoby zabezpečujúce proces verejného obstarávania a vyhodnotenie ponúk, osoby podieľajúce sa vypracovaní opisu predmetu zákazky, návrhu podmienok účasti, kritérií na vyhodnotenie ponúk a zmluvných podmienok, pričom zainteresovanou osobou sú zamestnanci obstarávateľa podieľajúci sa na vyššie uvedených činnostiach, ako aj tretie osoby, ktoré externe zabezpečujú služby vo verejnom obstarávaní alebo akékoľvek podporné činnosti vo verejnom obstarávaní. Zainteresovanými osobami sú aj osoby s rozhodovacími právomocami, ktoré môže ovplyvniť výsledok VO najmä z titulu svojej funkcie vedúceho zamestnanca.

Je povinnosťou zainteresovanej osoby písomne oznámiť prijímateľovi akýkoľvek konflikt záujmov vo vzťahu k hospodárskemu subjektu, ktorý sa zúčastňuje prípravných trhových konzultácií, vo vzťahu k uchádzačovi/záujemcovi alebo ich subdodávateľom bezodkladne po tom, ako sa o konflikte záujmov dozvie. Prijímateľ je následne povinný prijať primerané opatrenia a vykonať nápravu, ak bol zistený konflikt záujmov, a to najmä vylúčiť zainteresovanú osobu z procesu prípravy alebo realizácie verejného obstarávania (napr. nahradiť člena komisie na vyhodnotenie ponúk, ku ktorému sa viaže konflikt záujmov inou osobou) alebo upraviť jej povinnosti a zodpovednosť s cieľom zabrániť pretrvávaniu konfliktu záujmov. Prijímateľ je povinný písomne zdokumentovať všetky skutočnosti súvisiace s konfliktom záujmov a s prijatými opatreniami a uvedené archivovať ako súčasť dokumentácie k VO.

V prípade, že nie je možné zabrániť pretrvávajúcemu konfliktu záujmov, a to najmä v prípadoch, keď sa jedná o zainteresovanú osobu s rozhodovacími právomocami, ktorá môže ovplyvniť výsledok VO, prijímateľ uplatní sankciu vylúčenia uchádzača/záujemcu podľa § 40 ods. 6 písm. f) ZVO, nakoľko konflikt záujmov nemožno odstrániť inými účinnými opatreniami.

Medzi najzávažnejšie prípady konfliktu záujmov patria prípady, ak zainteresovaná osoba je blízkou osobou podľa § 116 a § 117 Občianskeho zákonníka vo vzťahu k uchádzačovi záujemcovi/subdodávateľovi alebo ak zainteresovaná osoba zároveň vystupuje na strane uchádzača/záujemcu/subdodávateľa alebo ak je v konflikte záujmov člen komisie na vyhodnotenie ponúk, pričom nebol z komisie vylúčený a nahradený nominovaným náhradníkom.

***Dôležité upozornenie: Upozorňujeme prijímateľa, že posudzovanie konfliktu záujmov bude v rámci kontroly VO spojené s procesom určovania finančných opráv, resp. s dôsledkom vylúčenia dotknutého VO z financovania v plnom rozsahu, v prípade ak predmetný identifikovaný konflikt záujmov mal, alebo mohol mať vplyv na výsledok VO.***

Poskytovateľ na základe verejne dostupných informácií alebo na základe podnetov tretích strán a medializovaných prípadov pri kontrole VO preveruje prepojenosť osôb vystupujúcich na strane prijímateľa a dodávateľa, partnera, užívateľa (štatutárny orgán, konatelia, spoločníci, fyzické osoby). V prípade zistenia konfliktu záujmu bude poskytovateľ postupovať v zmysle ods. 12) § 46 Zákona o príspevku z EŠIF.

Predchádzanie konfliktu záujmu začína už pri prieskume trhu za účelom stanovenia PHZ, resp. pri realizácií prípravných trhových konzultácií. Prijímateľ sa musí snažiť získať čo najvýhodnejšiu ponuku a práve za týmto účelom musí aj konať. Nesmie sa dostať do konfliktu záujmov.

***Dôležité upozornenie:*** Prijímateľ zabezpečí v každej etape postupu verejného obstarávania (príprava, hodnotenie a ukončenie), aby osoba zodpovedná za verejné obstarávanie požiadala každú osobou (vrátane externých expertou zúčastňujúcich sa procese prípravy a realizácie VO), ktorá sa zúčastňuje na postupe verejného obstarávania, o podanie čestného vyhlásenia o neprítomnosti konfliktu záujmov a za zozbieranie týchto vyhlásení a predloženie vyššie uvedeného čestné vyhlásenie v dokumentácii k VO. Povinnosť podania čestného vyhlásenia o neprítomnosti konfliktu záujmov sa vzťahuje aj na štatutárneho zástupcu verejného obstarávateľa/obstarávateľa, resp. ním poverenú osobu konať v jeho mene a v rozsahu jeho kompetencií týkajúcich sa najmä podpisu zmlúv v rámci verejného obstarávania a ostatnej dokumentácie týkajúcej sa projektu.

***Povinnosť prijímateľa:*** Prijímateľ je povinný *čestne vyhlásiť* (príloha č. 28), že v predmetnom VO nenastali skutočnosti, uvedené ako “**rizikové indikátory**” v tejto príručke resp. v MP CKO č. 13 k posudzovaniu konfliktu záujmov v procese verejného obstarávania. V tomto čestnom vyhlásení prijímateľ okrem iného vyhlasuje, že v prípade ak podľa jeho vedomostí, nastane v danom verejnom obstarávaní/obstarávaní konflikt záujmov, bude o uvedenej skutočnosti bezodkladne písomne informovať Poskytovateľa.

**Vzorové situácie pre konflikt záujmov:**

|  |  |  |
| --- | --- | --- |
|  | Forma prepojenosti[[115]](#footnote-116) | Prejav v dokumentácii k verejnému obstarávaniu |
| a) | Člen štatutárneho orgánu úspešného uchádzača je zároveň členom štatutárneho orgánu obstarávateľa. | * rovnaké meno, priezvisko, bydlisko, dátum narodenia, miesto podnikania/sídlo posudzovaných subjektov – všetky atribúty nasvedčujú tomu, že ide o totožnú osobu v rôznych funkciách |
| b) | Člen štatutárneho orgánu úspešného uchádzača je rodinný príslušník alebo príbuzný[[116]](#footnote-117) člena štatutárneho orgánu prijímateľa. | * rovnaké priezvisko, príp. bydlisko, sídlo subjektov |
| c) | Člen štatutárneho orgánu úspešného uchádzača je obchodný partner člena štatutárneho orgánu prijímateľa (napr. spolukonatelia/členovia štatutárneho orgánu majú majetkové prepojenie v tretej firme, spolumajitelia tretej firmy - súčasní alebo bývalí). | * skúmateľné napr. na webstránke OR SR a ŽR SR a verejné registre rôznych organizácií |
| d) | Člen štatutárneho orgánu úspešného uchádzača je zároveň zamestnancom prijímateľa alebo pre neho pracuje na základe živnostenského oprávnenia. | * z dokumentácie k verejnému obstarávaniu nezistiteľné, ale často zistiteľné z dokumentácie projektu. Tieto osoby uchádzačov často pracujú na projektovom manažmente a vystupujú v rozpočte projektu, pracovných výkazoch, pracovných zmluvách k projektu, atď. |
| e) | Člen štatutárneho orgánu úspešného uchádzača je zároveň členom osoby podľa § 7 zákona o verejnom obstarávaní (napr. občianskeho združenia). | * z dokumentácie k verejnému obstarávaniu nezistiteľné, ale často zistiteľné z dokumentácie projektu. Tieto osoby uchádzačov často vystupujú v stanovách, zápisniciach z valných zhromaždení, pracujú na projektovom manažmente na dohodu o vykonaní práce, atď. |
| f) | Člen štatutárneho orgánu úspešného uchádzača je blízkou osobou[[117]](#footnote-118) člena štatutárneho orgánu prijímateľa. | * rovnaké priezvisko, príp. bydlisko, sídlo subjektov, alebo * náhodne identifikované príznaky - z dokumentácie VO alebo projektu zistiteľné iba náhodne alebo * nepriame dôkazy o neracionálnom správaní prijímateľa |
| g) | Spolupráca člena štatutárneho orgánu/zamestnanca úspešného uchádzača s predstaviteľmi prijímateľa na iných projektoch. | * náhodne identifikované príznaky z verejných a neverejných zdrojov (napr. IT monitorovací systém fondov - ITMS) |
| h) | Spolupráca člena štatutárneho orgánu/zamestnanca prijímateľa s budúcim úspešným uchádzačom v etape prípravy verejného obstarávania. | * opis predmetu zákazky tvoriaci súčasť súťažných podkladov alebo podpornú dokumentáciu k verejnému obstarávaniu (napr. štúdiu uskutočniteľnosti) vypracoval budúci úspešný uchádzač |
| i) | Akákoľvek indícia o konflikte záujmov člena hodnotiacej komisie alebo člena štatutárneho orgánu prijímateľa (napr. z dôvodu, že takáto osoba má obchodný podiel v spoločnostiach, ktoré dávajú ponuku[[118]](#footnote-119)). Spoločenské alebo osobné kontakty (blízka osoba) medzi osobami úspešného uchádzača a  prijímateľa. | * životopis jedného z členov hodnotiacej komisie indikuje predchádzajúce zamestnanie v jednej zo spoločností, ktoré sa zúčastňujú VO, alebo * spoločnosť, ktorá sa uchádza o účasť vo VO bola vytvorená tesne pred vyhlásením VO, resp. bol upravený predmet jej podnikania, alebo * rovnaká adresa sídla prijímateľa a uchádzača |

Poskytovateľ identifikoval **prejavy konfliktu záujmov v procese VO, ktoré považuje za najčastejšie** sa vyskytujúce. Ide o nasledovné prejavy:

* určenie diskriminačných alebo neoprávnených podmienok účasti, súťažných podmienok alebo kritérií na vyhodnotenie ponúk zjavne zvýhodňujúcich uchádzača/záujemcu identifikovaného v konflikte záujmov (ktorý na ich základe získa predmetnú zákazku).
* špecifikácia predmetu zákazky je „šitá na mieru“ ponuke uchádzača v konflikte záujmov.
* úspešná ponuka uchádzača v konflikte záujmov nespĺňa stanovené požiadavky avšak komisia na vyhodnotenie ponúk (resp. člen komisie v konflikte záujmov) uvedenú skutočnosť nezohľadnila.
* komisia na vyhodnotenie ponúk bezdôvodne alebo nezákonne vylúčila ponuku/y uchádzačov a tým zvýhodnila uchádzača v konflikte záujmov.
* člen komisie v konflikte záujmov svojím pričinením (napr. v rámci prideľovania bodov pri hodnotení ponuky) zaistí úspech ponuky uchádzača s ktorým je v konflikte záujmov a pod.
* osoba zodpovedná za prípravu súťažných podkladov/vyšší štátny úradník trvá na objednaní externej firmy na pomoc pri príprave dokumentácie, aj keď to nie je potrebné.
* niekto, kto sa zúčastňuje na príprave dokumentácie, sa môže pokúsiť priamo alebo nepriamo ovplyvniť postup VO, aby umožnil účasť svojho príbuzného, priateľa alebo obchodného alebo finančného partnera.
* od externých firiem sa vyžiadajú dve alebo viaceré prípravné štúdie na rovnakú tému a niekto vyvíja tlak na zamestnancov, aby použili jednu z týchto štúdií pri príprave súťažných podkladov.
* osoba zodpovedná za prípravu dokumentácie organizuje postup takým spôsobom, že nie je dostatok času na dôkladnú revíziu dokumentov pred začatím postupu VO.
* v priebehu krátkeho časového úseku sa bez zjavného dôvodu vydajú dve alebo viaceré zmluvy na totožné položky, čo vedie k použitiu menej konkurencieschopného postupu obstarania.
* aj napriek tomu, že je možná verejná súťaž, zvolí sa rokovacie konanie.
* použijú sa neoprávnené podmienky účasti alebo kritériá na vyhodnotenie ponúk, ktoré zvýhodňujú konkrétnu firmu alebo ponuku.
* pravidlá pre poskytovanie tovaru alebo služieb sú veľmi prísne a umožňujú predložiť ponuku len jednej firme.
* zamestnanec prijímateľa má príbuzných, ktorí pracujú pre firmu, ktorá sa môže uchádzať o zákazku.
* zamestnanec prijímateľa pracoval pre firmu, ktorá sa môže uchádzať o zákazku, bezprostredne predtým, než začal pracovať u prijímateľa.
* jeden z uchádzačov sa zúčastňuje na príprave postupu a získa pred začatím postupu určité dodatočné informácie. To ostatným uchádzačom uprie spravodlivú šancu vyhrať VO a predstavuje konflikt záujmov.
* nezvyčajné správanie zamestnanca, ktorý trvá na získaní informácií o postupe VO, aj keď na to nemá poverenie.
* zamestnanec sa zúčastňuje na príprave alebo oprave súťažných podkladov, potom podá výpoveď a začne pracovať v spoločnosti, ktorá krátko potom predloží ponuku.
* s prijatými ponukami sa neoprávnene manipulovalo s cieľom utajiť nedodržanie lehoty alebo neposkytnutie všetkých požadovaných dokumentov zo strany uchádzača.
* člen komisie pre vyhodnotenie ponúk sa pokúsil zavádzať alebo vyvíjať tlak na ďalších členov s cieľom ovplyvniť konečné rozhodnutie, napr. poskytnutím nesprávnej interpretácie pravidiel.

Prijímateľ postupuje pri VO v súlade s ustanoveniami ZVO. Osobitný dôraz sa pri výkone jednotlivých častí VO kladie na správnosť informácií, ich zhodu s postupmi uvedenými v tejto príručke ako aj na ich dôveryhodnosť. Poskytovateľ pri posudzovaní dôveryhodnosti predloženej dokumentácie vychádza aj z metodického pokynu CKO č. 13 k posudzovaniu konfliktu záujmov v procese verejného obstarávania.

Najčastejšie nedostatky (tzv. “**rizikové indikátory**”), s ktorými sa poskytovateľ pri vyhodnocovaní dokumentácie z VO stretáva, sú uvedené v nasledovnej tabuľke:

|  |  |
| --- | --- |
| Popis nedostatku | Špecifikácia nedostatku v dokumentácii z VO |
| Oficiálne dokumenty a/alebo potvrdenia o prijatí dokumentov boli zjavne zmenené (napr. prečiarknutím). | * prečiarknutie dátumu podpisu a jeho nahradenie iným dátumom * nečitateľný dátum pečiatky na doručenke |
| Členovia komisie pre vyhodnotenie ponúk nemajú potrebnú technickú expertízu na vyhodnotenie predložených ponúk a dominuje im jeden jednotlivec. | * V predloženom CV člena komisie nie sú uvedené skúsenosti v oblasti predmetu zákazky * expertom na predmet zákazky je iba jeden člen komisie |
| V systéme kritérií je príliš mnoho subjektívnych prvkov. | * VO „šité na mieru“ jednej konkrétnej ponuke * podmienky účasti obsahujú nadbytočné – s predmetom zákazky nesúvisiace – požiadavky na účasť vo VO, ktoré nemajú pre prijímateľa pridanú hodnotu |
| Úspešnému uchádzačovi chýbajú niektoré povinné informácie. | * napriek chýbajúcim dokumentom a povinným údajom komisia ponuku nevylúčila, ale práve naopak, určila ju ako úspešnú |
| Niektoré informácie poskytnuté úspešným uchádzačom sa týkajú zamestnancov prijímateľa. | * napr. adresa zamestnanca prijímateľa |
| Adresa úspešného uchádzača nie je úplná, napr. je uvedená len P.O. Box adresa, nie je uvedené žiadne telefónne číslo, žiadna adresa ulice (môže ísť o fiktívne spoločnosti). | * uvedené zistenie môže indikovať účelové konanie spoločnosti (uchádzača) – snahu ostať v anonymite pre prípadné overenie právnej subjektivity, overenie podnikateľskej kondície spoločnosti a pod |
| Špecifikácie sú veľmi podobné výrobkom alebo službám úspešného uchádzača, najmä ak špecifikácie obsahujú súbor veľmi špecifických požiadaviek, ktoré dokáže splniť len veľmi málo uchádzačov. | * indikuje ponuku „šitú na mieru“ s cieľom vyhnúť sa čestnej súťaži; snaha o obmedzenie účastníkov obstarávania; chýbajúce ekvivalentné špecifikácie |
| Spomedzi spoločností, ktoré si vyžiadali ponukové dokumenty, len málo predloží ponuku, najmä ak odstúpi viac ako polovica z nich. | * predstieraný záujem uchádzačov (nezriedka koordinovane s úspešnou ponukou) s cieľom zaistiť splnenie podmienky súťaže o počte uchádzačov |
| Zákazku získajú neznáme spoločnosti so žiadnou históriou. | * indikuje koordinovaný postup prijímateľa s úspešným uchádzačom; * Zápis predmetu činnosti, ktorý sa týka zákazky do obchodného, alebo živnostenského registra tesne pred termínom predloženia cenovej ponuky |
| Zmluva nie je vypracovaná podľa pravidiel a/alebo technických špecifikácií a súťažných podkladov. | * jednostranne nevýhodná zmluva s cieľom chrániť finančný záujem dodávateľa na úkor prijímateľa |
| Zmluva sa vykonáva nedostatočne. | * prijímateľ vypláca faktúry, aj keď nie je dodaná služba, alebo tovar v požadovanej kvalite |
| Zmluva sa nedostatočne monitoruje. | * resp. sa nemonitoruje vôbec – prijímateľ nedisponuje informáciami o aktuálnom stave realizácie zákazky |
| Akceptujú sa nepravé osvedčenia. | * napríklad cieľovej skupine, ktorej osoby sa školení, resp. dodávky služieb mali zúčastniť, ale z rôznych dôvodov sa na školení, resp. na dodávke služieb nezúčastnili (napríklad namiesto školení vykonávali závislú prácu pre zamestnávateľa) * dodávateľ udeľuje osvedčenia, na ktoré nemá oprávnenie |
| Zmenili sa štandardné zmluvné ustanovenia (audit, opravné prostriedky, náhrada škôd atď.). | * s cieľom vyhnúť sa kontrole zo strany kontrolných orgánov poskytovateľa |
| Projektový manažér spraví a schváli viacero zmien alebo pochybné zmeny v rozsahu prác pre konkrétneho dodávateľa. | * bez oznámenia poskytovateľovi, pričom dochádza k značnej zmene projektu. * vykonané zmeny môžu indikovať podvodné konanie projektového manažéra |
| Pri medzinárodných, alebo veľkých a národných projektoch dochádza k dlhému a neobjasnenému oneskoreniu medzi oznámením úspešného uchádzača a podpísaním zmluvy. | * indikuje možnosť, že dodávateľ odmieta zaplatiť úplatok alebo rokuje v súvislosti so žiadosťou o úplatok. |
| Na technických špecifikáciách alebo referenčnom rámci sa vykonali podstatné zmeny. | * bez uzatvorenia príslušného dodatku * menia zásadným spôsobom podstatu predmetu zákazky * zvyšujú, alebo menia ceny jednotlivých položiek rozpočtu |
| Znížilo sa množstvo položiek, ktoré sa majú dodať, bez úmerného zníženia výšky úhrady. | * prijímateľ vypláca dodávateľovi faktúry v plnej výške, aj keď nie je dodaná služba, alebo tovar v požadovanej kvalite, pričom o tejto skutočnosti prijímateľ vedel v čase úhrady faktúr * bez uzatvorenia príslušného dodatku |
| Chýba zmluva alebo existuje nedostatočná dokumentácia v prospech nákupu. | * indikuje snahu zahmliť podmienky obstarania tovaru/služby/stavebných prác |
| Zamestnanec prijímateľa sa pri posudzovaní dokumentov správa neobvykle: zdráha sa odpovedať na otázky manažmentu o neobjasnených oneskoreniach a chýbajúcej dokumentácii. | * indikuje zahmlievanie skutočností s cieľom chrániť podvodné konanie |
| Existuje veľký počet administratívnych preskúmaní a zrušených postupov verejného obstarávania. | * indikuje skutočnosť, že prijímateľ sa snaží zadať zákazku konkrétnemu dodávateľovi, pričom vo vyhlásených súťažiach sa uchádzajú spoločnosti s lepšími cenovými ponukami, ktorých prijímateľ nedokáže vylúčiť z dôvodu nesplnenia niektorej podmienky účasti |
| V zmluve sa vykonali akékoľvek zmeny týkajúce sa kvality, množstva alebo špecifikácie tovaru a služieb, ktoré sa líšia od ponukových dokumentov | * zmena sa týka referenčného rámca, technických špecifikácií; * indikuje zásadnú zmenu podmienok VO |

**Verejné obstarávania v rámci zjednodušeného vykazovania výdavkov**

Verejné obstarávanie tovarov, služieb, alebo stavebných prác na ktoré sa viažu výdavky, ktoré spadajú pod  ZVV, sa počas implementácie projektu neoveruje. Ak sa RO dozvie, že došlo alebo mohlo dôjsť k porušeniu postupov týkajúcich sa verejného obstarávania (bez ohľadu na to, či ho vykonal prijímateľ alebo partner), postúpi túto informáciu Úradu pre verejné obstarávanie. Uvedené nemá vplyv na oprávnenosť, či výšku oprávnených výdavkov spadajúcich pod ZVV a preto na základe uvedenej skutočnosti RO pre OP EVS neuplatňuje voči prijímateľom ani žiadne sankčné mechanizmy.

## Informačný systém (ITMS2014+)

ITMS2014+ – IT monitorovací systém pre štrukturálne fondy slúži na komplexné sledovanie priebehu realizácie projektov a stavu čerpania prostriedkov na úrovni jednotlivých EŠIF, operačných programov, prioritných osí, špecifických cieľov a projektov. Zabezpečenie funkčnosti ITMS2014+ je plne v kompetencii CKO v spolupráci s Certifikačným orgánom a DataCentrom.

ITMS2014+ je delený na tri hlavné časti:

* + neverejná časť ITMS2014+ (CORE ITMS2014+) zabezpečuje programové, projektové a finančné riadenie, kontrolu a audit, ktorá je integrovaná s účtovným systémom ISUF; informačným systémom Európskej komisie SFC2014 a monitorovacími systémami okolitých krajín pre programy cezhraničnej spolupráce;
  + reportovacia časť zabezpečuje tvorbu statických a dynamických dátových exportov;
  + **verejná časť** (verejný portál ITMS2014+, https://public.itms2014.sk/ ) zabezpečuje komunikáciu so žiadateľom/prijímateľom.

**Verejný portál ITMS2014+** slúži na komunikáciu a výmenu dát medzi žiadateľom/prijímateľom a poskytovateľom. Úlohou prijímateľov je zadávať povinné údaje do verejne prístupnej časti ITMS2014+ (ďalej len „verejného portálu ITMS2014+“), ktorá sa nachádza na webovom sídle https://public.itms2014.sk/.

Prístup do verejného portálu ITMS2014+ prijímateľ získal pred predložením žiadosti o NFP, t. j. ešte ako žiadateľ. To znamená, že osoba, ktorá má aktivované užívateľské konto na portáli ITMS2014+[[119]](#footnote-120), tento prístup ďalej využíva na predkladanie všetkých relevantných dokumentov, najmä:

* + monitorovacích správ,
  + žiadostí o platbu,
  + následnej monitorovacej správy.

Uvedené dokumenty, ktoré prijímateľ predkladá poskytovateľovi vypracováva vyplnením elektronického formulára, prostredníctvom verejného portálu ITMS2014+. Podrobný návod na korektné vypĺňanie jednotlivých častí konkrétneho dokumentu (záložiek) sa nachádza priamo na verejnom portáli ITMS2014+ v príručke pre ITMS2014+.

Po vypracovaní dokumentu vo verejnom portáli ITMS2014+ prijímateľ zabezpečí jeho elektronické odoslanie. Následne po elektronickom odoslaní dokumentu zabezpečí aj fyzické doručenie poskytovateľovi.

***Odporúčanie pre prijímateľa:*** DataCentrum, ako správca systému ITMS2014+, zverejňuje na verejnom portáli na svojej úvodnej stránke rôzne upozornenia, usmernenia alebo popisy nových funkcionalít portálu ITMS2014+. Verejný portál tiež obsahuje **užívateľskú príručku s popisom funkcionalít** verejného portálu. Odporúčame prijímateľovi priebežne sledovať aktualizácie web stránky ako aj preštudovať všetky relevantné informácie na portáli, aby tak predišiel prípadným komplikáciám.

## Informovanie a komunikácia

Na úrovni každého projektu spolufinancovaného z ESF je potrebné dodržiavať základné usmernenia informovania a komunikácie, ktoré definuje Manuál pre informovanie a komunikáciu pre prijímateľov v rámci OP EVS, ktorý je zverejnený na webovom sídle www.reformuj.sk.

***Dôležité upozornenie:*** Prijímateľ je povinný informovať RO o zverejnení informácii o projekte na svojom webovom sídle a to zaslaním webového odkazu emailom na komunikacia.opevs@minv.sk v lehote do 20 pracovných dní odo dňa účinnosti zmluvy o NFP.

Ak má prijímateľ zriadené webové sídlo, je povinný počas realizácie aktivít projektu uverejniť na svojom webovom sídle krátky opis projektu, vrátane popisu cieľov a výsledkov projektu. Rozsah informácie zverejnenej na webovom sídle prijímateľa musí byť primeraný výške poskytovaného príspevku a musí zdôrazňovať finančnú podporu z Európskej únie.

Všetci prijímatelia sú povinní informovať účastníkov projektu a verejnosť o tom, že realizované aktivity sa uskutočňujú vďaka pomoci EÚ, konkrétne vďaka prostriedkom poskytnutým z Európskeho sociálneho fondu. Prostredníctvom informačných aktivít sú povinní v čo najväčšej možnej miere prispieť k výmene skúseností a šíreniu osvedčených postupov, pričom neustále zdôrazňujú spoluúčasť EÚ. Informačnou aktivitou sa rozumie napr:

* + informačné materiály a dokumenty (príručky, brožúry, letáky a pod.);
  + informačné a malé propagačné predmety (pero, USB, hrnček, taška a pod.);
  + informačné aktivity (podujatia, konferencie, semináre a pod.);
  + webové sídla;
  + propagácia v médiách (PR články, rozhovory, inzercia a pod.).

Finančná spoluúčasť EÚ, konkrétne ESF musí byť zdôraznená v priebehu celej doby realizácie projektu, pri jeho začiatku, v priebehu realizácie aktivít, ako aj po jeho ukončení.

Voľba vhodných prostriedkov a opatrení na zabezpečenie informovanosti o pomoci z ESF, pri výmene skúseností a šírení osvedčených postupov, ako aj ich vecné a organizačné zabezpečenie závisia od rozhodnutia prijímateľa. Prijímateľ však musí spĺňať minimálne požiadavky v oblasti informovania a komunikácie na zabezpečenie zviditeľnenia spoluúčasti EÚ. Konkrétne komunikačné nástroje uvádza žiadateľ v žiadosti o nenávratný finančný príspevok. Prijímateľ musí spĺňať minimálne nasledovné požiadavky:

* zabezpečiť informovanosť všetkých účastníkov aktivít projektu o tom, že projekt je spolufinancovaný z ESF na základe OP EVS;
* pre verejnosť vydať jasnú správu o tom, že projekt bol podporený na základe OP EVS spolufinancovaného z Európskeho sociálneho fondu;
* zabezpečiť, aby každý dokument, vrátane prezenčnej listiny a certifikátu o absolvovaní aktivity a iných dokumentov týkajúcich sa projektu, obsahoval logo EÚ s odkazom na ESF a logo OP EVS a vyhlásenie o tom, že OP EVS, na základe ktorého sa projekt realizuje, je spolufinancovaný z Európskeho sociálneho fondu;
* uverejniť na svojom webovom sídle (ak existuje) krátky opis projektu spolu s vyhlásením, že projekt je spolufinancovaný z ESF na základe OP EVS.

Požiadavky pri realizácií informačných a komunikačných opatrení, sú uvedené v Manuáli pre informovanie a komunikáciu pre prijímateľov v rámci OP EVS, ktoré je každý prijímateľ povinný dodržiavať. RO poskytne prijímateľom informačné a komunikačné nástroje vrátane šablón v elektronickej podobe s cieľom pomôcť v prípade potreby prijímateľom splniť ich povinnosti spojené s informovaním a komunikáciou.

Prijatím nenávratného finančného príspevku prijímateľ súčasne vyjadruje súhlas so začlenením do zoznamu prijímateľov pre účely informovania a komunikácie. Prijímateľ zároveň súhlasí so zverejnením nasledovných informácií v zozname prijímateľov: názov a sídlo prijímateľa; názov, ciele a stručný opis projektu; miesto realizácie projektu; časový rámec realizácie projektu; predpokladaný koniec realizácie aktivít projektu; celkové náklady na projekt; výška poskytnutého nenávratného finančného príspevku; ukazovatele projektu; fotografie a audiovizuálne záznamy z miesta realizácie aktivít projektu. Prijímateľ súhlasí so zverejnením a šírením uvedených údajov tiež inými spôsobmi, a to na základe rozhodnutia poskytovateľa.

Informácia o aktivitách v oblasti informovania a komunikácie je súčasťou monitorovacích správ - tabuľka 7. Publicita projektu.

***Odporúčanie pre prijímateľa:*** Implementácia projektov si vyžaduje množstvo času a je spojená s prípravou rozsiahlej podpornej projektovej dokumentácie. Komunikácia s prijímateľom prebieha rôznou formou - od listových zásielok, cez e-mailovú komunikáciu, až po osobné stretnutia a konzultácie. Obsahom vzájomnej komunikácie môžu byť informácie bez podstatného vplyvu na implementáciu projektu, ale aj dôležité dohody postupov, či vyrozumenia. Ak si prijímateľ bude viesť prehľadnú projektovú dokumentáciu, bude dobre pripravený na konzultácie, finančnú kontrolu na mieste či prípadný audit.

# Kontrola a overovanie oprávnenosti výdavkov

Kontrolou projektu sa rozumie súhrn činností poskytovateľa a ním prizvaných osôb, ktorými sa overuje plnenie podmienok poskytnutia príspevku v súlade so zmluvou o NFP, súlad deklarovaných výdavkov a ostatných údajov predložených zo strany prijímateľa a súvisiacej dokumentácie s legislatívou EÚ a SR, dodržiavanie hospodárnosti, efektívnosti, účinnosti a účelnosti poskytnutého NFP, dôsledné a pravidelné overenie dosiahnutého pokroku realizácie aktivít a výstupov projektu a ďalšie povinnosti stanovené prijímateľovi v zmluve o NFP. Cieľom kontroly je aj predchádzanie podvodom a nezrovnalostiam, ich odhaľovanie, náprava a s nimi súvisiace nápravné opatrenia, primerané riadenie rizík súvisiacich so zákonnosťou, oprávnenosťou a správnosťou finančných operácií, spoľahlivosť výkazníctva, ochrana majetku a informácií. Poskytovateľ v rámci kontroly overí taktiež súlad ŽoP prijímateľa a podpornej dokumentácie s legislatívou EÚ a SR najmä s ohľadom na zásadu riadneho finančného hospodárenia, správnosti nárokovaných výdavkov a ostatných povinností vyplývajúcich prijímateľovi zo zmluvy o NFP a z legislatívy EÚ a SR.

Kontrolovanou osobou je vo vzťahu k aplikácii zákona o finančnej kontrole a zákona o príspevku EŠIF vždy prijímateľ̌, alebo osoba, ktorá požiada o vykonanie kontroly (budúci žiadateľ v zmysle § 26 - § 28 zákona o príspevku z EŠIF). Kontrola ostatných osôb podieľajúcich sa na implementácii projektu sa vykonáva vždy cez kontrolu prijímateľa, t.j. napr. kontrola partnera, užívateľa alebo inej právnickej a/alebo fyzickej osoby, ktorá má k prijímateľovi alebo partnerovi vzťah dodávateľa výkonov, tovaru, poskytnutia služby alebo vykonania prác, alebo akejkoľvek inej právnickej alebo fyzickej osoby, ktorá má informácie, doklady alebo iné podklady, ktoré sú potrebné na výkon kontroly projektu (ďalej len „tretia osoba“).

Poskytovateľ je oprávnený požadovať pri plnení svojich úloh od prijímateľa, partnera, užívateľa, dodávateľa alebo iných osôb **súčinnosť** a tieto subjekty sú povinné v súlade s § 7 ods. 7 zákona o príspevku z EŠIF požadovanú súčinnosť poskytnúť. Táto podmienka sa rozširuje aj na audity EK, vládny audit, NKÚ, ÚVA.

Kontrola projektu môže byť vykonávaná formou **administratívnej finančnej kontroly a finančnej kontroly na mieste**, pričom sa súbežne vykonáva aj základná finančná kontrola pripravovanej/ prebiehajúcej finančnej operácie, resp. vymáhania už poskytnutého plnenia, ak sa finančná operácia alebo jej časť už vykonala.

Právnym titulom na výkon kontroly projektu je účinná zmluva o NFP a legislatíva EÚ a SR, najmä zákon o finančnej kontrole.

## Administratívna finančná kontrola

V súvislosti s aplikáciou zákona o finančnej kontrole je poskytovateľ pri vykonávaní kontroly formou administratívnej finančnej kontroly v nevyhnutnom rozsahu **oprávnený** od kontrolovanej osoby (prijímateľa) alebo od osoby, ktorá je vo vzťahu k finančnej operácii alebo jej časti dodávateľom výkonov, tovarov, prác alebo služieb alebo akejkoľvek inej osoby, ktorá má informácie, doklady alebo iné podklady, ktoré sú potrebné pre výkon finančnej kontroly, ak ich poskytnutiu nebráni osobitný predpis (ďalej aj „tretia osoba“):

* 1. vyžadovať a odoberať, v určenej lehote originály alebo úradne osvedčené kópie dokladov, písomnosti, záznamy dát na pamäťových médiách prostriedkov výpočtovej techniky, ich výpisov, výstupov, vyjadrenia, informácie, dokumenty a iné podklady súvisiace s administratívnou finančnou kontrolou,
  2. vyžadovať od kontrolovanej osoby (prijímateľa) alebo od tretej osoby súčinnosť v rozsahu oprávnení podľa zákona o finančnej kontrole,
  3. vyžadovať od prijímateľa prepracovanie prijatých opatrení na nápravu nedostatkov a na odstránenie príčin ich vzniku ak RO pre OP EVS odôvodnene predpokladá vzhľadom na závažnosť nedostatkov, že prijaté opatrenia nie sú účinné, a vyžadovať predloženie nového písomného zoznamu opatrení v lehote určenej RO pre OP EVS.

V súvislosti s aplikáciou zákona o finančnej kontrole je poskytovateľ pri vykonávaní kontroly formou administratívnej finančnej kontroly **povinný:**

1. potvrdiť prijímateľovi alebo tretej osobe odobratie poskytnutých originálov alebo úradne osvedčených kópií dokladov, písomností, záznamov dát na pamäťových médiách prostriedkov výpočtovej techniky, ich výpisov, výstupov, vyjadrení, informácií, dokumentov a iných podkladov súvisiacich s administratívnou finančnou kontrolou a zabezpečiť ich riadnu ochranu pred stratou, zničením, poškodením a zneužitím (uvedené potvrdenie sa vydáva, ak poskytovateľ žiada o poskytnutie podkladov nad rámec definovaný Zmluvou o NFP); tieto veci poskytovateľ vráti bezodkladne tomu, od koho sa vyžiadali, ak nie sú potrebné na konanie podľa trestného poriadku, alebo na iné konanie podľa osobitných predpisov,
2. oboznámiť prijímateľa s návrhom čiastkovej správy z kontroly/návrhom správy z kontroly jeho doručením, ak boli zistené nedostatky a vyžiadať od neho v lehote určenej poskytovateľom písomné námietky k zisteným nedostatkom, navrhnutým odporúčaniam alebo k opatreniam a k lehote na predloženie písomného zoznamu splnených opatrení prijatých na nápravu zistených nedostatkov a na odstránenie príčin ich vzniku uvedených v návrhu čiastkovej správy z kontroly/návrhu správy z kontroly,
3. preveriť opodstatnenosť námietok k zisteným nedostatkom, navrhnutým odporúčaniam alebo k opatreniam a k lehote na predloženie písomného zoznamu splnených opatrení prijatých na nápravu zistených nedostatkov a na odstránenie príčin ich vzniku uvedených v návrhu čiastkovej správy z kontroly/návrhu správy z kontroly a neopodstatnenosť námietok spolu s odôvodnením neopodstatnenosti oznámiť prijímateľovi v čiastkovej správe z kontroly/správe z kontroly,
4. zaslať čiastkovú správu z kontroly/správu z kontroly prijímateľovi.
5. oznámiť podozrenie zo spáchania trestného činu, priestupku alebo zo spáchania iného správneho deliktu orgánom príslušným podľa trestného poriadku, alebo osobitných predpisov, pričom tieto podozrenia sa v návrhu čiastkovej správy z kontroly, návrhu správy z kontroly, čiastkovej správe z kontroly alebo v správe z kontroly neuvádzajú.

Všetky prijaté ŽoP prijímateľa (vrátane relevantnej podpornej dokumentácie, ktorá tvorí prílohu ŽoP) musia byť podrobené administratívnej finančnej kontrole v plnom rozsahu.

Poskytovateľ v rámci kontroly správnosti predložených nárokovaných finančných prostriedkov/deklarovaných výdavkov a ostatných skutočností uvedených v ŽoP overí, či vo vzťahu k zmluve o NFP sú predmetné výdavky a ostatné skutočnosti uvedené v ŽoP správne zaevidované vo všetkých relevantných poliach, kompletné, správne v zmysle SFR a či sú výdavky v súlade s vecnou, časovou a územnou oprávnenosťou uvedenou v zmluve o NFP, SR EŠIF a metodickými usmerneniami RO, CKO, MF SR a to najmä z hľadiska:

* 1. jednoznačnej identifikácie prijímateľa, údajov a ostatných skutočností uvedených k deklarovaným výdavkom,
  2. oprávnenosti výdavkov vo väzbe na príslušnú aktivitu projektu,
  3. oprávnenosti výdavkov vo vzťahu k miestu realizácie projektu,
  4. kontroly hospodárnosti, efektívnosti, účinnosti a účelnosti výdavkov,
  5. časovej oprávnenosti výdavkov,
  6. oprávnenosti výdavkov vo vzťahu k cieľovej skupine,
  7. realizácie VO alebo obstarávania a overenie oprávnenosti výdavkov z pohľadu záverov už vykonanej finančnej kontroly VO alebo obstarávania,
  8. preukázateľnej matematickej správnosti výpočtu výdavkov,
  9. finančnej správnosti výdavkov vo vzťahu k rozpočtu projektu (t.j. vo vzťahu k čerpaniu rozpočtu a v prípade, že je rozpočet stanovený v jednotkových cenách aj kontrola neprekročenia jednotkovej ceny),
  10. preukázateľnosti a reálnosti predloženia dokladov súvisiacich s deklarovanými výdavkami – napr. doklady súvisiace s dodaním tovaru, poskytnutím služby, vykonaním prác (napr. účtovné doklady - faktúry, pokladničné bloky, dodacie listy v prípadoch, že dodanie tovaru nie je zdokladované priamo na faktúre, dodávateľsko - odberateľské zmluvy a pod.),
  11. preukázanie zverejnenia zmluvy s úspešným uchádzačom v zmysle § 5a zákona o slobode informácií (aplikuje sa v prípade, ak toto overenie nebolo predmetom finančnej kontroly VO alebo obstarávania),
  12. preukázateľnosti reálneho vyplatenia výdavku prijímateľom (napr. potvrdenie výdavkovými pokladničnými blokmi, výpismi z bankového účtu) ak je relevantné,
  13. súladu predloženého výdavku so štandardnou stupnicou jednotkových výdavkov v prípade využitia zjednodušeného vykazovania výdavkov formou štandardnej stupnice jednotkových výdavkov,
  14. súladu aplikovania výpočtu paušálnej sadzby s pravidlami výpočtu stanovenými poskytovateľom v riadiacej dokumentácii v prípade využitia zjednodušeného vykazovania výdavkov formou paušálnej sadzby,
  15. súladu nárokovanej paušálnej sumy s dosiahnutými výstupmi/výsledkami/cieľmi projektu v prípade využitia zjednodušeného vykazovania výdavkov formou paušálnej sumy,
  16. dodržania harmonogramu realizácie aktivít projektu,
  17. realizácie oprávnených aktivít v zmysle zmluvy o NFP, resp. dokumentu, na ktorý sa zmluva o NFP odkazuje,
  18. dosiahnutia merateľných ukazovateľov projektu v zmysle zmluvy o NFP (ak je relevantné),
  19. neprekrývania sa výdavkov vo väzbe na výdavky toho istého prijímateľa v rámci aj mimo daného OP, iných OP a iných programov EÚ, iných finančných nástrojov alebo vnútroštátnych programov a v iných programových obdobiach,
  20. prijatia opatrení prijímateľom na odstránenie nedostatkov zistených pri inej kontrole alebo audite vykonaných do času ukončenia kontroly deklarovaných výdavkov (ak je relevantné),
  21. dodržania zníženia oprávnených výdavkov z dôvodu vykonania finančnej opravy a pod.,
  22. kontroly iných skutočností stanovených poskytovateľom.

Výdavky prijímateľa deklarované v ŽoP musia spĺňať̌ najmä tieto podmienky:

* 1. výdavok je v súlade s platnými všeobecne záväznými právnymi predpismi (napr. zákon o rozpočtových pravidlách, zákon o verejnom obstarávaní, zákon o štátnej pomoci, zákonník práce, zákon o slobodnom prístupe k informáciám);
  2. výdavok je vynaložený na projekt (existencia priameho spojenia s projektom), schválený poskytovateľom a realizovaný v zmysle podmienok výzvy na predkladanie ŽoNFP, podmienok schémy pomoci de minimis, príp. schémy štátnej pomoci, ktoré tvoria neoddeliteľnú súčasť̌ výzvy, podmienok zmluvy o NFP;
  3. výdavky sú vynaložené v súlade s pravidlami OP na aktivity v súlade s obsahovou stránkou projektu, zodpovedajú časovej následnosti aktivít projektu, sú plne v súlade s cieľmi projektu a prispievajú k dosiahnutiu plánovaných cieľov projektu;
  4. výdavok je primeraný, t.j. zodpovedá obvyklým cenám v danom mieste a čase a zodpovedá potrebám projektu;
  5. výdavok spĺňa podmienky hospodárnosti, efektívnosti, účelnosti a účinnosti; x. 2014
  6. výdavky musia byť identifikovateľné a preukázateľné a musia byť doložené účtovnými dokladmi, ktoré sú riadne evidované u prijímateľa v súlade s platnou legislatívou; výdavok je preukázaný faktúrami alebo inými účtovnými dokladmi rovnocennej preukaznej hodnoty, ktoré sú riadne evidované v účtovníctve prijímateľa v súlade s platnými všeobecne záväznými právnymi predpismi a zmluvou o NFP. Preukázanie výdavkov faktúrami alebo účtovnými dokladmi rovnocennej preukaznej hodnoty sa nevzťahuje na výdavky vykazované zjednodušeným spôsobom vykazovania.

Na to, aby bola prijímateľovi schválená ŽoP, musí byť kontrola celej ŽoP vykonaná vždy formou administratívnej finančnej kontroly, v prípade potreby môže byť doplnená aj formou finančnej kontroly na mieste, pričom platí pravidlo, že kontrola ŽoP formou finančnej kontroly na mieste nemôže nahradiť̌ kontrolu ŽoP formou administratívnej finančnej kontroly.

## Finančná kontrola na mieste

Hlavným cieľom finančnej kontroly na mieste (ďalej aj „FKnM“) je overenie skutočného dodania tovarov, poskytnutia služieb a vykonania prác v rámci projektu, ktoré sú deklarované v účtovných dokladoch a v podpornej dokumentácii k projektu vo vzťahu k predloženým deklarovaným výdavkom a ostatných skutočností uvedených v ŽoP, k legislatíve EÚ a SR, k zmluve o NFP, ako aj overenie ďalších skutočností súvisiacich s implementáciou projektu a plnením podmienok vyplývajúcich zo zmluvy o NFP:

* + 1. výdavky projektu vznikli počas obdobia oprávnenosti a došlo k ich vyplateniu;
    2. výdavky projektu sú v súlade so schváleným projektom;
    3. súlad s pravidlami stanovenými v projekte vrátane súladu so schválenou mierou spolufinancovania;
    4. súlad s pravidlami oprávnenosti výdavkov na národnej úrovni aj na úrovni EÚ;
    5. adekvátnosť a overiteľnosť podporných dokumentov;
    6. súlad s podmienkami štátnej pomoci/pomoci de minimis a požiadavka na udržateľný rozvoj, rovnosť príležitostí a nediskrimináciu;
    7. súlad s pravidlami VO na národnej úrovni aj na úrovni EÚ;
    8. súlad s pravidlami publicity na národnej úrovni aj na úrovni EÚ;
    9. v prípade využitia zjednodušených foriem vykazovania výdavkov súlad vykazovania s nastavenými pravidlami;
    10. fyzický pokrok projektu vo vzťahu k merateľným ukazovateľom projektu a  dátam, ktoré sú povinne poskytované na úrovni projektu;
    11. dodržiavanie článku 61 všeobecného nariadenia (operácie vytvárajúce čistý príjem po dokončení).

Povinnosť poskytovateľa vykonávať kontrolu projektov je zachytená v článku 125, ods. 4 až 7 a článku 74 ods. 1 a 2 všeobecného nariadenia (Nariadenie Európskeho parlamentu a Rady (EÚ) č. 1303/2013). Výkon kontroly projektov je právne upravený v zákone o finančnej kontrole (§ 9) a v zákone o príspevku z ESIF (§ 3 ods. 1 písm. f)). Právnym titulom na výkon kontroly projektu je účinná zmluva o NFP s prijímateľom a zákon o finančnej kontrole.

Finančná kontrola na mieste môže byť vykonávaná v časovom úseku od účinnosti zmluvy o NFP do momentu ukončenia realizácie projektu ako aj v časovom úseku po ukončení realizácie projektu do skončenia účinnosti zmluvy o NFP.

Poskytovateľ vykoná minimálne jedenkrát počas realizácie projektu finančnú kontrolu na mieste, ktorou overí nasledujúce skutočnosti:

* + skutočné dodanie tovarov, poskytnutie služieb a vykonanie prác;
  + vedenie účtovníctva o skutočnostiach týkajúcich sa projektu;
  + archiváciu dokumentov a podkladov súvisiacich s projektom;
  + publicitu projektu;
  + realizáciu projektu u partnera/ partnerov prijímateľa.

***Dôležité upozornenie:*** Prijímateľ je povinný zabezpečiť v rámci záväzkového vzťahu s každým dodávateľom projektu povinnosť dodávateľa projektu **strpieť výkon kontroly/auditu** súvisiaceho s dodávaným tovarom, službami a stavebnými prácami kedykoľvek počas platnosti a účinnosti zmluvy o NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť. Za týmto účelom poskytovateľ požaduje, aby si prijímateľ upravil v dodávateľsko-odberateľských vzťahoch túto podmienku aj zmluvne.

**Na čo má kontrolná skupina oprávnenie pri výkone kontroly na mieste?**

V súvislosti s aplikáciou zákona o finančnej kontrole je poskytovateľ pri vykonávaní kontroly formou finančnej kontroly na mieste v nevyhnutnom rozsahu **oprávnení** od kontrolovanej osoby (prijímateľa) alebo od osoby, ktorá je vo vzťahu k finančnej operácii alebo jej časti dodávateľom výkonov, tovarov, prác alebo služieb alebo akejkoľvek inej osoby, ktorá má informácie, doklady alebo iné podklady, ktoré sú potrebné pre výkon finančnej kontroly, ak ich poskytnutiu nebráni osobitný predpis (ďalej aj „tretia osoba“):

* + vyžadovať a odoberať, v určenej lehote originály alebo úradne osvedčené kópie dokladov, písomností, záznamy dát na pamäťových médiách prostriedkov výpočtovej techniky, ich výpisov, výstupov, vyjadrenia, informácie, dokumenty a iné podklady súvisiace s výkonom finančnej kontroly na mieste,
  + vyžadovať od kontrolovanej osoby (prijímateľa) alebo od tretej osoby súčinnosť v rozsahu oprávnení podľa zákona o finančnej kontrole,
  + vyžadovať od prijímateľa prepracovanie prijatých opatrení na nápravu nedostatkov a na odstránenie príčin ich vzniku ak RO pre OP EVS odôvodnene predpokladá vzhľadom na závažnosť nedostatkov, že prijaté opatrenia nie sú účinné, a vyžadovať predloženie nového písomného zoznamu opatrení v lehote určenej RO pre OP EVS,
  + osoby poverené na výkon kontroly sú oprávnené v nevyhnutnom rozsahu za podmienok ustanovených v osobitných predpisoch okrem oprávnení uvedených v písmenách a) až c) vstupovať do objektu, zariadenia, prevádzky, dopravného prostriedku, na pozemok povinnej osoby alebo tretej osoby, alebo vstupovať do obydlia, ak sa používa aj na podnikanie alebo na vykonávanie inej hospodárskej činnosti,
  + vyžadovať od kontrolovanej osoby (prijímateľa) vytvorenie podmienok na výkon finančnej kontroly na mieste a zdržať sa konania, ktoré by mohlo ohroziť ich začatie a riadny priebeh,
  + oboznámiť sa pri začatí finančnej kontroly na mieste s bezpečnostnými predpismi, ktoré sa vzťahujú na priestory, v ktorých sa vykoná finančná kontrola na mieste.

Prijímateľ je povinný počas finančnej kontroly na mieste zabezpečiť prítomnosť osôb zodpovedných za realizáciu aktivít projektu, vytvoriť kontrolnej skupine primerané podmienky na riadne a včasné vykonanie kontroly/auditu a je povinný zdržať sa konania, ktoré by mohlo ohroziť začatie a riadny priebeh výkonu kontroly/auditu. Tiež je povinný plniť všetky povinnosti, ktoré mu vyplývajú najmä zo zákona o finančnej kontrole a audite.

**Aké sú povinnosti kontrolnej skupiny voči prijímateľovi v čase výkonu finančnej kontroly na mieste?**

V súvislosti s aplikáciou zákona o finančnej kontrole sú poverení pracovníci pri vykonávaní kontroly formou finančnej kontroly na mieste **povinní**:

* + vopred oznámiť prijímateľovi a tretej osobe  termín a cieľ výkonu finančnej kontroly na mieste; ak by oznámením o výkone finančnej kontroly na mieste mohlo dôjsť k zmareniu cieľa finančnej kontroly na mieste alebo ak hrozí, že doklady alebo iné podklady budú znehodnotené, zničené alebo pozmenené, sú povinní oznámenie urobiť najneskôr pri vstupe do objektu, zariadenia, prevádzky, dopravného prostriedku, na pozemok prijímateľa alebo tretej osoby, alebo pri vstupe do obydlia, ak sa používa aj na podnikanie alebo na vykonávanie inej hospodárskej činnosti. Oznámenie sa vykoná prostredníctvom oznámenia o výkone finančnej kontroly na mieste,
  + preukázať sa oprávnením na vykonanie finančnej kontroly na miestea umožniť na základe požiadavky prijímateľa nahliadnuť do preukazu totožnosti alebo služobného preukazu,
  + potvrdiť prijímateľovi alebo tretej osobe  odobratie poskytnutých originálov alebo úradne osvedčených kópií dokladov, písomností, záznamovdát (príloha č. 16) na pamäťových médiách prostriedkov výpočtovej techniky, ich výpisov, výstupov, vyjadrení, informácií, dokumentov a iných podkladov súvisiacich s finančnou kontrolou na mieste a zabezpečiť ich riadnu ochranu pred stratou, zničením, poškodením a zneužitím (uvedené potvrdenie sa vydáva, ak poskytovateľ žiada o poskytnutie podkladov nad rámec definovaných Zmluvou o NFP); tieto veci poskytovateľ vráti bezodkladne tomu, od koho sa vyžiadali, ak nie sú potrebné na konanie podľa Trestného poriadku alebo na iné konanie podľa osobitných predpisov,
  + oboznámiť prijímateľa s návrhom čiastkovej správy/návrhom správy z kontroly na mieste (príloha č. 31) jeho doručením, ak boli finančnou kontrolou na mieste zistené nedostatky a vyžiadať od prijímateľa v lehote určenej poskytovateľom písomné námietky k zisteným nedostatkom, navrhnutým odporúčaniam alebo k opatreniam a k lehote na predloženie písomného zoznamu splnených opatrení prijatých na nápravu zistených nedostatkov a na odstránenie príčin ich vzniku uvedených v návrhu čiastkovej správy/návrhu správy z kontroly na mieste,
  + preveriť opodstatnenosť námietok k zisteným nedostatkom, navrhnutým odporúčaniam alebo k opatreniam a k lehote na predloženie písomného zoznamu splnených opatrení prijatých na nápravu zistených nedostatkov a na odstránenie príčin ich vzniku uvedených v návrhu čiastkovej správy/návrhu správy z kontroly na mieste a neopodstatnenosť námietok spolu s odôvodnením neopodstatnenosti oznámiť prijímateľovi v čiastkovej správe/správe z kontroly na mieste,
  + zaslať čiastkovú správu/správu z kontroly na mieste (príloha č. 32) prijímateľovi,
  + oznámiť podozrenie zo spáchania trestného činu, priestupku alebo zo spáchania iného správneho deliktu orgánom príslušným podľa trestného poriadku, alebo podľa osobitných predpisov, pričom tieto podozrenia sa v návrhu čiastkovej správy/návrhu správy, čiastkovej správe alebo v správe z kontroly neuvádzajú.

**V akých prípadoch sa vykonáva finančná kontrola na mieste?**

Finančná kontrola na mieste sa vykonáva napríklad v nasledujúcich prípadoch:

* v prípadoch zakladajúcich pochybnosti o údajoch uvedených v ŽoP pri výkone administratívnej finančnej kontroly;
* v prípade neplnenia si povinností prijímateľa vyplývajúcich zo zmluvy o NFP (napr. nepredkladanie monitorovacích správ projektu v stanovených termínoch);
* v prípadoch identifikácie nedostatočného pokroku v implementácii projektu, resp. identifikácie iných nedostatkov a skutočností ohrozujúcich implementáciu alebo financovanie projektu, na ktoré poukazuje monitorovanie projektu;
* na základe podnetu na finančnú kontrolu na mieste od tretích subjektov (napr. závery z certifikačných overení);
* na základe analýzy rizík;
* na základe vzorky pri nasledovných druhoch výdavkov: ;
  + personálne výdavky interné (zapojení zamestnanci prijímateľa alebo partnera) – náhrady miezd,
  + cestovné náhrady (priame a nepriame výdavky),
  + frekventanti/ účastníci projektu (personálne výdavky a cestovné náhrady).

Kontrola vybranej vzorky nemá vplyv na rozhodnutie poskytovateľa vykonať finančnú kontrolu na   
mieste na 100% objeme nárokovaných finančných prostriedkov/deklarovaných výdavkov   
prijímateľa, počas celého obdobia účinnosti Zmluvy o NFP.

* reálne overenie skutočností, ktoré boli prijímateľom deklarované v súvislosti s implementáciou projektu a plnením podmienok vyplývajúcich zo zmluvy o NFP.

**Priebeh finančnej kontroly na mieste**

Finančnú kontrolu na mieste vykonáva kontrolná skupina. V zmysle SR EŠIF je v súvislosti s výkonom kontroly projektu poskytovateľ povinný zabezpečiť vykonávanie kontroly minimálne dvoma osobami (t.j. dodržanie princípu štyroch očí). Kontrolná skupina sa skladá z vedúceho kontrolnej skupiny a ostatných členov kontrolnej skupiny. Členmi kontrolnej skupiny môžu byť aj zamestnanci iných organizačných útvarov MV SR v závislosti od predmetu kontroly. Do kontrolnej skupiny môžu byť nominované aj tzv. prizvané osoby, ktorými sa rozumejú osoby podľa § 24 zákona o finančnej kontrole.

Kontrolná skupina vykonáva finančnú kontrolu na mieste na základe písomného poverenia na výkon finančnej kontroly na mieste, ktorým je vedúci kontrolnej skupiny povinný sa preukázať prijímateľovi na začiatku výkonu finančnej kontroly na mieste.

Vedúci kontrolnej skupiny posiela spravidla 3 pracovné dni pred začiatkom fyzického výkonu finančnej kontroly na mieste e-mailom prijímateľovi oznámenie o vykonaní finančnej kontroly na mieste obsahujúce termín začatia fyzického výkonu finančnej kontroly na mieste a cieľ výkonu finančnej kontroly na mieste. V prípade, že prijímateľ požiada poskytovateľa o iný termín začatia fyzického výkonu finančnej kontroly na mieste ako je uvedený v oznámení, musí doručiť poskytovateľovi písomnú žiadosť potvrdenú štatutárom s odôvodnením a návrhom nového termínu. V prípade časovej neodkladnosti zasiela prijímateľ žiadosť aj elektronicky. Zaslanie ani doručenie žiadosti nemá odkladný účinok pre začatie fyzického výkonu finančnej kontroly na mieste v termíne uvedenom v oznámení, ak poskytovateľ nepotvrdí súhlas s navrhnutým termínom zo strany prijímateľa. Osoby určené na výkon finančnej kontroly na mieste majú povinnosť preukázať sa ako osoby poverené na výkon finančnej kontroly na mieste (písomným poverením na vykonanie finančnej kontroly na mieste), vysvetliť prijímateľovi predmet a spôsob vykonania kontroly a výstupy z finančnej kontroly na mieste, požiadať prijímateľa o predloženie podkladov potrebných pre vykonanie kontroly v súlade so zmluvou o NFP a oznámením o vykonaní finančnej kontroly na mieste. Povinnosťou prijímateľa je zabezpečiť potrebnú dokumentáciu  v plnom rozsahu, účasť relevantných osôb a poskytnúť členom kontrolnej skupiny potrebnú súčinnosť pri výkone kontroly. Zamestnanci RO sú povinní vydať prijímateľovi potvrdenie o odobratí originálov dokladov, písomností a iných materiálov mimo priestorov prijímateľa v prípade, ak je toto odobratie nevyhnutné na výkon finančnej kontroly na mieste a zabezpečiť ich riadnu ochranu pred stratou, zničením, poškodením a zneužitím a vrátiť ich prijímateľovi, ak už nie sú potrebné na ďalší výkon finančnej kontroly na mieste.

**Neohlásená finančná kontrola na mieste**

V prípade, že finančná kontrola na mieste je zameraná aj na zistenie reálnosti projektu (napr. vo vzťahu k realizovaným aktivitám), môže poskytovateľ oznámiť termín začatia finančnej kontroly na mieste a cieľ finančnej kontroly na mieste priamo pri začatí fyzického výkonu finančnej kontroly na mieste (neohlásená finančná kontrola na mieste/kontrola aktivít projektu). V takom prípade sa na postup prípravy a priebehu kontroly nevzťahuje povinnosť a lehota zasielania oznámenia o vykonaní finančnej kontroly na mieste, ale oznámenie bude odovzdané prijímateľovi priamo na mieste kontroly.

**Čo môže byť predmetom finančnej kontroly na mieste?**

Predmetom finančnej kontroly na mieste môžu byť všetky skutočnosti súvisiace s implementáciou projektu a plnením podmienok vyplývajúcich zo zmluvy o NFP (vrátane skutočností, ktoré už boli predmetom inej kontroly, ako napr. kontrola tej istej skutočnosti na mieste a pod.), napríklad:

* + kontrola skutočného dodania tovarov, poskytnutia služieb alebo vykonania prác deklarovaných na faktúrach a iných relevantných dokladoch, ktoré predložil prijímateľ poskytovateľovi ako podpornú dokumentáciu k deklarovaným výdavkom uvedeným v ŽoP (ďalej aj „skutočné dodanie tovarov, poskytnutie služieb alebo vykonanie prác“). V rámci uvedeného sa overujú aj originály dokladov, ktoré nie sú súčasťou dokumentácie projektu sústredenej u poskytovateľa. Pri sumarizačných hárkoch sú to účtovné doklady, ktoré boli zahrnuté do sumarizačných hárkov, resp. zoznamov výdavkov. Pri dodávke tovaru sú to inventarizačné čísla nadobudnutého tovaru, identifikačné číslo tovaru, dodacie listy a účtovné záznamy;
  + kontrola dodania predmetu plnenia (tovarov, služieb, prác) pri využití preddavkových platieb;
  + kontrola realizácie aktivít v zmysle zmluvy o NFP;
  + kontrola súladu realizácie projektu so zmluvou o NFP (výstupmi projektu vyjadrenými merateľnými ukazovateľmi, rozpočtom, harmonogramom realizácie aktivít projektu a pod.), príp. kontrola plnenia ďalších podmienok uvedených v zmluve o NFP;
  + kontrola, či prijímateľ predkladá správne informácie ohľadom fyzického pokroku realizácie projektu, kontrola dát, ktoré sú povinne poskytované na úrovni projektu a plnenia si ďalších povinností vyplývajúcich zo zmluvy o NFP;
  + kontrola, či sú v účtovnom systéme prijímateľa zaúčtované všetky skutočnosti, ktoré sa týkajú projektu a sú predmetom účtovníctva podľa zákona o účtovníctve, a to buď na analytických účtoch v členení podľa jednotlivých projektov alebo analytickej evidencii vedenej v technickej forme v členení podľa jednotlivých projektov bez vytvorenia analytických účtov v členení podľa jednotlivých projektov, ak účtujú v sústave podvojného účtovníctva, alebo v účtovných knihách so slovným a číselným označením projektu v účtovných zápisoch, ak účtujú v sústave jednoduchého účtovníctva, ak ideo prijímateľa, ktorý je účtovnou jednotkou. V prípade, ak prijímateľ nie je účtovnou jednotkou, vedie evidenciu majetku, záväzkov, príjmov a výdavkov týkajúcich sa projektu v účtovných knihách so slovným a číselným označením projektu pri zápisoch v nich, pričom na vedenie tejto evidencie, preukazovanie zápisov a spôsob oceňovania majetku a záväzkov sa primerane použijú ustanovenia zákona o účtovníctve o účtovných zápisoch, účtovnej dokumentácii a spôsobe oceňovania;
  + kontrola dodržiavania podmienok vyplývajúcich z monitorovania a vrátenia čistých príjmov;
  + kontrola dokumentácie VO (pozn. nejde o finančnú kontrolu VO, ale napr. o overenie súladu dokumentácie predloženej poskytovateľovi s dokumentáciou archivovanou prijímateľom);
  + kontrola dodržiavania pravidiel publicity;
  + kontrola súladu projektu s HP;
  + kontrola dodržiavania pravidiel poskytnutia štátnej pomoci/pomoci de minimis;
  + kontrola dodržiavania požiadaviek na udržateľný rozvoj, rovnosť príležitostí a nediskrimináciu;
  + kontrola odstránenia nedostatkov a plnenia prijatých opatrení identifikovaných príslušnými kontrolnými orgánmi;
  + kontrola, či prijímateľ uchováva dokumenty podpornej dokumentácie v originálnom vyhotovení vzhľadom na dobu uvedenú vo všeobecnom nariadení (ďalej aj „archivácia dokumentov súvisiacich s projektom“);
  + kontrola neprekrývania sa výdavkov;
  + kontrola udržateľnosti projektu, resp. následného monitorovania projektu;
  + reálne overenie skutočností, ktoré boli prijímateľom deklarované v rámci iných kontrol a pod
  + kontrola projektu ako celku, v prípade existencie partnerov prijímateľa môže poskytovateľ vykonať kontrolu aj na vzorke.

**Čo je výstupom z finančnej kontroly na mieste?**

Výstupom z každej finančnej kontroly na mieste je návrh čiastkovej správy/návrh správy z kontroly na mieste (v prípade zistenia nedostatkov), prílohy ak sú relevantné a čiastková správa/správa z kontroly na mieste. Legislatívnym rámcom pre vypracovanie návrhu čiastkovej správy/návrhu správy z kontroly na mieste a čiastkovej správy/správy z kontroly na mieste je § 22 zákona o finančnej kontrole.

V prípade, ak finančnou kontrolou neboli zistené nedostatky, poskytovateľ zašle originál čiastkovej správy/správy z kontroly na mieste prijímateľovi. Momentom ukončenia finančnej kontroly na mieste je v tomto prípade dátum zaslania správy z kontroly na mieste prijímateľovi.

Zaslaním čiastkovej správy z kontroly na mieste je skončená tá časť finančnej kontroly, ktorej sa čiastková správa z kontroly na mieste týka.

V prípade, ak boli v rámci kontroly zistené nedostatky, je poskytovateľ povinný vypracovať návrh čiastkovej správy/návrh správy z kontroly na mieste s určením lehoty na podanie námietok a zároveň doručiť originál návrhu čiastkovej správy/návrhu správy z kontroly na mieste prijímateľovi. Poskytovateľ poskytne prijímateľovi lehotu nie kratšiu ako **5 pracovných dní**, odo dňa doručenia návrhu čiastkovej správy/návrhu správy z kontroly na mieste, na podanie námietky k zisteným nedostatkom, navrhnutým odporúčaniam alebo opatreniam uvedených v návrhu čiastkovej správy/návrhu správy z kontroly na mieste.  Poskytovateľ môže v závažných prípadoch lehotu predĺžiť, s tým, že prijímateľ doručí poskytovateľovi odôvodnenú žiadosť o predĺženie lehoty doručenia námietok k návrhu čiastkovej správy/návrhu správy z kontroly na mieste. Predĺženie lehoty vykoná príslušný vedúci kontrolnej skupiny formou listu, alebo e-mailu a po vzájomnej dohode s prijímateľom. V prípade, ak prijímateľ nemá námietky k zisteným nedostatkom, navrhnutým odporúčaniam, opatreniam alebo k lehote na predloženie písomného zoznamu splnených opatrení prijatých na nápravu zistených nedostatkov a na odstránenie príčin ich vzniku uvedených v návrhu čiastkovej správy z kontroly/návrhu správy z kontroly na mieste, je povinný prijať opatrenia na nápravu zistených nedostatkov a na odstránenie príčin ich vzniku, ktoré uviedla kontrolná skupina v čiastkovej správe/správe z kontroly na mieste na mieste v stanovenej lehote. O splnení uložených opatrení prijatých na nápravu zistených nedostatkov a na odstránenie príčin ich vzniku informuje prijímateľ poskytovateľa bezodkladne predložením písomného zoznamu splnených opatrení, v stanovenej lehote.

V prípade, ak poskytovateľ neakceptuje námietky podané prijímateľom alebo prijímateľ v stanovenej lehote nedoručí námietky alebo ak prijímateľ doručí oznámenie, že nemá námietky k zisteným nedostatkom, navrhnutým odporúčaniam, opatreniam alebo k lehote na predloženie písomného zoznamu splnených opatrení prijatých na nápravu zistených nedostatkov a na odstránenie príčin ich vzniku uvedených  v návrhu čiastkovej správy/návrhu správy z kontroly na mieste, **poskytovateľ v primeranej lehote po doručení námietok** resp. vypršaní termínu na podanie námietok vypracuje a zašle čiastkovú správu/správu z kontroly na mieste prijímateľovi. Momentom ukončenia finančnej kontroly na mieste je dátum zaslania správy z kontroly na mieste.

Ak poskytovateľ úplne alebo sčasti akceptuje námietky podané prijímateľom voči zisteniam uvedených v návrhu čiastkovej správy/návrhu správy z kontroly na mieste, je povinný zohľadniť opodstatnenosť týchto námietok v čiastkovej správe/správe z kontroly na mieste a zaslať túto čiastkovú správu/správu z kontroly na mieste **prijímateľovi**. Za moment ukončenia finančnej kontroly na mieste je v takomto prípade rovnako považovaný dátum zaslania správy z kontroly na mieste prijímateľovi.

Zaslaním čiastkovej správy z kontroly na mieste je skončená tá časť finančnej kontroly, ktorej sa čiastková správa z kontroly na mieste týka.

Prijímateľ je povinný prijať opatrenia  na nápravu zistených nedostatkov zistených kontrolou/auditom v zmysle správy z kontroly/auditu v lehote stanovenej oprávnenými osobami na výkon kontroly/auditu. Prijímateľ je zároveň povinný zaslať osobám oprávneným na výkon kontroly/auditu písomný zoznam splnených opatrení prijatých na nápravu zistených nedostatkov bezodkladne po ich splnení a tiež o odstránení príčin ich vzniku a to v lehote stanovenej v čiastkovej správe/správe z kontroly/inom výstupnom dokumente z kontroly/auditu.

Ak prijímateľ nedoplní ani po upozornení písomný zoznam splnených opatrení, poskytovateľ je oprávnený uplatniť voči prijímateľovi za porušenie jednotlivej povinnosti uvedenej v čl. 13 ods. 5 písm. a) až d) VZP zmluvy o NFP zmluvnú pokutu za každý, aj začatý deň omeškania, až do doby splnenia porušenej povinnosti alebo do zániku zmluvy o NFP, maximálne však do výšky NFP uvedeného v článku 3 bod 1 písm. c) a v prípade projektov generujúcich príjem písm. b) tohto článku zmluvy o NFP. RO pre OP EVS je oprávnený uplatniť zmluvnú pokutu v prípade, ak za takéto porušenie povinnosti nebola uložená iná sankcia podľa zmluvy o NFP, ani nebolo odstúpené od zmluvy o NFP a súčasne, ak RO pre OP EVS vyzval prijímateľa na dodatočné splnenie povinnosti, k porušeniu ktorej sa viaže zmluvná pokuta a prijímateľ uvedenú povinnosť nesplnil ani v poskytnutej dodatočnej lehote.

**Aké sú najčastejšie chyby zistené pri finančnej kontrole na mieste?**

* + prijímateľ neoznámi zmenu harmonogramu projektu – napr. presun alebo zrušenie školiacich aktivít, resp. túto zmenu ohlási až po vykonaní neohlásenej finančnej kontroly na mieste;
  + prijímateľ nevedie analytickú evidenciu na projekt;
  + prijímateľovi chýbajú originály účtovných dokladov;
  + zakúpená technika a interiérové vybavenie nie sú označené evidenčným číslom zakúpeného majetku, nie sú v súlade s faktúrami, dodacími listami prípadne dodávateľskou zmluvou;
  + priestory prijímateľa nie sú označené v súlade s Manuálom pre informovanie a komunikáciu.

# Prechodné a záverečné ustanovenia

Vzhľadom na nadobudnutie účinnosti zákona č. 357/2015 Z. z. o finančnej kontrole a audite a o zmene a doplnení niektorých zákonov (ďalej aj „zákon o finančnej kontrole“) od 1. januára 2016 sa na finančnú kontrolu vykonávanú na strane Poskytovateľa ako aj Prijímateľa začatú pred nadobudnutím účinnosti tohto zákona vzťahuje doterajší predpis (t.j. zákon č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov účinný do 31.12.2015).

Činnosti / procesy týkajúce sa finančnej kontroly začaté po 1. januári 2016 sa upravia tak, aby zodpovedali zneniu zákona o finančnej kontrole účinnému od 1. januára 2016.

Tieto prechodné ustanovenia ostávajú v platnosti a účinnosti pre operácie začaté do nadobudnutia účinnosti príručky pre žiadateľa, verzia č. 2.1 (01. 03. 2016).

Vzhľadom na nadobudnutie účinnosti zákona č. 343/2015 Z. z. o verejnom obstarávaní a o zmene a doplnení niektorých zákonov sa od 18. apríla 2016 na postupy zadávania zákazok vzťahujú pravidlá, postupy a odporúčania uvádzané v príručke vo verzii 2.2 a nasledovných (t.j. na postup zadávania zákazky začatý po 17.04.2016). Pokiaľ bol postup zadávania zákazky začatý do 17.04.2016 vrátane, v súlade s § 187 zákona č. 343/2015 Z. z. o verejnom obstarávaní a o zmene a doplnení niektorých zákonov sa VO dokončí podľa zákona č. 25/2006 Z. z., t.j. vzťahujú sa na neho pravidlá, postupy a odporúčania uvádzané v príručke vo verzii 2.1.Pre všetky ustanovenia, povinnosti a postupy stanovené v platnom znení príručky pre prijímateľa, ktoré predpokladajú použitie ITMS2014+ po 31. decembri 2015, pričom príslušná funkcionalita ešte nie je v rámci ITMS2014+ v plnom rozsahu zabezpečená, platí, že aj po tomto termíne sa uplatňuje obdobný postup ako do 31. decembra 2015.

# Prílohy

1. Hlásenie o začatí realizácie projektu
2. Doplňujúce monitorovacie údaje k ŽoP
3. Monitorovacia správa projektu (je potrebné zvoliť príznak „výročná“ alebo „záverečná“)
4. Následná monitorovacia správa

5a) Žiadosť o platbu (ŽoP)

5b) Pokyny k vyplneniu formulára ŽoP

1. Pracovný výkaz
2. Súhlas s poukazovaním mzdy na účet
3. Sumarizačný hárok – personálne výdavky – platí pre organizácie okrem ŠRO
4. Sumarizačný hárok – personálne výdavky – platí pre štátne rozpočtové organizácie
5. Sumarizačný hárok – náhrady pri pracovnej ceste
6. Prezenčná listina napr. zo školenia, z porady, pracovného stretnutia, konzultácií atď.
7. Plán predkladania ŽoP
8. Mandát na inkaso v SEPA
9. Potvrdenie o odobratí originálov alebo overených kópií dokladov, písomností, záznamov dát
10. Žiadosť o zmenu zmluvy o NFP
11. Personálna matica
12. Test bežnej dostupnosti
13. Plán verejného obstarávania
14. Predpokladaná hodnota zákazky
15. Poverenie k realizácii verejného obstarávania
16. Informácia o zverejnení výzvy na súťaž
17. Výzva na predloženie ponuky
18. Zápis z prieskumu trhu
19. Zápisnica z vyhodnotenia splnenia podmienok účasti
20. Zápisnica z  vyhodnotenia ponúk
21. Čestné vyhlásenie prijímateľa týkajúce sa konfliktu záujmov pre VO podľa z. 343/2015

28. Čestné vyhlásenie prijímateľa týkajúce sa konfliktu záujmov pre VO podľa z. 25/2006

1. Čestné vyhlásenie prijímateľa o úplnosti a kompletnosti
2. Čestné vyhlásenie prijímateľa o splnení podmienok dokladov
3. Návrh čiastkovej správy/Návrh správy z kontroly na mieste
4. Čiastková správa/Správa z kontroly na mieste
5. Rizikové indikátory k možným porušeniam zákona o ochrane hospodárskej súťaže
6. Dohoda o splátkach
7. Dohoda o odklade plnenia
8. Súhlas dotknutej osoby so spracovaním osobných údajov
9. Výpočet oprávnenej výšky mzdy zamestnanca\_ mimo ŠRO
10. Výpočet oprávnenej výšky mzdy zamestnanca\_ ŠRO
11. Mimoriadna monitorovacia správa projektu
12. Prevodník obstaraných položiek k rozpočtu projektu
13. Súhlas so spracovaním osobných údajov
14. Vyhlásenie o neposkytnutí osobných údajov

1. Len v prípade, ak je poskytovateľom a prijímateľom tá istá osoba [↑](#footnote-ref-2)
2. Pojem podľa zmluvy o NFP [↑](#footnote-ref-3)
3. V prípade poskytovania štátnej pomoci, alebo pomoci de-minimis [↑](#footnote-ref-4)
4. Ak sú projektové činnosti orgánu verejnej moci orientované procesne a predmetom oprávnenosti výdavkov je výkon samotnej pracovnej činnosti zamestnanca v prospech zamestnávateľa a ak takto určí poskytovateľ vo výzve/vyzvaní, potom nahrádza personálnu maticu projektu sumarizačný hárok deklarovaných a nárokovaných výdavkov, v ktorom musí byť v rámci jednotlivých výdavkov pre účely finančnej kontroly uvedený ako minimálny údaj jedinečný identifikátor oprávnených osôb / zamestnancov, na základe ktorého je možné konkrétne osoby / zamestnancov identifikovať a preukázať u zamestnávateľa, t.j. najmä priradiť osobný spis zamestnanca, jeho mzdové náležitosti a preukázanie účtovných dokladov k uhradeným mzdám za zamestnanca. [↑](#footnote-ref-5)
5. Prijímateľ musí zabezpečiť verifikovanie prijatia správy o konaní vzdelávacej aktivity (napr. potvrdenie o doručení elektronickej pošty). [↑](#footnote-ref-6)
6. [↑](#footnote-ref-7)
7. Osoby v zmysle definície pojmu účastníka v časti 1.3 Definícia pojmov tejto príručke pre prijímateľa Uvedený spôsob aktivácie Karty účastníka v ITMS2014+ je uvedený na základe aktuálnej funkcionality, môže sa odlišovať od funkcionality ITMS2014+ v reálnom čase aktivácie modulu karty účastníka [↑](#footnote-ref-8)
8. V prípade, že účastník nepodpíše vyhlásenie o odmietnutí poskytnutia osobných údajov, Prijímateľ to vo vyhlásení vyznačí a vedie ho ako písomný záznam o tejto skutočnosti [↑](#footnote-ref-9)
9. V prípade projektov so stanovenou paušálnou sadzbou sa pojmy podľa Zmluvy o poskytnutí NFP - Realizácia projektu (Realizácia aktivít projektu) a Realizácii hlavných aktivít projektu vecne rovnajú, čo znamená, že dátum ukončenia Realizácie hlavných aktivít projektu sa rovná ukončeniu Realizácia projektu (Realizácia aktivít projektu). [↑](#footnote-ref-10)
10. Všetka dokumentácia predkladaná Prijímateľom v súvislosti so Zmluvou o poskytnutí NFP a/alebo s Projektom bude predkladaná v slovenskom jazyku a v prípade, ak bola vyhotovená v inom ako slovenskom jazyku, pre jej použitie pre účely Projektu a/alebo Zmluvy o poskytnutí NFP je Prijímateľ povinný na vyzvanie RO pre O PEVS zabezpečiť preklad do slovenského jazyka alebo úradný preklad do slovenského jazyka. [↑](#footnote-ref-11)
11. Ak v tomto prípade bude aspoň jeden ukazovateľ s časom plnenia po ukončení realizácie projektu, bude konečné posúdenie dosiahnutých hodnôt ukazovateľov uskutočnené až v tomto čase podľa charakteru ukazovateľa, napr. 2 roky po ukončení realizácie projektu. [↑](#footnote-ref-12)
12. Tu uvedené osobitné druhy zmien na ktoré je možné uplatniť zmenové konanie ex post môžu byť ešte bližšie špecifikované v rámci tých častí príručky, do ktorej zmena vecne náleží, napr. 2.4.3 oprávnenosť výdavkov [↑](#footnote-ref-13)
13. Pojem technická forma je definovaný v § 31 ods. 2 písm. b) zákona č. 431/2002 Z. z o účtovníctve v znení neskorších predpisov. [↑](#footnote-ref-14)
14. Ak prijímateľ nemôže doložiť z objektívnych dôvodov zmluvu o účte, prijímateľ zabezpečí písomné potvrdenie od relevantnej bankovej inštitúcie, že prijímateľ má v danej banke vedený príslušný účet. [↑](#footnote-ref-15)
15. Slúži na realizáciu príjmov/výdavkov projektu cez rozpočet subjektu/prijímateľa. [↑](#footnote-ref-16)
16. Špecifické typy výdavkov pre účely ich použitia v rámci implementácie projektu sú:

    1. mzdové prostriedky - mzdy, dohody o prácach vykonávaných mimo pracovného pomeru a odvody zamestnávateľa;

    2. energie - napríklad vodné a stočné, plyn, teplo, elektrina;

    3. telekomunikačné a poštové poplatky - poplatky za telefón (pevná aj mobilná linka), internetové služby a poštové služby;

    4. pohonné hmoty. [↑](#footnote-ref-17)
17. Špecifické typy výdavkov pre účely ich použitia v rámci implementácie projektu sú:

    1. mzdové prostriedky - mzdy, dohody o prácach vykonávaných mimo pracovného pomeru a odvody zamestnávateľa;

    2. energie - napríklad vodné a stočné, plyn, teplo, elektrina;

    3. telekomunikačné a poštové poplatky - poplatky za telefón (pevná aj mobilná linka), internetové služby a poštové služby;

    4. pohonné hmoty. [↑](#footnote-ref-18)
18. V prípade systému refundácie prijímateľ nevedie evidenciu na úrovni jednotlivých zdrojov financovania, s výnimkou prijatia finančných prostriedkov na základe žiadosti o platbu. [↑](#footnote-ref-19)
19. Po odpočítaní nezrovnalostí. [↑](#footnote-ref-20)
20. Vysúťaženie vyššej sumy vo verejnom obstarávaní nie je dôvodom na použitie rezervy na nepredvídané výdavky. [↑](#footnote-ref-21)
21. Výdavky, ktoré vznikli na základe volania a zasielania sms správ na infolinky a audiotextové čísla sú neoprávnené, taktiež výdavky, ktoré vznikli nad rámec zazmluvneného balíka služieb sú neoprávnené (vrátane poplatku za zvýšenie objemu dát prístupu na internet). Výpis hovorov je oprávnený výdavok (je možné uznať buď písomnú formu alebo elektronickú formu, nie obe formy súčasne), pričom ho prijímateľ musí mať uchovaný pre potreby finančnej kontroly na mieste. [↑](#footnote-ref-22)
22. Uvedené sa aplikuje primerane aj na poskytnutie zálohovej platby a poskytnutie predfinancovania. [↑](#footnote-ref-23)
23. Pojem „infraštruktúra“ predstavuje hmotný majetok trvalej povahy, ktorý spĺňa nasledovné podmienky:

    1. má nehnuteľný (nepohyblivý) charakter (je buď trvale spojený so zemou alebo s majetkom, ktorý je trvale spojený so zemou, v tomto prípade stráca svoju identitu prostredníctvom spojenia a stáva sa súčasťou nehnuteľného majetku s ktorým je spojený);
    2. za normálnych podmienok použitia (vrátane primeranej starostlivosti a údržby) má neobmedzenú dobu použitia;
    3. aj napriek používaniu si uchováva pôvodný tvar a vzhľad

    Nehmotný majetok (majetok nemateriálnej povahy) ako je napríklad softvér, IT systémy nespadá do definície infraštruktúry. Tento majetok je oprávnený na financovanie z ESF, nakoľko je vylúčený z definície neoprávnených výdavkov uvedených v čl. 13 ods. 4 nariadenia o ESF [↑](#footnote-ref-24)
24. Uvedené môže mať vplyv na správne určenie finančnej medzery pri projektoch generujúcich príjmy. [↑](#footnote-ref-25)
25. Individuálne písomné (e-mailové) stanovisko RO pre OP EVS alebo podmienka poskytnutia príspevku pre oprávnenú aplikáciu zálohových/preddavkových platieb v rámci výzvy/vyzvania nie je potrebná pri realizácii preddavkov za úhradu nájmu priestorov ako aj úhrad preddavkov režijných nákladov súvisiacich s prevádzkou nehnuteľností (najmä úhrada preddavkov za energie, vodné a stočné, odvoz a likvidáciu odpadov a pod.) s tým, že prijímateľ/partner sú povinný dodržiavať všetky pravidlá vyplývajúce z osobitných predpisov a primeraného naplnenia rámcových podmienok uvedených nižšie pri zabezpečovaní uvedených režijných nákladov. Obdobne ako pri režijných nákladoch platí postup aj pri realizácii preddavkov za poštové a telekomunikačné služby alebo zákazky s nízkou hodnotou pri zabezpečení hotelových a konferenčných priestorov a keteringových služieb. [↑](#footnote-ref-26)
26. Posúdenie bežnej obchodnej praxe je individuálne v závislosti od oblasti, kde sa plánujú využiť preddavkové platby, pričom ich využitie by malo byť v súlade s poctivým obchodným stykom [↑](#footnote-ref-27)
27. Vo vzťahu ku konečnému termínu oprávnenosti výdavkov môže byť táto lehota primerane skrátená s ohľadom na povinnosť ukončenia realizácie projektu v súvislosti s ukončením operačného programu [↑](#footnote-ref-28)
28. Výnimku tvoria daň z príjmu fyzických osôb, ktorá je súčasťou hrubej mzdy, resp. odmeny za vykonanú prácu a je oprávneným výdavkom v rámci osobných výdavkov a daň za ubytovanie, ktorá je oprávneným výdavkom v rámci cestovných náhrad. [↑](#footnote-ref-29)
29. Ide o zohľadnenie celkovej dĺžky realizácie národného projektu (minimálne 2 a viac rokov) a ak priame mzdové výdavky (vykazované na reálnej báze, resp. ide o štandardnú stupnicu jednotkových nákladov) tvoria minimálne 25 % celkových priamych výdavkov národného projektu, vrátane posúdenia štruktúry mzdových výdavkov vo vzťahu k posilneniu odborného výkonu prijímateľa. Vzhľadom na to, že ide o národný projekt, RO pre OP EVS o možnosti zohľadnenia rastu mzdových výdavkov usmerní prijímateľa v rámci zmenového konania projektu/zmluvy o poskytnutí NFP. [↑](#footnote-ref-30)
30. Index sa vypočíta ako priemerná hodnota ročných indexov za tri ostatné kalendárne roky. Aplikuje sa oblasť „Demografia a sociálne štatistiky - Náklady práce - Priemerná mesačná mzda podľa odvetví“, obdobie 1. - 4. Q. [↑](#footnote-ref-31)
31. T.j. funkčný plat zamestnanca, resp. jeho ekvivalent je v každom mesiaci rovnaký a vo vzťahu k počtu pracovných dní/hodín v jednotlivých mesiacoch roka sa mení výška priemernej hodinovej ceny práce v príslušnom kalendárnom mesiaci. V uvedenom prípade vychádza prijímateľ z maximálnej schválenej jednotkovej ceny v rozpočte, ktorá zodpovedá úrovni tarifného platu v čase schválenia ŽoNFP (buď ako priemerná/mediánová alebo ako maximálna v závislosti od mzdovej politiky predloženej v ŽoNFP). [↑](#footnote-ref-32)
32. Prijímateľ musí akceptovať pri určení oprávnenej výšky výdavkov v každom mesiaci kedy je uhradená mzda zamestnancovi, že zodpovedajúca hodinová mzda na každej projektovej pozícii v mesiaci neprekročí určený maximálny limit projektovej pozície podľa Usmernenia RO pre OP EVS č. 5. [↑](#footnote-ref-33)
33. Výstupmi sa rozumejú predovšetkým výstupy projektu definované v popise, resp. opise projektu, najmä v prípade ak sa takýmito výstupmi preukazuje plnenie merateľných ukazovateľov projektu. Zároveň prijímateľ vo vzťahu k vykonanej pracovnej činnosti zamestnancov pre potreby preukazovania oprávnenosti výdavkov môže v rámci vykonávanej pracovnej agendy dokladovať činnosť zamestnancov aj inými výstupmi (ktoré nie sú priamo výstupmi projektu definovanými v rámci opisu projektu), napr. pracovnými podkladmi alebo záznamami o výsledku pracovnej činnosti, ktoré najmä podporujú vypracovanie regulérneho výstupu projektu. Všetky podstatné pracovné podklady a záznamy k projektovým výstupom ako aj samotné výstupy projektu, v prípade ak je to relevantné, je prijímateľ povinný udržiavať v rámci projektového spisu (registratúry alebo archívu) výhradne vo finálnej verzii (prijímateľ nie je povinný evidovať čiastkové, pracovné výstupy, resp. pracovné verzie dokumentov) a ak je to účelné aj so schválením štatutárnym orgánom alebo ním splnomocnenou osobou, prípadne aj s označením osôb, ktoré na príslušnom výstupe pracovali.

    V prípade ak sú projektové činnosti orgánu verejnej moci orientované procesne a predmetom oprávnenosti výdavkov je výkon samotnej pracovnej činnosti zamestnanca v prospech zamestnávateľa a ak takto určí poskytovateľ vo výzve/vyzvaní, nemusí prijímateľ evidovať pracovnú činnosť alebo záznam o vypracovávaní výstupov projektu v rámci individuálnych pracovných výkazov. Prijímateľ preukazuje oprávnenú výšku výdavkov a oprávnený pracovný čas výhradne na sumarizačnom hárku (Príloha č. 10a).

    Oprávnený pracovný čas, ktorý je určujúci pre stanovenie oprávnenej časti mzdy, predstavuje iba reálne odpracovaný čas (t.j. akékoľvek prerušenia pracovného času sa nezapočítavajú, napr. dovolenky, PN, OČR, zákonné prekážky) oprávnených zamestnancov. Pracovný čas sa preukazuje prostredníctvom sumarizačného hárku, ktorý bude obsahovať identifikačné údaje zamestnanca (ID, prípadne meno a priezvisko), počet odpracovaných hodín a obdobie (mesiac a rok), na ktoré sa činnosť zamestnancov vzťahuje. [↑](#footnote-ref-34)
34. T.j. v prípade pracovného výkazu štatutárneho orgánu prijímateľa podpisuje pracovný výkaz orgán v zmysle osobitného predpisu alebo iná (splnomocnená) osoba/osoby tak, aby nedošlo k strate kontrolného prostredia a aby vykonanie práce bolo nespochybniteľné (napr. prácu preberú minimálne dvaja riadiaci zamestnanci projektového tímu, napr. projektový manažér a finančný manažér). [↑](#footnote-ref-35)
35. Štatutárny orgán, resp. splnomocnená osoba na výkon činností štatutárneho orgánu je povinná činnosti súvisiace s riadením organizácie preukázať v pracovnom výkaze ako inú činnosť nesúvisiacu s činnosťami v prospech EŠIF projektov. V prípade, že štatutárny orgán, resp. splnomocnená osoba nepreukáže v pracovnom výkaze činnosti súvisiace s riadením organizácie v požadovanej minimálnej miere (zodpovedajúcej aspoň 50%-nému pracovnému úväzku) je poskytovateľ oprávnený považovať v režime pracovného dňa a vo vzťahu k maximálnemu 12-hodinovému dennému pracovnému času zamestnanca za oprávnenú pre EŠIF projekty dennú alokáciu pracovného času maximálne do výšky 8,00 odpracovaných hodín. [↑](#footnote-ref-36)
36. V odôvodnených prípadoch, ak ide o vedúceho riadiaceho pracovníka alebo vedúceho zamestnanca, ktorý riadi kolektív na nižšej úrovni hierarchie organizácie, kde sú všetci zamestnanci zapojení v plnej miere do projektu a ktorý vykonáva výhradne činnosti súvisiace s projektom, môže byť takýto zamestnanec financovaný až do výšky 100% svojho riadneho pracovného úväzku. [↑](#footnote-ref-37)
37. Autorský zákon upravuje vzťahy vznikajúce v súvislosti s vytvorením a použitím literárneho a iného umeleckého diela a vedeckého diela, umeleckého výkonu, s výrobou a použitím zvukového záznamu, zvukovo-obrazového záznamu, s vysielaním a použitím rozhlasového vysielania a televízneho vysielania a v súvislosti so zhotovením a použitím databázy. [↑](#footnote-ref-38)
38. Pod pojmom úväzok sa rozumie pracovný pomer, dohody o prácach vykonávaných mimo pracovného pomeru a štátnozamestnanecký pomer [↑](#footnote-ref-39)
39. Oprávnené sú príplatky v zmysle platnej legislatívy. [↑](#footnote-ref-40)
40. V prípade, že si zamestnanec za prácu nadčas bude čerpať náhradné voľno**, príplatok za prácu nadčas mu nepatrí**. [↑](#footnote-ref-41)
41. Vreckové pri zahraničných pracovných cestách nevstupuje pri výpočte oprávnených odvodov za zamestnávateľa do

    oprávnenej zložky mzdy, t. j. vreckové je potrebné vylúčiť. [↑](#footnote-ref-42)
42. Oprávnené sú príplatky v zmysle platnej legislatívy. [↑](#footnote-ref-43)
43. V prípade, že si zamestnanec za prácu nadčas bude čerpať náhradné voľno**, príplatok za prácu nadčas mu nepatrí**. [↑](#footnote-ref-44)
44. Vreckové pri zahraničných pracovných cestách nevstupuje pri výpočte oprávnených odvodov za zamestnávateľa do

    oprávnenej zložky mzdy, t. j. vreckové je potrebné vylúčiť. [↑](#footnote-ref-45)
45. Ide o zložku mzdy, resp. platu (napr. prémie alebo rôzne variabilné zložky) podľa §119 ods. 3 zák. č. 311/2001 Z. z. Zákonník práce v spojení s §1 ods. 4 zákona č. 552/2003 Z. z. o prácach vykonávaných vo verejnom záujme v znení neskorších predpisov a §29 ods. 4 zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov alebo podľa §99 zák. č. 400/2009 Z. z. o štátnej službe a o zmene a doplnení niektorých zákonov v znení neskorších predpisov. [↑](#footnote-ref-46)
46. Priznanie odmeny príslušnému zamestnancovi musí byť náležite zdôvodnené. [↑](#footnote-ref-47)
47. V prípade, že v niektorom z mesiacov dôjde pri vyplatení funkčného platu k prekročeniu jednotkovej ceny stanovenej v rozpočte projektu, bude sa pri výpočte max. oprávnenej výšky odmien vychádzať z oprávnenej výšky mzdy pre projekt v súlade s rozpočtom projektu. [↑](#footnote-ref-48)
48. V prípade, ak príslušný zamestnanec do času priznania odmeny neodpracoval 6 mesiacov na projekte (projektoch) spolufinancovanom z OP EVS za kalendárny rok, oprávnená výška mesačnej odmeny vychádza z počtu odpracovaných mesiacov v kalendárnom roku na projekte/projektoch OP EVS a z vyššie uvedeného limitu. Zároveň pri výpočte oprávnenej výšky ďalšej odmeny sa vychádza z odpracovaných mesiacov, ktoré príslušný zamestnanec odpracoval po priznaní predchádzajúcej odmeny. [↑](#footnote-ref-49)
49. Kumulovaná výška priznaných odmien za kalendárny rok musí pomerne zodpovedať počtu odpracovaných mesiacov príslušného zamestnanca za kalendárny rok (napr. ak príslušný zamestnanec odpracoval 8 mesiacov za kalendárny rok, oprávnená výška odmeny bude 1/8 vyššie uvedeného ročného limitu. [↑](#footnote-ref-50)
50. Týmto nie sú dotknuté záväzky zamestnávateľa voči zamestnancovi na základe uzatvorených pracovnoprávnych vzťahov. [↑](#footnote-ref-51)
51. Uvedené pravidlá sa primerane vzťahujú aj na cieľové skupiny (účastníkov projektu). [↑](#footnote-ref-52)
52. Výdavky na obstaranie diaľničnej známky nebudú oprávnené. [↑](#footnote-ref-53)
53. Maximálna výška oprávnených výdavkov nesmie presiahnuť hodnoty: Rakúsko – 130 EUR, Belgicko – 140 EUR, Bulharsko – 169 EUR, Cyprus – 145 EUR, Česká republika – 155 EUR, Dánsko – 150 EUR, Estónsko – 110 EUR, Fínsko – 140 EUR, Francúzsko – 150 EUR, Nemecko – 115 EUR, Grécko – 140 EUR, Maďarsko – 150 EUR, Írsko – 150 EUR, Taliansko – 135 EUR, Island – 160 EUR, Lotyšsko – 145 EUR, Litva – 115 EUR, Luxembursko – 145 EUR, Malta – 115 EUR, Holandsko – 170 EUR, Portugalsko -120 EUR, Poľsko – 145 EUR, Rumunsko – 170 EUR, Slovinsko 110 EUR, Španielsko – 125 EUR, Švédsko – 160 EUR, Anglicko – 175 EUR, Chorvátsko – 120 EUR, Nórsko – 140 EUR.

    [↑](#footnote-ref-54)
54. Zahraničná pracovná cesta experta sa začína a končí na území Slovenskej republiky. Pre vznik nároku na náhrady je rozhodujúci čas prechodu slovenskej štátnej hranice resp. odlet a prílet lietadla na územie SR podľa letového poriadku. [↑](#footnote-ref-55)
55. Aktuálne sadzby „per diems“ sú zverejnené na webovom sídle <https://ec.europa.eu/europeaid/sites/devco/files/perdiems-2017-03-17_en.pdf>. [↑](#footnote-ref-56)
56. Ak nie je možné stanoviť dobu pobytu experta na celé dni, zohľadňuje sa doba zaokrúhlená na celé hodiny. Napr. expert priletí v stredu o 10.00 a odletí vo štvrtok o 19.00. Oprávnená výška per diems sa vypočíta ako súčet hodín (14 + 19 = 33 hodín)/24 = 1,375. Oprávnená bude teda denná sadzba per diems násobená koeficientom 1,375. [↑](#footnote-ref-57)
57. Paušálna sadzba pokrýva všetky výdavky vrátane stravy a miestnej dopravy (autobus, električka, taxi, parkovanie, atď.), ako aj cestovné a úrazové poistenie. [↑](#footnote-ref-58)
58. Akceptovaná bude cena lístka pre I. (ak vzdialenosť presahuje 200 km) a II. triedu + miestenka za priame spojenie. [↑](#footnote-ref-59)
59. Je potrebné brať do úvahy dobu realizácie projektu a intenzitu využitia tohto majetku pre projekt, t. j. je potrebné dodržať zásadu „hodnota za peniaze/value for money“. Uvedená zásada sa aplikuje aj v prípade majetku, ktorý nie je vykázaný ako dlhodobý hmotný/nehmotný majetok (napr. počítač, dataprojektor, rôzne školiace pomôcky). [↑](#footnote-ref-60)
60. Pri nákupe z tretích krajín je clo súvisiace s obstaraním považované za oprávnený výdavok. [↑](#footnote-ref-61)
61. Nákup majetku pred koncom realizácie projektu môže byť v prípade nepreukázania dostatočného využitia pre projekt posúdený ako neoprávnený v celom rozsahu. [↑](#footnote-ref-62)
62. Samostatné hnuteľné veci, prípadne súbory hnuteľných vecí, ktoré majú samostatné technicko-ekonomické určenie, ktorých vstupná cena je vyššia ako 1 700 eur a prevádzkovo-technické funkcie dlhšie ako jeden rok a dlhodobý nehmotný majetok, ktorého vstupná cena je vyššia ako 2 400 eur a použiteľnosť alebo prevádzkovo-technické funkcie sú dlhšie ako jeden rok (podľa § 22 zákona č. 595/2003 Z. z. o dani z príjmov). V prípadoch, kedy majetok nespĺňa podmienky ustanovené podľa zákona o dani z príjmov, ale prijímateľ sa rozhodol postupovať podľa osobitného predpisu a tento majetok sa vykazuje ako dlhodobý hmotný alebo nehmotný majetok v účtovníctve prijímateľa, tak sa na takýto majetok uplatňujú rovnaké podmienky uvedené v tejto príručke pre prijímateľa. [↑](#footnote-ref-63)
63. Pri reálnom vykazovaní nepriamych výdavkov **nie je možné** zahrnúť výdavky na obstaranie akéhokoľvek dlhodobého hmotného/nehmotného majetku (vrátane drobného dlhodobého hmotného/nehmotného majetku) do oprávnených výdavkov na podporné aktivity projektu. [↑](#footnote-ref-64)
64. Účelom tohto odseku je zabránenie dvojitému financovaniu, teda situácii, kedy prijímateľ dostal finančné prostriedky z grantu z verejného zdroja (zdroje EÚ, štátny rozpočet, zdroje obce, VÚC a iné verejné zdroje) určené na nákup tohto majetku, prefinancoval majetok ako oprávnený výdavok formou odpisov z projektu, a zároveň si ponechal verejné prostriedky získané na nákup tohto majetku z pôvodného grantu financovaného z verejného zdroja. [↑](#footnote-ref-65)
65. Podľa zákona o dani z príjmov. [↑](#footnote-ref-66)
66. Odpisovaný majetok je v plnej výške uhradený. [↑](#footnote-ref-67)
67. Čl. 67, odsek 1, písm. a) všeobecného nariadenia. [↑](#footnote-ref-68)
68. Pri nákupe z tretích krajín je clo súvisiace s obstaraním považované za oprávnený výdavok. [↑](#footnote-ref-69)
69. Prijímateľ zabezpečí, aby znalecký posudok vyjadroval hodnotu majetku s ohľadom na daň z pridanej hodnoty. Daň z pridanej hodnoty ako oprávnený výdavok musí spĺňať podmienky uvedené v bode 13. [↑](#footnote-ref-70)
70. Napríklad zmluvný vzťah medzi prijímateľom a dodávateľom č. 1 (dodávka) a následne dodávateľ č. 1 uzavrie zmluvný vzťah s ďalšími dodávateľmi – nie dodávateľ č. 1 (subdodávka – subdodávateľská zmluva). [↑](#footnote-ref-71)
71. V prípade národných projektov sú tieto výdavky neoprávnené, nakoľko ide o prijímateľov, ktorí ako jediní disponujú kompetenciami realizovať daný projekt a preto by mali aktívne participovať aj na jeho riadení. [↑](#footnote-ref-72)
72. Prijímateľ rešpektuje podmienku zásadu „hodnota za peniaze/value for money“. Podmienky, za ktorých je možné uvedené služby považovať za oprávnené sú napr. nevyhnutnosť a využiteľnosť v rámci realizácie projektu, odbornosť osôb podieľajúcich sa na daných službách, zabezpečenie, že osoby podieľajúce sa na službách nie sú v pracovnoprávnom vzťahu s prijímateľom a pod. [↑](#footnote-ref-73)
73. Prijímateľ rešpektuje zásadu „hodnota za peniaze/value for money“. [↑](#footnote-ref-74)
74. Ak by počas doby realizácie projektu došlo k poškodeniu, je prijímateľ povinný uviesť majetok do pôvodného stavu. V prípade straty alebo odcudzenia je prijímateľ povinný bezodkladne zabezpečiť náhradu majetku tak, aby náhradný majetok spĺňal minimálne rovnaké parametre. Nahradenie majetku bude na náklady prijímateľa alebo uhradené z poistného plnenia. Nákup náhradného majetku musí byť preukázaný účtovným dokladom. [↑](#footnote-ref-75)
75. Uvedené môže mať vplyv na správne určenie finančnej medzery pri projektoch generujúcich príjmy. [↑](#footnote-ref-76)
76. Takýmito výdavkami sú napr. pokuty (napr. pokuty uložené v súlade s ustanoveniami všeobecne záväzných právnych predpisov za porušenie princípu ,,znečisťovateľ platí“) a iné druhy uložených peňažných alebo nepeňažných sankcií. [↑](#footnote-ref-77)
77. Týmto nie je dotknuté ustanovenie čl. 69 ods. 3 písm. a) všeobecného nariadenia. [↑](#footnote-ref-78)
78. V niektorých prípadoch môže návrh čiastkovej správy z kontroly/návrh správy z kontroly nahrádzať výzvu na doplnenie. [↑](#footnote-ref-79)
79. V zmysle ustanovenia § 22 ods. 2 zákona o finančnej kontrole [↑](#footnote-ref-80)
80. V prípade štátnych rozpočtových organizácií môže poskytovateľ na konci rozpočtového roka po dohode s prijímateľom rozhodnúť o poskytnutí nižšej zálohovej platby, a to len do výšky potrebnej na realizáciu projektových aktivít do konca príslušného roka. V nasledujúcom rozpočtovom roku môže poskytovateľ poskytnúť ďalšiu zálohovú platbu bez povinnosti schválenia akejkoľvek časti predchádzajúcej zálohovej platby certifikačným orgánom, ale maximálne do výšky 40 % z relevantnej časti rozpočtu projektu zodpovedajúcim 12 mesiacom realizácie aktivít projektu. [↑](#footnote-ref-81)
81. Monitorovacie údaje sú prílohou pri ŽoP formou predfinancovania, zúčtovania zálohovej platby a refundácie. [↑](#footnote-ref-82)
82. V prípade týchto typov ŽoP: zúčtovanie predfinancovania, poskytnutie zálohovej platby, [↑](#footnote-ref-83)
83. V prípade týchto typov ŽoP: poskytnutie predfinancovania, zúčtovanie zálohovej platby a refundácia. [↑](#footnote-ref-84)
84. Výnimku tvoria výdavky, ktoré spadajú pod režim daný možnosťami zjednodušeného vykazovania výdavkov, kde nie je potrebné výdavky preukazovať účtovnými dokladmi. Pri oprávnených výdavkoch vykazovaných zjednodušenou formou sa budú dokladať podklady, ktoré budú nevyhnutné pre overenie toho, že činnosti alebo výstupy, ktoré sú uvedené v zmluve o NFP, boli riadne uskutočnené a dodané. [↑](#footnote-ref-85)
85. Vrátane podrobnej špecifikácie dodávky. [↑](#footnote-ref-86)
86. Preukazovanie úhrady výdavkov sa nevzťahuje na výdavky realizované v režime zjednodušeného vykazovania výdavkov a výdavky vo forme vecných príspevkov a odpisov. [↑](#footnote-ref-87)
87. Pokiaľ poskytovateľ vo výzve/vyzvaní určil pravidlá pre preukazovanie oprávnenosti personálnych výdavkov inak, potom postupuje prijímateľ v súlade s určeným postupom vo výzve/vyzvaní a v časti 2.4.3 „Oprávnenosť výdavkov“ bod. 2 „Personálne výdavky“ tejto Príručky pre prijímateľa, tzn. v prípade ak sú projektové činnosti orgánu verejnej moci orientované procesne a predmetom oprávnenosti výdavkov je výkon samotnej pracovnej činnosti zamestnanca v prospech zamestnávateľa a ak takto určí poskytovateľ vo vyzvaní, nemusí prijímateľ evidovať pracovnú činnosť alebo záznam o vypracovávaní výstupov projektu v rámci individuálnych pracovných výkazov. Prijímateľ preukazuje oprávnenú výšku výdavkov a oprávnený pracovný čas výhradne na sumarizačnom hárku (Príloha č. 10a), ktorý je interným účtovným dokladom.

    Oprávnený pracovný čas, ktorý je určujúci pre stanovenie oprávnenej časti mzdy, predstavuje iba reálne odpracovaný čas (t.j. akékoľvek prerušenia pracovného času sa nezapočítavajú, napr. dovolenky, PN, OČR, zákonné prekážky) oprávnených zamestnancov. Pracovný čas sa preukazuje prostredníctvom sumarizačného hárku, ktorý bude obsahovať identifikačné údaje zamestnanca (ID, prípadne meno a priezvisko), počet odpracovaných hodín a obdobie (mesiac a rok), na ktoré sa činnosť zamestnancov vzťahuje. [↑](#footnote-ref-88)
88. Pracovné zmluvy a dohody o prácach vykonávaných mimo pracovného pomeru sú uzatvorené na základe Zákonníka práce, zákona o výkone práce vo verejnom záujme, resp. zákona o štátnej službe a obsahujú všetky náležitosti pracovnej zmluvy/dohody podľa týchto zákonov. Zmluva/dohoda alebo ich prílohy ďalej obsahujú aj:

    1. identifikáciu projektu, do ktorého je zamestnanec zapojený, pokiaľ neexistujú zákonné prekážky k uvedeniu takéhoto údaja,
    2. opis pracovnej činnosti (t. j. náplň práce) relevantnej pre projekt.

    V prípade, ak v pracovnej zmluve, resp. dodatku k pracovnej zmluve a obdobných dokumentoch nie je špecifikovaná pracovná doba, prestávky v práci a pod., je potrebné doložiť k ŽoP aj interný predpis ošetrujúci uvedené skutočnosti, napr. pracovný poriadok, kolektívna zmluva a pod. [↑](#footnote-ref-89)
89. Pri zamestnancoch, za ktorých si prijímateľ žiada preplatiť personálne výdavky v ŽoP prvýkrát. V ďalších ŽoP už tieto doklady nie je potrebné predkladať s výnimkou zmien v týchto dokladoch formou dodatkov, napr. dodatok k pracovnej zmluve v prípade zmeny druhu práce alebo zmeny pracovnej náplne týkajúce sa pracovnej činnosti na projekte, dodatok/zmena platového návrhu a pod. [↑](#footnote-ref-90)
90. Pracovný výkaz sa predkladá za zamestnanca, ktorý má pracovný pomer (resp. štátnozamestnanecký pomer) alebo vykonáva práce na základe dohody o prácach vykonávaných mimo pracovného pomeru, pričom tento zamestnanec pracuje na jednom, resp. viacerých projektoch na základe dodatku k pracovnej zmluve, resp. na základe pracovnoprávneho vzťahu alebo obdobného vzťahu. [↑](#footnote-ref-91)
91. Pri zamestnancoch, za ktorých si prijímateľ žiada preplatiť personálne výdavky v ŽoP prvýkrát. V ďalších ŽoP už tieto doklady nie je potrebné predkladať s výnimkou zmien v týchto dokladoch. [↑](#footnote-ref-92)
92. Pri zamestnancoch, za ktorých si prijímateľ žiada preplatiť personálne výdavky v ŽoP prvýkrát. V ďalších ŽoP už tieto doklady nie je potrebné predkladať s výnimkou zmien v týchto dokladoch. [↑](#footnote-ref-93)
93. Pri zamestnancoch, za ktorých si prijímateľ žiada preplatiť personálne výdavky v ŽoP **prvýkrát.** V ďalších ŽoP už tieto doklady nie je potrebné predkladať **s výnimkou zmien** v týchto dokladoch. [↑](#footnote-ref-94)
94. Poskytovateľ vyhodnotí chybovosť v doteraz predložených žiadostiach o platbu (vyhodnotenie sa vykoná len na nárokovaných interných personálnych výdavkoch v predchádzajúcich uhradených dvoch žiadostiach o platbu ku dňu vyhodnotenia chybovosti). Chybovosť nárokovaných interných personálnych výdavkoch v žiadostiach o platbu nesmie presiahnuť 2% z ich hodnoty. V prípade, ak chybovosť nárokovaných interných personálnych výdavkov nepresiahne 2% z ich hodnoty, poskytovateľ môže udeliť výnimku predkladania interných personálnych výdavkov prostredníctvom sumarizačných hárkov – personálne výdavky. Ak poskytovateľ identifikuje počas výkonu FKnM chybovosť presahujúcu 2% z hodnoty vzorky nárokovaných interných personálnych výdavkov v žiadosti o platbu, poskytovateľ môže rozhodnúť o opätovnej povinnosti predkladať kompletnú podpornú dokumentáciu k interným personálnym výdavkom (časť 2.4.6.3 Dokladovanie oprávnených výdavkov podľa jednotlivých skupín výdavkov). [↑](#footnote-ref-95)
95. Pracovný výkaz sa pri dodávke služieb predkladá v prípade uzatvorenia zmluvy na dodanie výstupu s použitím mernej jednotky „osobohodina“ a prijímateľ je povinný predkladať poskytovateľovi aj pracovné výkazy odpracovaných hodín zamestnancov podieľajúcich sa na vypracovaní výstupu. [↑](#footnote-ref-96)
96. Pri zamestnancoch, za ktorých si prijímateľ žiada preplatiť personálne výdavky v ŽoP **prvýkrát.** V ďalších ŽoP už tieto doklady nie je potrebné predkladať **s výnimkou zmien** v týchto dokladoch [↑](#footnote-ref-97)
97. Poskytovateľ vyhodnotí chybovosť v doteraz predložených žiadostiach o platbu (vyhodnotenie sa vykoná len na nárokovaných interných personálnych výdavkoch v predchádzajúcich uhradených dvoch žiadostiach o platbu ku dňu vyhodnotenia chybovosti). Chybovosť nárokovaných interných personálnych výdavkoch v žiadostiach o platbu nesmie presiahnuť 2% z ich hodnoty. V prípade, ak chybovosť nárokovaných interných personálnych výdavkov nepresiahne 2% z ich hodnoty, poskytovateľ môže udeliť výnimku predkladania interných personálnych výdavkov prostredníctvom sumarizačných hárkov – personálne výdavky. Ak poskytovateľ identifikuje počas výkonu FKnM chybovosť presahujúcu 2% z hodnoty vzorky nárokovaných interných personálnych výdavkov v žiadosti o platbu, poskytovateľ môže rozhodnúť o opätovnej povinnosti predkladať kompletnú podpornú dokumentáciu k interným personálnym výdavkom (časť 2.4.6.3 Dokladovanie oprávnených výdavkov podľa jednotlivých skupín výdavkov). [↑](#footnote-ref-98)
98. Výdavky týkajúce sa poistenia vozidla nie sú zahrňované do cestovných náhrad. [↑](#footnote-ref-99)
99. Poskytovateľ odporúča, aby preberací protokol obsahoval najmä: Identifikáciu oboch zmluvných strán, predmet odovzdávanej služby/tovaru, podrobnú špecifikáciu postupov, ktoré dodávateľ použil k dodaniu tovaru/služby, dátum odovzdania tovaru/služby. [↑](#footnote-ref-100)
100. Poskytovateľ odporúča, aby preberací protokol obsahoval najmä: Identifikáciu oboch zmluvných strán, predmet odovzdávanej služby/tovaru, podrobnú špecifikáciu postupov, ktoré dodávateľ použil k dodaniu tovaru/služby, dátum odovzdania tovaru/služby. [↑](#footnote-ref-101)
101. Prijímateľ zakúpi tovar v zmysle parametrov uvedených v zmluve o NFP. V prípade odchýlky môže byť Prijímateľ vyzvaný k zdôvodneniu nesúladu parametrov uvedených v komentári rozpočtu. [↑](#footnote-ref-102)
102. Ak prijímateľ nie je schopný predložiť poistnú zmluvu k žiadosti o platbu, kde sa nárokuje majetok na preplatenie, uvedenú poistnú zmluvu predloží pri nárokovaní poistného ako oprávneného výdavku (spoločne s výpisom účtu prijímateľa a spôsobom výpočtu oprávnenej výšky výdavku - ak relevantné) alebo v rámci finančnej kontroly na mieste predloží prijímateľ poistnú zmluvu, resp. na požiadanie poskytovateľa, ak prijímateľ nezahrnul do oprávnených výdavkov poistenie. [↑](#footnote-ref-103)
103. http://uvo.gov.sk/legislativametodika-dohlad-2ab.html [↑](#footnote-ref-104)
104. http://ec.europa.eu/regional\_policy/sources/docgener/informat/2014/guidance\_public\_proc\_sk.pdf [↑](#footnote-ref-105)
105. Vo výnimočných prípadoch, kedy môže ísť o jedinečný predmet zákazky, môže prijímateľ osloviť/identifikovať aj menej ako troch záujemcov, pričom táto výnimka musí byť zo strany prijímateľa riadne zdôvodnená a podložená. [↑](#footnote-ref-106)
106. <http://www.uvo.gov.sk/legislativametodika-dohlad/metodicke-usmernenia/vseobecne-metodicke-usmernenia-zakon-c-252006-z-z--4bc.html> a http://www.uvo.gov.sk/legislativametodika-dohlad/metodicke-usmernenia/vseobecne-metodicke-usmernenia-zakon-c-3432015-z-z--51e.html [↑](#footnote-ref-107)
107. http://www.rokovania.sk/Rokovanie.aspx/BodRokovaniaDetail?idMaterial=19902 ,

     http://www.informatizacia.sk/verejne-obstaravanie-a-zmluvy-pre-ikt/ [↑](#footnote-ref-108)
108. Zoznam dokumentácie k jednotlivým postupom VO je uvedený na stránke UVO: <http://uvo.gov.sk/verejny-obstaravatel-obstaravatel/vseobecne-informacie/zoznam-kompletnej-dokumentacie-vo-vo-386.html> [↑](#footnote-ref-109)
109. v zmysle § 47a Občianskeho zákonníka [↑](#footnote-ref-110)
110. Metodické pokyny CKO nájdete na stránke: http://www.partnerskadohoda.gov.sk/metodicke-pokyny-cko/ [↑](#footnote-ref-111)
111. Zoznam dokumentácie k jednotlivým postupom VO je uvedený na stránke UVO: http://uvo.gov.sk/verejny-obstaravatel-obstaravatel/vseobecne-informacie/zoznam-kompletnej-dokumentacie-vo-vo-386.html [↑](#footnote-ref-112)
112. Zoznam dokumentácie k jednotlivým postupom VO je uvedený na stránke UVO: http://uvo.gov.sk/verejny-obstaravatel-obstaravatel/vseobecne-informacie/zoznam-kompletnej-dokumentacie-vo-vo-386.html [↑](#footnote-ref-113)
113. Zoznam dokumentácie k jednotlivým postupom VO je uvedený na stránke UVO: <http://uvo.gov.sk/verejny-obstaravatel-obstaravatel/vseobecne-informacie/zoznam-kompletnej-dokumentacie-vo-vo-386.html> [↑](#footnote-ref-114)
114. MP CKO č. 18 k overovaniu hospodárnosti výdavkov [↑](#footnote-ref-115)
115. Nezáväzný príklad prehľadu vzorových situácií možného konfliktu záujmov sa primerane vzťahuje aj na vzťah medzi obstarávateľom a subdodávateľom, ak je obstarávateľovi subdodávateľ známy [↑](#footnote-ref-116)
116. Na účely definovania rodinného príslušníka alebo príbuzného sa použije § 117 zákona č. 40/1964 Zb. Občiansky zákonník v znení neskorších predpisov, t.j. je ním príbuzný v priamom rade, ako aj príbuzný v pobočnom rade [↑](#footnote-ref-117)
117. § 116 a 117 zákona č. 40/1964 Zb. Občiansky zákonník v znení neskorších predpisov [↑](#footnote-ref-118)
118. Na účely definovania rodinného príslušníka alebo príbuzného sa použije § 117 zákona č. 40/1964 Zb. Občiansky zákonník v znení neskorších predpisov, t.j. je ním príbuzný v priamom rade, ako aj príbuzný v pobočnom rade [↑](#footnote-ref-119)
119. V zmysle Systému riadenia EŠIF na programové obdobie 2014-2020 [↑](#footnote-ref-120)